
Forord. 

11 vis der efter det foreliggende rige Materiale skulde 
gives en fuldt udtømmende Skildring af Fr. Bremers Liv 
og Gerning, da vilde Bogen have faaet et Omfang, som 
af praktiske Grunde var uudførligt. Jeg har i min Frem- 
stilling bestandig haft danske Læsere for øje og er derfor 
gaaet til Side for saadant, der nærmest kun kan- antages 
at have Interesse for og fuld Forstaaelse af Fr. Bremers 
nærmeste Landsmænd. 

Grevinge ved Holbæk i Oktober 1892. 

Richard Petersen, 

1. 
Barndomstideii. 



Jc inland og Sønderjylland svare til hinanden i Nor- 
dens nyere Historie, det første som Sveriges, det andet 
som Danmarks tabte Land, løsrevne fra Moderlandet ved 
fremmed Voldshaand, men higende tilbage mod det. Der 
er dog den Forskel paa disse to Lande, at medens Søn- 
derjylland kun har givet faa Bidrag til den danske 
Nationalliteratur , er der fra de «tusen sjoars land« ud- 
gaaet Digtere og Forfattere, som lyse paa Sveriges Him- 
mel. Enhver kender saaledes Johan Ludvig Kuneberg og 
forstaar, hvilken Betydning hans fædrelandske Digte have 
haft og endnu have for de skilte Brødre. Men fra Fin- 
land er ogsaa Fredrika Bremer udgaaet, den Kvinde, 
hvis Liv skal fremstilles paa disse Blade, og som ved sit 
Snille og sin Aandskraft har spredet Glans over sit 
Fædreland og Lysning ud over Menneskeheden. ' 

Slægten Bremer er oprindelig tysk og af gammel 
AdeL En af den tjente under Gustav Adolf i Tredive- 
aarskrigen, bosatte sig siden i Sverige, hvor han blev 
naturaliseret, og fra ham ne/istammer Fredrika Bremer. 
Hendes Oldefader var Kaadmand i Vesterås, hendes Bedste- 
fader, som til Fornavn hed Jakob, drog til Finland og 
nedsatte sig dér som Købmand. Han var en betydelig 
Mand, som svang sig op fra bar Bund til at blive en af 
Finlands første Handelsmænd; hans Skibe foV vidt om- 
kring og bragte Kigdom hjem, han erhvervede sig Godser 
og anlagde Fabrikker. Men han var tillige en Hæders- 
mand i Ordets fremragende Betydning, sit Fædrelands 

trofaste Søn, en Velgjører mod mangfoldige Mennesker, 
som han skaffede Arbejde og Brad, og hvis Nød det var 
ham en Glæde at lindre. « Ingen trængende gik uhjul- 
pen fra ham, og naar noget godt skulde stiftes for det 
almene, var han med, ofte anonymt«, skriver hans 
Sønnedatter. Selv levede han som den tarveligste Mand; 
hans simple Sølvuhr gemte Fredrika Bremer som en 
dyrebar Relikvie. Der er ingen Tvivl om, at flere af 
de fortræflfelige Egenskaber, der udmærkede hende, havde 
hun faaet i Arv fra sin Bedstefader i). 

Fredrikas Fader Karl Frederik Bremer levede som rig 
Godsejer og Brugspatron dels i Staden Åbo, dels paa 
Landet i Nærheden, og her blev Fredrika født paa Gaar- 
den Tuorla d. 17de August 1801 2). Ved hendes Daab 
vare »adskillige lærde Academici)) Faddere til hende, og 
det betragtede hun siden som et Omen for sin Løbebane, 
der ikke blev saa ganske ulærd. Imidlertid • var hendes 
Liv i Finland ikke langt. Truende Skyer fra østen trak 
nærmere og nærmere sammen om Landet; Faderen saa' 
det og anede Finlands Skæbne, længe før den fuldbyrde- 
des. Han kunde ikke udholde Tanken om at komme ind 
under et Fremmedherredømme. Allerede 1804 solgte han 
derfor en af sine Ejendomme og bosatte sig i Stockholm, 
saa at Fredrika i en Alder af kun tre Aar kom til at 
forlade sin finske Fædrejord uden at kunne medføre noget 
personligt Minde derfra. Hvorvidt hend.es finske Oprin- 
delse kan spores i hendes senere Liv og Færd, vil det 
være unyttigt at efterforske; der er dem, som have ment 
det, og hun selv var ikke fri for at skrive noget af sin 
Ejendommelighed paa den Eegning. 

I Stockholm og dens Omegn kom Fredrikas Barn- 
dom nu til at henglide. Da Faderen var en rig Mand, 
var Hjemmet indrettet paa en temmelig stor Fod, om 
Vinteren i Staden, om Sommeren paa Landet, hvor 



^) Pr. Bremer: Lifvet i gamla verlden 3, S. 53. 
^) Hun fulgte altsaa med Aarhundredet^ der bør regnes fra 
1. Jan. 1801 og ikke fra 1800. 



Godset Årsta i øster-Hanninge Sogn, 3 Mil syd for 
Stockholm, blev købt. Familien var stor, der var et Par 
Sanner og 5 Døtre ^); desuden var Mormoderen der i 
Huset. Som Skik og Brug dengang var i finere Familier, 
blev Børnenes Opdragelse saa godt som udelukkende lagt 
i Hænderne paa andre. Fredrika og hendes lidt ældre 
Søster Charlotte lærte at læse af en «Husholdningsmam- 
sel» , men 1806 fik de en rigtig Gouvernante. Det var 
nu en Lykke, at denne var et ædelt og godt Menneske, 
thi hun tilligemed deres gamle Barnepige var i en lang 
Aarrække deres virkelige Leder. Hun hed Sara Eleonora 
de Frumerie, var af en adelig fransk Emigrantfamilie, 
men da hun var fattig, kaldte hun sig beskedent kun 
Mamsel Frumerie; Børnene kaldte hende derimod ubotme 
amien , og dette Navn betegnede bedst, hvad hun var for 
dem. Hun var ikke alene en udmærket dygtig Lærerinde, 
som forstod at undervise dem paa en behagelig og klog 
Maade, saa at det blev en stadig Fest for dem at 
gaa i Skole, men hun var tillige som en Moder for 
dem, saa at de gik til hende med alle deres Sorger. 
Hende skyldte de, at de siden gik ud i Livet med grun- 
dige, og mangesidige Kundskaber, og da hun var et ret- 
^ tænkende og gudfrygtigt Menneske, havde hun lagt en 
god Grundvold i dem ogsaa i den Ketning. 

Forholdet overfor Forældrene var overordentlig frem- 
med og stivt; paa en vis Maade hørte det til den gode 
Tone, en Levning fra det forrige Aarhundrede, men i 
dette Tilfælde var det i mere end almindelig Grad stivt, 
saa at Børnene nærede langt mere Skræk end Kærlighed 
for deres Forældre. Den ældste Søster Charlotte har 
givet en meget anskuelig Skildring af, hvorledes hver 
Dag regelmæssig gik for Døtrene, og af denne meddele 
vi det vigtigste: Kl. 8 maatte de være paaklædte og 
vandrede saa fra deres Kammer til Moderens Kabinet, 



^) Datteren Sofia døde tidlig og forekommer derfor ikke i det 
følgende. De andre vare Sønnerne Angust og Claes, Døtrene 
Charlotte, Fredrika, Hedda og Agathe. 

hvor de traf hende, en sirlig og statelig Dame, siddende 
ved sit Kaffebord. Hun mjønstrede med et skarpt Blik 
sine Sraaapiger, ikke alene deres Paaklædning, men sær- 
lig deres Gang fra Døren frem i Stuen og deres Kompli- 
ment for hende, hvilken bestod i at neje og kysse paa 
Haanden. Gik det ikke tilfredsstillende, maatte de igen 
hen til Døren og gøre det om. Men Fredrika kom i Al- 
mindelighed meget daarligere fra det end Søsteren, da 
hun ikke besad Gaver i den Ketning og — hvad der vel 
var det væsenligste — da hun ikke af Naturen var smuk 
og yndefuld nok. Derfor endte denne Morgenhilsen kun 
altfor ofte med Skænd af Moderen og Taarer fra 
Fredrikas Side. 

Noget bedre gik det med det næste Skridt, at hilse 
paa Faderen, skønt de i Virkeligheden og ikke med Urette 
vare endnu mere bange for ham. Men hele Situationen 
var lettere, idet han nemlig samtidig blev friseret. Naar 
Børnene traadte ind i hans forreste Værelse, fandt de 
ham siddende paa en Stol midt paa Gulvet, indsvøbt i 
en stor, hvid Pudderkaabé. Frisøren, Monsieur Hagelin, 
klædt i lysegraa Dragt', omhyggelig pudret, traadte ind 
med mange sirlige Buk og skrabede ud baade for Herren 
og for Børnene. Bag øret havde han en Kam og i 
Haanden en Pudderkost, som han foreløbig rakte Tjene- 
ren. Derpaa løste han Baandet paa Herrens Nakkepisk, 
redte og omflættede denne, hvorefter han greb Kosten og 
pudrede løs paa Haaret, alt imedens han med Hovedet 
paa skraa jævnlig traadte et Skridt tilbage for at bedømme 
Virkningen og derpaa atter pudrede, saa at Herrens 
Ansigt tit blev fuldt af Melet. Naar dette Værk var 
færdigt, bragte Tjeneren et Vandfad, Frisøren absen- 
terede sig, men Børnene havde en daglig Morskab herved, 
idet de fik Lov til at overvære denne Akt, i al Fald en 
Del af den. 

Naar Pigebørnene saaledes havde bragt deres Forældre 
den skyldige Reverens, nød de deres Morgenmaaltid, 
bestaaende af en lille Tallerken Mælk med et Stykke 



Knækbrød til, hvorefter Skoletiden begyndte Kl. 9 og 
varede til Kl. 1. Forældrene vilde, at Børnene skulde 
lære saå meget som muligt, og da begge de ældste Smaa- 
piger, som fulgtes ad, vare vel begavede og Lærerinden 
saa dygtig, lærte de ogsaa efter deres Alder overmaade 
meget. I en Alder af 8 — 9 Aar læste de Fransk, som 
der jo især dengang blev lagt saa megen Vægt paa i 
Sverige, ganske flydende og talte ogsaa Sproget ; de kunde 
deklamere hele Scener af M™« de Geniis' Theaterpiecer 
udenad, ja Fredrika drev det til at kunne hele Akter 
udenad. 8 Aar gammel begyndte samme lille Dame selv 
at skrive franske Vers, og de første vare rettede til 
Maanen, som hun fra ganske lille af havde sværmet for; 
ja efter hendes eget Sigende var det første Ord, hun som 
spæd havde lært at stamme. Ordet Maane^). Men natur- 
ligvis var Fransk ikke det eneste, de lærte, om end det 
spillede Hovedrollen; bonne amie sørgede for, at de ogsaa 
gik godt frem i andre Fag, saaledes i Modersmaalet, 
som Fredrika tidlig behandlede med Dygtighed skriftlig, 
og som hun, der havde poetisk Gave, ogsaa skrev smukke 
Vers paa. 

Fra Morgenmaaltidet til Middag Kl. 2 fik Børnene 
principmæssigt intet at spise, og de vare derfor meget 
sultne, naar de nu endelig kom til Bords. Efter Dati- 
dens Skik blev der paa én Gang sat 4 til 5 Ketter paa 
Bordet, og de havde Lov til at spise af de tre, saa 
meget de vilde, hvad de med Fryd benyttede sig af, vel 
vidende, at det var det eneste ordentlige Maaltid, de fik 
hele Dagen. Moderen havde nemlig det Princip, at 
hendes Døtre burde i det hele spise saa lidt som muligt 
for at blive rigtig tynde, blege og ætheriske. Hun havde 
tillige Maden mistænkt for, at den gjorde Folk dumme. 



^) Sjelfbiografiska anteckningar af Fr. Bremer, hvilke findes i 
Værket: Fredrika Bremer, sjelfbiogr. anteckningar , bref och 
efterlemnade skrifter, jemte en teckning af hennes lefnad och 
personlighet. Ved Ch. B— r. 1868. 2 Dele. 

og det maatte hendes Børn da ikke være. Den gode 
Moder læste mange Romaner, og hun dannede sine kvin- 
delige Idealer efter de sværmeriske Maaneskinsfignrer, 
hun traf i dem. Glide vi nu videre henad Dagen, finde 
vi Børnene som nøgterne Tilskuere ved Eftermiddags- 
kaffen, som de voxne nød. Paa Slaget 4, ikke et Minut 
før eller senere — thi Faderen hang i Klokkestrengen — 
forlod Børnene Dagligstuen og fulgte med bonne amie 
ind i hendes Værelse for at skrive, regne eller lignende 
til Kl. 6, da Tjeneren bankede paa Døren og meldte, at 
Theen var serveret. Skønt Børnene nu skulde følge til 
Thebordet med Lærerinden, var det dog ikke for dem, 
den var serveret; de vare atter kun Tilskuere og fik i det 
højeste en Tvebak. Herefter maatte de begive sig ind i 
Børnekammeret, hvor de havde Lov til at lege, og ende- 
lig fik de deres Aftensmad, bestaaende af et Stykke 
Knækbrød og et lille Glas Mælk, hvorpaa de maatte gaa 
ind til Papa og Mamma, neje, kysse paa Haanden, liger- 
vis som om Morgenen, og saa i Seng. Begge Pigebør- 
nene laa i honne amies Værelse, men det gik ikke altid 
saa stille til herinde om Aftenen, thi især Fredrika var 
voldsom livlig, sprang omkring og dansede, naar hun 
skulde til Køjs, saa den gamle Barnepige Lena havde sin 
Nød med hende, naar hun skulde klædes af og forresten 
ikke mindre om Morgenen, naar hun skulde klædes paa. 
Tit blev Lena da helt rød i Hovedet af Ærgrelse over den 
forvildede Unge og kunde udbryde: <«Jo, hun dér, hun 
bliver god, naar hun bliver gemt; for det er vist, at jo 
længere Folk lever, jo værre bliver de!» 

Men naar man tænker paa den Levemaade, som disse 
Smaapiger førte, eller rettere paa den Sultekur, de vare 
paa — og de følte sig daglig meget sultne — undres 
man ikke over, at de bleve ved at holde sig saa smaa, 
og at Fredrika alle sine Dage blev en ganske lille, 
spinkel En. 

Paa denne Maade gik den ene Dag efter den anden, 
det ene Aar efter det andet. Afvexling var der ikke 



meget af. Det var nemlig ogsaa et Princip hos Moderen, 
at hendes Pigebørn skulde voxe op i Uvidenhed om det 
onde i Verden. De skulde være omgivne af en aandelig 
Kenheds-Athmosfære , saa at alle Mennesker, der kunde 
paavirke dem skadeligt, bleve holdte borte fra dem. Dette 
førte til, at Børnene bleve næsten helt afsondrede fra al 
Omgang, og naar der kom Fremmede i Besøg, maatte de 
ikke blive i Selskabsværelserne af Frygt for, at der skulde 
blive talt noget, der kunde være skadeligt for dem. Hvor 
vel ment denne hermetiske Afspærring end var, saa var. 
den dog ikke vel betænkt, thi da de siden kom i Berøring 
med Verden, faldt det overvældende ind paa dem, at 
Menneskene ikke vare saa gode, som de havde tænkt sig, 
og herved blev der vakt en bitter Følelse i deres Sjæl. 

Gik Livet ensformigt for Børnene, saa havde de dog 
én glad Afvexling hvert Aar, og det var, naar Familien 

o 

om Sommeren flyttede ud paa Landet til Arsta. Da 
dette Sted kom til at spille en stor Eolle i Fredrika 
Bremers Liv, skulle vi nærmere beskrive det. 

Naar man fra Stockholms sydlige Del, det højtlig- 
gende Sodermalm, tager i sydostlig Retning, kommer 
man gennem en Egn, der er mindre naturskøn end Stock- 
holms øvrige Omgivelser, skønt den ingenlunde mangler 
Afvexling. Man drager tre Mil i den angivne Retning og 
kommer til øster-Hanninge smukke, gamle Kirke, men 
herfra faar Egnen en langt mere storslaaet Karakter. De 
hidtil enkeltvis liggende « Kuller » gaa over til at blive 
sammenhængende Højder, bevoxede med Skov; de brede 
sig ud fra hinanden og omslutte en Agermark, der stræk- 
ker sig hen mod Irstas store slotsagtige Hovedbygning, 
der er omgivet af Trægrupper, og til hvilken paa den 
Tid, vi omhandle, en mægtig Allé førte. Paa den øst- 
lige Side af Bygningen er der en stor Have, kantet af 
svære Alléer, og bag Haven hæver sig et Bjerg, bevoxet 
med mørk Granskov. Dette skraaner temmelig brat ned 
mod en smal Vig af Østersøen, hvilken paa den anden Side 
begrænses af den store Gålo. Hele denne Egn er interes- 

sant, fordi den horer til den mest sønderrevne Del af 
Skærgaarden; det er en i Grunden vild Klippeegn. 

Årsta har mange historiske Minder. I sin Tid var 
det et tysk Sværdriddergods, senere ejedes det af adelige 
Slægter som Thott, Bielkenstjerna og Flemming. Da 
Gustav Adolf 1621 skulde afsejle til Kiga, blev hele den 
20,000 Mand stærke Hær stillet op paa Årsta Mark, 
Kongehuset var til Stede, og Axel Oxenstjerna læste 
Krigsartiklerne op for den. Hovedbygningen er et Minde 
fra Trediveaarskrigens Tid. Medens Ejeren Admiral 
Bielkenstjerna var i Krigen, nedrev hans Frue Barbra 
Åkesdotter (af Slægten Natt och Dag) den gamle Bygning 
og opførte en ny, som var baade stor og statelig, men 
ogsaa havde kostet mange Penge. Her modtog hun sin 
hjemvendende Mand, men han syntes ikke om Hustruens 
Flothed og Selvraadighed og skal til Løn derfor have 
givet hende en god ørefigen. Denne Bygning har trodset 
Tiderne og staar endnu; det Bielkenstjernaske Vaaben- 
skjold troner over Indgangen. Udvendig er den svære 
Bygning med sit høje Tag prydet med et Taarn paa den 
østlige Fafade. Man træder ind i en statelig Forhal med 
Stenpiller og dobbelt Trappegang, og denne Hal strækker 
sig op gennem tre Etager, saa at den gør et imponerende 
Indtryk. Forøvrigt var der ingen Mangel paa Sale og 
store Kum; Riddersalen var 24 Alen i Kvadrat, 9V2 Alen 
høj, og samme Højde havde de andre Sale, der laa i 
2den Påtage. Familien Bremer beboede fra først af kun 
Stueetagen og lod de store Sale skøtte sig selv. Der var 
derfor øde og uhyggeligt ovenpaa; Vinden tudede gennem 
de utætte Vinduer, og hvert Skridt gav Genlyd; Børnene 
turde ikke gaa alene derop, men derimod var det dem en 
Morskab at springe op og ned ad de høje Trapper i 
Forhallen. 

Selv om det daglige Liv paa Årsta var bundet i de 
samme Former som Livet i Stockholm, kan man nok 
forstaa, at det var en stor Oplivelse for Børnene at kunne 
tilbringe mangen en Time i Have og Skov. Men kun 

altfor hurtig ilede den korte Sommertid, og saa drog 
Familien tilbage til Stockholm. 

Her inde i Byen beboede de en stor Lejlighed, men 
den var kold, og da Moderen holdt paa, at hendes Døtre 
skulde gaa tyndt klædte, med bar Hals og bare Arme, 
frøs de meget. Faderen og Moderen havde hver sin 
Ekvipage, hvilket dengang var nødvendigt for at leve 
standsmæssigt; Døtrene kom jævnlig til at køre en Tur 
med Faderen, men den var ikke til megen Opmuntring, 
da det skete i Skumringen, altid ad de samme Gader, og 
kun sjældent blev der vexlet et Ord. 

Det var Moderens Formaal at so sine Døtre engang 
i Tiden som rigtige Anstandsdamer, der kunde glimre i 
Selskaber og gøre gode Partier. Dette Maal styredes der 
da efter i hele Opdragelsen, og havde ikke bonne amie 
været, var der Rimelighed for, at Døtrene vare blevne 
tomme Selskabsdukker , men hendes gode Vejledning var 
en sand Lykke for dem. Allerede fra Syvaarsalderen lærte 
Fredrika at spille Klaver og at tegne, og begge Dele 
havde hun Anlæg for; i tre Vintre lærte hun sammen 
med Charlotte at danse af en udmærket Danserinde ved 
det kongelige Theater. Foruden Fransk lærte de siden 
Engelsk og Tysk, men allermest glimrede de ved de aar- 
lige Examiner i Geografi ; deres Censor, Præsten Franzén ^), 
var aldeles forbavset over deres ^ mærkelige Kundskaber 
i dette Fag, og Lysten til .Geografi har ikke været 
uden Betydning for Fredrikas senere Liv, hvor Trangen 
til at se sig om i Verden kom til at spille en stor Rolle. 
Franzén besøgte jævnlig Familien og var en oplivende 
Stjerne paa dens dunkle Himmel. Han var en Plejesøn af 
Farfaderens efterladte Enke, og Børnene kaldte ham 
Farbroder. Født i Finland og levende dér til sit 36te Aar 
hører han til den Kreds af svenske Digtere, der er ud- 
gaaet fra dette Land, og Franzén er en af de ypperste. 



^) Først Præst i Kumla ved Ørebro, siden ved St. Klara 
Menighed i Stockholm. 

Fredrika var et underligt Barn, Søsteren Charlotte 
fortæller, at hun fra sit 7de til sit 10de Aar havde ganske 
mærkelige Unoder. Undertiden kastede hun alt i Ilden: 
Tørklæder, Strømper, Natkapper, alene for at have den 
Fornøjelse at se det flamme. Ingen Formaninger hjalp, 
hun gjorde det stedse paany, men tilstod det altid ærligt, 
naar hun kom i Forhør. Ligeledes havde hun en uimod- 
staaelig Lyst til at klippe itu, naar hun i Ensomhed 
kunde faa fat i en Sax. Snart gik det ud over et Gardin, 
som hun forkortede, snart klippede hun Stykker af sine 
Klæder. Engang, da Forældrene vare borte, laasede hun 
Døren af og klippede et stort Stykke ud af det blaa 
Silketøj paa en af Lænestolene; i Hullet satte hun et 
Stykke ind, som hun klippede af sine Klæder. Hendes 
Dukker førte ikke nogen god Tilværelse, thi hun vilde 
altid se dem indvendig og sprættede dem derfor op. 
Meget af hendes underlige Færd forklares ved en medfødt 
Lyst til at undersøge alt til Bunds. Saaledes ogsaa, da 
hun og Søsteren engang af en Husven havde faaet et Par 
smukke Figurer af fransk Porcéllæn foræret; inden Aften 
havde Fredrika slaaet dem begge i Stykker, idet hun vilde 
prøve, hvor stærke de vare. 

En umættelig Videbegærlighed var et fremtrædende 
Træk hos Fredrika. , "Der var et stadigt Hvorfor indeni 
mig)), siger hun selv. Dette er et Vidnesbyrd om en 
opvakt og livlig Aand, men da det gik til Overdrivelse, 
satte hun ofte derved sin gode Lærerindes Taalmodighed 
paa Prøve. I det hele taget var hun et besværligt Barn, 
der mindst af alt gik efter Stregen, men idelig kom 
udenfor den. Til sine Tider var hun mørk og indesluttet, 
let til Taarer, til andre Tider kaad og overgiven ; hun var 
hyppig tankefuld og adspredt, passede ikke paa sine Sager, 
saa de bleve borte for hende, glemte hvad der blev 
paalagt hende, overholdt ikke Klokkeslettet. Hertil kom, 
at hun var uordentlig i sin Paaklædning, rev idelig sit 
Tøj itu og var ked af alt Haandarbejde. Urolig og 
utaalmodig kunde hun ikke finde sig i at sidde ret længe 

stille paa en Stol og strikke paa sin Strømpe. « Tabte 
hun en. Maske »), fortæller Søsteren, «smed hun Strømpen 
ind under en Stol og fo-r ud af Stuen. » En Dag om 
Sommeren, da hele Familien var taget til Skurø og spad- 
serede i .den derværende store Park, blev Predrika borte 
for de andre. Man blev bange, for, at der var tilstødt 
hende en Ulykke, og da al Kaaben og Kalden var forgæves, 
vendte Moderen med en Del af Selskabet tilbage til 
Værtshuset for at faaPolk til at lede efter hende, medens 
Paderen med et Par andre gennemstrejfede den vildsomme 
Park og idelig raabte hendes Navn. Da de endelig trætte 
vilde vende tilbage, saa' de pludselig ved en Bøjning af 
Vejen Predrika spadsere ganske roligt. Hun løb strax sinPader 
i Møde og sagde: «Aa, Papa, Papa, jeg har set Skovguden 
Pan!» — «Hvad skal det sige?» — «Jo, han staar der 
henne og blæser paa sin Pløjte. Jeg bad en fremmed 
Herre, som jeg mødte, sige mig, hvem det var, og han 
sagde, at det var Skovguden Pan.« Det var altsaa en 
Billedstøtte, der havde fængslet hende, og hun havde 
derved glemt alt andet. Hun blev nu ført tilbage til 
Selskabet, men hele Turen var bleven forstyrret derved. 

Fredrikas Væsen og Opførsel opirrede stadig For- 
ældrene, og hun var Familiens enfant terrible. Skænd, 
Trusler og Straffe regnede ned over hende baade fra 
Faderen og Moderen, og hun fik en Følelse af, at de holdt 
mindre af hende end af de andre. Børn, i hvilken Følelse 
hun næppe bedrog sig. Dette gik navnlig op for hende 
paa en af hendes Fødselsdage, som tilbragtes ude paa 
Landet. Da fik hun som Foræring af sin Fader Ejendoms- 
retten til en Bakke, der skulde kaldes «Fredrikaberg)). 
Men det var en daarlig, stenet, lille Bakke, hvor vanskelig 
noget kunde gi'o; derimod havde Charlotte paa sin Fød- 
selsdag faaet en ganske anderledes god og smuk Høj med 
pænt anlagte Gange og en stor Bænk, der lignede en Sofa. 
Da kom for første Gang den usigelig smertelige Følelse 
ind paa hende, at hun ikke var elsket, og da hun, trods 
alle sine Underligheder, havde et meget varmt og kærligt 

Hjerte, blev det en Kilde til virkelig Sorg. Forældrene 
tog hende ganske forkert, thi hendes Fejl kom ikke af en 
ond Vilje, tværtimod var det hendes højeste ønske at 
være dem til Behag, og hun tørstede efter deres Kærlighed. 
For sin Moder nærede hun endog i lange Tider stor Be- 
undring og saa' op til hendes elegante Fremtræden og 
vindende Væsen med dyb Følelse af sine egne Mangler. 

Hvad der ogsaa gjorde alt sværere for den stakkels 
Fredrika, var hendes eget uheldige Ydre. Hun havde et 
stort Hoved og en lille Krop, samt, hvad der pinte hende 
mest, en stor og noget klumpet Næse. Hun gjorde sig al 
optænkelig Umage for at forskønne denne Næse, klemte 
og drejede den, men naaede kun derved at gøre den op- 
hovnet og rød. Haaret groede ned i Panden paa hende, 
og da Moderen gjorde nogle Bemærkninger over hendes 
lave Pande, klippede hun det nedgroede Haar tæt af, men 
da det snart groede ud igen, nippede hun det omhyggeligt 
ud med en Tang og var ikke lidet glad, da det blev 
bemærket, at nu saa' hun meget bedre ud. Mange Aar 
efter har hun i en af sine Romaner skildret sig selv som 
Barn, baade sit uheldige Ydre og sit Indre, men hun har 
i denne Skildring hensat sig selv i lykkeligere Omgivelser, 
navnlig med forstandigere og kærligere Forældre, end hun 
i Virkeligheden som Barn havde ^). 

Den egentlige Kilde til megen Sorg i Fredrikas Barn- 
dom og tillige i hendes. Ungdom , var , at ingen af For- 
ældrene forstod hende. De saa' langtfra til Bunds i 
hendes Sjæl, thi havde de gjort det, da havde de set, at 
Grundtrækket i denne var Enthusiasme, forenet paa den 



^) Hemmet eller Familjesorger och -frdjder. 1839. — Hun frem- 
stiller sig selv under Navnet Petrea. Da denne klager til 
sin Moder over sin store Næse og siger, at man burde gaa i 
Kloster, naar man har en saadan, svarer Moderen: «Det er 
bedre at gøre som en af mine Bekendte, der havde en meget 
stor Næse.» — «Hvad gjorde hun da?» — «Hun gjorde sig 
saa afholdt, at hendes Næse ogsaa blev afholdt. » — Det kunde 
Fredrikas Moder ikke have sagt. 

ene Side med et dybt Væld af Kærlighed og Trang til 
Opofrelse, paa den anden med Higen efter at udmærke 
sig. Men det er den Slags Mennesker, der bære den 
største Fremtid i sig. 

Bonne amie, som var Fredrikas gode Aand i hele 
hendes Barndom, vendte tidlig hendes Hjerte til de fattige 
og trængende. Hun lærte Børnene at lave smukke Pap- 
arbejder — en Sløjd, som dengang var almindelig i dan- 
nede Kredse, ogsaa her i Danmark — dem solgte de, og 
for Pengene købte de Tøj til Linned og Klæder, som de 
selv syede og forærede til fattige Børn i Julen. For 
Fredrika blev dette en Kilde til stor Glæde, thi hendes 
Hjerte krympedes ved at høre om Fattigdom og Lidelser. 
«Ja, om jeg havde kunnet, vilde jeg give den hungrige 
Kød af mit eget Legeme», udbryder hun ^). 

Det var nogle af Fredrikas lykkeligste Timer, naar 
hun i Ensomhed kunde give sig hen til Fantasier og 
Drømme. Hun holdt af at klippe kulørt Papir ud, og 
deraf dannede hun Landskaber med Templer og Orange- 
lunde, idet hun føjede forskellige Farver Papir sammen, 
og saa lod hun det hele som en Q flyde paa Vandet i 
Vandfadet. Hun lavede ogsaa Fartøjer af Nøddeskaller 
med Tove af Silke, Flag paa Masten og en dyrebar Lad- 
ning af Sukkergodt, og agerede saa selv Æolus, pustende 
dem blidelig ind i Havnen. « Hvilken Verden«, udbryder 
hun paa sine gamle Dage, « ej ede jeg ikke da og kunde 
fremtrylle i disse Papirsbilleder , hvilke henrivende Syner 
af fremtidige romantiske Scener!... Fra min Barndom 
og første Ungdom mindes jeg disse Timer blandt de 
skønneste« ^). 

Efterhaanden som de yngre Søstre Hedda og Agathe 
voxede til og kom mere i Linie med de to ældre, Char- 
lotte og Fredrika, fik Samlivet større Fylde. Heller ikke 
Brødrene maa vi glemme, saa længe de vare i Hjemmet. 



*) Fr. Bremer: Sjelfbiografi o. s. v., S. 94. 

^) Fr. Bremer: Lifvet i gamla verlden 5, S. 116. 

Vist er det, at alle disse Søskende følte sig nøje knyttede 
til hinanden, og man tør sikkert tro, at Fredrika i 
Søskendekærligheden, som hun senere saa smukt har 
skildret i sine Bøger, har fundet tidlig Erstatning for en 
Del af det, hun kom til at savne hos sine Forældre. 

Daarligst blev efterhaanden hendes Forhold til Fa- 
deren. Han var i alle sine ydre Forhold ganske vist en 
hæderlig Mand, og han besad i al Fald i én Henseende 
Varme og Hjertelag nok, og det var for sit Fødeland 
Finland. Det kastede en mørk Skygge ind over hans Liv, 
at han havde maattet forlade dette Land, og da den finske 
Krig stod paa, lige rig paa trofast Opofrelse og forfærde- 
lige Skuffelser, vaandede den stærke Mand sig som et 
Barn. I de mørke Vinteraftener kunde Børnene høre ham 
gaa op og ned ad Gulvet i den store Sal; han vilde ikke 
have Lys, men tit syntes Børnene at høre ham græde. 
Ved Theen Kl. 6 mødte han, men efter den søgte han 
atter ind i den mørke Sal. Da Finland var tabt, solgte 
han Kesten af sine Ejendomme derovre. Charlotte og 
Fredrika glemte ikke, hvorledes de en Dag — det var 
1809 — kom til at hjælpe Faderen paa en ejendommelig 
Maade. De fik Ordre til at komme ind i hans Værelser. 
Et Øjeblik efter traadte en fremmed Tjener ind ad Døren, 
overleverende en forseglet Pakke og ledsaget af fire 
Gardister, som bare to store jernbeslagne Kister, hvilke 
de satte paa Gulvet i det forreste Værelse. Da disse Folk 
vare gaaede, aflaasede Faderen Døren, tog to store Nøgler 
ud af Pakken og aabnede med dem Kisterne. Disse vare 
fulde af Sølvpenge i smaa Lærredsposer. Børnene fik nu 
den Forretning at tage Poserne ud og bære dem ind i en 
Garderobe, hvorefter det blev paalagt dem ikke at tale om 
det til nogen uden ho^me amie, hvilket de ogsaa holdt. 
Disse Penge vare indkomne ved at sælge en Ejendom i 
Finland. Noget efter købte Faderen Godset Nynås, ikke 
synderlig langt fra Stockholm og ligesom Årsta liggende 
ud mod en Vig af Østersøen. Men vist er det, at den 
Skygge, der var faldet ind over Faderens Sind, gjorde ham 

indesluttet, mørk og pirrelig, og blandt Børnene gik det 
altid mest ud over Fredrika. Det viste sig med Aarene 
mere og mere, at de vare gensidig usympathiske, hvilket 
saare ofte beror paa sjælelige Modsætninger, men for 
Fredrika blev det en Kilde til megen Sorg. 

I flere Somre boede Familien paa Nynås, hvor der er 
smukkere end ved Årsta. Da der ved Gaarden var et 
Kapel, hvor der holdtes Gudstjeneste hver Søndag, havde 
Børnene den Fornøjelse at se Menigheden samle sig i 
deres maleriske Dragter og tage Plads paa Bænke langs 
Strandbredden eller under Lindene paa de grønklædte 
Terrasser og vente. Selv maatte Børnene ikke gaa i 
KirkQ, det stred mod Principperne, men fra en Græsbænk 
bag en Syrénhæk kunde de høre hele Gudstjenesten, og 
det var en Fornøjelse for dem. 1813 solgte Faderen 
imidlertid Nynås igen, og nu blev Årsta atter Sommer- 
opholdssted; Slotsbygningen blev restaureret, den øvre 
Etage med de store Sale blev omdannet, og den afgav nu 
en ligesaa storartet som bekvem Bolig. 

Da Fredrika var i Overgangsalderen, 12 — 13 Aar, 
bleve hendes Følelser heftigere. Hun led mere end nogen- 
sinde under Savnet af Forældrenes Kærlighed, især tørstede 
hun efter Moderens, men altfor ofte mødte hun Strænghed 
og Irettesættelser. «Heftig som jeg var», fortæller hun, 
»tænkte jeg paa at dræbe mig, stikke minejøjne ud o.s.v., 
for at Mamma skulde fortryde sin Strænghed, men det 
standsede altid ved, at jeg stod ved Stranden og saa' ned 
i Vandet, eller jeg fik en lille Fornemmelse af Knivsodden 
imod øjestenen« ^). Eller hun skriver i en af sine første 
Fortællinger: « Faders og Moders Kærtegn! Jeg vilde med 
mit Liv have købt eder! Den, som aldrig lærte at kende 
deres uskyldige Glæder, har været udelukket fra Barn- 
dommens Eden« ^). Forældrene kunne umuligt have anet, 
hvad hun led, ellers maatte deres Hjerter være smeltede. 



^) Fr. Bremers Selvbiografi, S. 94. 

2) I «Den Ensamna* (Ur hvardagslifvet, 2. Del). 

1813 var et bevæget Aar. Sverige deltog i Krigen 
mod Napoleon, idet en svensk Hær under Kronprinsen 
Karl Johan forenede sig med hans Modstandere. Hr. 
Bremer var lidenskabelig optaget af Krigen; han hadede 
Napoleon, formodentlig fordi han a^saa' ham for den in- 
derste Aarsag til,- at Sverige havde mistet Finland, og 
han saa' i Karl Johan den forhaabede Befrier for det 
Napoleonske Tyranni. Under Familiens Ophold paa Årsta 
kom der til at ligge Militær paa Gaarden; Kegimentet 
«S6dermanland» skulde nemlig indskibes fra Dalarø, som 
ligger i Udkanten af Skærgaarden nærved Årsta, og Sta- 
ben laa her paa Slottet. Det var en Fryd for Børnene 
daglig at høre Musikken spille og Morgen og Aften høre 
Reveille og Tap to med den dertil knyttede militære An- 
dagt af Regimentet, som bekendt en Tradition fra Gustav 
Adolfs Dage. Fredrikas Enthusiasme fik nu en ny Ret- 
ning. Hun følte Smerte over, at hun ikke var et Mand- 
folk, som kunde drage Sværdet for Fædrelandet. Men 
umuligt var det dog vel ikke for en Kvinde; kunde hun 
ikke forklæde sig og saaledes blive optaget i Hæren? Det 
blev nu en sværmerisk Higen hos hende at komme bort 
og forsøge at blive Page hos den elskede Kronprins. Den 
tolvaarige Pige manglede ikke Mod — det fattedes hun 
mindst af alt hele Livet igennem — og en skøn Dag 
tog hun da sit lille Sjal paa Armen og sneg sig bort fra 
Hjemmet. Ud ad Landevejen styrede hun sine Skridt, 
men hvorledes det forresten skulde gaa hende, havde hun 
ingen Forestilling om. Hun haabede, at Lykken skulde 
smile til den kække. Langt kom hun imidlertid ikke; da 
hun blev træt af at ile ud ad Vejen, og ingen hjælpende 
Skikkelse kom hende i Møde, vendte hun om. Men læn- 
gere hen paa Sommeren drev baade Begejstringen og Bit- 
terhedsfølelsen over Forældrenes Ukærlighed hende atter 
afsted; hun haabede at støde paa en Vogn, hvormed hun 
kunde komme til Stockholm og derfra ud i Verden, men 
Skæbnen var hende ugunstig. Paa den altid ensomme 
Vej mødte hun ingen, ikke saa meget 'som en Kat, og 

skønt hun kom længere end første Gang, slog Kræfterne 
ikke til — hun var i Opvæxten et svagt Barn — og 
mod i Hu maatte hun tilsidst vende om. Men disse Pla- 
ner skulde ikke bidrage til at- gøre hendes Stilling i 
Hjemmet bedre, og hun fik hele Byrden af Strænghed og 
Misfornøjelse dobbelt at føle. 

Det blev saaledes ikke til noget med at drage ud i 
Verden og udføre Bedrifter. I Stedet derfor aabnede den 
drømte Verden i de følgende Aar sine Porte videre op for 
hende end nogensinde før. Romaner kom til at spille en 
Hovedrolle. Bonne amie gav de to kammeratlige Søstre, 
da de vare 14—15 Aar gamle, Lov til om Aftenen skifte- 
vis at læse gode Eomaner højt en Timestid, og snart 
blev det deres lykkeligste øjeblikke, naar de sad fordybede 
i denne Fantasiens Verden. Det var Romaner paa Fransk 
og Engelsk. Snart blev deres Sind og Tanke derved ret- 
tet mod selv at blive Romanheltinder. De drømte om, 
at det ensformige Liv nok snart vilde blive afbrudt ved 
mærkelige Hændelser og Æventyr, de vilde faa Tilbedere 
og Elskere, det var umuligt andet. Paa det mest levende 
fantaserede de sig ind i, at de vistnok en skøn Dag vilde 
blive bortførte, skønt de anede ikke af hvem. Rimeligvis 
vilde de ukendte Tilbedere nok saa kækt vise sig ved 
højlys Dag som ægte Riddere og føre dem med sig. 
AUersnarest vel, naar de om Søndagen kørte i Kirke, 
hvad de nu skulde, sammen med bonne amie. Fredrika 
sad da ganske spændt i Vognen og saa' snart til den ene, 
snart til den anden Side, for at opdage, om ikke en Ryt- 
ter skulde komme farende ud af Skoven. Men der kom 
aldrig nogen, og alt gik som sædvanlig sin ensformige, 
trange Gang. 

Saadanne Fantasterier vilde aldrig have faaet en saa 
stor Magt over de unge, hvis disse friere kunde have 
færdedes med jævnaldrende, men det bleve de stadig holdte 
borte fra. De dannede en lille snæver Verden for sig 
selv, og udenfor den maatte de ikke komme. Den ene 
Dag gik som den anden , enten det nu var paa Landet 

2 

eller i Staden. Naar de om Vinteren boede i Stockholm, 
fik de ikke engang Lov til at spadsere ud, af Frygt for 
at de skulde have moralsk Skade deraf. Følgen var, 
at deres Helbred, især Fredrikas, led meget. Da de 
endelig vare omtrent voxne, ansøgte de formelig Moderen 
om Tilladelse til for Fremtiden at maatte gaa ud og røre 
sig i den friske Luft, men det blev afslaaet med den 
Bemærkning, at det passede sig ikke for dem ^). Derimod 
foreslog hun dem, at de kunde faa Motion ved at stille 
sig bag en Stol, holde i Ryggen af den og hoppe, til de 
bleve varme. Døtrene bed da i det sure Æble og begyndte 
paa Motionen; Charlotte, som var mest pligtmæssig, 
hoppede i længere Tid hver Aften sine 200 Hop, Fredrika 
begyndte med 100, men drev det kun lidet regelmæssigt 
og holdt snart helt op dermed. 

Hvad Fredrikas religiøse Udvikling angaar, da for- 
tæller hun selv, at hun tidlig nærede Skrupler og havde 
mange Anker imod den bibelske Fremstilling. Hun kunde 
ikke forene det med Guds Godhed, at han tillod, at de 
første Mennesker bleve stillede paa en Prøve, som de ikke 
kunde bestaa, og at hele Menneskeheden uforskyldt skulde 
lide ved deres Syndefald. Mange Enkeltheder voldte hende 
Pine, saasom at Israeliterne skulde medtage Ægypternes 
Guld og Sølv, da de forlod Landet, eller at de siden 
skulde udrydde Kananiterne, hvilket maatte stride imod 
Buddene: «Du skal ikke stjæle« og «Du skal ikke ihjel- 
slaa»). Hun syntes i det hele taget, at Gud i det gamle 
Testamente fremstilledes som en stræng og lunefuld Eegent, 
og det forekom hende Haardhed, at Gud krævede blodigt 
Oflfer for en Synd, som vore første Forældre havde begaaet. 
Derimod fandt hun, at Jesus var som et helt andet Væsen, 
der fuldt tilfredsstillede hende. Man ser saaledes, at der 



^) Man véd jo, at der i forrige Aarhundrede og et Stykke 
ind i dette var en ligefrem Fordom imod, at kvindelige 
Standspersoner skulde gaa paa Gaden. Vilde de ud, kunde de 
køre. 

rjørte sig noget i hende, som trængte til Vejledning og 
Klarhed, større end honne amie kunde give. Da hun nu, 
16 Aar gammel, skulde gaa til KonJSrmationsforberedelse, 
haabede hun at faa de pinlige Gaader løste. Men Korn- 
ministeren CoUiander ved Adolf Frederiks Kirke i Stock- 
holm, der forberedte hende, løste ikke disse Gaader for 
hende. Han sagde nemlig altid, at Hovedsagen var blindt 
hen at tro, hvad man ikke kan forstaa, og saa forøvrigt 
leve efter Kristi Lære. Men Fredrika med sine Tvivl kom 
derved ikke videre, thi hun trængte til at imødegaas med 
Grunde og vilde ingenlunde paa den Maade tage sin For- 
stand til Fange. Hun fik derfor kun lidet ud af Præste- 
besøgene, skønt der havde været god Lejlighed til at klare 
Dunkelhederne for hende, da Colliander nemlig læste med 
hende i Hjemmet. Selve Konfirmationen blev under disse 
Omstændigheder næsten intet for hende, og om sin første 
Vandring til Nadveren skriver hun siden, «at et mere 
formørket og oprørsk Sind har ikke bøjet Knæ ved Naadens 
Bord»^). Forøvrigt var hendes første literære Gerning 
knyttet til denne Konfirmationsperiode. Charlotte og hun 
havde nemlig allerede tidligere læst et større, opbyggeligt 
Værk: GumalogLineaf C.F.Lassius i Erfurt, af hvilket 
første Del var oversat paa Svensk, men ikke de to sidste 
Dele. Søstrene oversatte nu hver sin Del, hvilket tog 
dem to Aar, og forærede Faderen til Julen deres Manu- 
skripter. Han blev rørt over deres Flid, omfavnede dem 
og fældede Taarer af Glæde. Aaret efter lod han paa 
egen Bekostning Manuskripterne trykke. 

Saaledes var Fredrika nu traadt ud af Barndommen. 
Den bar Spirer i sig til en aandelig bevæget Ungdom, og 
Tegnene slog heller ikke fejl. 



^) Brev til Franzén, 29. Marts 1842. 



>* 

2. 

Ungdomsaarene, 



JJet var i Aaret 1817, at Fredrika nu som voxen 
ung Pige skulde træde ud i Livet. Og den rige, brogede 
Verden, som hidtil havde været stænget til for hende, 
lokkede hende mægtigt. Hun fortæller selv, at to for- 
tærende Flammer brændte inde i hende; den ene var 
Trangen til at vide, den anden Længslen efter at nyde. 
Men hun blev sørgelig skuffet. Vel kom hun og Charlotte 
nu med til Selskaber om Vinternen i Stockholm, men det 
kunde ikke tilfredsstille den brusende Higen i hendes unge 
Bryst. Forældrenes Mening med at lade dem komme ud 
var egentlig kun at vænne dem til at træde frem med 
Anstand, at gjøre dem til Damer comme il fard. Men 
denne rent ydre Form dannelse bragte Fredrika langt mere 
Bedrøvelse end Glæde, thi hun gjorde ikke nogen god 
Figur i Selskabskredsene, uskøn som hun var og mang- 
lende gratiøse Bevægelser. Paa Ballerne fik hun kun 
sjælden danset og ved Soupéerne, der vare stive og 
aandløse, kedede hun sig. Man maa imidlertid ikke 
tænke sig hende som blot Statist, thi det var ganske 
imod hendes Natur, der netop var kviksølvagtig bevægelig, 
men hendes Livlighed var paa den Tid ikke af den Be- 
skaffenhed, at den vandt Folks Behag. Bedst var hun 
til Mode, naar hun en Gang imellem kunde faa Lejlighed 
til at udmærke sig, thi Ærgerrigheden var meget levende 
i hende ^). Det kunde snarest ske, naar der var Selskab i 



^) Hun glemte aldrig, at hun en Gang i sit 12te Aar, da hun 
havde forfattet et lille Stykke, der blev opført i Hjemmet, ved 



21 



Hjemmet. Ved festlige Lejligheder, saasom Fødselsdage, 
optraadte hun da jævnlig som Digter, ikke blot med 
Lykønskningsvers , men med hele smaa Feststykker, saa- 
ledes ved Faderens Fødselsdag 1818, hvor der blev opført 
et Syngestykke « Poeten », som Charlotte havde sat Musik 
til. I det hele taget var Trangen til poetiske Udgydelser, 
der allerede var kommet frem i Fredrika som mindre Barn, 
med Aarene voxet mere og mere, og her var altid en 
Mark, hvor hun høstede Laurbær. Men ogsaa i Musik 
vandt hun Bifald. Forældrene, som saa' deres Døtres 
fortræffelige Anlæg, lod dem stadig fortsætte deres musi- 
kalske jøvelser, hvad de ogsaa med Glæde gjorde; de 
studerede endog Genwalbas og Kompositionslære. Hver 
Dag maatte de forlyste Faderen med hans Yndlingsstykker, 
og det var ham en sand Nydelse at høre Fredrika spille 
la hataille de Fleurus eller endnu mere dem begge hamre 
løs paa Klaveret i « Slaget ved Prag»), hvor de efterlignede 
Trommer, Trompeter og Kanontorden. Men i Selskabslivet 
fandt man ogsaa megen Behag i de to Søstres vakre Spil. 
Det kan i det hele taget ikke nægtes, at Forældrene 
jo paa en vis Maade gjorde alt for at give deres Børn en 
saa mangesidig Opdragelse som muligt, rigtignok stadig 
med det Maal at gøre Lykke og slutte gode Partier. 
Døtrene burde engang blive dygtige Husmødre, og derfor 
maatte de nu gaa i Huset, saa at de skiftevis havde hver 
sin Uge. De lærte Madlavning af en perfekt Kogekone, 
og da de burde forstaa at lave de fineste Retter, førte 
dette til, at det i lang Tid blev meget udsøgte Middags- 
maaltider, der holdtes i det Bremerske Hus, rigtig hvad 
Svenskerne kalde « Kalasmat ». Men det morede alle Parter. 
Ligeledes bleve Døtrene meget dygtige i Tegning, som de 
tidlig vare begyndte med, og især Fredrika drev det meget 
vidt, da hun havde fortrinlige Anlæg. I det hele taget 



at lytte til NøglehuUet hørte Moderen sige til sin Mand: «Jeg 
har aldrig kendt et saa mærkeligt Barn som vor Fredrika. Vi 
kan berede os paa, at hun som voxen bliver noget ualminde- 
ligt.* — M. Howitt: Ett år i besdk hos Fr. Br., 2, S. 163. 

var Fredrika uhyre ivrig i alt; hun fortæller, at hun ofte 
stod op Kl. 4 for at spille Skalaer, og hun kastede sig ogsaa 
med Enthusiasme over Husvæsenet. Der var aabenbart 
en sjælden Virkelyst i hendes lille Person. Det var hendes 
lyseste Timer, naar hun saaledes med hele Sjælens Energi 
kunde kaste sig over noget og vinde Bifald derfor. Da følte 
hun en Tilfredsstillelse i sig. Men man vilde dog gøre 
hende Uret, hvis man blot deri vilde søge Ærgerrighedens 
Tilfredsstillelse, thi meget af det kom af Trangen til at 
vinde Kærlighed, den som hun hidtil havde fundet saa 
lidt af, men altid tørstede efter. Med Faderen lykkedes 
det dog langtfra; Forholdet til ham vai' stadig spændt, og 
han gav idelig sin Misfornøjelse Luft mod hende. 

o 

Naar Familien om Sommeren boede paa Arsta, gik 
det uhyre ensformigt til. Man var saa godt som ganske 
overladt til sig selv, thi herude havde Faderen ingen Lyst 
til at se Fremmede, og Stedet laa desuden afsides. Kun 
Sognepræsten og Komministeren med deres Hustruer bleve 
bedte til Middag én eller to Gange; det var hele Om- 
gangen. Fik Faderen Trang til at se andre Mennesker, 
kørte han en Tur ind til Stockholm. Naar han da kom 
hjem, spurgte han om, hvad Nyt der var passeret i hans 
Fraværelse, men der var aldrig passeret noget. Jo, der 
var dog en Undtagelse. En Dag, da han saaledes kom 
hjem og rettede sit sædvanlige Spørgsmaal til Børnene, 
fortalte Charlotte meget ivrigt: Jo, der var rigtignok 
hændet noget. Da Køerne som sædvanlig vare vandede 
i Dammen og derefter kom op mod Parken ved Hoved- 
bygningen, paakom der dem en mærkelig Uvornhed; de 
hoppede, sprættede, slog Bagbenene op i Luften og vare 
helt vælige. Faderen hørte opmærksomt paa Beretningen 
og udtalte sin Forundring derover. Et øjeblik efter kom 
en anden af Børnene og fortalte den samme Historie; 
derefter en tredie med samme interessante Nyhed, men da 
saa endelig Fredrika kom og busede frem: «Véd Papa, at 
Køerne o. s. v.», da udbrød Faderen: «Ja, nu er det 4de 
Gang, jeg hører den Historie, og nu kan det være nok!)) 

Men dette lille Træk, som Charlotte har opbevaret, er 

O 

unægteligt betegnende for, hvad man oplevede paa Årsta. 
Saa længe det var rigtig Sommer, frembød Naturen 
jo imidlertid en Erstatning for hvad der savnedes i 
Menneskelivet, og for Fredrika var der altid Glæde at 
finde i dens Skød, thi hun elskede den højt. Men naar 
Dagene kortedes, og Efteraaret endnu fandt Familien der- 
ude, da kunde der være meget trangt, især om Aftenen. 
Man samledes da i den gule Dagligstue, hvor Tjeneren 
Kl. præcis 10 Minutter i 6 traadte ind og dækkede The- 
bordet, hvorefter <«Husholdningsmamsellen)) tillavede og 
serverede Theen. Papa og Mamma, Sønnernes Huslærer og 
honne amie, Charlotte, Fredrika og Hedda, som nu ogsaa 
var voxen, toge Plads ved Thebordet, hvorimod de to 
mindre Børn, Claes og Agathe, kun figurerede som 
Statister. Naar Theen var besørget, satte Faderen sig ved 
et Bord midt paa Gulvet og læste højt til Kl. .9 af tørre 
historiske Skrifter paa Tysk eller Engelsk. Mamma sad i 
et Sofahjørne og slumrede blidelig ind, førend Manden 
havde læst 10 Minutter højt. Døtrene maatte sidde stille 
ved et Bord i et Hjørne af Værelset med deres Haand- 
arbejde; de kedede sig umaadeligt ved Læsningen, kunde 
ikke tale sammen, og saaledes sneg Timerne sig langsomt 
hen for dem hver Aften. Fredrika, som var den utaal- 
modigste, sad tit og græd af Forpinthed. Efter Aftens- 
maden Kl. 9 maatte de alle spadsere ind i Faderens 
Kontor for at « konversere« til Sengetid; kun var det 
uheldigt, at der intet var at konversere om. Naar da de 
unge Piger endelig kom ind paa deres eget Værelse, randt 
Taarerne tit og mangen Gang; dybt følte de, hvor fattigt 
og elendigt et saadant Liv dog var. Og saaledes gik det 
ene Aar efter det andet. 

Hvad har det ikke været for Lidelser for en heftig 
bevæget, varm Sjæl som Fredrikas, trængende til Liv, 
til Kærlighed! Hvad der bevægede sig indeni hende, har 
hun siden paa flere Maader givet Udtryk. Især i For- 
tællingen «den Ensamna»> har hun skildret disse sine 

Ungdomslidelser og utilfredsstillede Længsler. Vi anfore 
et Par Steder: 

(»Jeg ser fra mit Vindue Skyerne, drevne af friske 
Vinde, sejle som glimrende Svaner i det klare Blaa; jeg 
ser jørnen flyve højere end dem, altid højere og h^qere 
op imod Lysets Baner. — Ak, jeg vilde gerne gøre lige- 
saadan — vilde gerne føle varm og oplivende Vaarluft. 
Hvor der er trangt og kvælende herinde; hvor friskt og 
herligt hist, hvor Morgenrøden er! Jeg vilde — ak, véd 
jeg vel rigtig, hvad jeg vil? 

O jag viUe med dig fara 
drn på solens flammebaua! 
Sky, jag viUe med dig svåfva 
bort mot qvåUens purpurstrander ! 
Dér paa vindens armar gunga, 
sjnngande min egen vaggsång 
uti ontssigligt v&l. 

Så jag ropte — ornen sank te 
flykten til sitt bo på klippan, 
skyn forsvann i luften blå. 
Ensam stod jag. Vinden lekte 
med min. klagan, som med sorgsna 
tonerna ur eolsharpan. 
Uti luften de forklinga 
utan genljnd, utan svar.* 

Eller hun skriver: «Jeg har hørt tale om Ispaladser 
og levér selv i et moralsk saadant. Jeg er en stakkels 
lille, glimtende Flamme, tændt ved en af Lamperne i 
Slottets Salon, som lidt efter lidt udslukkes af Frost og 
Isluft.)) 

Den Tungsindighed, der saaledes hvilede over Fredrikas 
Ungdomsliv og især var saa mægtig, naar hun var ude 
paaÅrsta, drev hende til at søge Ensomhed for at drømme 
sig ind i en lysere Verden. Men det var ikke let at blive 
ene, hvor de vare saa mange Søskende sammen. Da 
søgte hun tit ind i et lille, mørkt Lukaf, hvor Moderen 
gemte sine Nøgler, og lukkede sig inde dér. «Saasnart 

jeg var helt alene i det dybe Mørke« , fortæller hun, 
»mærkede jeg en underlig Pølelse, som havde jeg Vinger 
og løftedes af dem uden selv at gøre noget dertil, og det 
var mig en usigelig Nydelse.« Denne Følelse vendte ofte 
tilbage hos hende siden i Livet, naar hun var ganske ene 
og ikke forstyrredes af urolige Tanker, og altid følte hun 
sig da fri og let som en Fugl paa Kvist i). 

Det ensformige Liv med sin Kedsommelighed drev 
dog ikke altid Fredrika blot til Tungsind; undertiden 
kunde hun se humoristisk paa det, som da hun en Dag 
i sit Album tegnede en Figur, der under en forfærdelig 
Gaben strækker Armene ud, medens han sukker: 

Det varsta ut af alla oden 
år, att inga oden ha!^) 

Et varmt Hjerte som Fredrikas maatte i den unge 
Alder ogsaa være aabent for Elskov, og hun tilstaar, at 
den mødte hende i disse Aar. Det forstaar sig, at hun 
med sit ikke videre fordelagtige Ydre — som dog paa 
denne Tid bedrede sig ikke* lidet — ikke var særlig skikket 
til at gøre Indtryk paa det andet Køn, men saa tog hun 
lidt Koketteri med til Hjælp ^), I Selskaberne i Stockholm 
traf hun naturligvis jævnlig sammen med unge Herrer. 
En Gang blev hun saaret af Amors Pil, og det var oven 
i Købet en forlovet ung Mand, der blev Genstand for 
hendes ubesvarede Følelser; en anden Gang blev en rig, 
men ikke smuk, ung Herre efter blot to Timers Samvær 
saa indtaget i hende, at han med Haand paa Hjertet til- 
stod sine Følelser og søgte at skalfe sig Adgang til hendes 
Hjem, men det blev hindret af Fader Bremer, som ganske 



^) Pr. Bremer: Hemmen i den nya verlden, 1, S. 5—6. 

^) Pr. Bremer: Skizzer, S. 21. — «Øde» betyder paa Dansk: 
Skæbne. 

^) Hun skriver selv: «Jeg var koket og blev det end mere, da 
jeg mærkede, at jeg stod mig bedre med Forældrene, naar jeg 
paa en eller anden Maade gjorde Lykke hos andre. » Selvbio- 
grafi, S. 95. 

vist anskede, at hans Datter skulde gøre et godt Parti, 
men i sin Særhed ikke kunde taale et Frier-Ansigt 
indenfor sine Døre. Det blev derved ikke til noget og 
havde vel heller ingen dybere Eod. I Aaret 1820 rejste 
Fru Bremer til et svensk Badested med nogle af Døtrene, 
navnlig for at Fredrika og den yngste Datter Agathe 
kunde gennemgaa en Brøndkur. Opholdet var saa sent 
paa Aaret, at alle Brøndgæsterne vare rejste, saa det blev 
ogsaa her til Ensomhed, men en Løjtnant, der havde sit 
Hjem i Nærheden, kom dog i Berøring med Familien og 
begyndte at sværme for Fredrika, ligesom hun for ham. 
«Det var en idyllisk Stunds fortæller hun, « da jeg engang 
i det Grønne tørrede og gned Tjære af min ene Sko, og han 
med halve Ord og Sukke — ja men mere blev der heller 
ikke af det.» Da de endelig rejste, fulgte han med til den 
nærmeste Købstad. Her skiltes Fredrika og han. Udbyttet 
af deres Samliv blev for hans Vedkommende en Nellike og 
en Papillot, for hendes nogle Lavendler, ja og saa Min- 
det, der i Begyndelsen var saa varmt, at Fredrika græd 
en hel Nat, og længe sukkede hun for sig selv hans 
Navn. 

Det følgende Aar bragte en større Forandring i den 
ensformige Tilværelse. Hr. Bremer var kommet paa 
Tanker om at sælge Årsta, forlade Sverige og bosætte sig 
i Sydfrankrig, da han længtes efter et mildere Ivlima. 
Men da han ikke kunde faa tilstrækkeligt for Godset, 
maatte han opgive denne Plan; dog bestemte han, at hele 
Familien et Aarstid skulde rejse bort og navnlig opholde 
sig i Marseille. I August 1821 drog de da afsted; en 
hel Karavane vare de paa to store firsædede, lukkede 
Vogne med 4 Heste for hver. Hvor besværligt var det dog 
ikke endnu dengang at rejse! Helt ned gennem Sverige 
kørte de lige til Ystad, derfra med Postjagt. til Stralsund, 
og saa videre i deres Vogne gennem Nordtyskland, stun- 
dom med 6 Heste for hver paa Grund af de daarlige 
Veje. Da de naaede Darmstadt, blev Fredrika meget 
alvorlig syg af Galdefeber, men ved omhyggelig Pleje 

kom hun sig paa tre Uger saaledes, at de kunde rejse 
videre. Gennem Ba,den og Schweiz drog de til Geneve, 
men da de erfarede, at den gule Feber grasserede i Mar- 
seille, blev Opholdet i Sydfrankrig helt opgivet, og i 
Stedet derfor rejste de til Paris, hvor de bleve Vinteren 
over. De havde en smuk Bolig i rue Bichelieu, Djøtrene 
fik Undervisning af fortrinlige Lærere i Musik og Sang, 
Tegning og Maling, og især Fredrika uddannede sig 
overordenlig i de to sidstnævnte Fag. Hertil kom hyp- 
pige Besøg i Musæer og Samlinger samt i Theatrene, 
ligesom de ogsaa tog nogen Del i Selskabslivet, saa at 
Opholdet i Paris var virkelig uddannende og frugtbrin- 
gende for de unge. Paris var paa dette Tidspunkt — det 
var paa samme Tid, som Johan Ludvig Heiberg opholdt 
sig her hos sin Fader — meget livlig, og dette Kjøre 
undlod ikke at gøre et stærkt Indtryk paa Fredrika. 
Hun fortæller paa sine ældre Dage, da hun atter gensaa' 
Paris, om dette sit Ungdomsophold dér. Det gamle 
Pariserliv, siger hun, var da endnu i sin Blomstring. Det 
smukke og det hæslige, Luxus og Elendighed kom aaben- 
bart til Syne ved Siden af hinanden. Paa Boulevarderne 
saa' man pragtfulde Tog af kørende og ridende, medens 
de usleste Skabninger i Sidealléerne fremviste deres Saar 
og Lemlæstelser for at vække Medlidenhed. Man saa' 
Kvinder ligge paa Jorden, hyllede i Pjalter og omgivne 
af blege, halvnøgne Børn, medens de fine unge Herrer 
ligegyldigt hoppede hen over dem. Løse Kvinder strej- 
fede ugenert om og greb fat i Herrerne, medens man 
samtidig saa' Kavallerer gaa paa Jagt efter unge Damer. 
Palais Royal straalede om Aftenen af Lys; de flotte Bu- 
tikker med store Spejle synes at have gjort et stærkt 
Indtryk paa de unge Piger fra det dengang saa tarvelige 
Norden. Men efter Kl. 4 var det voveligt for en Dame 
at gaa over Gaarden i Palais Eoyal, selv ved sin Moders 
Haand. Paris gjorde paa Fredrika Indtryk som ét stort 
melodramatisk Skuespil. Paa Promenaderne sprang Ba- 
jadser og andre Gøglere om. Kællinger kogte deres Suppe 

under aaben Himmel, mere end 20 Theatre spillede for 
fuldt Hus, overalt var der Støj, Latter, Dans og Mun- 
terhed^). Et saadant broget Billede havde Opholdet i 
Paris efterladt i Fredrikas Sjæl. 

Saaledes gik Vinteren hen, og i Juni 1822 drog 
Familien endelig hjem gennem Holland og Tyskland. 
Hvis man imidlertid vilde tro, at denne Rejse var et 
glimrende Lyspunkt i den ellers saa ensformige Tilværelse, 
var det en Fejltagelse. Baade Charlotte og Fredrika ere 
enige i, at Rejsen i det hele taget var en Kval. Og det 
kom fra Faderen. Alle 6 Børn, Hustru og Tjenere levede 
paa Rejsen i en stadig Frygt for ham. Vanskelig var 
han altid, men paa Rejser var han utaalelig, navnlig der- 
ved, at han blev ude af sig selv, naar alle ikke passede 
Tiden paa Minuttet. «For hele Verdens Gods og Guld», 
skriver Fredrika, «ja for selve Tegners Snille, vilde jeg 
ikke gøre denne Rejse om igen paa samme Vis.» Det 
var Tantaluskvaler for hende, naar hun paa Rejsen saa' 
Glimt af Naturens og Kunstens Herlighed, men som oftest 
ikke kunde komme til at nyde det. Saaledes kom denne 
Udflugt langtfra til at opfylde sin Bestemmelse. 

Atter var man i Hjemmet, atter begyndte den gamle 
Kedsommelighed, ja med forøget Styrke, fordi man dog 
havde smagt paa noget bedre. Det stockholmske Selskabs- 
liv tiltalte de unge mindre end før, fordi de mærkede, at 
deres Bekendte vare skinsyge paa dem paa Grund af deres 
Udenlandsrejse, hvilket dengang hørte til de sjældne Be- 
givenheder; deres Pariserdragter gav Anledning til Kritik. 
Faderens Humør blev bestandig daarligere, og det varede 
ikke længe, før hans Helbred tog af, hvorved en ny 
Byrde blev lagt paa Omgivelserne. Det var en Gigtsyg- 
dom , der kom til Udbrud , efter at han engang uforsigtig 
havde taget et koldt Bad temmelig sent paa Aaret. Bedst 
var han at komme til Rette med, naar Sygdommen ret 
alvorlig rasede i ham; da fik det onde Humør ligesom 



O Lifvet i Gamla verlden 1 , S. 148. 

Udladning gennem Lidelserne, og han kunde være hen- 
given i sin Skæbne og fordringsløs. Men i Almindelighed 
var han, hvad man kalder et Huskors. Døtrene maatte 
læse højt for ham af Bøger, som umulig kunde interes- 
sere dem. Og stadig maatte de spille Skak eller Kort 
med ham. Men han kunde paa ingen Maade finde sig i 
at tabe, og skete det, gav det Anledning til ubehagelige 
Scener, mest med Predrika, thi hun vilde ikke saaledes 
som Charlotte med Vilje mage det saa, at han altid 
vandt. Senere hen i Tiden faldt Paderen paa, hver Gang 
han havde vundet sit Parti Skak, at ville vise, hvordan 
hans Modpart kunde have undgaaet at blive Mat. Saa 
maatte Brikkerne stilles op igjen. Trækkene gøres om, og 
disse ulykkelige Partier trak saaledes tit ud til sent paa 
Aftenen. Men for Predrikas lidenskabelige og livlige 
Sind var alt dette en Kval, og hun fældede mange Taa- 
rer. Paa Grund, af Paderens Sygdom ophørte tillige 
næsten al Omgang, og det ikke for en kort Tid, men 
det trak ud fra Aar til Aar. Det var i Sandhed en 
Prøvetid for alle i Huset. 

Naar Predrika Bremer senere hen om disse Aar 
brugte den Ytring, at de vare svundne som Nuller, saa 
maa dette Udtryk dog naturligvis kaldes en Overdrivelse, 
fremgaaet af den Bitterhed, der var kommet i hendes 
Sind. Hun har da overset, at disse bedrøvelige Tider 
ogsaa havde deres lyse Timer for hende. Dertil hørte, at 
hun nu fandt megen Glæde ved at male. Hun havde 
navnlig udmærket Talent til at male Portrætter, og det 
lykkedes hende engang, efter at hun havde set Kron- 
prins Oskar og hans Gemalinde Josefine i Theatret, at 
træffe deres Kontrafej overraskende godt, ligeledes siden 
Kong Karl Johans. Der indløb mange Anmodninger til 
hende om at faa Kopier af dem ligesom ogsaa om andre 
Portrætter, og hun fik derved en Sysselsættelse, som mo- 
rede hende og tillige en Portj eneste — i Løbet af et 
Aarstid henved 200 Kdlr. — som hun kunde anvende 

efter eget Godtbefindende, og den blev da brugt til Vel- 
gørenhed, som hendes Hu altid stod til. 

En anden og endnu større Opmuntring havde hun 
stadig i Samlivet med sine Søstre. De to Brødre, August 
og Claes, af hvilke den ene blev Officer, den anden 
Embedsmand, vare nu kun i korte Ophold i Hjemmet, 
men de fire Søstre: Charlotte, Fredrika, Hedda og Agathe 
dannede i adskillige Aar et skønt Kløverblad i dette ^). 
De fælles huslige Lidelser knyttede dem, der nu alle vare 
voxne, inderligt til hverandre; især havde Udenlandsrej- 
sen draget dem alle nøje sammen. Dette Samliv, saa 
rent og inderligt, løftede Fredrikas Sind og bragte det 
Gode til Udvikling i hende; der er ingen Tvivl om, at 
hun jo har været Midtpunktet i det, hun med sit varme, 
opofrende Hjerte og sit opfindsomme Hoved. Hvor dybt 
det har grebet ind i hendes Liv, ses af mange af hendes 
senere Fortællinger, hvor hun med Forkærlighed skildrer 
et skønt Samliv mellem Søskende, og det er ud af den 
dybeste Følelse, naar hun engang udbryder: 

Hur sal ar den, som, lik Tobias, går 
af goda englar på sin vag ledsagad, 
som gifva Ijus, då midnattstimman slår, 
och gifva kraft, nar vandrams år forsvagad. 

Min vag var mOrk engang, o jag vill be, 

att ingen dOdligs vag må likna denna, 

jag visste ej hvart fly for hjertats ve, 

for qval, som hvarje kraft till aska viUe brånna. . . . 

Då taltes till mig som med englars rost, 
och omhet lugnade min vilda oro, 
och allt blef stiUa, frid kom till mitt brcJst — 
och mina englar mina systrar voro . . . . ^). 

Der var den fuldeste Fortrolighed mellem Søstrene; 
fælles Lidelser og fælles Stræben bandt dem sammen. 

1) Mellem Hedda og Fredrika havde der i Bameaarene været 
hyppige Rivninger, men de ophørte ganske siden. — M. Howitt: 
Ett år hos Fr. Br. , 1 , S. 87. 

2) Till mina systrar. - Ch. Br.: Fredrika Bremer 2, S. 137. 

«Jeg kunde fortælle dig», skriver Fredrika i en af sine 
Hverdagshistorier, «om en « Helligdom« (et Værelse), hvor 
fire unge Piger boede i de bedste Aar af deres Liv. De 
kaldte den for «den lille FejeskarnsQerding», og den ret- 
færdiggjorde dette Navn« ^). Her i den fortrolige Kreds 
kunde de læsse alt det af sig, som formørkede deres Til- 
værelse. Men 1824 maatte Agathe skilles fra de andre, 
da hun paa Grund af en begyndende Skævhed blev sendt til 
en orthopædisk Anstalt. i Paris, hvor hun forblev i to 
Aar. Da hun, meget forbedret, vendte hjem, blev det 
nødvendigt at lade hende forblive om Vinteren paa Årsta, 
fordi der i Lejligheden i Stockholm ikke var Plads til 
den orthopædiske Seng, som hun vedvarende maatte 
benytte. For at hjælpe hende og holde hende med Sel- 
skab, kom baade Fredrika og Hedda til at blive hos 
hende til stor Glæde især for Fredrika, som derved slap 
for at være i det trange Hjem. 

Den Opmuntring, som Fredrika havde af det kærlige 
«Søskendliv)), især i disse Aar, kunde hun i Sandhed 
vedvarende trænge til, thi det var bestandig en tung 
Kampens Tid for hende. Ogsaa legemligt led hun; Udslet 
i Ansigtet, Gulhed i Øjnene, et vist fysisk Ubehag, alt 
trykkede hende ned; hun havde en Følelse af, at hun 
vakte Modbydelighed hos andre. Hvad hun led herved, 
faar man en Efterklang af i en af hendes første Fortæl- 
linger, hvor hun skildrer en ung Krøblings Lidelser, dels 
over selve sin Misdannelse, dels over det Ubehag, han 
vækker hos Folk. Han er nærved at drukne sig af For- 
tvivlelse og raaber til Gud om enten at give ham Sund- 
hed eller aabne sin Himmel for ham. Han synes, at der 
er ingen beskærmende Fader i Himlen, siden han skal 
lide saa uforskyldt. Men siden hen dulmes hans Smerte, 
og han naa'r da til at kunne sukke: « Forlad, o højeste 
Godhed! højeste Barmhjertighed! de svage forblindede, 
som i Smertens Forvirring tro, at ingen Sol findes bag 



*) Fr. Bremer : Syskonlif 1 , S. 55. 

' Sorgens Sky, som, forvildede ved Lidelsernes Flamme, 
tvivle paa, at du i din evige Barmhjertigheds Forraad har 
Balsam nok for de Saar,.som ej læges far i Døden. Til- 
giv dem deres Utaalmodighed , deres Knurren« ^). 

«Jeg trængte til Tro, til Keligionens Trøst«, skriver 
Fredrika i sin lille Selvbiografi, «jeg bad med vild Utaal- 
modighed derom, men forgæves. Forbitret vendte jeg 
mit Blik fra Himlen, og der opstod i mig, naar jeg saa' 
paa den menneskelige Elendighed, et forfærdeligt « Hvor- 
for«. Ingen Kost svarede mig. Alt vaklede, jeg tvivlede, 
fortvivlede, og jeg forstod Afgrunden.« Saaledes var hun 
nu dybt stedt i religiøse Kampe. Allerede hendes Dagbog 
fra 21—22 Aars Alderen vidner om et religiøst Røre i 
Sjælen, en Kamp for at bøje sig under Guds Vilje og 
gribe den evige Kærlighed, men i Alderen omkring 25 
Aar var det, at hun var stedt i den haardeste Vaande. 
Det gik såa vidt, fortæller hun, at hun fattede Had til 
Solen, fordi dens glade Lys syntes hende en Ironi over 
Tilværelsens Elendighed ^). Det var ikke hendes egen 
Skæbne alene, der voldte hende Pine, men det var ogsaa 
Lidelserne i Verden i Almindelighed, baade Menneskenes 
og Dyrenes, som trykkede hendes Sjæl. Hun forstod ikke, 
hvorledes det kunde forenes med Forestillingen om en 
god Gud. Hun søgte til Bibelen, men skønt der nok af 
og til kom nogen Trøst og noget Lys fra den til hendes 
Hjerte, saa var der dog saa meget i den, som stødte 
hende bort og forøgede hendes ,Tvivl. 

1 denne Tilstand, der varede længe, fra Aar til Aar, 
om end den indre Strid havde sin Ebbe saavelsom sin 
Flodtid, følte hun en mægtig Drift i sig til at virke, til 
at opofre sig, til at være med til at lindre Lidelserne 
omkring sig, fordi hun derved kom til mere at glemme 
sig selv. Og her opkom nu tit deiji Tanke i hende: Gid 
jeg var en Mand; da kunde jeg anderledes virke! Det 



^) Trosterinnan S. 208. 

2) Brev til Franzén 29. Marts 1842. 

var ingen ny Tanke; meget tidlig var den opstaaet i 
hende. Naar hun saa' sine Brødre drage til Højskole, 
drage ud til Livets Færd, da følte hun det som noget 
tungt, at hun som Kvinde var stænget ude derfra. Var 
det retfærdigt? Var det ikke en Uret, der skete Kvin- 
derne, at de skulde leve som Fugle i Bur? «Jeg saa' 
Mod i Mændenes Blikke, hørte dem give Tanker og 
Følelser Luft, men Kvinderne vare dømte til Tavshed. 
Jeg følte, at jeg var født med stærke Vinger, men at de 
vare stækkede.« Dog, skønt hun kun var en Kvinde, 
maatte og vilde hun virke udad, og efter ringe Lejlighed 
satte hun dog noget i Værk. I Paris havde hun set de 
« barmhjertige* Søstre«, og deres Gerning tiltalte hende 
højlig. Hun omgikkes en Tid lang med Tanken om uden 
videre at forlade Hjemmet og blive Sygeplejerske ved 
Lazarettet i Stokholm; kun med Møje fik Søstrene hende 
afholdt derfra. Men noget af sin Tanke fik hun dog 
virkeliggjort, da hun levede ude paa Årsta sammen med 
Agathe og dér nød en større Frihed end hjemme. Var 
der ikke her paa Godset baade fattige og syge, som hun 
kunde række en hjælpende Haand? Det gjorde hun da, 
sparede sig ikke, men vandrede ufortrødent om og blev 
snart en kær Gæst i mangen fattig Hytte. Hun lagde sig 
efter medicinske Kundskaber, havde et helt lille Apothek 
og kurerede trøstig paa de syge, der ikke havde nemt ved 
at faa Lægehjælp. De ubehageligste Forretninger paatog 
hun sig med største Glæde, og hverken Snavset i Hyt- 
terne eller Storm og Kulde holdt hende tilbage. Paa de 
ensomme Veje omkring Årsta saa' man den lille, ivrige 
Skikkelse ile afsted, bringende ikke blot Medicin, men 
ogsaa Fødemidler med sig. Tit led hun paa de lange 
Vandringer af Sult, fordi hun gav det Smørrebrød bort, 
som hun havde taget med i Lommen til sig selv, men 
den hemmelige Glæde, som hun følte ved at ofre sig for 
andre og lide, gav hende Styrke. «Jeg var i to Aar en 
fuldkommen katholsk Sværmerske»), siger hun. Ofte stod 
hun op om Natten, lagde sig paa Knæ og bad om Lys 

3 

og Fred. Og skønt hun var kommet ind paa en Vej, 
som nok kunde føre hende til selvtilfreds Gerningsretfær- 
dighed, blev Arbejdet dog ikke spildt for hende selv; af 
og til fornam hun en Luftning fra oven, der kvægede 
hendes Hjerte. Dertil kom, at hendes Helbred ved den 
megen Bevægelse i den frie Luft styrkedes, Blodet flød 
lettere i hendes Aarer. Om Sommeren brugte hun stadig 
Bade, jævnlig lod hun sig efter den Tids Skik aarelade, 
og det ene med det andet gjorde, at hun helt kom ud af 
den legemlige Sygeligheds Periode, hvorved hun ogsaa 
lettere kom over de aandelige Lidelser. 

Hun bevarede siden Mindet om en lykkelig Stund. 
Det var en af de sidste Dage i Marts, Sneen laa hen 
over Mark og Skov. Hun kom fra et bedrøvet Menneske, 
hvem hun havde bragt Trøst og Hjælp. Eask ilede hun 
afsted for at naa hjem før Mørkets Frembrud. Et øjeblik 
standsede hun for at drage Aande og saa' mod Vest, 
hvor Solen sank i Purpur. Da kom der en Luftning 
imod hende, susende hen over Snemarkerne, en Luftning, 
fuld af Mildhed og Vaarfornemmelse, og hun indsugede 
den og følte sig styrket paa Legem og Sjæl. ' Da gjorde 
hun sig selv det Spørgsmaal, som hun mangen Gang 
før havde gjort sig: « Vilde du nu dø?»> Men medens 
det i lange, lange Tider havde lydt i hende: «Ja, helst 
dø og komme bort fra al denne Elendighed !» saa 
kunde hun nu svare Nej. Nu vilde hun ikke dø! mO, 
lykkelige Time! Nu vaagnede i mig et Haab om en Op- 
standelse til Lykke ogsaa her paa Jorden.« Da var hun 
omtrent 27 Aar. 

Fra Fredrikas Virksomhed som kvindelig Læge for- 
tæller Søsteren Charlotte følgende Træk: Hun tillavede 
undertiden Medikamenter efter egen Opfindelse. En Dag 
kom en ældre Bondekone, der boede 3 Fjerdingvej fra 

o 

Arsta, og bad om et Middel for sine. øjne, hvis 
Synsevne tabte sig, medens hun tillige havde Smerter i 
dem. Fredrika gav hende en Flaske med den Besked, at 
hun af dens Indhold skulde dryppe et Par Draaber nogle 



35 



Gange om Dagen i øjnene. Et Par Timer senere kom 
en anden Person og bad om Hjælp mod Tandpine. Da 
Fredrika nu vilde give denne nogle Nellikedraaber , opda- 
gede hun, at hun havde taget fejl og givet den første 
med de daarlige jøjne disse stærke Tanddraaber. Hun 
talede med Charlotte derom, og denne, som bl^v for- 
skrækket, raadede til straks at sende Bud til Konen, at 
hun ikke maatte bruge de Draaber, hun havde faaet. 
Men Fredrika svarede ganske roligt, at det kunde ikke 
nytte, eftersom Budet ikke kunde naa derhen, inden 
Konen havde brugt dem et Par Gange; desuden mente 
hun, at de vare saa stærke, at hvis Konen tog Skade af 
dem, kunde hun dog ikke hjælpes. Denne Ro forbavsede 
Charlotte, da Fredrika ellers var saa omhyggelig for at 
hjælpe Folk, men denne maa vel have gjort sig sine egne 
Tanker derom. Nok er det, at en Maaneds Tid efter, da 
Charlotte var vendt tilbage til Stockholm, fik hun Brev 
fra Søsteren om, at Tanddraaberne havde kureret Konens 
øjne, og at denne Dagen i Forvejen havde været paa 
Årsta for at bede om nogle flere af «de velsignede 
Draaber«. 

En Afvexling i det stille Liv paa Årsta var det hver 
Gang, der stod et Bryllup blandt Godsets Beboere. Det 
var gammel Skik, at Bruden kom op paa Gaarden og 
blev pyntet ; Dragten var en af Fru Bremers aflagte 
Silkekjoler, hvortil kom en stiv og pudret Frisure med 
Brudekrone ovenpaa. Den svenske Folketro holdt for, at 
den af de vordende Ægtefolk, der først saa' den anden 
paa Bryllupsdagen, vilde faa Magten i Huset. Det er 
betegnende for Fredrika, at hun altid paa det ivrigste 
gjorde sig Umage for, at det blev Bruden, der i saa 
Henseende gik af med Sejren; hun vilde gøre sit til, at 
Kvinden ikke altid skulde blive den undertrykte. Naar 
Parret var bleven viet i Kirken, vendte de tilbage til 
Årsta, og hele Skaren blev her i den store Sal beværtet 
med Tærte og Sukkerbrødskage , hvorefter den drog , til 
Bryllupsgaarden , hvor der holdtes Gilde i otte Dage. 

Medens Fredrika saaledes tilbragte en forholdsvis god 
Tid paa Arsta sammen med to af Søstrene, var Faderen 
stedse bleven svagere, men blev plejet af sin Hustru og 
navnlig af Charlotte. I Slutningen af 1827 skete der dog 
en Forandring, idet Charlotte fik Lov til at rejse" til en 
Kusine, der nylig var bleven Enke, for at være hende til 
Hjælp og Trøst, og dette Ophold trak saa længe ud, at 
det varede et Par Åar. I hendes Sted maatte nu dels 
Hedda, dels Fredrika pleje Faderen i Stockholm. Forholdet 
mellem disse sidste var nu bleven meget bedre; han bar 
sine Lidelser med Taalmodighed, og hun gjorde sit bedste 
for at vise sin datterlige Kærlighed. Der kom en stedse 
større Eo i Fredrikas Sind, og hun blev mere hengiven i 
sin Lod. « Jeg er vel ikke glad» , skrev hun engang til 
Charlotte, «men jeg er ofte ret lykkelig ved Tanken om 
dette stille Forsagelsesliv, der, om Gud vil, skal føre mig 
frem til det Maal, som altid synes mig det eneste attraa- 
værdige (nemlig det himmelske). Min jordiske Glæde 
venter jeg af mine Søskende, især af mine Søstre, og jeg 
véd, at deres Lykke vil gøre min næsten for stor for 
denne Jord« ^). Den sidste Ytring minder om, at der 
paa den Tid var noget sentimentalt sværmerisk ved 
Fredrika, noget som hun efter sin Natur havde en Ret- 
ning imod. 

I Vinteren 1829 — 30 faldt Faderen i sin sidste, 
svære Sygdom. Alle Døtrene vare nu hjemme og kappe- 
des om at pleje ham. Han havde faaet et Slagtilfælde. 
Hen mod Foraaret syntes han at blive bedre, hvorfor 
Familien lejede et Landsted lige udenfor Stockholm, for 
at han kunde nyde den friske Luft paa Landet og dog 
have nær til Lægehjælp. Men kun ganske kort kom han 
til at nyde Sommeren her ude; han blev atter meget syg 
og døde d. 23de Juli 1830. «Det var godt» , skriver 
Fredrika, »at se ham hvile efter et uroligt Liv, godt at 
græde Forsoningens Taarer over hans kolde Haand og 



O Skrevet 1828. — Ch. Br.: Fredrika Biemer. 1,.S. 117. 

Pande." Saaledes endte Forholdet mellem Fader og Dat- 
ter, der havde haft en saa bitter Braad i sig, fredeligt og 
i gensidig Tilgivelse. 

Men idet vi afslutte Skildringen af Fredrika Bremers 
i det hele saa tunge Ungdomstid, anføre vi en Ytring af 
hende fra hendes ældre Dage, som kaster det rette Lys 
over den. Hun besøgte 1857 Schweiz og saa' i Lausanne 
en Opdragelsesanstalt for unge Piger, hvis fortræffelige 
Indretning i høj Grad glædede hende, men paa samme 
Tid gjorde hende vemodig ved Tanken om hendes egen 
Ungdom, der havde været saa tung, og hvor hun forgæves 
havde higet ud i Verden for at indhøste Lys og Kund- 
skaber. Da udbryder hun: «0 min tabte Ungdomstid! 
— Dog tabt var du ej , du Tid af Længsel og Lidelse ! 
Du lærte mig meget, som jeg før ikke forstod. Jeg har 
siden forstaaet det, og at min ørkenvandring havde sin 
skjulte Mening og sit Maal. Gud være lovet !))i). 



*) Fr. Bremer: Lifvet i Gamla verlden 1 S. 173. 

3. 

løTste Optræden som lorfatterinde. 



1 Aaret 1828 udkom en lille Bog paa Forlag af 
Bogtrykker Palmblad i Upsala. Den hed: »Tegninger af 
Hverdagslivet » og var anonym^). 

Den lille Bog gjorde vel ikke nogen overordentlig 
Opsigt, men den blev dog læst af mange og efterlod et 
behageligt Indtryk. I Pressen blev den rost, men man 
vidste ikke, hvem Forfatteren var. 

Fredrika Bremer havde fra Tid til anden skrevet en 
Del, som kun hendes nærmeste kendte. Hendes Hoved 
var fuldt af Fantasier og Ideer , og. nu var hun kommet 
paa Tanker om at træde frem som Forfatterinde. Hun 
skrev da i den landlige Stilhed paa Arsta: «Axel og 
Anna eUer Korrespondance meUem to Etager. En lille 
Koman i Breve«. Og det gik hurtigt fra Haanden med 
Arbejdet, thi paa to Dage med lidt Hjælp af Nætterne 
var det hele færdigt. Det minder om Evald, da han skrev 
«De brutale Klappere«. Den lille Roman er skrevet i 
uafbrudt Begejstring. Foruden den satte hun et Par 
Smaastykker, hun havde liggende, i Bogen. 

Det var langtfra noget epokegørende Værk, hvormed 
Fredrika aabnede sin Forfatterbane. Nærmest vilde man 
nu kalde det et FeuiUetonarbejde. Men man var paa den 
Tid ikke forvænt i Sverige, og der var noget tiltalende 
ved den lille Bog, en vis Kvikhed, en Duft af frisk Luft, 
der gjorde godt. 

^) Teckningar ur hvardagslifvet. 

Axel og Anna ere to unge Mennesker, der elske hinanden. 
De bo i samme Hus, hver i sin Etage, han med en Onkel, 
hun med en Tante til Formynder. De maa ikke komme 
sammen og korrespondere da i Smug ved Billetter, som en 
Pige besjørger. Korrespondancen er ganske fin og kvik. Axel 
er Fyr og Flamme og vil med alle Midler hjemføre Anna som 
sin Brud ; Anna er forstandig og- søger at lægge Dæmper 
paa hans Iver. Axel udmaler, hvorledes han kan faa en 
Plads paa 300 Edlr. og et lille Hus med Have udenfor 
Byen. Her maa de kunne leve idyllisk. Al Luxus skal 
være bandlyst, en Sofa af Træ, tarvelige Klæder, om 
Morgenen en Skaal Havresuppe, om Aftenen en dito 
^lost, tarvelig Middag. «Naar jeg kommer hjem fra mit 
ydre Arbejde, skal din* Harpe og din Røst flytte mig ind 
i Himlen. » Anna finder, at Havresuppe har hun svært 
ved at faa ned, og Olost er hende en Aversion. Axel 
udmaler, hvorledes de om Aftenen skulle læse sammen 
Tegners Digte, Coopers og Walter Scotts Romaner; Skue- 
spillene ville de ikke forsømme, hellere undvære at spise 
og sove. Hans Brud skal altid gaa i Hvidt, thi det 
klæder hende bedst. Anna mener, at hvid Kjole passer 
daarligt til at gaa i Køkken med, og at spise og sove 
kan hun slet ikke undvære. Da Axel bliver stødt over 
hendes mange Indvendinger og undlader at sende Kærlig- 
hedsbreve, bliver Anna mod i Hu og lover at gaa ind 
paa hans Planer. Han skal nu forsøge at faa sin gnavne 
Onkels og hun sin Tantes Samtykke til Partiet. Men da 
de begge efter forskellige Tilløb faa Afslag paa deres 
Begæringer, vil Axel bortføre Anna; det synes hun imid- 
lertid slet ikke om, og han bliver da ude af sig selv. Al 
Korrespondance ophører fra hans Side, Anna skriver den 
ene hjerteskærende BiUet efter den anden, men intet Svar. 
Fortællingen, gaar nu over i det rørende. Axel kommer i 
sin Fortvivlelse paa gale Veje, spiller, taber, gør Gæld og 
vil rejse bort, langt ud i Verden og opgive Anna for 
stedse. Men hun faar i det yderste øjeblik reddet hele 
Situationen ved Hjælp af en ligesaa uegennyttig som rig 

Løjtnant, der elsker hende, men som, da hun ikke vil 
svigte sin Axel, dog i det mindste vil have Lov til at 
begrunde hendes Lykke. Denne sjældne Mand skaffer dem 
alt, hvad de behøve, Hus og Hjem, Møbler og Udstyr og 
tilstrækkeligt at leve af, ja endog Bryllup paa 8 Dage. 
Hvad mere kunde selv en utaalmodig Axel begære? Og 
saa blev det Velgøreren, der forlod Landet, medens Axel 
sad lunt og godt med sin Brud. Denne kunde dog ikke 
lade være at ytre om Løjtnanten: «Han er bedre, ædlere 
end Axel . . . men Axel alene elsker jeg . . . Saa ufornuftigt, 
saa usammenhængende er Menneskehjertet . . . saa svagt 
er mit!)) Med denne sortie ender den lille Historie, der, 
som sagt, trods sin forskrækkelige Usandsynlighed i Op- 
løsningen, gjorde Lykke ved sin Kvikhed i Billetdialogen 
og ved sin gode Fremstilling af to forskellige Karakterer. 
Usandsynligheder gled desuden ganske anderledes let ned 
dengang end nu. 

I det samme Bind findes nogle flere smaa « Tegninger)). 
I den ene af dem har Fredrika forvildet sig et godt Stykke 
ind i Sentimentalitetens Regioner. Hun fremstiller her to 
Tvillinger, Edvard og Elna, der ere lige saa dejlige 
som gode og ere elskede af alle. De voxe op, blive 
15 — 16 Aar gamle; da faar han Tæring, og hun plejer 
ham som en god Engel Dag og Nat, indtil hun bliver 
smittet af ham og ligeledes faar Tæring. Under deres 
langvarige Sygdom besøges de af mange, som dybt maa 
beundre deres Taahnodighed og Kærlighed. Deres eneste 
Sorg er, at de maaske ikke skulle dø paa én Gang. Dog, 
den Lykke opnaa de; blidt sove de hen ved hinandens 
Side. Deres utrøstelige Moder besøger daglig deres Grav, 
indtil hun en Dag findes død paa den. — Man maa ikke 
forbavses over, at denne Fortælling gjorde Lykke; den er 
ligesaa god som mangen en lignende — mest engelsk — som 
endnu den Dag i Dag stemmer følsomme Hjerter til Taarer.' 

Langt bedre og sundere er imidlertid det sidste 
ganske lille Stykke i Bogen: »Breve om Stockholms 
Soupéerw. Det kan læses endnu med Fornøjelse og er en 

ren og skær Virkelighedsskildring. Allerede Begyndelsen 
er lovende: 

((Bedste Amalie! — — Hvad jeg bestiller? — — 
Ak, min Ven! jeg souperer og gaber. Jeg var paa Soupé 
iforgaars, paa Soupé igaar, er paa Soupé idag, og hvis 
jeg endnu lever imorgen, skal jeg, Gud hjælpe mig, 
soupere imorgen.« — ((Er det da saa slemt ?»> 

Ja, nu faar man selv damme. ((Kl. er 8. Vi forlade 
Spejlet med et Afskedsblik, stige ind i Vognen, som 
raslende fører os til et Sted, hvor en lang Kække oplyste 
Vinduer vinke os. Vi stige ud ; i en Fart sætter man sin 
Elegance i Orden og paatager sig sit behagelige Smil. 
Salondørene aabnes, vi svæve ind. Er det Samum eller 
Scirokko, der slaar os i Møde? Vi hilse og sætte os. 
Gud ske Lov! — Siddende tæt op ad hinanden granske 
Damerne hinanden, komplimentere og smigre hinanden. 
Mundene spidses som for at suge paa Brystsukker, og 
Artighedens Sukkergryn trille ned fra alles Læber. -Øjnene 
plirre. Hovederne bevæges, Vifterne vugges. Silkekjolerne 
rasle; der hilses og spørges og svares; der lyder Mumlen 
og Susen, dog efterhaanden svagere som en hendøende 
Storm, og endelig bliver alt tyst. Man sætter Spille- 
bordene i Orden, The bydes om, man lægger Billedværker 
frem. Det er varmt og kvalmt, Tiden skrider langsomt. 
Heden i Værelset tiltager. Lokkerne slappes, en og anden 
Næse bliver rød, ørene hede, -Øjnene fugtige; man faar 
Uro over sig, vrider sig, puster og pines. Man begynder 
en Konversation, men ak. Ideerne ere smeltede' i vore 
Hoveder ligesom Pomaden i Haaret.« 

((Du ser dig om i Selskabet for at finde Adspredelse 
ved Betragtninger. Forgæves — alt er ens. Den gode 
Tone og fine Dannelse har saaledes slebet og pudset denne 
Kreds, saaledes borttaget al Originalitet, at man ikke 
mærker anden Forskel end den, der sidder i Klæderne, 
eller den, som Naturen har sørget for. Forskellen paa 
Næser, Munde og -Øjne, der snart ere store, snart smaa, 
snart pege opad, snart vende nedad. » 

«Is og Sukkerbrød bydes om; en Forfriskning gaar 
gennem Salonen og Sanserne. Fra Sideværelserne hjarer 
man Støjen af Trumferne, som Spillerne dunke i Bordene. 
Pianoet aabnes. Først kommer en halvt bange Amatør, 
som rødmer, blegner, skælver, men derpaa hamrer dygtig 
i Klaveret og stemmer en Sang op — naa. Gud ske Lov, 
at den er forbi! Saa kommer der et virkeligt Talent og 
synger af Frithiof; da han er færdig, er der tyst i Selskabet. 
Er det HenrykKelse? Tilbageholdte Gab og søvnige øjne 
svare. » 

« Altid dunklere brænde Lysene, Heden bliver stærkere, 
Luften tungere. Man synker stadig mere hen i Dvale, 
men for Skams Skyld snakker man om Moder, Middage, 
Eigsdagsmænd; man lyver og bagtaler, alt af Frygt for 
ikke at faa sagt noget — og man ønsker, man var væk. 
Men langsomt skride Minutterne, Timerne. Man vender 
op og ned paa Billedværkerne. Fra 8 — 9, 9—10, 10 — 11, 
11 — 12 have vi siddet stille i dette lille Helvede af Hede 
og Høflighed.)) 

« Endelig aabnes Spisesalens Døre. Madlugten virker 
som eau de Cologne paa vore Nerver, en Bøst lyder: Der 
er serveret! Man rejser sig skyndsomt og i Masse. Man 
kommer til et stort Bord og faar endelig Plads. Man 
spiser med den største og alvorligste Iver ; al Konversation 
standser. Fad paa Fad bæres om, man spiser og spiser 
og spiser, man har Trang til Virksomhed. Man er nu 
mæt, ja overmæt, men spiser stadig. Desserter bydes om, 
og Mødrene skrabe friskvæk Godter til Ungerne hjemme 
i deres Lommetørklæder eller Poser. » 

«Vi vende nu tilbage til Salonen, staa endnu en Stund 
stille pour Vhonneur og tale om ingenting. Endelig tage 
vi Afsked og køre hjem, trætte paa Sjæl og Legeme, for 
at gaa i Seng Kl. 1 — 2 med en belæsset Mave og et 
tomt Hoved.)) 

(»Imidlertid gaar Soupéens aimable Vært og Værtinde 
om mellem de nedbrændte Lys, lykønske hinanden til, at 
det er overstaaet, og trøste sig for Bekostningen med, at 

den har været brillant. — Ja, værer visse paa, snart ville 
eders taknemlige Gæster takke eder for sidst med andre 
Soupéer og fuldt kvittere den Regning paa Levnedsmidler, 
som de ere skyldige!«) 

«Se dér, min Amalie, en lille Tegning af en stock- 
holmsk Soupé! Deres Moder hedder Kedsomhed, deres 

Fostermoder Vane, og det er et Par stive Damer. 

Men, o Himmel! Kl. slaar 8, Vognen holder udenfor. 
Godnat, du lykkelige! jeg skal nu igen afsted !» 

Som man ser, er det en kvik Skildring. Naar vi 
have gengivet saa meget af den, er det i Følelsen af, at 
vi skylde Fredrika Bremer at give denne Illustration af 
Selskabslivet i Stockholm, thi man faar derved et levende 
Indtryk af, hvor utaaleligt det maatte ^ære for hende, 
der besad baade Aand og Hjerte. 

I sin liUe Bog havde Fredrika vist, at hun havde 
Talent for Fremstilling, og at hun forstod at spiUe paa 
mere end én Streng. Hun havde anslaaet baade den 
følelsesfulde og den satiriske, den sidste med mest Held. 
Forøvrigt var Bogen kun trykt i 300 Exemplarer, og hun 
fik kun et ganske lille Honorar for den, men hendes 
Stilling var jo saaledes, at hun ikke trængte til det. 

Opmuntret ved den venlige Modtagelse sendte Fredrika 
snart et nyt Hefte « Tegninger »> ud i Verden, skrevne paa 
Årsta 1829, men Bogen udkom først 1830 straks efter 
Faderens Død. Han havde oplevet hendes første Debut 
som Forfatterinde, men vidste ikke noget om det. Den 
nye Bog indeholdt to mindre Skildringer : « Den Ensomme« 
og «Trøsterinden», samt et Brudstykke af en større For- 
tælling: (»Familien H*». Af «Den Ensomme«) have vi 
allerede tidligere meddelt nogle Prøver, fordi den er grebet 
ud af Fredrikas Liv i de foregaaende tunge Aar. Det er 
intet Under, at denne lille Sjæleskildring gjorde stort 
Indtryk, thi den kommer En i Møde med hele Virkelig- 
hedens Magt; man føler, at det er oplevet. Der findes 
desuden i den en Mængde gode Bemærkninger, som vidne 
om Eftertanke og Modenhed. Vi finde heri bl. a. . en 

Beklagelse over, at der ikke gives kristelige Samfund, der 
danne ligesom en stor Familie, i hvilken ulykkelige, enligt 
stillede Kvinder kunde optages og finde en god Virksomhed, 
hvorved de kunde forædles og ko-mme tij at leve saaledes, 
at de ved Slutningen af hver Dag kunde sige: «Den har 
ikke været spildt. » Det er en Tanke, som siden i for- 
skellige Former gik igen i hele Fredrika Bremers senere 
Liv, og som hun har stræbt at virkeliggøre. Ogsaa 
«TrjOsterinden») bærer Mærke af hendes indre Kampe, ja 
af hendes største Sjælelidelser, hvorfor vi ogsaa før have 
anført noget af den. I en ganske lille Afhandling « Mini- 
aturer« træfife vi^paa følgende sande Bemærkning: «Der 
gives Timer i Livet, da man er nærved at spørge sig 
selv, om man nogensinde har været ulykkelig, andre, da 
man synes, at hele Ens Liv har været én tung og skyfuld 
Dag. Fantasien er en Papirsdrage, der føres af Vinden.« 
(»Familien H*» begyndte i dette Hefte af « Tegninger« 
og blev afsluttet i det senere udkomne 3die Hefte. Denne 
Fortælling viser en Side hos Fredrika Bremer, som ikke 
før var kommet frem, nemlig Humor. Hun siger selv, 
at denne Humor var hende aldeles fremmed, før hun 
skrev Bogen, og var en ganske uventet Opdagelse for 
hende selv. Og Publikum glædede sig derover og nød 
ret af Hjertens Lyst den vakre Fortælling. Den betegnede 
et stort Fremskridt paa hendes Forfatterbane. Med sikker 
Haand har hun tegnet Personerne i en Familiekreds og 
har i al Fald til adskillige af dem haft Modeller i Virke- 
ligheden. Vi møde her Familiefaderen, en brav Oberst, 
Fruen, en altid bekymret Sjæl, Datteren Emilie, der før 
sit Bryllup er fuld af Skrupler og Betænkeligheder og 
Frygt for Fremtiden, men saasnart Skridtet er gjort, bliver 
rolig og glad, samt den intelligente, men pukkelryggede 
Datter Helene. Vi træffe videre en elskværdig Søn Karl, 
som er Kornet, og i hvilken Fredrika har fremstillet sin 
Broder August, der var Løjtnant. Man faar det mest 
levende Indtryk af det unge Menneske med sit raske 
Væsen, sin Begejstring for Fædrelandet, sit muntre Lune 

og sine pludselige Ideer, som han med Magt styrter sig 
ind i, f. Ex. at dyrke Botanik. Noget af det bedst 
skildrede er endelig Datteren Julie, forlovet med Løjtnant 
Arvid. Han bryder sig kun om god Mad, Adspredelser og 
en rundelig S'øvn; hun holder af ham, men føler Tomheden 
i Samlivet. Var der ikke noget at more sig med, inviterede 
Løjtnanten sin Forlovede til at tage Plads med ham i 
et Sofahjørne, tilbød sig liberalt som Pude for hende, og 
et -Øjeblik efter forkyndte diverse Næselyde, hvad han tog 
sig for. 

Fortællingen er rig paa gode Karaktérskildringer ; 
efterhaanden som den skrider frem, bliver den ogsaa rig 
paa Romantik, som man dengang ikke mente at kunne 
undvære, naar en Skildring skulde fængsle. Men i Frem- 
stillingsformen mindes vi om St. Blicher. Det er ingen 
jævnt fortløbende Fortælling, men man bevæger sig i 
Spring. Snart er det Husmamsellen , der fortæller sine 
Iagttagelser, snart er det et Par os ubekj endte Damer, 
der i en Kaflfepassiar underrette os om Tingenes Gang; 
snart have vi et langt Kapitel, snart et forbavsende kort. 
Ofte drager Forfatterinden alvorlige Spørgsmaal frem, og 
en Hovedperson i Bogen er Stedets fortræffelige, ligesaa 
dybttænkende som uegennyttige Præst, en ældre Pebersvend, 
som Julie ender med at foretrække for sin Løjtnant 
Arvid. Man ser forøvrigt af Bogen, at Fredrika paa denne 
Tid studerede Herder, og hun fortæller ogsaa i sin Selv- 
biografi, at navnlig dennes »Ideen zur Philosophie der 
Geschichte der Menschheit)) gjorde et dybt Indtryk paa 
hende. 

Allerede 2den Del af « Tegninger » vandt et Bifald, 
«der overgik alt, hvad Fredrika havde ventet«, og SdieDel 
gjorde ligesaa stor Lykke. I en Anmeldelse af 2den Del 
blev Sverige lykønsket til et saadant Geni, der med ét 
var dukket op. Hendes Forfatterskab havde hidtil været 
en Hemmelighed mellem hende og hendes Søstre, nu — 
det var i Sommeren 1830 — betroede hun det til Moderen. 
Da »Farbror » Franzén en Dag i Hjemmet med Begejstring 

talte om « Tegningerne af Hverdagslivet*) og ytrede et 
levende jønske om at opspore, hvem Forfatteren kunde 
være, fik han det at vide. Nogen Tid efter modtog 
Fredrika fra det svenske Akademi dettes lille GuldmedaiUe, 
og hermed var Anonymiteten forbi. 

Vi staa nu ved et Vendepunkt i Fredrika Bremers 
Liv og standse et -Øjeblik for at se os om. 

Sverige havde — i Modsætning til Danmark — haft 
to betydelige Forfatterinder før Fredrika Bremer. Den 
ene var «Herdinnan i Norden«, Hedvig Charlotta Nor den - 
flycht, som oversatte klassiske Værker, skrev meget 
yndede Poesier og var Medstifterinde af det literære 
Selskab Utile dulci, der i sin Tid spillede en betydelig 
Eolle. Hun døde 1763 og er forøvrigt bekendt ved sit 
mærkelige Liv og sin tragiske Skæbne^). Den anden 
var Anna Marie Lenngren f. Malm stedt, der gjorde 
Opsigt yed sine Idyller, men navnlig fik Betydning ved 
sine Skildringer af Hverdagslivet i bunden Stil. Der var 
baade Humor og fin Følelse i dem. Hun var død 1818, 
og fra hønde til Fredrika Bremer havde det svenske 
Parnas staaet tomt for Kvinder. 

Det er mærkeligt nok, at Danmarks Forfatterinde af 
Hverdagshistorier, Fru Gyllembourg, op traadte næsten 
samtidig med Sveriges Forfatterinde af «Teckningar ur 
hvardagslifvet« , Fredrika Bremer. Det viser, som ogsaa 
andet Steds er bemærket, at slige Skildringer dengang laa 
i Luften 2). Fru Gyllembourgs første literære Optræden 
er fra 1827. Der er den ydre Forskel mellem disse to, at 
Fredrika Bremer da var 28 Aar, medens Fru Gyllembourg 
var netop dobbelt saa gammel: 56 Aar. Atter er der den 
ydre Lighed mellem dem, at de omtrent lige længe — 
trods Aldersforskellen — vedblev med deres Forfatterskab. 



*) Hendes Liv er fortræffeligt skildret i Atterboms: Svenska 

siare och skalder, 2, S. 274—337. 
*) Benedicte Arnesen-Kali: <0m Fr. Bremer* i »Tidsskrift 

for hemmet*. 

Samroenligner man deres Skrifter, da finder man igen en 
Lighed i Indhold, idet de begge fortrinsvis beskæftige sig 
med Huslivet i de højere, dannede Kredse, men forøvrigt 
er der stor Forskel i Fremstillingen. Fru Gyllembourgs 
Skildringer ere aandfuldere og tinere; hun, der lige fra 
sin Ungdom til den sene Alderdom levede i en Kreds af 
den højeste Intelligens og den fineste Dannelse, og som 
selv havde erfaret saa meget, hun kunde i ^ine Noveller i 
en smagfuld Form nedlægge en forbavsende Rigdom af 
fine Iagttagelser af Menneskelivet og besad derhos megen 
Opfindsomhed. 1 saa Henseende maatte Fredrika med sit 
tunge Ungdømsliv og sine dengang saa faa Oplevelse 
staa tilbage; hun savnede ogsaa en vejledende Haand, og 
største Delen af sin Dannelse hentede hun ikke ved Om- 
gangen med andre, men ved Bøger. Men Fredrika havde 
ét stort Fortrin for Fru Gyllembourg: hun var en langt 
dybere Natur. Derfor saa' hun mere til Bunds i Menneskene 
og dømte dem ikke blot fra et humant, men ogsaa fra et 
religiøst Synspunkt, og derfor havde hun et højere Maal 
med sin literære Virksomhed, hvilket mere og mere viste 
sig, alt som hun skred frem paa Banen. Hun har selv ud- 
talt sin Betragtning af den Art literær Gerning paa følgende 
Maade: »Maleriet af Virkeligheden bør ligne en klar Bæk, 
der under sit Løb rent og tro gengiver de Genstande, 
som spejle sig i dens Vover, og gennem hvis Krystal man 
ser den rene Bund og alt, hvad der hviler derpaa. Alt 
hvad Maleren eller Digteren ved sin Fremstilling bør 
indrømme Fantasien er at spille Solstraalens RoUe, som 
uden at forandre nogen Genstands Ejendommelighed dog 
giver alle Farver en lifiigere Glans ))^). Men de Solstraaler, 
som Fr. Bremer lader falde hen over Genstandene, udgaa 
fra den: kristelige, ikke blot fra den humane Sol. 

Aaret 1830 bragte rigtig Opmuntring til Fredrika 
efter de lange, tunge Tider. Da 2den Del af hendes 
«Tegninger» var udkommet, strømmede Anerkendelsen ind 



1) Familjen H*, S. 247. 

over hende, som vi allerede have set. Den derefter følgende 
Vinter i Stockholm var rig for hende, som hun selv 
fortæller. Den bekendte Kammerherre v. Brinckman, 
Medlem af det svenske Akademi, skrev til hende: «Jeg 
smigrer mig med at kende det bedste af alle Landes 
Skønlitteratur, og jeg paastaar, trods alt, at i den af Dem 
valgte Slags har De frembragt skønnere og sandere Billeder 
ikke blot af Virkeligheden, men ogsaa af den oprindelige 
Verden, som lever og aander indeni os»^). Fredrika selv 
skrev paa samme Tid: «Jeg tror, at en velmenende Hex 
har talt Hokuspokus over mig og min lille Bog. Den 
gør et Væsen af sig, som jeg næsten finder pudsigt. Det 
er den rigtige Tone nu at læse den, især i den fornemme 
Verden." Hun var saaledes pludselig kommen paa Moden. 
Da hun en Aften var i « Sangforeningen » , hvor den 
kongelige Familie ogsaa var til Stede, trængte hele den 
fine Verden sig om hende og overøste hende med Kom- 
plimenter. Hun tog dog alt dette med megen Sindsro, 
skønt hun var glad over det Solskin, der nu strømmede 
ind over hende. «En ny Verden gik op for mig; jeg saa' 
en ny Sol og ved dens Lys et Paradis«, siger hun ved 
Tanken om den Bane, der havde aabnet sig for hende. 
Familielivet var ogsaa blevet friere efter Faderens Død, 
de gamle Lænker vare faldne af. 

Søsteren Charlotte var imidlertid bleven gift i No- 
vember 1830 og var draget til Christiansstad i Skaane 
med sin Mand, Hr. Quiding. Fredrika savnede hende 
meget. Hun skriver til hende strax efter Brylluppet: 
« Charlotte, min søde Charlotte! vil du nogensinde kunne 
glemme, hvor inderligt, hvor længe, hvor sandt vi vare 
forenede! ViUe mon de nve Forhold, hvori du indtræder. 



1) Brev af 12. Decbr. 1830 i Ch. Br.: Fr. Bremer, 1, S. 157. — 
C. Gr. V. Brinckman, f . 1764, var opdraget i Hemhuterkolonieme 
Niesky og Barby, studerede i Halle og opholdt sig ogsaa 
siden i Tyskland i nær Forbindelse med Skønaandeme dér. 
Senere var han svensk Diplomat ved forskellige Hoffer og nød 
megen TiUid hos den ulykkelige Kong Gustav d. 4. Adolf. 

de nye Følelser, som efterhaanden ville opstaa i dit Hjerte, 
lade de gamle Minder kølnes? Jeg frygter sommetider 
derfor. Maatte du fremfor alt blive lykkelig, føle dig 
lykkelig! Det trænger jeg til. Jeg har intet Hjerte for 
Svogre, det bekender jeg. De tage jo fra mig det kæreste, 
jeg har — mine Søstre. Men Quiding vil maaske engang 
kunne omvende mig. Gør han sin Hustru lykkelig — 
da faar han i mig en øm og taknemlig Søster.« 
Svogerskabet fik hun megen Glæde af, og flere Svogre fik 
hun aldrig -— de to andre Søstre forbleve ugifte som 
hun selv. 

Netop paa dette afgørende Tidspunkt i sit Liv slog 
Fredrika selv fast, at hun vilde forblive ugift. Hun har 
ikke manglet Bejlere. Søsteren hentyder til, at hun.ialt 
har haft 6 — og hun har i al Fald én Gang været nær 
ved at slaa til, da en ældre Mand, der havde mistet sin 
Hustru, og som i Fredrika saa' den eneste, der kunde 
erstatte hende, friede til hende. Da forekom det hende 
vel, at det kunde være en Pligt. Dog vaklede hun kun 
et Ojeblik. Især' efter at hendes tredie Bog 1831 var 
udkommet, stod det aldeles fast for hende, at hun ikke 
burde lade sig binde i Ægteskabets Baand. 

I Sommeren 1831 rejste Fredrika ned til Christian- 
stad for at besøge sin Søster. Opholdet i den venlige 
lille Stad ved Helgeå trak langt ud, thi Fredrika følte sig 
saa vel dér. Hun kom som den fejrede Forfatterinde, og 
det fine Selskab i Staden og Omegnen — i Byen er der 
mange Embedsmænd, da den baade er Sæde for Hofretten 
og har lærd Skole samt Garnison, og paa Landet derom- 
kring er der mange Herregaarde — det fine Selskab higede 
efter at blive kendt med hende. Imidlertid blev det ikke 
derved, at Fredrika følte sig saa vel, thi hun afslog 
systematisk aUe Indbydelser. Hun holdt, som vi tidligere 
have mærket, ikke af Selskabslivet. Derimod elskede hun 
stiUe Eo i en Kreds af forstaaende Mennesker, og det 
fandt hun hos Quidings. I deres Hjem var hun glad ved 
blandt de Besøgende at træffe Mennesker, hun kunde 

sympathisere med. Hun var nu ganske optaget af sit 
Kald, hvori hun med Iver søgte at uddanne sig ved 
mangesidig Læsning. Og hun opfattede sit Kald med 
dyb Alvor, idet hun haabede ved sine Erfaringer at kunne 
virke til Trøst og Opmuntring for bedrøvede og lidende, 
ligesom hun ogsaa bestemte, at alt, hvad hendes literære 
Virksomhed indbragte hende, skulde anvendes til Hjælp 
for ulykkeligt stillede, da Gud havde sørget for hende 
saaledes, at hun selv ikke behøvede det. 

Hvor vel til Mode Fredrika nu i det hele følte sig, 
fremgaar af følgende Brev til Moderen samme Efteraar, af 
hvilket man ogsaa ser, at hendes Forhold til denne nu 

var meget forandret: < Ak, hvor er det godt med en 

Følelse af fuld Fortrolighed at kunne hvile hos den, som 
man har at takke for Livet! Jeg siger: takke, thi nu 
synes Livet mig godt. Før var det ikke saaledes. Min 
Ungdom har ikke været lykkelig; den har tværtimod været 
en Bitterhedens Tid, hvis Dage for største Delen (det er 
simpel Sandhed) ere hengaaede under et bestandigt Onske 
om at dø. Nu er det anderledes. Som Erstatning for 
denne lange Tid af Lidelse og tvungen Uvirksomhed er 
en anden kommet, som giver mig Midler til Virksomhed 
og derigennem ogsaa til Livsglæde ... I dette -Øjeblik er 
min Leveplan denne: Af mit timelige Gods at anvende 
saa lidt som muligt paa mig selv, for saa meget som 
muligt at kunne nyde min Livsglæde: ved alle mig til- 
gængelige og tjenlige Midler at uddanne mig til med 
Hæder at opfylde en Forfatters Kald... Ja, bedste 
Mamma! hvad jeg oftest føler, hvad jeg oftest har Trang 
til at sige mine elskede hjemme, er: Jeg er lykkelig! 
Aldrig har vel nogen nydt sit Liv fuldere end jeg i 
denne Periode af mit Liv. Den oplivende Tanke i 
mig, som lover mig Sjælens Harmoni for Fremtiden, 
bidrager meget dertil og dernæst — mit lille, ensomme 
Værelse » ^). 



1) Brev af 25. Oktbr. 1831. 

tt Sjælens Harmoni for Fremtiden)), skriver Fredrika. 
I disse Ord ligger , at hun følte , hun havde endnu ikke 
naaet frem til den. Denne Harmoni manglede hende 
endnu stedse i religiøs Henseende, og det voldte hende, 
selv i denne gode Tid, mange forpinte Timer. De tilsyne- 
ladende Modsigelser i Verdensstyrelsen og i Bibelen kastede 
hende idelig hen i mørk Tvivl. Hun var af dem, der 
trænge til Lys og Klarhed; det var en uimodstaaelig Drift 
i hende, men hvem kunde skaffe det? 

Da lod Gud hende i Christianstad finde en Vejleder 
i Mørket. Det var Pehr Johan BokFin, Kollega og siden 
Rektor ved den lærde Skole i Byen, tillige præsteviet. 
Han var bondefødt og endnu en ung Mand paa nogle og 
tredive Aar. Med en ualmindelig filosofisk Dannelse for- 
bandt han en klar Tænkning og en sand kristelig Tro. 
Ganske sikkert vare han og Fredrika beslægtede Sjæle, 
ogsaa med Hensyn til Enthusiasme. I et Brev til hende 
skrev han engang: « Deres Kald er skønt. Frøken Bremer, 
Deres Bestemmelse er den ædleste, Jorden har. Ubekymret 
af Livets Besvær og egne Sorger at gaa med Himlens Trøst 
ind til Jordens sørgelige Vraaer, det er en Engels Lod. 
Maatte Guds Pinger blive Dem tydelig og vise Dem den 
rette Vej! Som en Broder vil jeg staa ved Deres Side og, 
bedende og tænkende, opfatte og meddele Dem hver en 
Lysstraale, som forundes mig.« Dette gjorde han o^saa 
trolig. Navnlig udviklede han Platos og de nyere Ideal- 
filosoffers Anskuelser for hende, altid pegende hen paa 
Kristendommen som Fuldendelsen. 

Der er Vidnesbyrd nok fra Fredrika Bremer selv om, 
hvad hun skyldte Pehr Boklin. Hun skriver en Gang: 
«Ung endnu og endnu lidet fortrolig med Synden i 
Menneskehjertet, men allerede meget med Ulykken og 
Lidelserne i Naturen som i Menneskelivet, tjernede jeg 
mig fra Kirken med Hjertet fuldt af Bitterhed imod denne 
og imod den Gud, som dér prædikedes. Men saa hørte 
jeg atter af samme Kirkes Mænd Ord af Evangeliets Fylde, 
Ord af Kristi Kærligheds Skat, som uimodstaaelig drog 

4* 

mig tilbage igen... og frelste mig fra Fortvivlelse, dog 
ikke fra stadige tilbagevendende bitre Tvivl, ikke fra 
Vaklen mellem Tro og Ikketro samt Mistr^est om nogen- 
sinde at finde Lys og Fred, Eede og Sammenhæng i en 
Lære, som forkynder os en almægtig og algod Gud og 
Fader og paa samme Tid hans evige Forkastelse og For- 
dømmelse af største Delen af Menneskene ...» 

«Saaledes indtil den Dag — velsignet være den! — 
da jeg pludselig fik Syn for Kristus selv — og sank for 
hans Fødder.)) ^) 

Dette maa tjen^ som Indledning til det følgende. 
Det er af et Brev til Biskop Franzén, hvori hun først, 
ligesom i det anførte, gør Eede for sine Tanker, førend 
hun kom til Lys. Hun siger her: »Bibelen drog mig 
atter og atter til sig med sine store Lærdomme, sine 
mange enkelte Skønheder, sit Midtpunkt — Kristus og 
hans Menighed; men det dunkle Begreb: Guds-Ord, 
som* bød mig at anse hele Bibelen som Guds umiddel- 
bare Ord, stængede mig ude fra dets dybere Liv og Mening. 
Jeg forblev uvis og vaklende. — — Men nu — jeg var 
omtrent 30 Åar gammel — sendte Gud mig en Ven og 
Lærer, som blev min Eedningsroand fra alle Uvishedens 
Kvaler. Han var Præst og ligesaa dyb Tænker som from 
Kristen. Gennem Filosofien førte han mig til Kristus. 
Han lærte mig nemlig at se den dybe Sammenhæng 
mellem alle Livets Sfærer, mellem Menneskeheden og 
Naturen, mellem Fortid og Nutid, og den organiske Frem- 
gang i Menneskehedens Udvikling, samt se disses Sam- 
menhæng med Gud • i Guds Væsen og Personlighed at 
være aabenbaret i Jesus Kristus, i hvem Verden lærer at 
kende Gud og bliver forsonet med ham... »2) 

Det var saaledes for en væsenlig Del ad Tænkningens, 
ad Filosofiens Vej, at Fredrika Bremer nu førtes til 



"*) Ett par ord om de eviga straffen. I Tidsskrift for hemmet 

1865, S. 166 ff. 
=») Brev af 29. Marts 1842. 

Kristendommen. I vore Dage er man tit saa villig til at 
bryd'e Staven over den Vej, men vist er det, at der er 
mange flere Veje, der fore til Kristus, end just de nu- 
værende halvt eUer helt methodistiske, der gøre Fordring 
paa Monopol i saa Henseende. For Fredrika Bremers 
Aandsanlæg var det sikkert nok den bedste, hun ledtes 
ind paa ved Boklin, og om hun end vedblev at have sine 
særegne Meninger om et og andet, som vi siden ville faa 
at se, hun blev en sand Kristen, blev det mere og mere, 
jo længere hun levede. 

Fredrikas Forbindelse med Boklin vedblev ikke alene 
i de Aar, han var i Christianstad, men ogsaa efter at 
han 1840 var bleven Præst i Kopinge og Lyngsjo, ligeledes 
i Skaane^). 

Blandt dem, der i Christianstad sluttede sig nær til 
Fredrika Bremer, var en Dame. som hverken hun selv 
eller Søsteren syntes om, men som havde fattet en formelig 
Lidenskab for Fredrika, saa hun ikke kunde undvære 
hendes Selskab, men hver Dag, ja ofte to Gange daglig, 
opsøgte hende. I Begyndelsen var dette en ren Plage for 
Fredrika, der ved disse Besøg blev forstyrret i sit Arbejde. 
Denne Dame var ganske vist baade begavet og smuk, 
tillige meget musikalsk, men hun var et rent Verdens- 
menneske, koket og lidenskabelig. Mærkeligt nok vandt 
hun ved sin Udholdenhed endelig Sejr over Fredrikas 
Hjerte, saa at denne, trods alt hvad hun havde imod 
hende, fik hende kær; men Søsteren lagde Mærke til, at 
Fredrika mistede noget af sin Sjælero ved Omgangen med 
hende. 

I Begyndelsen af Sommeren 1832 fulgtes begge Sø- 
strene og Hr. Quiding til Besøg i Hjemmet paa Årsta, og 
her blev Fredrika til Høsten, da hun sammen med Moderen 
og de to yngste Søstre i en sørgelig Anledning drog til 
Berlin. Den ældste Broder August, der altid havde bragt 



1) S. Cavallin: Lunds Stifts Herdaminne, 5, S. 144. — Bdklins 
ældste Datter, f. 1836, fik Navnet Fredrika. 

et frisk Pust til Hjemmet, baade da han var Student i 
Upsala og siden som Officer, en elskværdig ung Mand, 
var bleven svag og havde givet sig i Kur under den 
beramte Læge Gråfe i Berlin. Men intet hjalp, og da 
hans Tilstand forværredes, ønskede han at se nogle af 
sine kæreste hos sig. Kort efter deres Ankomst til Berlin 
sov August stille hen. Den 21de September skrev Fredrika 
til Fru Quiding: 

K Under Akacierne «im neuen Kirchhof») sover nu vor 
August. Onsdag Morgen Kl. 7 — 8 fulgte vi Sleskende og 
Augusts bedste Ven, Casper W., der trofast har vaaget 
ved hans Sygeleje, ham til hans sidste Hvilested. Theremin 
holdt Ligtale ved Graven. Det var en skøn og højtidelig 
Stund. Morgenen var saa smuk, Solen saa klar, Vinden 
saa frisk og oplivende, at alt snarere mindede om Op- 
standelse end om Forkrænkelighed. Følget omkring Graven 

viste sand Deltagelse, og vi jeg følte det ikke saa 

tungt. Ak, gerne havde jeg fulgt med August. — Paa 
det simple Monument, der skal rejses over ham, kommer 
der til at staa: « August Bremer. Sin Moders og sine 
Søskendes Yndling.»^) 

Paa Tilbagerejsen fra Berlin blev Fredrika i Christian- 
stad, medens de andre drog hjem. Den omtalte Dame, 
nu Fredrikas Veninde, kom ogsaa fra sit Gods paa Landet 
til Christianstad. Men Forholdet blev anderledes end før, 
thi Veninden bar paa en dødelig Sygdom, og nu blev 
Fredrika hendes gode Engel, der plejede hende og viste 
hende Vejen opad. Det var saaledes en god Styrelse, at 
Fredrika ikke før havde stødt hende bort, et Vidnesbyrd 
til alle de mange andre om, at Kærligheden rækker længst. 
Næste Foraar flyttede Veninden ud paa en Ejendom nær 
ved Christianstad, og Fredrika fulgte hende og blev trolig 
hos hende, indtil hun døde. 

1 hvor høj Grad hendes Sind ved de gentagne Døds- 
lejer var bleven stemt til den dybeste Alvor, viste sig nu. 



1) Ch. Br.: Fredrika Bremer, 1, S. 65. 

Hun havde faaet en ny Veninde, en Grevinde Sommer- 
hjelm, nær Slægtning af den afdøde, ved hvis Sotteseng 
hun havde truifet hende. Denne indbød Fredrika til at 
tilbringe et Aar hos hende paa hendes Gods To mb i 
Norge, men tilføjede: "hvis ikke den store Ensomhed, 
hvori jeg lever, afskrækker Dem.» Men det gjorde den 
mindst af alt. Man kunde tro, at Fredrika Bremer, der 
nu blev fejret overalt som Forfatterinde, maatte føle Trang 
til at bevæge sig ude i Livet, især da hun tidligere i saa 
mange Aar havde levet saa ensformigt, men hun greb 
Indbydelsen med begge Hænder. Hun længtes efter ' at 
komme langt bort fra Mennesker og især Selskabsliv, «jo 
længere jo bedre» , sagde hun ved Afskeden til Charlotte. 

4. 

Stille Liv i ITorge og fortsat Yirksomlied. 



1 August 1833 kom Fredrika.til sit nye Opholdssted. 
Tomb er en Landejendom, 2 Mil fra Moss, og Ejerinden 
var Enke efter Statsminister Sommerhjelm. Med Glæde 
saa' Fredrika paa Rejsen derhen det imponerende Svine- 
sund ved Frederikshald. Det var for hende, som om 
Bjergene, svenske paa den ene, norske paa den anden 
Side af Fjorden, hilste paa hinanden med deres stedse- 
grønne Toppe, indtil de tilsidst stille sank ned i Sundets 
Bølger, der baade skille og forene dem. Hun haabede 
ogsaa paa, at hendes forgangne Liv i Sverige og det, der 
ventede hende i Norge, skulde venligt og harmonisk 
forenes. Og da hun paa den norske Side, medens hun 
drog op ad Fjeldet, læste paa nogle rødt og hvidt malede 
Stolper Ordet « Sorgenfri«, tog hun dette Ord som et godt 
Varsel og lod sig ikke deri forstyrre af nogle skrigende 
Gæs, som fjendtlig kom hende i Møde ^). Og Profetien 
blev sand; den Tid, hun kom til at tilbringe i Norge, 
blev en god Tid for hende, og den trak saa langt ud, at 
det blev en hel Periode i hendes Liv. 

Fredrikas nye Veninde var i jBere Henseender en 
Modsætning til hende selv. Grevinden var meget stor, 
saa at Fredrika ved hendes Side tog sig dobbelt lille ud; 
hun var et Menneske som praktisk tog sig af alle Ting, 
Fredrika gav sig saa lidt som muligt af med det ma- 
terielle. Men de stemmede ypperligt med hinanden; 
Grevinden var ligesaa hyggelig og elskværdig i det daglige 
Liv, som Fredrika var det; hun havde tillige et muntert 

1) Brev til Frances L. 26. Novbr. 1835. 

og foFDøjet Sind, som gjorde godt paa hendes nedstemte 
Gæst. I de dybere Interesser mødtes de ogsaa, 

Egnen ved Tomb faldt ganske i Fredrikas Smag. 
Her var Landliv, som hun altid foretrak, frisk Luft, en 
smuk Dal med venlige Huse nedad Fjeldsiderne, en dyb, 
herlig Skov med susende Fyr og Gran og fra hendes 
Vindue en fri Udsigt over Land og Fjord til blaalige 
Bjerge^). Hun nød den fuldeste Frihed og indrettede sig, 
som hun selv vilde. Hele Formiddagen og en Del af 
Eftermiddagen tilbragte hun paa sit Værelse, og hun 
havde fuldt op at bestille, thi her fik hendes literære Ar- 
bejde for Alvor Fart, saa den ene Bog efter den anden 
blev forfattet. Aftenen tilbragte hun sammen med Grev- 
inden; de læste højt og spillede gerne til Slutningen Skak, 
hvilket Fredrika nu ikke længere var en Hader af. Men 
det kunde nok træffe sig,' at hun stundom blev paa sit 
Værelse i Ensomhed hele Dage med det udtrykkelige For- 
langende, ikke at se nogen. Det forstaar sig selv, at 
hun bestandig læste meget. 

Stilheden paa Tomb gjorde Fredrika overordentlig 
godt baade legemligt og aandeligt. (»Naar jeg er i mit 
stille Værelse og ser Himlen kige derind og har mine 
Bøger og Papirer omkring mig, da synes det mig, jeg 
ejer hele Verden », skriver hun. Naturligvis saa' hun 
ogsaa den nærmeste Omverden, og hvad hun saa\ syntes 
hun godt om. Hun fandt, at der var noget sorgfriere og 
friskere over Egnens Beboere end hjemme i Sverige, en 
større Jævnhed og Naturlighed, en mere almindelig Dan- 
nelse. Kvinderne især tiltalte hende meget. Det gjorde 
hende godt at se, at Standsforskellen her var saa ringe; 
Husjomfruen tog paa Bal sammen med Komtessen og var 
Dus med Husets Døtre. 

En ny Bog udkom fra Fredrika Bremers Haand kort 
efter hendes Ankomst til Tomb under Titelen: Præsi- 



^) Breve til H. C. Andersen , S. 660. 

dentens Døtre ^). Den er et Familiemaleri med mange 
smukke Partier, tillige ogsaa med adskillige af hendes 
egne Oplevelser. I den fortræflfeligt skildrede Mamsel 
Konkvist genfinder man Fredrikas Barndoms og første 
Ungdoms Vejleder la Frumerie, ogsaa kaldet bonne amie. 
Selve Præsidenten har nogle Ligheder med Fredrikas Fader, 
og Datteren Edla endnu mere med hende selv. Bogens 
Hensigt er at vise to Kilder til Forædling; den ene er en 
sand og dyb Kærlighed (Elskov i højere Betydning), den 
anden er aaben Sans for det intellektuelle. Det første er 
fremstillet i Præsidentens ene Datter Adelaida, det andet 
i Edla. Adelaida er smuk og yndefuld, har en sorgløs 
Sikkerhed, som klæder hende godt, er fuld af sprudlende 
Liv og ligesom spøger sig igennem Verden. Alle følte, 
at hun havde Gratiens Gave, alle holdt ogsaa af hende, 
fordi hun var god, men hun^*var paa den anden Side 
overfladisk og behagesyg. Den ædle, men meget alvor- 
lige Grev Alarik, blev indtaget i hende, og i et bevæget 
øjeblik bleve de forlovede. Men de passede underligt 
sammen; han var ligesaa stille indadvendt som hun det 
modsatte, og det faldt langt mere i hendes Smag at 
spøge med den muntre Grev Otto, som ogsaa var skudt 
i hende, end at høre paa Alariks tankedybe Udviklinger. 
«Har jeg ikke Ret u , sagde hun til denne, «at jeg maa 
fornøje mig, maa danse, være glad, have min Vilje i alt, 
og ingen maa sige et ondt Ord til mig, men alle skal 
holde af mig og være mig til Behag?« Og hendes Ansigt 
straalede af Glæde og Skælmeri. Skønt Alarik ikke 
kunde give hende Eet deri, kunde han dog heller ikke 
komme afsted med at sige hende imod. En x^ften, da 
Alarik læste højt af Macbeth og selv var ganske betaget 
af Digterværket, kom der Bud, om ikke Adelaida vilde 
gøre en Bekendt Følgeskab for at se nogle morsomme 
Aber; hun var straks parat og ilede med Fryd afsted, 
men Alarik tog sig dette Træk meget nær. 

^) Nya teckningor utur hvardagslifvet. Ista delen: Presidentens 
ddttrar. 

Edla var alt andet end smuk, temmelig tavs og 
indesluttet, ofte noget bidende overfor Folk, hvorfor hun 
ikke var yndet; men hun besad en agtværdig Karakter, 
var sandhedskærlig og trofast, og hun havde en stærk 
Aand. Faderen holdt ikke af hende og behandlede hende 
med Kulde; hun syntes ogsaa i det Ydre kold, men 
tørstede i Virkeligheden efter Kærlighed. Ålarik blev 
meget for hende; han saa\ at hun higede efter Oplysning 
og Klarhed i Tilværelsens Gaader, og han førte hende 
ind i Videnskabens og Filosofiens Regioner. Under Læs- 
ning og Omgang med en Mand som Alarik forædledes 
Edla stedse mere; de skarpe Kanter hos hende tabte sig, 
den gamle Bitterhed svandt. Hun havde Lyst til noget 
andet og mere end den almindelige Kvindegerning, og da 
Alarik ikke delte den gængse Mening, at en Kvinde 
kunde blive for lærd og oplyst, kunde han være hende 
en god Vejleder. — Man ser heraf, at Fredrika Bremer 
tager Ordet for en bedre Udvikling af Kvindens Evner og 
en rigere Anvendelse af dem end hidtil. I Virkeligheden 
havde jo Tanken om Kvindens Tilsidesættelse længe været 
levende hos hende. Men endnu var Forestillingen om 
Kvindens Rettigheder temmelig begrænset hos hende. 
«Hun skal ikke usurpere Mændenes Virkekreds », skriver 
hun; «det vilde være begge Køns fælles Ulykke.« 

Bogen ender med voldsomme Brydninger. En intri- 
gant Halvsøster til de to omtalte Døtre af Præsidenten, 
en Enkegrevinde, der er indtaget i Alarik, bringer Mis- 
forstaaelser ind meUem de Forlovede, oppuster Grev Ottos 
Kærlighed, saa han kaster sig for Adelaidas Fødder, og 
sørger for, at Alarik faar denne Scene at se. Men da 
denne saa i sin Fortørnelse bryder Forbindelsen, bliver 
Adelaida fortvivlet og sønderknust. Det gaar op for 
hende, hvor letsindig hun har været; hun ser, hvad hun 
har forspildt, hun føler, hvor højt hun elsker Alarik, og 
ude af sig selv løber hun ud i den vilde Skov. Her findes 
hun næsten døende af Blodstyrtning ; hun bringes tilbage, 
og paa Gravens Rand forenes hun igen med Grev Alarik. 

Hun lever og bliver hans Hustru, forædlet gennem 
Lidelsen. — Edla bliver ugift og lever for sin Fader, der 
mere og mere lærer at forstaa hende. 

« Præsidentens Døtre« gjorde stor Lykke, og det var 
den almindelige Mening, at den overgik de tidligere 
Bøger. Man fandt «en elskværdig Naivitet, som er Frug- 
ten af en indre Sjælens Godhed og halvt hviler paa 
Uskyld, halvt paa en fin, let Ironi«. Naar Forfatterinden 
har svævet højt oppe i en idealsk Sfære, forstaår hun 
ved et eneste Anslag af den naive Tone pludselig at 
sænke Læseren ned i et Hverdagsliv, der paa én Gang er 
hyggeligt og poetisk. Man fandt ogsaa, at den sygelige 
Følsomhed, der f. Ex. i « Tvillingerne« var fremtraadt saa 
stærkt, nu heldig var overvundet^). — Helt overvundet 
er Sentimentaliteten vel ikke, men den er mindre stærk, 
og den fremtræder snarere i Form af Overspændthed end 
just af Sygelighed 2). Bogen kan i det hele læses endnu 
med Interesse, og den har adskillige fortræffelige Partier. 

Et Par Aar efter udsendte Fredrika Bremer en Fort- 
sættelse af wPræsidentens Døtre« under Navnet «Nina». 
Benævnelsen »Tegning af Hverdagslivet«, som ogsaa denne 
Bog gik under, passer her kun meget lidt, thi den er 
fuld af de sælsomste Begivenheder. Nina er en yngre 
Datter af Præsidenten, som har haft den Skæbne som 
syvaars Barn at blive lagt i Ligkiste i skindød Tilstand, 
og den Vaande, hun har gennemgaaet ved at vaagne op 
i den mørke Kiste, har kastet en tung Skygge over hen- 
des Sjæl. Edla har været som en Moder for hende, men 
der er Gaader i hende, som ikke ere lette at lose. Præsi- 
denten er bleven anden Gang gift; men den nye Frue i 



^) Lenstrdm: Svenska Poesiens Historia. 1, S. 571. 

^) Der er saaledes skildret en ung Kunstnerinde Angelika, 
som er meget overspændt, men som sikkert skal repræsentere 
Fr. Bremers Ideer om Kunst og om Genier. Man mindes 
ved at læse dette levende om, at der ligger 60 Aar mellem 
Bogens Fremkomst og Nutiden, og at Grenidyrkelsen dengang 
blomstrede. 

Huset er en hjerteløs og flanevorn Dame, som aldeles 
behersker sin Mand ved sin Skønhed og sit line Væsen, 
saa at han kun bliver en sørgelig Skygge af sig selv. 
Nina, som er Bogens »Hovedperson, har af Edla lært at 
skatte det ædle i Livet, og der er saa meget skønt og 
elskværdigt ved hende, at man umulig kan andet end 
holde af hende, men hun er uselvstændig og altfor let en 
Bold for sine Følelser. Ved et Badeophold i Eamlesa er 
hun lige ved at falde i Hænderne paa en bedaarende 
Don Juan, men reddes af den farlige Situation ved Edla, 
der som en god Fe dukker op i det afgørende jØjeblik. 
Senere gør hun paa sin Stifmoders Gods i Norrland Be- 
kendtskab med en mystisk ung Præst og bliver indtaget 
i ham. Denne Mand har haft en yderst romantisk Livs- 
førelse. Han har som Huslærer hos en Greve i Skaane 
reddet dennes Datter ud af Faderens Hænder, da han 
med Vold og Magt vilde paatvinge hende et modbydeligt 
Ægteskab, og er i en Baad flygtet med hende til en øde 
Klippeø i -Østersøen. Da de her intet havde at spise, 
prøvede han at mætte hende med sit eget Blod, men for- 
gæves, hun døde, hvorimod han selv strax efter blev 
frelst paa et Fartøj. Da han nu blev angivet af Faderen 
som Pigens Morder, var han nær kommet paa Skafottet, 
men det lykkedes ham at flygte fra Fængslet og komme 
til Indien. Efter adskillige Aars Forløb var han nu vendt 
tilbage til Sverige, men for ikke at styrte i Ulykke igen, 
levede han højt oppe i Norrland, ukendt af alle, men 
elsket af Lapperne, som havde taget ham til deres «KSt)el- 
præst«. Denne Harveg — saa hed han — fattede Kær- 
lighed til Nina, som gengældte den. Paa en Rejse til 
Midnatssolens Egne i .Lapland mødte hun ham uventet, 
og oppe i den evige Snes Region i Nærheden af Suli- 
tjelma tilstod de deres Kærlighed for hinanden. Man 
kunde nu tænke sig, at de begge herved vare komne i en 
passende Havn, men det gaar ikke saaledes. Det havde 
altid været Faderens jønske, at Nina skulde ægte en god 
og ædel Greve Ludvig, og da Faderen døde, var dette 

hans sidste Ord. Edla gjorde alt for at sætte Faderens 
Vilje igennem, overbevist om, at det saaledes var bedst 
for Nina. Og dette skete ogsaa, men kun gennem 
rystende Begivenheder. Medens de^ opholdt sig hos Stif- 
rii oderen i Norrland, blev det om Natten pludselig Storm- 
flod, Havet trængte ind i Huset, Nina blev i yderste 
øjeblik reddet ud af et Vindue af Edla og Grev Ludvig 
i en Baad, men Edla blev i den frygtelige Nat dødelig 
saaret af en nedstyrtende Bjælke. Ved hendes Dødsleje 
blev Greven og Nina forenede, hvorefter denne bød Har- 
veg, som hun egentlig elskede, sit Farvel. Men faa 
Aar efter hvilede Nina i Ligkisten, denne Gang som 
virkelig død. 

Saaledes er i Korthed Hovedtrækkene i denne Koman. 
Man vilde imidlertid gøre Fredrika Bremer Uret, hvis 
man alene vilde bedømme Bogen efter -hele denne Kæde 
af Usandsynligheder. Der fremtræder adskillige særdeles 
godt skildrede Bipersoner, og der er vellykkede humo- 
ristiske Partier, hvor Skæmten ganske vist stundom er 
noget grotesk, men der er ogsaa Forskel paa Svenskere 
og Danskere, paa før og nu. Mange gode Bemærkninger 
findes spredte i Bogen. Hun skriver saaledes et Sted: 
(»Profeten har haft sin Dag, Helten sin. Menneskets er 
nu for. Men Mennesket er Legio, og hvert Individ af 
denne Masse træder idag frem med Fuldmagt fra Himlen 
og begærer paa Jorden Plads for sin Frihed, sin Kærlig- 
hed, sin Virksomhed og sin Lykke. At der maa blive 
Puf •og Trængsel i Førstningen, er klart. Alle styrte 
frem mod Sundhedsbrøndene, aUe ville fylde deres Bægere. 
Nogle blive stødte tilbage, andre nedtrampede. Men Taal- 
modighed! Det vil blive bedre!« ^) Hun peger da hen 
paa, at der er én god Brønd, som nu lader sine Sølv- 
vande udstrømme rigere end nogensinde, og det er Kund- 
skabens, Dannelsens, den Dannelse, som lader os finde 
Venner i Naturen, i Fortiden, i Himlen. 



1) Nina 1, S. 293. 

Hun priser ofte Naturens Herlighed, og vi anføre 
her et Sted, fordi det er saa ægte Fredrika Bremersk: 
wVind paa Havet, Luft paa Bjergene, Sus i de dybe 
Skove, Naturens friske, friske Aander, Sorgens Bortjagere, 
Livets Oplivere, eder priser jeg! Hvem er gaaet ud til 
eder af Sørgestuen, af Salonkvalmen, af Forretningstum- 
melen, af Bogstøvet og har ikke følt sig af eder styrket, 
oplivet og maégtig til at leve blot for eders Skyld! For- 
underlige stærke, sorgløse Liv i Luft, paa Voven, i Mar- 
kerne; mægtige Naturkraft, hvor jeg elsker dig og vilde 
gerne vende alles Hjerter til dig! Under Striden med 
dig flyr Livets Tyngde, i Fred med dig aner man 
Edens Ro ! .> i) 

»Nina*) gjorde ikke nær den Lykke, som Fredrika 
Bremers tidligere Bøger, men blev ret skarpt kritiseret. 
Man fandt nok Reflexionerne smukke og gerne træffende, 
fandt, at de ofte vare Bekendelser af. «en skøn Sjæl«, 
men tillige, at de stundom vare udtværede; og det kan 
heUer ingen nægte. Man fandt, at hun altfor meget 
havde tabt Virkelighedsgrunden under sine Fødder, og at 
der ikke var den Ungdomsfriskhed som før. Søsteren 
Charlotte sporede i «Nina») en uheldig Paavirkning af den 
afdøde Veninde, og at den ikke havde «den Renhed som 
alle hendes tidligere Arbejder«. Hermed maa formodent- 
lig menes, at hun i denne Bog et Par Gange fremstillede 
sanselig Elskov, rigtignok paa en meget spagfærdig og 
delikat Maade. Fredrika Bremer synes at være bleven 
overrasket af Kritikken og skriver i et privat Brev tem- 
melig skarpt, at for at være en god Kritiker behøves der 
en Kundskab og Dybde, som de sædvanlige Recensenter 
ikke engang forstaa. »Dannede Kvinders Omdømme er 
for mig af uendeligt Værd. — De have været mine bedste 
Kritikere, og havde jeg mere kunnet rette mig efter dem, 
vilde jeg have undgaaet mange Fejl» 2). Imidlertid skriver 



1) Nina 2, S. 564. 

2) Brev til Frances L. af 18. April 1836. 

hun, at hendes Harme over Kritikken var hverken lang- 
varig eller bitter, den var som « April-Sne og Sprutten 
af Granved »». 

Det er betegnende for den Virksomhedsdrift, der 
altid rørte sig saa levende i Fredrika Bremer, at hun 
selv paa en Tid, da hun var saa optaget af sin literære 
Gerning som i .disse Aar, havde en Higen efter at udrette 
noget for andre i Haandens Verden. Den gamle Lyst til 
at være en Slags barmhjertig Søster kom stærkt op i 
hende, og. hun vilde tilfredsstille den ved at blive Syge- 
plejerske paa Lazarettet i Kristiania. Idelig drøftedes 
dette Thema mellem hende og Grevinde Sommerhjelm, 
som søgte at holde hende derfra, men 1835', paa den 
Tid da «Nina» var færdig, var det lige ved at blive til 
Alvor. Dagen for Afrejsen til Kristiania var allerede 
bestemt, men i sidste øjeblik bragte Grevindens kraftige 
Udtalelser hende dog til at udskyde Rejsen, og siden blev 
den ikke til noget. I Stedet derfor rejste hun i Sommer- 
tiden til Hjemmet paa Årsta, men vendte om Efteraaret 
tilbage til Tomb. * •' 

1837 bragte et nyt Værk af Fredrika Bremer for 
Lyset, den bekendte Roman: « Naboerne«) (G r an n arne). 
Enhver, som nu tildags ønsker at faa en Prøve paa hen- 
des Forfattervirksomhed, maa tilraades fremfor alt at 
læse denne Bog. Vel er der en Del i den, som ikke 
stemmer med Nutidens Fordringer, hun har ikke kunnet 
frigøre sig for at male enkelte Personer og Begivenheder 
med altfor romantiske Farver, saa at de svæve ud af den 
virkelige Verden, men naar man sætter sig ud over det, 
vil man forøvrigt have meget Udbytte af Læsningen. Hun 
har her givet fortræffelige Karakt er skildringer med en 
Klarhed og Kraft, saa at Personerne ikke let glemmes igen. 
Hvem vil ikke glæde sig ved at gøre Bekendtskab med 
det hyggelige nygifte Ægtepar, Lægen Werner og hans 
Frue Franciska? Man synes at se ham grangivelig for 
sig, den store, brede « Bjørn«, som Hustruen kalder ham, 
med de Særheder, han har lagt sig til i sin Pebersvende- 

stand, .og som den unge Frue saa smukt finder sig i. 
Man forstaar nok, at selv hans ufortrødne Tobaksrygning 
finder Tilgivelse, da man ellers skal lede vidt om, før 
man finder en Mand, som han, ligesaa bestemt som 
mild, ligesaa ærlig som kærlig, men alting rigtignok i 
Bjørnehylsteret. Det er fornøjeligt at gæste dem paa deres 
lille Landsted « Rosen vik« i Småland, dobbelt fornøjeligt, 
fordi Fruen paa sin Maade er ligesaa elskværdig som 
Manden. Man holder af hende, fordi hun har et følende 
Hjerte, saa at ogsaa Dyrene har en stor Plads deri og 
behandles med den største Omhu; man holder ogsaa af 
hende, fordi hun er saa umiddelbar og naiv. Hvor godt 
klæder det hende ikke, da en kær Gæst udma.ler hende 
de mulige Besværligheder i Ægteskabet, at hun strax saa 
levende sætter sig ind i hans Skildring af, at hun kan 
faa 10 Døtre, hvoraf en maaske er halt, en anden kirtel- 
svag o. s. V. Det er for hende , som havde hun dem alle- 
rede, og hun bliver ganske hed i Hovedet ved at tænke 
paa, hvordan hun vil tage sig af hver enkelt af dem. Og 
da Bjørn kommer hjem, sætter hun ham strax saa 
ivrigt ind i Situationen med de 10 mulige Døtre, at han 
i sin Forskrækkelse maa drikke et Glas Vand. Men de 
urolige Tanker over disse Muligheder finde endelig en god 
Hvile hos den unge Frue i den Betragtning, at naar blot 
Sandhed og Kærlighed raade , kan det aldrig gaa galt. 

En Hovedperson i Bogen er Lægens Moder, der er 
Enke efter en General og har en Herregaard i Nærheden. 
Hun gaari Familien under Navnet chére mere. Det er 
en stor og statelig Kvinde, der selv styrer hele sin vidt- 
løftige Bedrift og er saa mandhaftig som nogen Herre- 
mand. Hun kommanderer ligesaa godt Karlene som 
Pigerne og er ingenlunde bange for at lade dem prøve, 
at der er Kræfter i hendes Haand; naar hun skal ud, 
kører hun helst selv sine Heste. Let til Vrede, bliver 
hun ogsaa let god igen; hun taler rent ud til alle, og 
hendes Tale er fuld af Ordsprog og Mundheld, der falde 
hende naturligt. Men alle se med Ærefrygt op til hende, 

og den bydende Kvinde, som der i det hele er noget 
kongeligt over, er, naar det kommer til Stykket, god og 
kærlig. Hun har haft én mægtig Sorg i Livet, og den 
har gjort hende gammel før Tiden. Hendes højest elskede 
Barn, Sønnen Bruno, der ligner hende selv i Kraft og 
Lidenskab, har for 15 Aar siden forladt Hjemmet med 
hendes Forbandelse, fordi han har vanæret sig selv og 
sin Slægt ved åt bestjæle sin Moder. Han kommer nu 
tilbage som moden Mand for at søge Moderens Tilgivelse, 
og de Sjælekampe, som den stolte Moder og den stolte 
Søn begge maa gennemgaa, før de forsonede synke i 
hinandens Arme, ere gribende skildrede i Bogen. Navnlig 
er hele Billedet af chére mere et Mesterstykke. 

Fra de vilde og brusende Scener paa Moders og 
Søns Herregaarde (thi Bruno har købt en Gaard paa 
Egnen) vender man med inderligt Behag tilbage til Dok- 
torparrets Idyl paa det beskedne Rosenvik. Der er saa 
frit og saa friskt, saadan en Duft af Hygge og Kærlighed 
uden mange Ord over disse to. Og da Bjørn ved sin 
uegennyttige Godhed mister den Formue, som han i 20 
Aar har samlet for at have noget til de gamle Dage, og 
de derfor maa forlade Rosenvik og leje sig ind i den 
lille Købstad, hvor smukt tage de sig ikke begge i det! 
Hvor er det saa en Glæde for den unge Hustru at hjælpe 
til Udkommet ved at give Musiktimer, men hvor skærer 
det ikke den gode Bjørn i Hjertet, at hans Franciska 
saaledes- skal slide i det! Og hvor er man ikke fornøjet 
over, at det siden gaar Ægteparret bedre, at de atter 
komme tilbage til Rosenvik, og man hilser med Del- 
tagelse den forventede Arvings Ankomst, denne første 
Datter, som den unge Hustrus Tanker paa Forhaand har 
beskæftiget sig saa meget med, men som rigtignok viser 
sig at være en Søn. 

Pudsige Scener og gode Reflexioner findes ofte i 
«Grannarne»>. Man glemmer ikke igen den store Major- 
inde Brita Kajsa, der i sin Tid som ung Pige blev ud- 
fordret til en Slags Duel af Franciska, fordi hun havde 

gjort Nar ad denne, og blev saaret af hendes Kapier. Da 
nu Brita i et Selskab efter Aars Forløb ser Franciska 
træde ind ad Døren , genkender hun hende strax , stiller 
sig med sin Hæklepind i Fægterstilling for hende og 
raaber: Forvar dig! Franciska fatter Situationen hurtig 
som et Lyn, griber sin Hæklepind og stiller sig i For- 
svarsstilling. Alt til alles Forbavselse, indtil de to for- 
dums Kontraparter under Latter synke i hinandens Arme. 
— Af Keflexioner anføre vi et Par: 

«Det gaar med visse Mennesker som med visse Slags 
Tøj. Hver for sig kunne de nok gaa an, men komme de 
sammen, stikke de hverandre ud og tabe gensidig i Kulør.)) 

« Synes du ikke, at der stundom er noget i Luften, 
der ligner Godhed og virker paa Hjertet ligesom denne ?^) 

«Ak, der er saa meget her i Livet, som dæmrer 
uden at komme frem, saa meget, der dages, uden at 
blive lyst, saa meget, der begyndes uden at blive færdigt, 
at man ved at tænke derpaa kunde fristes til at lade 
Hænderne synke af Modløshed, hvis ikke den trøstelige 
Tanke var: Dette er Begyndelsen!« — 

Ingen af Fr. Bremers Bøger har gjort saa megen 
Lykke som «Grannarne)). En Anmelder (Palmblad) skrev: 
«Det er egentlig ikke Kunsten, som gør « Tegningernes)) 
Digterinde til en stor Forfatter; det er ikke heller det 
Snille, som lyner, ryster, forbavser, men det er Hjertet, 
som hos hende digter. Det er Godhedens Inspiration, 
som er hendes Sangmø! . . . Det er en hvid Magi, hun 
er en stor Mester i, thi ved en vis Alkemi forvandler hun 
Prosa til Poesi og forgylder Hverdagslivet.)) — Han ender 
med at sige, at «Grannarnett er Sveriges bedste Koman ^). 

Fr. Bremer var allerede kendt og skattet udenfor sit 
Fæ.dreland, og hendes Fortællinger bleve oversatte paa 
flere Sprog, der iblandt ogsaa paa Dansk. Men »Gran- 
narne») var den første, som blev oversat paa Engelsk (ved 
Mrs. Howitt). «Den fortryllende Bog)), skriver en Eng- 
lænderinde, (»banede sig pludselig Vej til vore Hjem og 

^) Lenstrøm : Svenska poesiens historia. S. 673. 

vore Hjerter. Det var, som havde vi faaet Besøg af en 
Søster, som, skønt opfødt i et fremmed Land, under 
andre Forhold og Anskuelser, dog altid var og blev vor 
egen lille velkendte Søster: en kær Sjæl med aabent 
Hjerte og straalende øjne, med flittige, arbejdselskende 
Hænder, Tanker, fulde af ægte kvindelig Visdom, og 
Læber, hvoraf Uskyldens og Munterhedens Honning flød« ^). 
I England og Nordamerika gjorde Bogen overordentlig 
stor Lykke. De anførte Ord betegne uden Overdrivelse, 
i hvor høj Grad man følte sig tiltalt af den Aand, der 
gaar igennem den. Og fra nu af blev den ene Bog af 
Fr. Brem^r efter den anden oversat paa Engelsk og gjorde 
hendes Navn overordentlig populært i den hele engelsk- 
talende Verden. Man kan ikke undre sig derover, thi i 
væsentlige Henseender var hun aandsbeslægtet med dem, 
der bo hinsides Vesterhav og Atlanten. 

wGrannarno)) blev siden dramatiseret, først i Tysk- 
land, siden i Sverige, dog uden Fr. Bremers egen Med- 
virkning. I Sverige var hun glad ved at skulle se det 
bekendte Kunstnerpar Hr. og Fru Torslow optræde i 
Hovedrollerne som Bjørn — «en Person, jeg har holdt 
og holder hjertelig af» skriver hun — og chére mere. 
Men en Vanskelighed var Brunos Kolle, da «han bør 
være en stor Karl, sin Moder fuldt voxen, og jeg tvivler 
om, at noget Talent og Kunst her kan erstatte Bristen 
paa en halv Alen i Højde« ^), 

Hvorledes Fredrika Bremer under disse Aars Arbejde 
og stille Liv udvikledes, bære hendes Breve endnu mere 
Vidnesbyrd om end hendes Bøger. Af offentliggjorte 
Breve fra hende vil man især lægge Mærke til dem, som 
hun skrev til en, et Par Aar yngre. Veninde, den engelsk- 
fødte Franfes L., gift med en svensk Expeditionschef. 
Vi give nogle smaa Uddrag af dem. 

^) L— d: Pr. Bremer paa Besøg hos Mrs. A. M. Hall. — I Tids- 
skrift for hemmet 1866, S. 123. 

=*> Brev til Kaptain Liiideberg, 20. Novbr. 1844, paa d. kgl. Bibi. 
i Stockholm. 

Den 18de April 1836 skriver hun: «Ved du, hvad 
der vilde gøre Vaaren til Vinter for mig, al Glæde 
ussel, forvandle al Interesse i Livet til Støv, hvad 
der vilde lade mit Legeme sygne og hentørres, gøre mig 
Livet til en Byrde? Det var, hvis jeg tabte Troen paa 
en algod Gud og Verdensstyrer og paa hans fuldkomne 
Åabenbaring. i Jesus. Da vilde jeg gaa ud til de elendige 
og tungtstillede i Verden og raabe: «Mine Brødre, lad 
os dø! Livets bedste Lykke er kun Tant, og under 
den er alt Forraadnelse ! » Og jeg selv vilde lægge mig 
ned og ikke spise eller drikke mere. Men jeg behøver 
ikke at raabe saa, thi en anden Bøst har raabt og 
kastet Lys paa Livets mørkeste Gaader; Gravens Sten 
er bortvæltet. Siden jeg er kommet til Vished herom og 
har befæstet mig, har jeg faaet Ko. Det er denne Vis- 
hed, kære Frances, som gør, at jeg nu ser Verden i 
couleur de rose, og at mine Kinder saa let faa denne 

Farve Fra den Egoisme og Smaalighed, som 

saa gerne vil gøre en Forfatter Selskab, vil jeg søge at 
fri mig ved den Alvor, som fatter Livet i dets Dyb, og 
ved at tænke saa: ét kun er vigtigt: at det gode sker. 
Jeg, paa min Vej, vil netop søge at virke derfor. Mis- 
lykkes det for mig, da vil jeg glæde mig, naar det lykkes 
andre bedre. At Guds Vilje og Menneskehedens Vel 
gaar fremad, det er det vigtige, det skønne og gode ved 
Livet ...» 

«Ja, min gode Frances, der gives en Kilde til Lykke 
og ligeledes til Godhed — thi Sjælen bliver god ved at 
nyde af den — en Kilde, som gør os uafhængige af 
egen Lykke eUer Ulykke — og det er Filosofien, Betragt- 
ningen og Besindelsen over Livet, Menneskene, Gud og 
hans Værk. Jo mere man finder Orden og Klarhed deri, 
jo mere det store og det smaa, det forgangne, det nær- 
værende og tilkommende faar Sammenhæng i et højere 

Lys, desto roligere og lykkeligere bliver Sindet • 

Filosofien har lært mig at indse Forbindelsen mellem 
Livets Riger, har lært mig at indse, hvorledes samme 

Kraft virker i alle, om end i forskellig Grad. I Særdeles- 
hed har Historiens Filosofi lært mig at forstaa, at den 
K^fst, soin gaar igennem hele Menneskeheden, dette: «Se, 
jeg siger eder en Hemmelighed!« som i alle Religioner har 
berettet Menneskene om et højere Væsen, om et Liv efter 
Døden, om Straf og Belønning, har renest og højest 
udtalt sig ved Jesus; at Kristendommen er Sandheden af 
alle Religioner, og at Brama, Buddha, Odin og flere i 
deres bedste Lærdomme kun delvist og ufuldstændigt 
have udtalt, hvad der i Kristendommen fuldt har aaben- 
baret sig .... » 

Den 5te April 1837: (Hun trøster her Frances for 

Tabet af en lille Datter) « Stille at sørge over en 

af vore kære, som vi have mistet, det er vist velgørende 
for vor Følelse og gør os paa Forhaand hjemlige i en 
anden Verden ; det er en Begyndelse til den os forestaaende 
Flytning: «hvor eders Skat er, dér er ogsaa eders Hjerte.« 
Agathe havde som yngre en uhyggelig og frygtsom Følelse 
for Døden, men den forsvandt, da hun saa' August, sin 
elskede Broder, dø. Tanken om, at han ventede hende 
hinsides Graven, borttog for hende Gravens Mørke. Jeg 
frygtede aldrig Døden, tværtimod; men ingen Tanke vil 
saaledes lindre min sidste Stund som den, at jeg da skal 
træde i nærmere Forening med den Veninde, som jeg saa 
inderlig har elsket, som jeg har mistet for Jordelivet, men 
som dog altid lever i mit Hjerte, saa god, saa elskværdig 
— som Verden ikke kendte hende. »> (Veninden i Chri- 
stianstad.) 

Ikke længe efter at Fredrika saaledes havde trøstet 
Frances, fik hun selv Brug for Trøst. Hendes Søster 
Hedda var svag og rejste 1837 til Paris for at komme 
under Lægebehandling der, men det hjalp ikke, og hun 
maatte drage hjem igen med Døden. paa Læberne. Nogle 
Dage efter Hjemkomsten døde hun i Stockholm. Fredrika 
var hos hende, plejede hende, men blev dybt rystet af 
hendes store Lidelser. Noget mere om dette Dødsfald 
høre vi af et Brev til vor Landsmand, Digteren H. C. 

Andersen. « Siden da » , skriver hun , « har der ligget 
ligesom Nat over min Sjæl. Jeg har ikke haft Sind eller 
Sans for nogen Verdens Ting. Ikke blot hendes Død, 
men ogsaa hendes frygtelige Lidelser har nedbøjet min 
Sjæl.» Dog var Hedda død i Glæde. Hun ønsker An- 
dersen en Veninde af hendes Slags. Andersen havde hun 
truffet 1837 paa et Dampskib paa Venern. Om Natten Kl. 2 
mødtes de for første Gang, idet de begge vilde se Solen 
staa op, og de fandt gensidig Behag i hinanden; han for- 
talte hende om sin første Ungdom, hvilket gjorde stærkt 
Indtryk paa hende. Andersen skriver om Jiende, at hun 
er en højst rolig, men elskelig Karakter, dyb og kvindelig. 
Han gav hende sin « Improvisator », og efter at hun længe 
havde læst i den, kom hun ham med megen Inderlighed 
i Møde^). De korresponderede i adskillige Aar temmelig 
jævnligt, og hun var meget aaben overfor ham. «Jag 
tycker, jag kan saga Er aUt, så som jag kånner det», 
skriver hun. 

Den Ilte September samme Aar skriver hun til Frances: 

« Du siger: «Jeg er lykkelig«), og intet Ord lyder 

lifligere for mit øre. Det gør mig saa godt nu at høre 
det af dine Læber og at tænke mig Glædens Blik i dit 
øje. Med Skam føler jeg, at jeg ikke har været for dig, 
hvad jeg burde være. Meget er det min egen Fejl af 
Mangel paa Ko, paa Klarhed i Udtrykket, meget ogsaa 

Omstændighedernes Det næste Aar vil jeg næsten 

udelukkende anvende til at studere Bibelen ... En Be- 
tragtning vil jeg ved denne Læsning stadig fastholde, og 
det er: at ligesom al Skrift har sit Legem og sin Sjæl^ 
saaledes har ogsaa Bibelen. Legemet kan forandres, ældes, 
vanhældes, men desuagtet kan Sjælen i alle Hovedtræk 
forblive den samme. Det skrevne Ord er Legemet, Aanden 
er Sjælen. Ved at blive ret kendt med denne, ville vi 
lære bedst og sandest at forstaa Meningen, ogsaa hvor 
denne er bleven uklar ved legemlig Lyde.« 



1) Breve fra H. C. Andersen, 1, S. 372. 

Den' 9de Marts næste Aar skriver hun videre til 
Frances, idet hun lykønsker hende til Fødselen af en Søn : 

« Jeg har ofte længtes efter at tale med dig om Livets 

Kigdom og Skønhed og med dig at føle Glæde over den 
Fremtid , som sikkert venter dine Børn. Kærlighed og 
Kenhed i Hjemmet, Harmoni mellem Forældrene, det vel- 
signer Børnene, det aabner tidlig deres Hjerter og øjne 
for alt godt og ædelt i Livet. Ak, man kan glæde sig 
over at være født her paa Jorden, hvor meget ondt og 
Lidelse der end er, naar man fatter Livet her som en 
Opdragelse under en almægtig og algod Faders Styrelse, 
til Fuldendelse... Du véd, at Lidelserne i Verden har 
været mig en tung Byrde, baade for mit Hjerte og min 
Forstand, ja det har formørket mig al Verdens Herlighed. 
Men den Fred, jeg i de senere Aar dybt har følt, har 
aabnet mine øjne for den, idet den korsfæstede har for- 
sonet mig med Lidelsen paa Jorden eller i det mindste 
borttaget dens Mørke og Bitterhed ved det Lys, han har 
ladet opgaa ud over Graven, ud over alt jordisk Mørke, 
Lidelse og Nød. Det er dog den sidste og højeste Instans, 
til hvilken Menneskene kunne appellere til Løsning af de 
Jordelivets Gaader og Besvær, for hvis Justering ingen 
Verdens Domstole slaar tiL Men den slaar til, den for- 
skar. Med Blikket paa den kan man trøstig gaa frem i 
Livet, glæde sig ved det gode og dertil lægge noget, hver 
efter sin Evne. . .» • 

Men skønt Fredrika Bremer saaledes stadig syslede 
med de alvorligste og højeste Tanker, havde hun tillige 
et opmærksomt Blik for det mindre og glædede sig der- 
over. I saa Henseende ere hendes Breve til Andersen 
meget fornøjelige. Hun har ikke blot faaet Interesse for 
ham, men ogsaa faaet ham saa kær, at hun gerne vil 
være noget for ham. Hun elsker hans lyriske Digte og 
beundrer hans mangesidige, aabne Blik; tillige holder 
hun af hans Æventyr, som nu vare begyndte at udkomme. 
Mest af »Tommelises «den er et Klenodie, rigtig en Juvel 
i sit Slags.« Grevinde Sommerhjelm og hun have begge 

moret sig meget over den, 'og endnu har de deres daglige 
Spøg med den. Grevinden; der er saa stor og vil have 
alle Slags nyttige Ting om sig, er Markmusen, og Fredrika, 
der er saa lille og bryder sig saa lidt om det materielle, 
er Tommelise, og saaledes titulere de hinanden. (Men 
hun finder forøvrigt ikke, at »cTommelise« er rigtig for 
Barn.) Sidste Vinter havde forresten Markmusen og 
Tommelise læst Ingemanns Komaner højt for hinanden 
inde i Fredrikas Værelse « Fuglekammeret » , hvor de altid 
tilbragte Aftenerne^). 

Imidlertid havde Fredrika arbejdet flittigt paa en ny, 
stor Fortælling, der udkom mod Slutningen af 1839: 
Hjemmet eller Familie-Sorger og -Glæder*). Det er en 
Families Historie gennem en hel Menneskealder. Det 
unge Ægtepar Lagmand Frank og hans Hustru bo i en 
lille svensk Provinsby; han er en forstandig, dygtig og 
rettænkende Mand, hun en stille, bly og kærlig Kvinde. 
De holde af hinanden og vedblive at elske hinanden 
gennem deres Samlivs mange Aar, om end Kærligheden 
kommer til at gennemgaa en Ildprøve hos dem begge. Efter 
lykkeligt at være komne igennem den, er deres Kærlighed 
først ret bleven befæstet. Bogens Interesse samler sig 
imidlertid mest om Børnene, deres forskellige Karakter, 
Udvikling og Skæbne. Her møder os først den ældste 
Datter Louise, tækkelig, men ikke smuk, retskaffen og 
hyggelig, med et afgjort Talent for at spare. Hun forstaar 
at benytte sine Klæder meget længe, pynter paa dem og 
fixer dem op, og naar hun skal købe noget nyt, er der 
ingen, der som hun forstaar at købe billigt. Hendes 
satiriske Søstre holde sig noget op over hendes gamle 
Kjoler og give dem øgenavne, saasom «Havresuppen»), og 
da hun som ældste Barn har Hang til at moralisere for 
de yngre, benævnes hun « Domkirken«. Hun bliver for- 
lovet med Familiens Huslærer og efter mange Aars Forløb 



O Breve til H. C. Andersen, S. 655 f. 

^) Hemmet eller Familje-sorger och frojder. 1 4 Afdelinger. 

ogsaa gift med ham og ender *som en praktisk Præstefrue. 
Den næstældste Datter Eva er en Skønhed og har et 
Hjerte, hurtigt til Sorg og hurtigt til Glæde, men altid 
varmt. Hun bliver let betaget af noget og kan da- lade 
sig føre for vidt, men er ogsaa opofrende og kærlig. Der 
er en smuk Scene, da hele Familien en Gang er taget i 
Besøg paa en Gaard, hvor de skulle tilbringe et Par Dage 
med Bal og anden Glæde, men den tredie Datter, den 
uskønne, sygelige og vanskelige Leonore maa blive ene 
hjemme. Da denne nu tung i Sind sidder i sit enlige 
Kammer, staar paa én Gang den smukke Eva, den fejrede 
Baldame, pludselig leende for hende, omfavner sin Søster, 
slaar sig til Ro hos hende og giver Afkald paa Bal og 
al anden Morskab. Hun har forskellige Ting med sig, 
der kan glæde den svagelige Søster, og en Eoman, som 
hun læser højt for hende. Men denne gode Eva bliver 
siden indtaget i en Major, der har været gift og er en 
erotisk Udhaler ; trods hele Familiens Misbilligelse forlover 
hun sig med ham, og da Faderen nægter ham Adgang til 
Huset, har hun hemmelige Stævnemøder med ham. Først 
efter tunge Skuffelser gaar det op for Eva, at hendes 
Kærlighed er falden paa en uværdig, og hun bryder da 
med ham, skønt hun endnu elsker ham. Som Modsætning 
til Majoren har hun fra Barn af haft en beundrende Elsker 
i en gammelagtig Læge Jeremias Munter, en Særling, der, 
som hans Navne antyde, havde Tilbøjelighed til at klage 
over Menneskenes Daarlighed, men i Virkeligheden besad 
et jævnt og muntert Sind. Denne udvortes meget uskønne, 
men indvortes sjælden ædle og opofrende Ven af Familien 
bevarede gennem mange Aar trofast sin Kærlighed til 
Eva. En Gang tog han Mod til sig og friede til hende, 
men fik øjeblikkelig en Kurv. Siden vendte Bladet sig, 
og den mere end SOaarige Eva, der til den Tid havde 
lært at skelne mellem den uægte og den ægte Kærlighed, 
endte med selv at fri til den over 60aarige Pebersvend, 
og de to blev et lykkeligt Par. — Den Qerde Datter 

Petrea have vi tidligere omtalt, da hun for en stor Del 
er en .Gengivelse af Fredrika Bremer selv, baade udvendig 
og indvendig. I Opvæxten er Petrea ligesom sit Forbillede 
fuld af Spørgsmaal, hvorved hun trætter de andre, saasom: 
«Er Fornuften nok for Menneskene? Hvad er Grundlaget 
for Moralen? Hvad er egentlig Meningen med Aaben- 
baringen? Hvorfor skal der gives fattige og rige? » Man 
maa antage, at netop saadanne Spargsmaal havde rørt sig 
i Fr. Bremer i den Alder. Petrea er Enthusiast og kan 
gaa i Døden for hvad der griber hende. Hun faar en 
ulykkelig Kærlighed til sin Søster Louises Mand og maa 
derfor forlade Hjemmet i lang Tid, men vender siden 
tilbage med Ko i Sindet og Resignation. Hendes Trang 
til Virksomhed er stor; hun (Fredrika selv) siger: «Naar 
jeg har læst eller hørt otn Mennesker, som have levet og 
arbejdet for en stor Sag, en Udvikling for Menneskeheden, 
som have viet alle Tanker, alle Kræfter dertil, som have 
kunnet lide og dø derfor, o da har jeg grædt af brændende 
Længsel efter, at ogsaa jeg maatte saaledes anvende og 
ofre mit Liv. Jeg har set mig om, jeg har lyttet, jeg 
har ventet og raabt om Lejlighed dertil. Men ak. Verden 
gik sin Gang, forbi mig. Ingen og intet behøvede mig.« 
Det er aabenbart, at dette Suk kommer fra Fredrikas eget 
Hjerte; det er den utilfredsstillede Higen, der var i hende 
som ung, og som endnu ofte rørte sig i hende. — Petrea 
er ligesom Fredrika saa lykkelig, at hun behøver kun lidt 
af Verdens ydre Goder for at føle sig glad. Hun mener, 
at sligt er i Familie med Illusioner. Og ved at give 
Afkald paa den Slags Ting faar hun Midler til bedre 
Glæder, saasom til Bøger, eller til at hjælpe andre. Hun 
bryder sig ikke om det egentlige Selskabsliv: « Hellere 
end at sidde i udsøgt fint Selskab og drikke The i 
high life, hellere vil jeg fare paa Vikingetog Verden rundt, 
hellere æde Græshopper med Johannes i ørken og gaa i 
Klæder af Kamelhaar.» Alt dette et Fr. Bremers egne 
Følelser. 

Den yngste Datter, den smukke og elskværdige 
Gabrielle, er en Modsætning tilPetrea; hun synes bedst 
om »Ingenting at gare» , er glad ved blot at leve. Hun 
har altsaa Lighed med en Plante, og det er en rigtig 
Iagttagelse af Fr. Bremer, at der gives Mennesker, hvis 
Anlæg ere i den Ketning. 

Noget af det smukkeste i Bogen er Skildringen af 
den ældste af alle Bjørnene, den eneste S^en, Henrik og 
hans Forhold til Moderen. Han er varm, livlig og enthu- 
siastisk, bliver Student og træder til Ærgrelse for Faderen 
op som Digter, dreven af en uimodstaaelig Trang. Paa 
Grund af svagt Helbred maa han opholde sig i Hjemmet; 
der \idvikler sig en Tæring hos ham, og Mangel paa 
Anerkendelse af hans Digte tynger hans Sind. Da kommer 
en skøn Dag Anerkendelsen ind af Døren i Skikkelse af 
den store Guldmedaille , der er tilkendt ham for et Digt. 
Stor er hans og hans nærmestes Glæde herover; saa 
havde han ikke taget fejl af sit Kald! Og midt i 
denne Glæde dør han en skøn Død. Men Moderens 
Sorg over sit tabte « Sommerbarn » , som hun altid 
havde kaldt ham, er rørende skildret. Alt som hun 
bliver ældre, længes hun mere og mere efter ham, og 
uden nogen egentlig Sygdom dør hun bort og gaar til sit 
Sommerbarn. 

Med virkelig Glæde kan man endnu læse « Hjemmet", 
skønt Fremstillingen lider af Bredde. Det er en Lovpris- 
ning af Hjemmet, dets smaa, men dog saa store Glæder, 
en Paavisning af, hvorledes den sande timelige Lykke og 
Tilfredshed er at finde. Skønt ganske simpel i Anlæg, 
er Skildringen dog fængslende*). «Jeg har søgt at fatte 
Hjemmet og Hverdagslivet i deres reneste Dybde«, skriver 
Fr. Bremer til Andersen; «jeg vilde gøre opmærksom paa. 



1) Benedicte Arnesen-Kali fremhæver «en Scene af gribende Skøn- 
hed >, da Moderen' for den døende Søn synger et af hans egne 
Digte, og hun fortæller, at hun ved at læse denne Scene paany 
efter mange Aars Forløb har fældet Taarer over den. 

hvilke Dyb af Interesse og Liv her kunne opgaa.» Noget 
senere, da hun sender Andersen Bogen, skriver hun: ««Det 
er et meget sædvanligt Hjem, men som idealiseres under 
dets Udvikling.« Hun beder ham være ærlig imod hende 
og kun strængt sige sin Mening om Bogen. «Jeg har 
intet stjørre ønske i Verden end at blive bedre og dygtigere, 
og retfærdig Dadel er dertil et kraftigere Middel end 
Berømmelse af dens Godhed. »^) Lejlighedsvis ser man, 
at hun har taget 300 Rdlr. forud op af Honoraret for 
dermed at bidrage til en agtværdig Families Redning, og 
haar Bogen var udkommet, lovede hun at give andre . 
300 Kdlr. for at hjælpe en ung Pige 2). 

Denne Bog gjorde fortjent Lykke, ikke mindst 
i England og Amerika, hvor man i saa høj Grad 
satte Pris paa Fortællinger, der kunde gøre moralsk 
Nytte. Dette kan den ogsaa, saa meget stærkere som 
den slet ikke optræder med nogen synlig Tendens 
derefter. 

I det følgende Aar udgav Fr. Bremer et Par Smaa- 
skrifter: « Strid og Fred eller nogle Scener i Norge« ^) 
samt « Trælkvinden, et dramatiseret Digt fra Oldtiden, 
skrevet for at klare Nordens Mythologi for en Veninde, i 
Løbet af 3 Dage.»»*) Intet af disse er saa betydeligt, at 
vi nærmere skuUe dvæle derved; det sidste viser, med 
hvilken Interesse Fr. Bremer havde sat sig ind i Æmnet, 
efter at hun allerede tidligere med Enthusiasme havde 
studeret Grundtvigs store »Nordens Mythologi eUer Sind- 
billedsprog« af 1832. 

I en Række Aar havde Fr. Bremer nu boet i det 
norske Hjem hos sin Veninde; dog havde hun om Som- 
meren gjort Udflugter, mest til svenske Badesteder, enten 
i Selskab med Grevinde Sommerhjelm eUer med sin Moder 



1) Brev til H. C. Andersen, S. 660. 

2) Brev til Ch. Br., 1, S. 175. 

3) « Strid och Frid», 1840, er en liUe romantisk Fortælling. 
*) «Trallinnan«, 1840. 

og Søster Agathe. Ved Aaret 1840 skete nu den For- 
andring, at Fredrika atter tog Ophold i Sverige, enten i 
Stockholm eller paa Årsta. Endnu 1845 drog hun i 
Besøg til Tomb, men det var for at pleje den nu syge 
og svage Grevinde og staa som Trøsterinde ved hendes 
Dødsleje. 

5. 

Kristelig "Udvikling og Kamp. 



il vis der gives mange Kvinder, som med Misfornjøjelse 
hilse deres 40de Aar, fordi det minder dem om, at alt 
hvad der hedder fysisk Ungdommelighed nu uigenkaldelig 
er forbi, saa hørte Fredrika Bremer ikke til deres Tal. 
Hun skriver ved sit 40de Aar: 

«Man har besunget det 15de Aar som Livets Eosentid 
og ladet denne blomstre til det 20de, ja til det 25de. 
Man har holdt 60- eller 70-Tallet i Ære som Visdommens 
og de modne Dyders Aar. Jeg^vil prise Tallet 40, Aar- 
hundredets og mit eget nuværende Aarstal. Jeg kender 
en Frøken, som i 28 Aars Alderen kaldte sig 30. thi — 
sagde hun — hvad er det værdt at prutte med de Par 
Aar! Maaske gaar jeg lidt i hendes Fodspor, thi jeg 
tænker som hun: 38, 39, 40 — det er omtrent det samme. 
Visdomstænderne og Rynkerne ere allerede komne.« 

«40 Aar! Føler du ikke derved noget sat? Ved de 
40 Aar har man ogsaa for det meste sat sig i Livet. 
Det gør, at man kan gaa omkring med Eo og se sig om 
i Verden og — i Verden findes der meget at se. — Ikke 
mere slaar Hjertet uroligt før et Bal og endnu uroligere 
efter det; ikke længere staar man som fattig Kandidat i 
Livet, Kandidat til noget, betaget af ønsker, Forhaab- 
ninger, af Uvisheder, Modgang, af Fryd og Kval. Ikke 
mere antager Sjælens Stemning kamæleonagtigt Indtryk 
af hver ny Genstand og springer paa nogle Timer over 
fra rosenrødt til sort, fra grønt til graat o. s. v. Med ét 
Ord: du er fri for megen Uro og megen Besvær. Mangt 
et Eosenskær er vel blegnet, det er sandt, men ogsaa 

mangen Taage er opklaret; du ser bedre din Vej, gaar 
stille frem paa den, ikke kastet hid og did af Vinden 
som i Ungdommen, ikke stavrende med Krykken som i 
Alderdommen. Du gaar støt paa dine egne Ben og kan 
se dig om i Verden uden at komme i Kævl med den. 
40 Aar er Betragtningens, er Besindelsens Alder. Leve 
den ! •) ^) 

Disse Linier røbe Tilfredshed, og Fr. Bremer følte sig 
ogsaa i Virkeligheden langt mere tilfreds end nogensinde 
tidligere. Hun havde ogsaa Grund til det. Hun havde 
jo nu fundet en virkelig Plads i Livet; hun var Forfatter- 
inde, Digterinde, og havde derved et aabent Felt til at 
virke paa sine Medmennesker. Hendes Ord havde Vægt; 
enhver ny Bog af hende blev modtaget med stor Opmærk- 
somhed. Hun var agtet som Sveriges største dalevende 
Forfatterinde. I de senere Aar vare to andre fremtraadte, 
som ogsaa fik et betydeligt Navn, nemlig Sofia v. Knor- 
ring f. Zelow, og Emilie Carlén f. Smith, men de 
gjorde hende dog ikke Eangen stridig. Den første var 
hendes Veninde og bøjede sig anerkendende for Fr. Bremer 2). 
Iblandt Sveriges Digtere kunde Fredrika Bremer regne 
nogle af de største for sine Venner, fremfor aUe Franzén, 
Geijer og Tegner. Franzén kendte hende jo fra Barn 
af og fulgte hendes Skridt paa Literaturens Bane med 
den største Opmærksomhed. Geijer, Sveriges største og 
ædleste Aand paa hin Tid, var hendes Ven. Hun saa' 
med Rette op til ham med kvindelig, enthusiastisk. Be- 
undring. AUerede 1834 (og maaske tidligere) korrespon- 
derede hun med ham. Hun takker ham da i et over- 
strømmende Brev for hvad hans Værker ' have været for 
hende, og idet hun leder om Ord for at betegne sine 



*) Skizzer och uppsatser (Efteri. Skr., 2, S. 12). 

^) S. V. Knor ring skriver i en af sine Bøger: «Man har jo 
Forkærlighed for Hjemmet, baade for det virkelige og for 
det, alle svenske Kvinders elskelige Veninde, den elskværdige 
Fredrika Bremer har skænket.* Fdrhoppningar, 3., S. 350. — 
Fr. Bremer kendte Emilie Carlén fra Strømstad. 

Følelser, griber hun et Citat af en af hans Bøger: «Alt 
hvad den friske Luft har af rensende, alt hvad den klareste 
Beige har af læskende, alt hvad det skæreste Lys har 
af oplivende, er altsammen intet imod dette: Sjælens 
Lægedom og Føde», og det har hun fundet hos ham. 
Hun slutter med Vemod: »Hvorfor er jeg ikke et Mandfolk, 
en Student, og maa være ved Universitetet og høre Fore- 
læsninger og blive klar over mig selv og Verden? Gode 
Gud, du tilgive denne Knurren !»^) Nogle Aar efter havde 
Fr. Bremer Lejlighed til mere haandgribeligt at vise Geijer 
sin Hyldest. Det var da hun kort efter Heddas Død 
opholdt sig i Stockholm i Slutningen af 1837. Hun skrev 
da en lille Scene til hans Forherligelse, hvilken opførtes 
for ham i den Bremer ske Familiekreds af Agathe, Veninden 
Frances og hende selv, og den rørte Geijers Hjerte dybt. 
Senere udtaler Fredrika til sin Søster Charlotte: «Du, 
som har set ham (Geijer) saa kort, kan ikke tænke dig 
hvilken Skat af Godhed, af friskt og ædelt oplivende 
Liv, der ligger hos dette Menneske. Han virker i høj 
Grad befriende og forædlende; jeg véd ofte ikke hvorledes. 
Hans blotte Nærværelse fører dette med sig. Som Havets 
Vove. drives eller synes han at drives af Impulser, men 
disse ledes af en himmelsk Vind, saa ren, saa frisk. Jeg 
holder overordentlig meget af ham og taler derfor ikke 
mere om ham. — Men Gud ske Lov for at jeg har lært 
ham at kende!*)^) — Ogsaa Tegner kom Fr. Bremer i 
Forbindelse med. Han var ved Aaret 1840 kommet sig 
af sin Sindssygdom, men var svag paa Legemet. Som 
alle Svenskere havde Fredrika fra ung af beundret « Axel »s 
og «Frithiof»s Digter, men Tegner skattede ogsaa hendes 
Snille højt og har skrevet Vers til hende. Han besøgte 
hende engang flere Dage 1841, og som vi snart skulle 



1) Af utrykte Breve til Geijer (Upsala Bibi.), 25. Juli 1834. — 
Geijer f. 1783, f 1847, siden 1810 Lærer ved Upsala Uni- 
versitet. 

*) Til Ch. 15. Juni 1841. 

6 

se, vilde han ogsaa under en Fejde kort efter drage 
Sværdet til hendes Forsvar, hvilket hun dog ikke ønskede ^). 
Af danske Digtere var det nærmest kun H.C.Andersen, 
som Fr. Bremer stod i Forbindelse med gennem Breve, 
og disse udmærke sig stadig ved Aabenhed og sand Vel- 
vilje. En Gang skriver hun til ham: <.Tro aldrig noget 
Eygte om Giftermaal for mig. Jeg er viet til min Pen. 
At leve i Ro ved den mellem mine Bøger og nogle faa 
Venner, det er alt, hvad jeg begærer for mit Liv her paa 
Jorden. » Da Andersen efter Hjemkomsten fra sin øster- 
landske Rejse -("En Digters Bazar») beklager sig over den 
uskaansomme Kritik, der mødte ham hjemme, skriver hun: 
«De, min bedste Ven, har ved alt dette dog Lejlighed til 
at udføre en ædel og ophøjet Rolle. Descartes sagde: 
«Naar man vil forulempe mig, søger jeg at bøje min Sjæl 
saaledes, at Ulempen ikke naar mig.« Dette er godt. 
Men der gives en endnu højere Højde. Og jeg for min 
Del véd ingen friere og stoltere Følelse end at kunne i 
sin Sjæl sige til den, som anfalder os med Haan: «Jeg 
skal dog engang kunne velsigne og glæde dig! »2) Denne 
ophøjede Betragtningsmaade havde vor Digter desværre 
svært ved at følge. — 

Naar vi forfølge Fr. Bremers indre Udvikling, da 
undre vi os ikke over, at hendes enthusiastiske Sind var 
grebet af hin Tids liberale Bevægelse; det laa ganske 
i hele hendes Retning. Hun skriver herom: »Glædelig er 
i højeste Grad vor Tids mouvement, Statens Uddannelse 
til konstitutionelt Samfund, en Udvikling grundet paa 
Kristendommens Idé om Frihed og Lighed, og som gør 
hvert Individ, hver Gave, hver Kraft værdifuld og nyttig 
i det store Hele. Kristus er den sande Liberalismes første 
Ophavsmand. Han gjorde Gudslæren populær og med den 
og i den ogsaa al anden god Lære og Visdom ; thi naar 
aUe Mennesker i Sandhed ere Børn af samme Fader og 



1) Tegner f. 1782, f 1846, endte som Biskop i Wexio. 

2) Breve til H. C. Andersen, S. 664. 

lige for ham, da have dermed ogsaa alle Ret til at nyde 
de Velgerninger, som Menneskeslægtens Snille frembringer. 
Er det ikke netop denne Bevidsthed, som efter og 
gennem mangen lang og blodig Kamp nu har gennem- 
trængt Tidsaanden og organiserer Samfundet, bygger Skoler, 
underviser de fattiges Barn, spreder Yidenskabsforskningens 
Resultater til alle Klasser, synger i Digtningens Strenge 
(hele den nyere Romanliteratur er jo en Sang om, en 
Udvikling af de moralske Sandheder, som flyde af denne 
store Sandhed), nærmer indenfor Hjemmene Husbond og 
Tjenere, Forældre og Børn til hinanden, slukker hadefulde 
Fordomme og humaniserer Verden? Leve derfor Pressen, 
Dampskibe og flere saadanne Anstalter, thi de ere Ideernes 
Postilloner, og leve fremfor alt selve Ideerne — de store 
og gode nemlig — deres Organer, Menneskene, og priset 
være, oven over alt, den Gode og Store, som sender dem! 
Det var et stort Favntag, min lille Frances, men man 
trænger stundom til et saadant for siden hjerteligt at 
kunne omfatte det smaa i ens egen Verden og Virksomhed. 
Ved Betragtningen af den store Anstalt fatter man bedre 
sin egen Plads dér, sin Mission, sine Børns, de være nu 
Mennesker eller Bøger, »i) Den, der skriver saadan, viser i 
Sandhed en åaben Favn for sine Medmennesker, og at 
hun ikke vilde blive staaende ved de blotte Tanker, men 
ogsaa gribe ind i Virkeligheden, fremgik mere og mere 
af hendes Liv. 

Naar Fr. Bremer anslog saadanne Strenge, der sfitte 
hendes Sjæl i Bevægelse, var der én, der altid tonede 
stærkest og klarest, og det var den religiøse. Jo ældre 
hun blev, desto mere optaget blev hun af de højeste 
Spørgsmaal, og netop ved Begyndelsen af hendes egne og 
Aarhundredets Fyrretyver var hun nedsænket i Studier og 
Undersøgelser paa det religiøse Omraade. Dette fremgaar 
baade af hendes private Brevvexling og af hendes off"entlige 
Fremtræden. Af den første, navnlig af hendes Breve til 



1) Brev til Frances, 9. Marts 1839. 

Veninden Frances, meddele vi nogle betegnende Brud- 
stykker. 

Frances havde engang skrevet: « Hvilken Glæde det 
dog er at elske!« »De Ord », skriver Fredrika, «have saa 
lifligt levet i mig i denne' baade Sorgens og Glædens 
Tid. Ja vel! at elske, det er Glæden, Lykken, det er 
Hjertets Sommer! Hvor godt føler jeg ikke Sandheden af 
St. Theresas Ord om de onde: «De ulykkelige, de elske 
ikke.« Kunde man blot altid elske — først Gud, saa 
Menneskene — kunde man altid have Sommer i Hjertet, 
da var Livet ikke svært. » — Hun faar Lejlighed til at 
udvikle Forsoningslæren for Frances og skriver i den 
Anledning: «Jeg har ofte undret mig over de utallige 
Uligheder i Opfattelsen af Forsoningslæren, som ere traadte 
frem siden Kristendommens Begyndelse og endnu findes, 
over den Mængde Sekter, som udtale deres Trosbekendelse 
saa forskelligt og som dog allé kalde sig Kristne, og jeg 
er kommet til den Overbevisning, at det maatte være 
s a ålede s. Disse Forskelligheder have deres Grund i 
Menneskenes forskellige intellektuelle Evner og forskellige 
Erfaringer i Livet. Der maa, som Følge af Naturens Mang- 
foldighed, findes Roe og Æbletræ, Mos og Ceder saa vel i 
Menneskenes som i den øvrige Naturs Verden. Naar blot 
hver Art tilegner sig Lyset, saa at dens Frugt bliver 
god, saa er ogsaa hver Art skøn og god. Men der gives 
højere og lavere Væxter, der gives ogsaa dybere og mere 
overfladiske Maader at opfatte Kristendommen paa. Kri- 
stendommen har netop den Lighed med Solen, at de smaa, 
ligesom de store, kunne suge Liv af den.» 

Om Bønnen skriver Fr. Bremer, at den «er Kon- 
duktoren, hvorved vi sætte os i Rapport med det evige 
Livs Lysstrøm, som derigennem flyder ind til os, opløfter 
og opliver os. — Det er et sandt og smukt Ord af en af 
Kirkefædrene: « Enten vil Bønnen lade os slippe Synden, 
eller Synden vil lade os slippe Bønnen.« » 

I Anledning af en Samtale med Frances og hendes 
Mand angaaende Vrede, om hvilken de ikke havde 

kunnet blive enige, skriver Fredrika: »Jeg tror, at Vrede, 
ligesom enhver Sjælens Affekt, har sin Sandhed og Godhed. 
Den er Rets- og Billighedsfølelsens stærke Rejsning imod 
det urette og uværdige. Saaledes er den i sin Renhed, 
i — Gud. I sin Urenhed er den Sindets Opbrusen mod 
alt, hvad der saarer dets Lyst og Vilje, hvad det end 
monne være. Og naar du, Frances, saa kjønt sagde: «Jeg 
tror ikke, jeg synder meget, naar jeg bliver vred«, saa 
staar jeg paa din Side, forudsat at denne Vrede er ret- 
mæssig, det vil sige, at den gælder det onde. Men naar 
din Mand siger: «Vi handle aldrig saa klogt, naar vi ere 
i Vrede, som naar vi ere rolige, vi lade os sædvanlig føre 
bort fra det fornuftige og lade i vort heftige Lune de 
uskyldige lide med de skyldige« , da stiller jeg mig med 
ydmyg Erkendelse paa hans Side, og bagefter stiller jeg 
mig midt imellem og vil gerne afslutte Spørgsmaalet saa- 
ledes:« 

»Der gives en ædel og en uædel Vrede. Der gives 
Timer og Lejligheder, hvor man behøver at have Vredes- 
Mod for at kunne tage fat med Kraft og give Retfærdig- 
heden et dygtigt Haandslag. Men disse øjeblikke komme 
sjældent, og Faren for under Hverdagslivets Bevægelser 
og smaa Optrin at synke fra en ædel Vrede til en uædel 
er saa stor, at vi bør gøre alt, hvad vi formaa, for hos 
os selv at styre og bekæmpe denne Bevægelse tilligemed 
dens Ytringer. Naar Frelseren i ædel Vrede slyngede sit 
Anathema mod de hyklende Farisæere, saa — vidste 
han, hvad 'han gjorde. Men vi svage, begrænsede 
Mennesker vide ofte ikke, hvad vi gøre, naar vore Følelser 
ere komne i stærk Bevægelse. En ædel og storsindet 
Karakter bør derfor ikke undertrykke nogen af de Følelser, 
Skaberen har indvævet i hans Natur, men bør styre og 
lede dem saaledes, at de, lig Bølgerne i en Flod, fylde og 
befrugte Bredderne uden at oversvømme dem.« 

Om at blive ældre skriver Fr. Bremer, ligeledes til 
Frances: « — Høsten er mig kær. Dens Sol er mindre 
brændende og ofte klarere end Sommerens, der ikke 

sjældent fordunkles af hede Dunster. Om Venner ere 
bortgangne, saa have de draget vort Hjerte med sig op 
mod et bedre Hjem; om mangen Nydelse er bortdød, saa 
ere andre, tiye Nydelser komne til, og mange, mange 
Lidelser ere forsvundne. Saaledes har i det mindste jeg 
følt det. Ja, Høsten i Livets Alder kan være en god, en 
rig Tid; man maa blot vogte sig for Frosten. Den er 
Faren paa denne Aarstid, og Jordens bedste Blomst — 
Menneskehjertet — er lige saa meget i Fare for at visne 
ved den som Jordens ringere og mere materielle Børn. 
For en Moder og lykkelig Ægtefælle er denne Fare dog 
ikke stor. Om hende banke Hjerter i inderlig Forening 
med hendes, og dette kan da ikke kølnes. Større er Faren 
for den sammenUgnelsesvis ensomme.. Det eneste Bed- 
ningsmiddel er ogsaa her Kærlighed, og denne Følelse 
kan ejes af ethvert Hjerte, som vil det, just fordi et 
evigt varmt Hjerle banker i Verdens Midtpunkt, med 
hvilket vi alle staa i Forbindelse. »> 

Da Frances havde mistet en lille Søn, mindede Fre- 
drika den dybt nedbøjede Moder om det gamle Ord: «Der 
voxer meget Brød i Vinternatten." Men hun havde ondt 
ved at trøste hende, thi Frances var ikke videre end, at 
hun mente, at «den naturlige EeHgion« maatte være nok. 
Derfor søgte Fredrika mere end nogensinde før at vise 
hende Kristendommens Sandhed og dens store Haab. Hun 
skriver som Vejledning for hende i Sorgen: « Lidelsen og 
Smerten have længe forekommet mig at være Livets mørke 
Genier. Men nu ikke mere. Jeg har set, -^t de kunne 
være Livets gode Engle. Det blive de for os, naar vi 
med dyb og energisk Fortrøstning holde fast ved den 
Magt, den Fader, «som slaar og som heler«, og som ved 
de tildelte Saar skaber Hjerter, aabne for ham.» Hun 
omtaler her, at da hiin engang for mere end 15 Aar siden 
kom til at tale med en kristelig Mand om den tilsyne- 
ladende Uretfærdighed i Verden, om de mange Lidelser, 
ogsaa hos Dyrene, da udbrød denne Mand med et mærke- 
ligt Udtryk i øjet: «Jeg vilde ikke ønske, at et eneste 

Væsen var undtaget for at kunne lide." Dengang forstod 
hun ham ikke; siden havde hun lært det. «Uden at 
trænge ned i Smertens Dyb, i dens bitre «Urtegaard») 
kan man ikke opstige til klare og lykkelige Højder. Hvad 
der ikke kan lide, kan heller ikke nyde. Dog beror derved 
alt paa, at man lader Lidelsen forædle Sjælen. » 

Angaaende Tilstanden efter Døden skriver Fre- 
drika til Frances: «Gud ske Lov, min lille Frances, at vi 
engang skal slippe dette materielle Legeme. Det synes 
mig just at være en herlig Ting, thi jeg føler ofte saa 
dybt Sandheden af hvad der staar i Visdommens Bog: 
wDet dødelige Legeme besværer Sjælen, og den jordiske 
Bolig betynger Sindet >», og jeg føler, at vi skulle meget 
bedre elske og meget bedre tænke, naar vi blive befriede 
fra Puppen , som uophørlig atter og atter slutter sine 
Kredse omkring Aanden, der vil frigøre sig... Ak ja, 
det er dejligt engang at skulle blive af med dette tunge 
og skrøbelige. Legeme (Form, Organer) faa vi nok allige- 
vel, thi det er Sjælens Modbillede og nødvendige Udtryk. 
Jesu Opstandelse er den faktiske Aabenbarelse herom.« — 
« Findes der paa Jorden«, spørger hun dernæst, « en Næring, 
en Føde, som kan styrke og udvikle Menneskene til at 
blive himmelske, til at blive Medborgere i Herlighedens 
Eige?)> Og hendes Svar er: «I alt, hvoraf vort indre Liv 
udvikler sig, i alt, hvoraf vor Sjæl nærer sig, findes der 
en hemmelig Gudskraft, et himmelsk Brød og Vin, givet 
til vort Væsens Udvikling og Forklaring. Det findes i 
Kærlighedens Liv, i Forskningens Arbejde, i Kunstens 
Skønhed, i Naturens Pragt; det findes i Glæden, i Sorgen 
og Lidelsen, i alt, ja endog i Hverdagslivets Færd, i selve 
Føden, som vi legemlig nyde. Men vi maa gribe det dér, 
vi maa gribe det himmelske, som er i det jordiske, vi 
maa i os optage det evige, som lever og udvikler sig i 
endelige, timelige Forhold.« Efter denne svævende Paa- 
visning af den himmelske Føde ender Fr. Bremer med 
den kristeligt rigtige Betragtning, at den retteste Næring 

er Kristus og navnlig i den hellige Nadver, hvilket hun 
med varme Ord udvikler for sin Veninde^). 

En anden religiøs Betragtning af Fr. Bremer fra 
samme Tid (1841), betegnende for hendes Aandsretnings 
Dybde, fremsætte vi her. Den handler om at tilgive. 
En Ven sagde en Dag til hende: «Jeg har tilgivet ham, 
men jeg kan ikke gøre ved, at jeg altid lige bittert føler 
den Uret, han har gjort mig, og at han siden den Tid 
er en helt anden Person for mig, end han før var. Jeg 
kan og vil forlade, men ikke glemme. Jeg anser endog 
det sidste for en Svaghed.« Herved kora Fr. Bremer til 
at .tænke over Tilgivelsens Natur og spurgte sig selv: 
hvorledes har jeg tilgivet? «0g jeg fandt da, at ogsaa 
jeg havde tilgivet paa den Maade, at jeg ikke vilde gøre 
dem ondt, som gjorde mig ondt, ja, at jeg ogsaa gerne 
vilde gøre dem godt, men at jeg i Hjertet havde bevaret 
Mindet om Uretten, om den Smerte, som den havde 
voldt, og at dette Minde ofte svulmede op til Bitterhed 
mod den, som gjorde mig ondt. Jeg kom ogsaa i Hu, 
at jeg i saadanne Timer havde givet mig Luft i Ord, at 
jeg til Venner havde omtalt, hvad jeg havde lidt, og 
klaget over dem, som vare Aarsag dertil. Jeg kom i 
Hu, at disse Minder ofte havde gjort, at jeg var mindre 
venlig imod dem, som før havde fejlet imod mig, skønt 
lange Aar laa mellem den Stund og nu, skønt megen 
Godhed, mangen Velgerning havde udjævnet Fejlen, og 
skønt mine egne Fejl og Brist imod dem for en stor Del 
vejede op mod deres imod mig. Og jeg fandt, at Til- 
givelse maa have flere Grader, og at den, jeg gav, ikke 
var den fuldkomne.« 

((Forlad mig, min Gud, at jeg hidtil har været blind 
derfor, at jeg har været saa saare ufuldkommen, og Tak, 
fordi du nu har oplyst mig! Tilgiv mig, som jeg fra nu 
af vil tilgive andre!« 



^) Brevene til Frances findes i Ch. Br.: Fredrika Bremer, 1, 
S. 194, 196 f., 200, 202, 206, 208, 211, 212 f., 214 f. 

« Ordet Tilgivelse udtrykker den rette og højeste 
Grad af at forlade. I den giver man til, eftergiver man 
alt det onde, som Fejlen virkede, man giver bort det 
bitre Minde, Harmen, alt hvad der dannede en Mur mel- 
lem en selv og den fejlende. Man beholder intet mere af 
alt dette, men idet man saaledes bortgiver sin Vrede, 
bliver man rigere paa Kærlighed, rigere paa Kraft ^)». — 

Naar man véd, hvorledes Kristendommen mere og mere 
blev alt for Fr. Bremer, hvorledes det var hendes kæreste 
Opgave at fordybe sig i religiøse Spørgsmaal, og hvor godt 
hun forstod i sine private Breve at klare det kristelige for 
andre, da undrer man sig ikke over, at hun kunde føle 
sig tilskyndet til at træde offentlig frem til Forsvar for 
Kristendommens Sandheder, naar disse bleve angrebne. 
Dette skete netop paa dette Tidspunkt, i Begyndelsen af 
1840'rne. Nogle Aar tidligere, 1835 og 36, havde den 
tyske Professor David Strauss udgivet sin opsigtvæk- 
kende Bog: <«Jesu Liv, kritisk bearbejdet«. Denne Kritik 
gik ud paa at undersøge, om der ikke laa Myther bagved 
Fremstillingen af Jesu Liv i Evangelierne, og saadanne 
fandt han nok af, om end ikke det hele var Mythe. 
Strauss forkastede alt det overnaturlige, men med stor 
Inkonsekvens vilde han alligevel hævde Kristi overnatur- 
lige Fødsel,' hans Undergerninger, Opstandelse og Him- 
melfart som evige Sandheder, (skønt de skulle være 
historiske Usandheder). Hans Bog vakte Røre rundt om- 
kring, og Bevægelsen havde nu forplantet sig til Sverige 
«med stærkt Bulder og Spektakel«. Mange vare henrykte 
over Strauss' Lærdomme, der bleve udbredte i svenske 
Bøger; de mente, at først nu havde man opdaget, hvad 
der var Sandhed i Kristendommen, og hvad der ikke var 
det. Overfor alt dette følte nu Fr. Bremer, at hun burde 
træde op, « trods det paulinske men ikke kristelige Ord:. 
"Kvinden tie i Forsamlingen«, som hun udtrykte sig til 



^) Fr. Bremer: Om forlåtelsen. — Tidsskrift fdr hemmet 1866, 
S. 123 f. 

H. C. Andersen ^). Undersøgelser af Bibelen havde i lange 
Tider optaget hende; gennem store Tvivl havde hun ar- 
bejdet sig frem til en bestemt Anskuelse om den, og hvor- 
ledes denne var, vilde hun ikke lægge Skjul paa. 

Saaledes udkom 1842 Fr. Bremers Skrift: «Morgon- 
Våkterw. Under Titelen skrev hun: « Nogle Ord i An- 
ledning af »Strauss og Evangelierne« (et svensk Skrift). 
Trosbekendelse af Fr. Br.» Om Betydningen af Ordet 
«Morgon-Våkter» skriver hun til Frances: «Morgonvåkter, 
det er Lysninger i den første Brydning mellem Natten og 
en ny Dag. Disse lade naturligvis en Mængde Genstande 
blot halvt belyste, mange ogsaa ubelyste; de oplyse kun 
Højderne, kun Grundtrækkene i Landskabet. De bebude 
og paakalde et fuldstændigere Lys, og dette vil, med Guds 
Hjælp, ogsaa komme i sin Tid« 2). Bogen er kun 84 smaa 
Sider, men den havde dog voldt hende langt mere Besvær 
end nogen af hendes tidligere, idet hun havde gennem- 
gransket meget i den Anledning. 

«Morgonvåkter» indledes med, at Forfatterinden er- 
klærer, at hun har hørt en Røst, som bød hende tale, 
og dette er aabenbart sandt. Hun har virkelig følt en hellig 
Forpligtelse til at vejlede dem, der ved den Straussiske 
Fortolkning vare rokkede i deres Tro. <• Lærdom i sæd- 
vanlig Forstand har jeg ikke, men jeg har levet og lidt, 
kendt meget af det dybeste i Livet og har ogsaa tænkt 
meget derover.« Hun har hørt Strauss omtale som en 
Mand, der fortjente personlig Agtelse, som et sandhed- 
søgende Menneske, men derfor skal han alligevel bekæm- 
pes, thi han hører med til den Legion, hvis første 
General var Arius, og som bestrider det Ord: «Gud var 
i Kristo og forsonede Verden med sig selv«. 

Fr. Bremer gør Strauss adskillige store Indrømmel- 
ser. Hun mener ogsaa, at der i Bibelen er mythiske 
Bestanddele og traditionelle Forestillinger af østerlandske 



1) Breve til H. C. Andersen, S. 664. 

2) Ch. Br.: ovenanf. Skr., 1, S. 225. 

Lærdomme, at der er Brist og Ufuldkommenheder paa 
mangt et Punkt. I saa Henseende, siger hun, har Strauss 
kun været Munden, gennem hvilken Kristenhedens tavse 
men gnavende Tvivl og Anelser have faaet Luft. Bedre 
er at blotte det ædende Saar end at dølge det. Hun 
haaber, at noget godt netop vil komme frem ved Strauss' 
Kritik, og en ny Vej, som fører til virkelig Forstaaelse, 
blive betraadt. 

«Ogsaa jeg har tvivlet og spurgt med øjet paa 
Skriften og Haanden paa Hjertet: Hvad er Sandhed? 
Og i^S ^'il spørge hvert tænkende Menneske: Har du 
ikke tvivlet, har du ikke spurgt saa? Har du ikke, naar 
du ofte uimodstaaelig blev draget til Bibelen for der at søge 
«Guds Ord», ogsaa ofte følt dig bortstødt og har med 
oprørt Følelse udraabt: «Nej, dette kan ikke være Guds 
Ord!« Derfor hævder hun, at man maa skelne mellem 
det menneskelige og det guddommelige Element i Skriften. 

Men idet hun saaledes indrømmer Kritikken saa 
meget, vil hun bestemt hæve Bibelen op over al anden 
Skrift. « Bagernes Bog», udbryder hun, «dybe, under- 
fulde Grube, hvis Skakter Aartusinder have brudt! . . . 
Gigantiske Drama med Livets Bliv og Livets Amen! 
Drama med mørke Episoder og blodige Scener, men hvis 
Morgen og Aften staa i Lys! . . Historiens Historie! 
Hvor ofte har jeg ikke nedsænket mig i dine Dyb med 
brændende og søgende Hjerte! Længe, længe var der 
mørkt og uhyggeligt og ufatteligt for mig, og jeg kunde 
ikke skille de ædle Metaller fra Slagget og Jorden, som 
heftede ved dem. . . . Længe har jeg været vildsom og 
tvivlet, ofte fortvivlet om Vej og Vished. Dog blev øjet 
efterhaanden vant til at se i det dunkle . . og ogsaa for 
den ringeste af sine søgende Barn lader Gud sit Lys 
skinne! Der berettes i Esra 8, hvorledes Jøderne forsam- 
ledes for at høre Guds Lov. »Og Folket gjorde sig en 
stor Glæde, fordi de havde forstaaet Ordene, som man 
havde forkyndt dem.« Endnu er der et levende Folk, 
som vil finde stor Glæde ved at komme til ret Forstaaelse 



92 



af Skriften. Og til Menneskets dybere Forsoning med 
Livet og Gud, til dets Udvikling fordres i det nær- 
værende øjeblik ... en Forsoning med Bibelen.« Men 
denne giver Strauss ikke; derfor vender Fr. Bremer sig 
imod ham. 

Som man ser, er denne Indledning baade varm og 
livlig, og selv om hun vover sig meget vidt i sine Ind- 
rømmelser til Kritikken, tilgiver man hende det, fordi 
hun aabenbart taler ud af sit Hjertes Fylde. Hun min- 
der om at være paavirket af Herder, som hun i al Fald 
for flere Aar siden ogsaa havde været stærkt betaget af. 

Man er nu spændt paa, hvorledes Fr. Bremer vil 
hævde sit Standpunkt. Der var to Veje for hende at gaa 
i sin Bog, naar hun vil forsvare Kristendommen overfor 
Strauss. Den ene var at skrive et varmt Indlæg ud af sin 
Tro, af sit Hjerteliv, sine Erfaringer, saaledes som hun i 
Breve saa ofte havde gjort det og saaledes som det nærmest 
maatte ligge for en Kvinde. Den anden var at levere en 
stræng videnskabelig Gendrivelse Punkt for Punkt af den 
Straussiske Lære, en Slags kristelig Åpologetik. Den sidste 
Vej manglede hun, trods al Belæsthed, kristelig Op- 
lysning til at betræde; den første var hende ikke nok. 
Følgen deraf var, at Skriftet ikke blev fyldestgørende, 
om der end er nogle gode Enkeltheder. 

Vi skulle derfor gaa kort hen over Bogens Hovedindhold. 

Strauss nægtede alle Undere, ansaa' dem for Fantasi 
og erklærede, at i vor oplyste Tid tror ingen paa dem 
mere, og der sker heller ingen mere. Fr. Bremer hævder 
Underne. Selv om vor Tids Dannelse, Forstandens og 
Begrebets, hensætter Menneskene i en Region, hvor 
Følelsens og Fantasiens Sanser blive dunkle, og derfor 
Indflydelsen fra ukendte Omraader mindre fornemmes, 
gives der alligevel Undere. Hvor mange Vidnesbyrd flndes 
ikke derom fra det private Liv! Men det forstaar sig, i 
en reflekterende og noget søvnig Tid som vor er Jord- 
bunden for Undere ikke den samme som i de store, stærkt 
bevægede Tider. 

Hun imødegaar Strauss' pantheistiske Paastand, at 
Gud kun aabenbarer sig i Verdensaltet, ikke i det enkelte, 
men at det ogsaa er nok. Hvis Gud kun gør det , da 
aabenbarer han sig slet ikke, da er han blot den dunkle 
Grund, ikke en Person. Da ere vi inde paa den trøstes- 
løse Pantheisme, hvorefter Menneskene kun ere som 
Bobler, der glimre en Stund og saa briste. Spinozas Ord 
i Døden: «Da jeg elsker Gud over alle Ting, glæder jeg 
mig ogsaa til at forsvinde i hans Uendelighed«), ere 
tomme og trøstesløse. Thi det kan ikke være noget godt 
at dø hen i Gud, men at leve i ham. 

Strauss gør Jesus Kristus til et blot Menneske, men 
et saadant, hvor det « guddommelige« og det menneskelige 
med stor Kraft optraadte i Enhed, med andre Ord: et 
Idealmenneske. Fr. Bremer spørger: Hvori viste sig da 
Enheden af det guddommelige og menneskelige hos ham? 
Og naar Svaret da lyder fra Strauss: Ved hans moralske 
Lære! da maa hun benægte, at Jesus Kristus har givet 
en ny Moral. Sædelæren var god nok i Forvejen, der 
behøvedes intet nyt Bud, men en god Vilje manglede der, 
og den har han givet. At Kristus er et Idealmenneske, 
nytter os ikke, hvis han er død og borte og er gaaet til 
Skyggernes Verden, uden at kunne forklare os Livets og 
Dødens tunge Gaader. 

I Modsætning til Strauss vil Fr. Bremer hævde, at 
hvis Kristus ikke er Gud, er han langt mere end Gud, 
nemlig mere end en Gud, som kun er den dunkle Urgrund 
bagved alt. Thi Kristus virker, lider, opofrer sig for 
Menneskene, medens en saadan Gud sidder i sin kolde 
Ro, bærer ikke Menneskehedens Byrder, rører selv ikke en 
Finger til deres Frelse. 

Efter at Fr. Bremer har givet en, temmelig almindelig. 
Skildring af Verden før Kristus, af Hedningernes naturlige 
og Jødernes aabenbarede Religion, gaar hun over til at 
fremstille Kristus som den, der giver Svar paa alle 
Spørgsmaal, Syndens, Lidelsens, Dødens. 

Nægte vil hun ikke, at der muligt nok findes Myther 

i det nye Testamente, men fordi en Begivenhed har en 
mythisk Dragt , kan den i sin inderste Grund alligevel 
være sand. Saaledes Jesu Fristelseshistorie , hvor den 
virkelige Sandhed vel er den, at Mørkets Magter anfaldt 
Jesus, at han fristedes af to forskellige Ting, nemlig Lyst 
(i -Ørken) og Smerte (i Gethsemane), at han inden i sig 
selv kæmpede og sejrede. — Det rigtige Begreb om Skriftens 
Inspiration gælder ikke Bogstaven, men Aanden, Meningen. 

I Modsætning til Strauss tror Fr. Bremer ikke blot 
paa Undere i Almindelighed, men fremfor alt paa Hoved- 
underet: Kristi Opstandelse. Den første Menighed er 
Vidne. Den har aabenbart set et himmelsk Syn: den 
opstandne Jesus. Herved fik Apostlene Kraft og Mod. 
(Hun glemmer her at betone den Helligaand). 

Naar Strauss saa skarpt adskiller Tro og Viden, 
protesterer Fr. Bremer paa det kraftigste derimod. Tro 
grundes altid paa nogen Viden, og Troen forklares ved Viden. 
»Troen er Indsigten, Begrebet i sin Ungdom, i sin første 
Fylde og Inderlighed. Den er en Griben af den Sandhed, som 
siden begribes i Viden. Troen er Videns Hjerte; Viden er 
Troens Fuldkommengørelse, og det var derom. Apostlene 
bad, da de sagde: Forøg os Troen.« (Her er hun paa 
Vildspor, forsaavidt som hun tænker paa dette Liv. I 
en højere Tilværelse skal Troen afløses af Beskuelse.) 

Fr. Bremer skriver videre, at paa Overgangen fra 
Troslivet til Videnslivet opstaar let en Vaklen, noget 
svævende, hvad der karakteriserer alle Overgangsformer. 
Denne Vaklen kaldes Tvivl og fødes af Fornuftforskningen 
i dens Begyndelse, men kan først fuldt udryddes ved 
dens Fuldbyrdelse. — (Rigtigere havde det været at 
sige: Efter at Troslivet er begyndt, følger ofte en 
Eeflexionstid, der kan medføre indre Kampe, men en 
Hvile indtræder, eftersom man ad Erfaringens Vej finder 
mere og mere Klarhed i sit Gudsforhold). 

Til et fast Standpunkt mener Fr. Bremer, at man 
kommer ved at betragte Jesu Personlighed efter 
Evangelierne, thi den er Borgen for Sandheden af hans 

Lære. Hvad man ikke kan forstaa af hans Ord, maa man 
hæve sig over foreløbig, og naar man kraftig omfatter 
den Sandhed, man erkender, vil man derved efterhaanden 
ledes til ogsaa at kunne gribe det , man nu ikke forstaar. 
Det næste Middel til et fast Standpunkt er det simple: 
Lev, som Kristus lærer! Og det sidste Middel er at 
betænke den Virkning, Kristendommen har haft f. Ex. 
paa Apostlene, « disse Fiskere, som fødte Verden paany». 

Fr. Bremer ender den lille oMorgonvåkter« med en 
Lovprisning af Kristus. « Mange ere Røsterne i Verden, 
men én lyder gennem dem alle — den evige Kærligheds. 
Og Brændpunktet for det hele er dette: At Guds For- 
jættelser ere Ja og Amen i Kristo, Gud til Ære ved os! 
Jeg véd ikke anden Vej, anden Sandhed og andet Liv 
end Jesus Kristus idag og igaar og i Evighed den samme. 
Han er sand Gud og det evige Liv. Og i denne Beken- 
delse vil jeg leve og dø!» 

Af den liile Bog fremgaar det tydeligt nok, at 
Fr. Bremers Kristendom stilegnelse var belemret med en 
hel Del uheldig Forstandsballast og manglede Klarhed 
baade over Skriften, Helligaanden og Sakramenterne. 
Dette kan man dog ikke forundre sig over paa hin Tid. 
Men det fremgaar ogsaa af alt, at hun var en sandhed- 
søgende Sjæl med personlig Tro, og de Dele af den ene 
store Sandhed, hun havde fundet, holdt hun fast med 
Inderlighed. 

Trods Manglerne har hendes Bog upaatvivlelig gjort 
Gavn, thi den er skrevet ud af Tro og med Varme. Men 
uanfægtet forblev den ikke. Den mødte skarp Kritik fra 
deres Side, som stod Strauss nær, og en Del Misfornøjelse 
fra orthodox Side. Blandt dem , der ikke vare rigtig for- 
nøjede med hendes Bog paa Grund af visse Udtalelser i 
,den, var hendes gamle Ven Franzén, som nu var Biskop 
i Hernøsand. For at klare og retfærdiggøre sit Stand- 
punkt, navnlig overfor Bibelen, skrev Fr. Bremer flere 
Breve til ham, af hvilke vi meddele nogle Brudstykker 
og forkortede Uddrag. 

<'Min Betragtning af Bibelens Bogstav er fremgaaet 
af min Sjæls Behov. Jeg har ikke kunnet fatte Gud som 
god og fuldkommen uden ved at antage menneskelig 
Indblanding (og stundom endog Vildfarelse) i de Ord og 
Læresætninger, som skulle udtale hans Væsen og Vilje, 
og det især i det gamle Testamente. En Støtte for 
denne Betragtning har jeg fundet dels i den Maade, hvor- 
paa Kristus og Apostlene citere det gamle Testamente, 
hvilket de gøre paa en meget fri Maade og ingenlunde 
nøjagtigt efter Bogstaven, dels ogsaa ved at tænke over, 
hvorledes Bibelens Skrifter ere komne til os og ere blevne 
samlede i den nærværende Form, og fremfor alt i de 
mange uens Udlægninger og Fortolkninger, som endnu 
findes over de samme Ord og Meninger i Bibelen. Men 
disse Iagttagelser tilhøre ikke min ulærde, indskrænkede 
Pen; de ere Frugter af dybe Tænkeres og kristelige For- 
skeres alvorlige Bestræbelser for at komme til Sandheden.« 
Hun beraaber sig paa Tholuck, der siger: «De, som hævde 

Bogstavens Inspiration . • have ved hvert Skridt 

stødt paa utallige Vanskeligheder, og om ogsaa aUe andre 
kunde udryddes, saa staar dog endnu tilbage den store 
Hær af 40,000 nytestamentlige Læsemaader, for ikke at 
tale om de gammeltestamentlige .... Paa den anden 
Side er det imidlertid ligesaa vist, at den Aand, som 
ikke havde noget Legeme, ikke var til for os, og hvis 
man i det aandløse Bogstavs Rige kvæles af Gravluft, saa 
dør man i det bogstavløse Aanderige under Luftpumpen. 
Dpr er da intet andet tilbage end mellem begge Yderlig- 
hederne af Bogstavtvang og Aandsiver (Geistdrången) at 

søge en gylden Middelvej Den frie Maade, hvor- 

paa Evangeliets første Forkyndere behandlede det gamle 
Testamente, leder os nødvendig til den Antagelse, at 
deres Tro paa de gammeltestamentlige Steders Inspiratioi; 
har gjort en Adskillelse mellem Bogstav og Aand. Samme 
Fremtoning møder os, naar vi se med hvilken Frihed de 
apostoliske Fædre og den første Tids Kirkefædre anføre 
nytestamentlige Udsagn, uagtet de selv troede paa disses 

Inspiration« .... Saavidt Tholuck. Men jeg maa for 
egen Regning tilføje, hvad jeg ogsaa har ytret i mit lille 
Skrift, at jeg har den stærkeste Overbevisning om, at paa 
alle Steder af særlig Vigtighed i Kristi Historie er Bog- 
staven et tro Barn af den Helliga^-nd . . . Jeg ser vel, 
min gode Farbroder , hvilke store Vanskeligheder der op- 
staa ved Spargsmaalet om Grænseskællet mellem Guds 
Værk og Menneskers Værk, men den møder os jo overalt, 
saavel paa Bogstavens som paa Aandens Omraade.« 

I et senere Brev til Franzén søger Fr. Bremer at 
vise, hvorledes hun er kommet over Vanskelighederne i 
Bibelen. Hovedpunktet i hendes Betragtning er denne: 
Der findes et Ord inden i Bibelordet, der forholder sig til 
dette sidste som Kærnen til Skallen. Denne Kærne er 
Guds Ord , Guds Indgivelse. Saaledes er i det gamle 
Testamente Guds Ord til Israel særlig det, at dette 
Folk skal udbrede den sande Guds sande Dvr- 
kelse^). Dette Bud er umiddelbar Inspiration hos de 
store Folkeledere. Men forøvrigt er Jesus Kristus Bibe- 
lens inderste, alt gennemtrængende Ord. Alt Begreb om 
Gud maa rette sig efter ham, og han tilbageviser de Be- 
greber om Gud, der formørke den dybere Erkendelse, og 
som delvis findes i det gamle Testamente. I Kristus som 
det evige, personlige Ord maa alle Skriftens Ord ligesom 
døbes, renses, forklares for at forstaas i deres rette Sand- 
hed og Mening. Alt hvad der er i Modstrid med hans 
Personlighed kan ikke være et fejlfrit Udtryk for Guds 
Aabenbaring^). 

Med stor Deltagelse maa man følge Fr. Bremers Ud- 
viklinger. De vise, hvor dybt hun tænkte og i hvilken 



^) Pr. Bremer maatte hellere have anført. Ordet: I din Sæd 
skulle alle Jordens Slægter velsignes. Men Meningen bliver 
den samme. 

*) Hun anfører her Jesu Forbandelse af Figentræet, men man 
kan trøstig sige, at hvis denne Jesu Gerning stred imod hans 
Personlighed, var den ikke bleven optegnet. Den maa aaben- 
bart have et højt Synspunkt at betragtes fra. 

7 

Kamp, hun havde været stedt, for at komme til at hvile 
i en* fast Overbevisning. Overfor dette spille hendes 
Fejltagelser ingen Rolle. 

Mod Fr. Bremers skarpe og ubillige Recensenter vilde 
Biskop Tegner tage hende i Forsvar, men hun frabad 
sig det under følgende Lignelse: 

«En Due var en smuk Dag fløjet ud af sit Dueslag 
og havde begivet sig paa Rejse i et fremmed Land. Nogle 
Jægere fik øje paa den og raabte: «Hvad er det for en 
Fugl? Hvorfra kommer den? Den maa vi have ned og 
plukke." Og dermed begyndte de at skyde paa den; men 
hvordan det nu var, saa traf de blot en og anden Fjeder. 
Duen kredsede lige rask i Skyen, og da Jægerne havde 
skudt en god Stund, vare de trætte og tabte den af 
Syne.» 

«En ørn, en rigtig Kongeørn, havde imidlertid fra 
sit høje Bo set paa den usle Leg. Han blev vred i Sind, 
løftede de vældige Vinger, fløj til Duen og sagde: « Frygt 
ikke; Uskylden er paa din Side, og jeg skal beskytte dig 
med min Vinge. »> Men da Jægerne fik Kongefuglen at 
se, spredende sine Vinger over Duen, og hørte den foragte 
deres Forsøg, blev de aldeles besatte og raabte: «Se 
ørnen, ørnen, og Duen under dens Vinge !» — og nu 
begyndte en ny, endnu stærkere Skydning, og Duen var 
mere ilde faren end før, og det sidste blev værre end det 
første«) ^). 

Fr. Bremer ønskede ingen offentlig Strid med de 
bedske Recensenter, ikke af Mangel paa Mod, thi det 
fattedes hun aldrig, men fordi den Slags Strid var hendes 
Inderste imod. Det maatte være nok, at hun havde ud- 
talt sin Mening om den Strauss'ske Bevægelse og aflagt 
sin Trosbekendelse; det havde hun gjort aabent og ærligt, 
uden at se enten til højre eller til venstre. « Ingen af 
vor Tids Kvinder har mere modigt set de religiøse Spørgs- 



1) Brev af 17. April 1842. 

maal i Ansigtet », siger med Rette en svensk Forfatter om 
hende ^). 

I England og Amerika blev Fr. Bremers »Morgon- 
våkter« modtaget med langt større Paaskønnelse end i 
Hjemmet. Hun fik bestandig tydeligere at mærke, hvilken 
fast Stilling hun havde i det almindelige Omdømme i 
disse Lande, og hun modtog Indbydelse om at komme til 
Amerika som hædret Gæst. Det tiltalte i haj Grad den 
amerikanske Følelse, at en Kvinde vovede at træde op 
mod en lærd tysk Professor. Fr. Bremer manglede 
heller ikke Lyst til at rejse derover, men Forholdene 
i Hjemmet holdt hende tilbage. Søsteren Agathe var 
meget svag; forgæves havde hun opholdt sig en Tid 
i Nizza; Fredrika kunde ikke bære over sit Hjerte at 
lade sin gamle Moder ene hos hende. Altsaa blev hun 
hjemme. 

Da Fr. Bremers Kristendom ikke blot sad i hendes 
Hoved - og dér tumlede den sig, som vi have set, fyrigt 
nok — men ogsaa i hendes Hjerte og Vilje, var hun altid 
meget optaget af at hjælpe andre. Mere og mere fik hun 
øjet opladt for, hvor uendelig meget der var at gøre 
overfor de ulykkeligt stillede i Samfundet, og hun omgik- 
kes med forskellige Planer for fælles Virksomheder i saa 
Henseende, saadanne som hun vidste vare i Gang i Eng- 
land og Nordamerika. Hun udstedte i Begyndelsen af 
1844 en Opfordring til Sveriges Kvinder om at virke for 
Oprettelsen af Redningshjem for forsømte Børn. Der var 
et saadant i Stockholm med 100 Børn fra det 8de Aar 
til Konfirmationsalderen. Men hendes Tanke var, at dette 
Redningshjem kun skulde modtage Børn paa det første 
Stadium af Elendighed; siden skulde Børnene anbringes 
ude paa Landet hos Bønder og Husmænd for en billig 
Betaling. Herved vilde de blive vænnede til det samme 
Arbejde, det samme Liv som Fattigmands Børn i Almin- 



^) Dr. Lindner: Nordisk Familjebok , Artiklen Fr. Bremer. 

delighed og ikke komme til at overbefolke Hovedstaden. 
Denne gode og sunde Tanke blev dog forst til Virkelighed 
flere Aar efter, da en større ø nogle Mil fra Stockholm 
blev købt og Børnene anbragte dér hos Bønderne under 
en Forstanders Tilsyn. 

Efter at Fr. Bremer var traadt ind i Fyrretyveaars- 
Alderen bkv der en Sagtning i hendes egentlige Forfatter- 
virksomhed. Det kom ganske naturligt af, at andre 
Spørgsmaal, særlig jo de religiøse og filanthropiske, optog 
hende. Fra nu af træder Digterinden mere og mere til- 
bage for den energiske, kristelige Kvinde, der har den 
store Virkelighed for øje. Dog standsedes heades Digter- 
gerning ikke. Aaret efter (.Morgonvakterw udgav hun 
saaledes en af sine smukkeste Hverdagshistorier: «En 
Dagbog«^). Den har visse Fortrin for de fleste af hendes 
tidligere Fortællinger. Den lider ikke af Bredde og har 
heller ingen romantisk-usandsynlige Partier. Har den end 
ikke det store og friske som de bedste Dele af «Gran- 
narne» , saa er den dog en fin og sikkert naturtro Skil- 
dring af Livet i en fornem Familie i Stockholm. Dagbogen 
føres af den SOaarige Frøken Sofia, for Spøg kaldet 
Frøken Filosofia, der efter mange Aars Fraværelse kommer 
til sin Stifmoders Hjem i Hovedstaden og her gør Indblik 
i den store Verdens Liv med dets Tomheder og Farer for 
Karakteren. Stærkest fremtræder dette Verdensliv hos en 
ung Slægtning i Huset ved Navn Flora. Efter sin bedre 
Natur føler denne sig draget til en ædel ung Mand, der 
bvder hende sin Haand, som hun heller ikke afviser. Men 
samtidig koketterer hun med en aldeles uværdig Herre, 
hvis fine Skal dækker over en slet og fordærvet Karakter. 
Med ham sympathiserer Flora i Grunden, idet hun føler 
sig heslægtet med ham efter sin lavere Natur. «Giv mig 
Glæde, Nydelse«, siger hun, «lad mig have det muntert 
og saa bagefter dø!» Den Sønderrevethed, som er Følge 



^) En dagbok, 1843. 

af en slig Dobbelthed i Karakteren, kommer meget 
godt frem i Fortællingen , og ved Siden heraf staar den 
rolige, modne Sofia med sit klare Blik for det sande 
og ægte i Livet som en velgørende Modsætning. For- 
øvrigt kunne vi ikke fordybe os i denne Bog, der ikke 
just bringer noget nyt ejendommeligt hos dens Forfatter 
for Dagen. 

Da Fredrika Bremers Ry som Forfatterinde var gaaet 
saa vide om Land, og hendes Bøger stadig bleve over- 
satte paa fremmede Sprog, hvor de fandt stor Udbredelse, 
mente det svenske Akademi at burde tildele hende 
en offentlig Udmærkelse. Paa Akademiets Højtidsdag 
d. 20de December 1844 talede derfor Direktøren omtrent 
saaledes : 

< Tretten Aar ere henrundne, siden Akade- 
miet tildelte sin opmuntrende Belønning til et ungt Snflle, 
hvis første Forsøg bebudede et Talent af ualmindeligt 
Værd i en Art af Skønliteraturen , hvor Mønstre endnu 
savnedes hos os. Den sjældne Forening af Snillets og 
Hjertets Egenskaber, af Skønhed i Fremstilling og Renhed 
i Tankesæt, som aande gennem de Billeder af det huslige 
Liv, der, begyndte med »Tegninger af Hverdagslivet«, 
fortsattes i en Række henrivende Malerier af Samfunds- 
livets indre, ofte for Mængdens Blikke skjulte Forhold, 
har fæstet ikke blot Sveriges men Europas Opmærksomhed 
paa deres Forfatterinde. Det svenske Akademi har begæret 
og erholdt sin Skytsherres naadige Bifald til at overgive 
Forfatterinden Fredrika Bremer Akademiets store 
Medaille i Guld med Indskriften: Snille og Smag, 
ikke som en Belønning, hvorom der ikke har kunnet 
være Spørgsmaal, men som Erkendelse af en Fortjeneste, 
der, i Overensstemmelse med Stifterens Ord, «har be- 
fordret den svenske Literaturs Navnkundighed i fremmede 
Lande«. 

Disse hædrende Ord maatte naturligvis glæde Fr. Bre- 
mer — mere end selve Guldmedaillen , som hun ikke 

synes at have sat synderlig Pris paa. I al Fald skriver 
hun til sin gamle Bekendt og Beundrer v. Brinkmann 
(desværre uden Aarstal): «Det er sikkert, at noget, som 
har Pengeværdi, kan aldrig trives længe hos mig — ikke 
engang en Medaille fra det svenske Akademi. Byd mig 
50 Rdlr. for hvadsomhelst — undtagen for et varmt 
Overstykke — og jeg giver strax Slip paa det.» 

6. 

ITye Skrifter samt Indtryk fra Sverige, Tyskland 

og lanmarL 



JJa Fredrika Bremer var 40 Aar, udtalte hun, som 
vi før have set, sin Tilfredshed med at have naaet denne 
Alder. Og nu, da nogle Aar vare henrundne, og vi staa 
ved 1845, udtalte hun paany sin Glæde over at være 
bleven ældre. Det skete i et Digt, sojm hun gav til Over- 
skrift: Mina Skrynkor (Mine Furer), og af hvilket vi 
ikke kunne undlade at meddele nogle Strofer, da det 
er ligesaa smukt som betegnende for hende: 

runor, ristade af tidens stickel, 

1 skrynkor, som kring mina ogon tåtnen, 
Tack for det budet, som I till mig baren, 
Tackl jag ej fruktar at fomimma det. 

O jag forstår: I kommen att mig sagia, 
att ålderdomen kommer, kommer snart, 
och doden se'n — att det år tid att taga 
ett helt farvål från lusten att behaga, 
att smekas utaf sken och flard och verld. 

Hun klager over denne Lyst, som man tror at have 
besejret i en bedre Kærlighed for Jesu Fødder, og dog 
lister den sig om som Slangen og vil sprede sin Gift 
over Livet. 

Men lifvets Herre, nar han ser vår svaghet, 
en engel sander oss — den bleka Tiden. 
Och tidens engel, mild, men allvarsam, 
barmhertig i sin stranghet, sakta marker 
vår panna med en outplånlig stampel 
och stanger for oss fordna frOjders tempel 
och satter hånets dåmon for dess port. 

Dog, det er kun for at vi skulle berede os til det 
rette Hjem hos ham deroppe, hvor der er godt at være. 

Blif ung, o sjal, blif stark i tro og karlek, 
och honom folj upp til de helga bergen, 
och fråga ej om jordehyddan ramlar, 
om vågen går igenom tusen dodar, 
folj honom blott 

Så tack, I runor, tidens tysta tecken, 
som vanligt sagen mig^, att tiden lider. 
Jag vill stå upp och bygga på den hydda, 
som vara skall, nar tidens hydda faller . . . *) — 

Da H. C. Andersen -engang bad Fredrika Brem-er om 
at give Naturskildringer fra Sverige, svarede hun: «Se, 
min gode Hr. Andersen, jeg vilde forfejle min « Stump« 
af. Verden, hvis jeg søgte at skildre en Side af Livet, for 
hvilken den virkelige Sans fattes mig.» I hendes Bøger 
var der ogsaa kun sparsomme Tilløb til at male Naturen; 
det var Menneskene, deres Tanker og Færden, deres Liv 
og Konflikter hun søgte at tegne. Alligevel elskede hun 
Naturen i højeste Grad, hvorfor hun altid hellere vilde 
leve paa Landet end i Byen ,. elskede den ikke blot, naar 
den var klædt i sit. Sommersmykke , men ogsaa naar den 
var vinterlig. Hun skriver engang: «Jeg var igaar i 
Staden. Det er en egen Sag med en stor Stad. Det 
føler man bedst, naar man har levet paa Landet. Landet! 
Jeg vilde ønske, at alle Mennesker kunde leve dér og 
blive rigtig kendte med dets fredelige Fremtoninger. Hvor 
godt for syge -Øjne (syge overfor Verden og Mennesker) 
at hvile sig paa « øj en trøsten »> , som Sveriges Flora saa 
rigt har plantet paa vore grønne Marker, at se i gamle 
Skove « Talurten », saftig og vellugtende, gro op af den 
magreste Jord ved Fyrrenes Rødder, at høre Bølgerne 
slaa mod Stranden, at hvile ved den rislende Bæk, naar 
« Smørblomst*) og « Fakkelurt »> lyse i Buskene ved dens 



1) Poemer (i efterl. Skrifter, 2, S. 166). 

Bredder, at lytte til Landsbyfolkenes Sange om Aftenen, 
medens de stakke det duftende Hø, at se Kjøerne græsse 

paa nyslagne Enge, og saa Faarene! — idel rolige, 

friske Billeder, som bringe Fred og Svale til Sindet. Man 
bliver frommere og friskere. Jo, alle Mennesker burde 
leve paa Landet, men en Gang imeUem besøge Staden«^). 

Men naar hun elskede Landet saa højt, skulde det 
være mærkeligt, om hun ikke kunde skildre Naturen, og 
det kunde hun da ogsaa. I to Fortællinger, hun udgav i 
den sidste Halvdel af Fyrrerne viste hun det; de hed «I 
Dalarne« og « Midsommerrejsen ». 

Fr. Bremer havde færdedes meget om i Sverige, og 
saaledes havde hun ogsaa besøgt det navnkundige Da- 
larne og glædet sig over Natur og Folkeliv dér. En 
Svenskers Hjeite slaar højt ved at gæste dette Land, 
der er rigt paa Skønhed og dyrebare Minder. Sine Ind- 
tryk fæstnede Fr. Bremer da i en Fortælling, hvis Ud- 
vikling er knyttet til Naturen deroppe^). Den begynder 
ved Siljans nordlige Bredder i Mora, i et venligt Præste- 
hjem, og hun fører Læseren om ved den skønne Sø, 
(»Dalarnes øje», med sine blaanende Bjerge, sine friske 
Skove, sine røde Huse; hun fører os videre mod Nord til 
Elfdalen med sit Porfyrbjerg og sin halvvejs finske Befolk- 
ning. Men hun lader Fortællingen ende i «Kopparberget» 
i Fahlun med dets dybe Gange, dets dunkle Skakter, dets 
uhyggelige, rædselsfulde Ensomhed i Dybet. Saaledes 
bevæger Menneskenes Liv sig ogsaa i Bogen fra det lyse 
og venlige til det dunkle og grufulde, og den ender med 
Død og Kædsel. I Naturens Skød ved Siljan har Fr. Bre- 
mer hensat et Naturens Barn, en ung Kvinde, men her 
er Skildringen glippet for hende og af bar Naturlighed er 
den bleven unaturlig. Det er det svageste ved Bogen, der 
forøvrigt er rig paa livlige Skildringer af det ejendomme- 
lige Dalfolk. ^ 



1) Skizzer (i efterl. Skr., 2, S. 13). 
») I Dalarne. 1845. 

«Midsommerrejsen» indledes med en Flyvetur 
gennem Sveriges forskellige Landskaber, hvoraf hvert har 
sin Ejendommelighed og sin Skønhed, og hun dvæler ved 
de berømte Navne, der knytte sig til dem. Der er maaske 
noget Åndersensk ved denne Maade. Ved Vestergatland 
nævner hun Sofie v. Knorring, der nylig var død, og om- 
taler hendes smukke Talent. «Faa have kendt hendes 
Hjerte og vidst, hvor elsket og elskværdig hun var som 
Ægtefælle og Veninde. Paa hendes for tidlige Grav vilde 
jeg nedlægge en Blomst, men fandt kun en Taare.« Ved 
Vermland nævnes Geijer. Hun havde for kort Tid siden 
gæstet (.Vermland det skona«. med dets Bjerge og vældige 
Skove, dets dejlige Søer og friske Elve og var henrykt 
over det. Off kært var det hende, at hendes kære, beun- 
drede Geijer netop stammede herfra ligesom Tegner. Hvor 
højt hun stadig satte Gejser, fremgaar bl. a. af følgende 
lille Uddrag af et Brev: «Ak, du er en af dem —maaske 
den eneste — som jeg synes, jeg længes efter stundom 
at se og høre, du, hvis gode Ansigt altid var mig som 
et Solglimt, hvis Røst som Foraarsvinden i Skoven, og 
som jeg, trods meget, dog føler mig at have Samfund 
med, føler mig tilhøre paa en Maade, som hverken 
Dommedag eller alle Jordelivets Smaating kan rokke eller 
forstyrre. Min kære Geijer, du forstaar mig jo?»^) Og 
Geijer paa sin Side satte- Fr. Bremer meget højt. 

Selve Handlingen i <• Midsommerrejsen »> *) har Fredrika 
henlagt til Norrland, og Hovedpunktet i den er en Regse 
til Midnatssolen. Man ser af Bogen, at Svenskerne alle- 
rede dengang, for 40-— 50 Aar siden, vare begyndte at 
rejse op for at se dette Naturfænomen. Fr. Bremer havde 
selv nylig gjort denne Udflugt og paa Vejen besøgt sin 
kære gamle Franzén i Hernøsand. I Bogen er det fra 
Avasaxa Bjerg, Nord for Haparanda, at Midnatssolen ses 
St. Hans Nat, og mange Menuener ere samlede dér. 



^) Brev af 3. Januar 1846. Af Greijers Brevvexl. Upsala Bibi. 
*) Midsommerresen , en vaUfart. 1848. 

Forjøvrigt har hun i denne Fortælling brugt sin Moder 
som Model for en af Hovedfigurerne, og man faar nu et 
ganske andet Indtryk af Moderen, end vi have faaet tid- 
ligere fra Fredrikas Barndom. Hun fremstilles som en 
ædel, værdig gammel Kvinde, der indgyder alle Ærefrygt; 
tunge Sorger ere gaaede hen over hende, men hun har 
baaret dem med ubjøjet Mod. Og i en anden Persoii, den 
smukke, men lamme Ina, der altid maa holda Sengen, 
har hun skildret sin nu saa svage Søster Agathe. Hendes 
Værelse kalde de andre for « Lilla glådjen«, thi hun for- 
staar at gøre dem glade, at finde den lyse Side ved alt 
og give kærlige Kaad; derfor søge de til hende, naar der 
er noget i Vejen for dem. Hun er den milde Sol i Hjem- 
met. — Udgangen af »Midsommerrejsen*) er forøvrigt, at 
hele den Vennekreds, der er fremstillet i den, paa deres 
Livs Valfart klavre opad det rette Avasaxa Bjerg, hvor 
Solen aldrig gaar ned; men den, der først naaede derop, 
var. Ina. Og saaledes ender Bogen, i Modsætning til saa 
mange af Nutidens, i et velgørende Lys. 

MeUem de to her nævnte Fortællinger udgav Fr. Bre- 
mer en tredie, kaldet «Søskendliv») ^). Vi finde her 
ligesom i hendes tidligere omtalte store Koman « Hjemmet« 
en hel Skare Søskende , men med den Forskel , at her ere 
Forældrene døde, saa at de ældre tage sig af de yngre. 
I Stedet for Forældre er der imidlertid en gammel Onkel 
i Huset, en forhenværende General, og i ham have vi 
Bogens bedst tegnede Person. Han er Søn af en Karolin 2), 
og Karl d. 12te er hans Ideal ; med den dybeste Veneration 
gemmer han nogle Efterladenskaber fra Heltekongen. Selv 
har han tjent i begge de finske Krige og under Berna- 
dotte i Tyskland. Han er en gudfrygtig og ærlig Mand, 



') Syskonlif, 1847. 

^) Dette er for Tidens Skyld en Umulighed. Han kunde hejst 
være Sønnesøn af en Karolin. En anden Unøjagtighed i 
Bogen findes ved Omtale af Beboerne paa Island. De frem- 
stilles som Nomader i Sommertelte og holdende Grudstj eneste 
under aaben Himmel ligesom Lapperne. 

som engang udbryder: «Jeg forstaar mig ikke paa denne 
unge Slægt, disse Nutidens Mennesker. I gamle Dage, 
naar man fik en Sorg eller naar Ulykken ramte én, saa 
lukkede man sig inde i sit Kammer og læste i sin Bibel 
og hentede Trøst af dens Ord. Og saa tørrede man sine 
Taarer og gik igen ud i Verden.« Saaledes, fortæller 
han, havde Karl d. 12te baaret sig ad, da han af Vanvare 
kom til at skyde sin Ven, General Hård, ihjel, eller da 
han fik uventet Bud om sin kæreste Søsters Død. Og saa 
nynner Generalen: 

Den gamla tiden ar mig kar, 
den gamla Karolinska tiden o. s. v. 

Men med al sin Gudfrygtighed er Generalen en rigtig 
Bulderbasse, som bander ved alle Djævle. Da en af de 
unge en Dag gaar i Rette med ham derom, svarer han: 
«Den Sag har jeg for længe siden afgjort med Vorherre. 
Han véd ligesaa godt som jeg, at det ikke er andet end 
Mundsvejr, og du kan tro mig: han bryder sig ikke 
derom, ikke mere end jeg bryder mig om nogle Peberkorn 
mer eller mindre i Kaalen.» 

Slutningen af denne Bog er karakteristisk for Fr. Bre- 
mer. Hun har faaet den Idé at samle de fleste af disse 
Søskende i en Ejendom paa Landet, ikke ret langt fra 
Stockholm. De have arvet en Formue og viUe leve til 
Gavn for deres Medmennesker, hvorfor de herude oprette 
en Arbejd er koloni, hvor disse faa Andel i Udbyttet. 
Det er det filanthropiske, som altid gærede i Fr. Bremer, 
og som nu fik mere og mere bestemt Skikkelse. 

Som vi se, udkom der ogsaa i denne Periode jævnlig 
Fortællinger af Fr; Bremer, men en Aftagen var dog ken- 
delig. I Løbet af 20 Aar at udsende den ene Roman 
eller Fortælling efter den anden er ogsaa en egen Sag, og 
saavel Publikum som* Forfatterinden begyndte at trættes. 
Ingen af de sidst nævnte Bøger staar i sin Helhed syn- 
derlig højt; en anden Ting er det, at der er smukke 
Enkeltheder. Fr. Bremer trængte til en Forandring. 

I den anden Halvdel af Fyrrerne spores en stadig 
stærkere Kejselyst hos hende. Hun følte Trang til at se 
sig om i Verden, men de stærke Baand i Hjemmet, der 
især knyttede hende til Agathe, der trængte til hendes 
Selskab, hindrede hende i at røre sig saa frit, som hun 
ønskede. Hun maatte nøjes med mindre Rejser i Sommer- 
tiden i Sverige. Da hun paa en af disse opholdt sig i 
Bleking, traf hun dér nogle tyske Rejsende, som gav 
hendes Tanker en ny Retning. De stod paa et Skær ved 
Kysten og rundt om saa' de Stensætninger paa Oldtids Grave. 
Talen kom derved paa Vikingetidens Bedrifter, og som 
Sammenligning dermed hvad Nutiden havde af Bedrifter 
at opvise. Da nævnede en af de fremmede noget, som 
han ansaa' for et Nutids-Storværk, Diakonisse-Stiftelsen 
ved Kaiserswerth. Hvad .Fr. Bremer hørte herom, greb 
hende saa stærkt, at hun fra nu af fik den stærkeste Lyst 
til at se den. Og det lykkedes hende i Sommeren 1846. 

Der skulde gøres et Forsøg, om ikke en ny Brøndkur 
kunde hjælpe Agathe, og Moderen med Fredrika fulgte 
hende da til Badestedet Marienborg, et Par Mil fra 
Koblenz i Rhinpreussen. Her var et forhenværende Kloster 
indrettet til Kursted og belagt med omtrent 80 Gæster af 
forskellige Nationer. Opholdet var behageligt, og det gik 
livligt til mellem Gæsterne; man gjorde hyppige Udflugter 
i den smukke Omegn. Imidlertid skriver ' Fr. Bremer 
herom: «De fleste vare glade som Børn. Jeg vilde gerne 
være det, forsøger ogsaa derpaa, men jeg har aldrig endnu 
kunnet være rigtig glad. Min Glæde har altid en Taare, 
en hemmelig Ve i Baggrunden, saaledes ogsaa n». Lige 
meget. Tilfreds, taknemlig kan man alligevel være.»^) 
Det gør os ondt at læse dette, thi vi tør ikke tage det 
for et foreløbigt Stemningsudbrud. Det hørte til hendes 
Byrder i Livet, altid at skulle sukke under et hemmeligt 
Tryk i Sjælen. Overfor andre var hun den rolige, men 
hun led ofte meget indvortes. I Sammenhæng hermed 



^) Ett par blad ifrån Rhenstranden, 1846, S. 26. 

staar det, at hun syntes, at hun aldrig endnu havde fundet 
et helt lykkeligt Menneske, men næsten sygeligt higede 
hun efter at træflfe et saadant. Altsaa følte hun heller 
ikke sig selv helt lykkelig, uagtet hun havde fundet Hvile 
i Troen. 

I den lille By Bornhofen tæt ved Marienberg var et 
undergørende Madonnabillede, og det interesserede Fredrika 
Bremer at se det katholske Røre, som her udfoldede sig. 
Det myldrede af andægtige Folk i Højtidsdragt: udenfor 
Kirken var der ligesom Marked, idet der solgtes heUige 
Billeder, Bøger, Legender, Lys og meget mere. Inde i 
Kirken saas Mariafiguren i lyseblaa Klædning og hvidt 
Slør med den døde Kristus paa sine Knæ. Foran laa 
bedende Kvinder paa Gulvet, medens Musikkens Toner 
lød gennem Kirken. Det hele gjorde langtfra noget fra- 
stødende Indtryk paa Fr. Bremer, thi hun fandt Alvor og 
Andagt hos disse Folk, og hun samstemmede ganske i det, 
som en Pige i Hotellet sagde til hende: «Der liebe Gott 
wird wohl ihren guten Willen ansehen !»> Endnu mere 
tiltalte det hende, da hun siden besøgte Byen en Maane- 
skinsaften. Da saa' hun en Gruppe Mænd og Kvinder 
sidde tæt sammen paa Kirkegaardsmuren , alle forover 
bøjede for at se i en Bog, som en Dreng, der laa paa 
Knæ, holdt foran dem med den ene Haand, medens han 
med den anden holdt et Lys. der flimrede i Aftenvinden. 
De sad dér og sang en Salme af Hjertens Grund. Og 
Fr. Bremer .bøjede sig i Sjælen for deres oprigtige Andagt. 
En enfoldig Tro gør lykkelig, men fuldt lykkelige — nej, 
det kunde hun dog ikke tænke sig disse Mennesker, hvis 
aandelige Liv endnu var saa meget i Puppehylstret. 

Men det var jo Diakonissestiftelsen i Kaiserswerth, 
hun fremfor alt længtes efter. En skøn Dag kom hun 
dertil. Pastor Fliedner, den bekendte Forstander, var ikke 
hjemme, men hun blev venligt modtaget og vist om i 
Anstalten. Der var dengang henved 100 Diakonisser, som 
boede to og to sammen i smaa ceUeagtige Værelser. Deres 
Dragt var mørkeblaat Bomuldstøj med hvide Prikker, 

hvid Krave og Hue. I Kirken hørte hun et Foredrag om 
Mrs. Fry og Barmhjertighedsgerninger, men det var saa 
deklamatorisk og kedeligt, at Fr. Bremer nær var falden 
-i Savn. Da FUedner om Eftermiddagen kom hjem, fik 
hun Lov til at overvære hans Undervisning af unge Piger, 
der forberededes til Lærerinder for Smaabørn, og her blev 
der ikke Tale om at falde i Søvn. Det var saa oplivende 
at høre ham udlægge og anvende et Kapitel af Profeten 
Daniel, at hun gik bort med stor Beundring for Manden. 

Paa denne Diakonisseanstalt befandt Fr. Bremer sig 
pludselig Ansigt til Ansigt overfor »et lykkeligt Menneske«. 
Det var en ung Frøken, der havde forladt et rigt og 
behageligt Liv i Verden for at tjene andre i den ydmyge 
Stilling som Diakonisse. Hun saa' saa glad ud, og paa 
Fr. Bremers Spørgsmaal erklærede hun, at hun var »usigelig 
lykkelig«. Det maatte man ogsaa blive overbevist om ved 
at se hende, og Fredrika kunde da kun blive bestyrket i 
sin gamle Tanke, at Lykken findes bedst ved at ofre sit 
Liv for andre. 

Resultatet af hendes Besøg paa Anstalten ved Kaisers- 
werth var, at hun nærede den største Sympathi for den 
Gerning, der dreves derfra, en Gerning, som hun jo selv 
i sine yngre Aar havde haft saa stor Lyst tiL 

I Havnebyerne ved Rhinen saa' Fredrika Bremer store 
Skarer af Mennesker, der stod i Begreb med at udvandre 
til Amerika. Og hun fandt, at i Udvandringer fra det 
overbefolkede Europa og i kristelige Barmhjertigheds- 
gerninger ere to vigtige Redningsmidler mod Nutidens 
Elendighed. 

Fra denne Udflugt følge vi atter Fr. Bremer tilbage 
til Hjemmet i Sverige. I Aaret 1847 indtraf der noget, 
som fik ikke ringe Betydning for hendes følgende Liv, og 
det var — en Drøm. Hun syntes, at det var Aften og 
vilde just gaa hen for at klæde sig om, da Døren gik op, 
og en gammel, for tre Aar siden afdød Ven, Erik Reuter- 
borg, traadte ind. Hun blev forskrækket, men strax efter 
glad, thi den Tanke faldt hende ind, at han maaske ikke 

havde været rigtig død. «Er det muligt?«) udbrød hun. 
«Er det ikke...?« « Reuterborg«, svarede han venligt; 
«jo, det er mig.»> Hun blev nu uhyggelig til Mode, thi 
hun kunde tydelig huske, at hun havde set ham i Lig- 
kisten, og dette maatte altsaa være hans Genganger. 
Ængstelig veg hun tilbage og udraabte: «Men, hvor er 
det muligt?" Da syntes hun, at han ligesom drog sig 
bort fra hende, hans Skikkelse blev taaget og dunkel, 
men da hun nødig vilde, at han skulde forlade hende uden 
Opklaring, tog hun Mod til sig, talede venligt til ham og 
ytrede sin Glæde ved at se ham. Skikkelsen kom nu 
nærmere. Ansigtet blev atter tydeligt, og han saa' meget 
venlig ud. «Du bliver vel hos mig i Aften, bedste Reuter- 
borg?« sagde hun. «Nej», svarede han, «jeg skal hen til 
et Sted og læse Aviserne.« Halvt spøgende sagde hun: 
«Jo, jo, du læser nok Aviserne hos Gud Fader selv. Det 
Sted maa der være noget ved, og dér kan man blive 
klog!« Han svarede ikke, men lo blot. «Men», vedblev 
Fredrika, « siden du ikke vil blive hos mig, saa sig mig. 
Reuterborg, naar kommer jeg til dig i dit Hjem? Hvor 
gammel bliver jeg paa Jorden?« Han saa lidt op og 
sagde derpaa meget bestemt: «Du bliver 66 Aar og 
2 Maaneder gammel.« «Saa gammel?« sagde hun. «Jeg 
skal da endnu leve længe paa Jorden, men Guds ViUie 
ske.« — ^) 1 det samme vaagnede hun med en levende 
Følelse af at have faaet Tiden for sin Død at vide. 
Hun troede bestandig siden derpaa som en Aabenbaring 
fra Gud. 

Fredrika Bremer elskede af Naturen Ensomhed, og vi 
have set, at hun ogsaa af den Grund holdt af at bo paa 
Landet. Men undertiden kom den Følelse op i hende, at 
hun var for ensom, navnlig i Egenskab af Forfatterinde. 
Vel stod hun i Venskabsforhold til nogle af de ypperste i 
Digtningens Verden, fremfor alle til Geijer, men de fleste 
vare langt ældre end hun, og hun havde dem for meget 



») Skizzer (Efterl. Skr., 2, S. 1). 

paa Frastand. Overfor en yngre Digter, Lektoren Borjeson 
(Forfatter af Dramaet Erik den 14de m. m.), som hun 
satte megen Pris paa, udtaler hun denne Følelse: «Jeg 
har ofte paa min literære Vej følt, at jeg var altfor 
ensom , altfor overladt til mig selv ... og mangen Brist, 
mangen Halvhed er kommet deraf. Da jeg saa' Dem, 
tænkte jeg: «Han kunde være mig en Ven! Han kunde 
forstaa mig, jeg ham.» Vi Svenskere ere nogle underlig 
ensidige Mennesker med Tilbøjelighed til at isolere os i 
Tænkning, Væsen og Handling. Og hvor Individualiteten 
er af udpræget Art, staar den som Toppøen i Trollhåtta- 
faldet urørt og urokkelig med sine Klipper og Kanter, 
hvordan Strømmene saa bruse omkring den, enten straf- 
fende eller kælende.)) Her har hun altsaa tænkt paa sig 
selv og udtaler dermed, at hun har høstet nok af Kritik 
og Beundring, men forstaaende og kyndige Venner, som 
kunde retlede hende eller give hende nye Impulser, har 
hun savnet, og det er vistnok sandt. Da Borjeson op- 
fordrer hende til at skrive en Eoman om Hedevig Nor- 
denflycht (Digterinden, der førte et meget bevæget Liv og 
tilsidst selv, gav sig Døden i Målarens Bølger)., unddrager ^ 
hun sig dog derfor og skriver meget betegnende: «Mine 
Kvinder ere ikke de, som dø af Kærlighed, men derimod 
de, som ved at leve for en Idé, for en ædel Virksomhed, 
besejre Hjertets Svagheder, de, som den store Guds Dyr- 
kelse beskytter for den lille Guds Skud. )>^) Havde Fredrika 
Bremer følt sig literær ensom før, maatte hun imidlertid 
føle det endnu stærkere, da hun i mindre end et Aar 
1846 — 47 berøvedes alle de tre ypperste gamle Venner, 
nemlig først Tegner (f 2den Novbr. 1846), derpaa Geijer 
(t 24de April 1847) og endelig Franzén (f 14de August 
1847). Mest smertede hende Geijers Bortgang. Hun 
besang ham i et smukt Digt, hvori hun udtalte sin Glæde 
over, at den ædleste Svensker havde kaldt hende sin 



*) Breve til BOrjeson af 25. Maj 1846 og 2. Marts 1847 paa 
Upsala Bibi. 

»Ven« , og hvori hun priste hans lykkelige Udgang af 
denne Verden, højt bekendende Jesu Navn. 

I adskillige Aar havde Fr. Bremer jo følt en bestandig 
stærkere Higen efter at komme ud i Verden. Baandene, 
der knyttede hende til Hjemlandet, bleve færre og færre, 
syntes hun. Og bestandig stærkere drog man i hende fra 
Udlandet, navnlig fra England og Amerika. Men hidtil 
havde hun. følt sig bundet til Hjemmet. Da bragte Slut- 
ningen af 1847 en Forandring, idet Svogeren Quiding 
blev forflyttet til Stockholm, saa at altsaa Søsteren Char- 
lotte nu kunde være i Nærheden af den gamle Moder og 
Agathe og saaledes træde i Fredrikas Sted. Og hermed 
stod det tydeligt for denne, at Stunden nu var kommet 
til at drage for Alvor ud i Verden. Forgæves søgte de 
andre at skræmme hende fra som enlig Kvinde at rejse 
saa langt bort ; — England og især Nordamerika var hendes 
Maal, og hvad Fredrika vilde, det vilde hun. Agathe især 
var utrøstelig og fældede mange Taarer over den fore- 
staaende Skilsmisse; som en Slags Balsam lovede Fredrika 
at skrive alle sine Breve fra Amerika til hende. 

Det bl^v dog ikke før i August 1848, at Fredrika 
forlod Hjemmet. Hendes Eejse gik først til Skaane, 
hvor hun besøgte sin Ven, Provst Bo klin, ham, der i 
sin Tid havde været saa meget for hende. Men herfra 
drog hun til Danmark i samme Høst. Hun følte en 
stærk Længsel efter Broderlandet, der i dette Aar havde 
gennemgaaet en saa bevæget Tid. Nu var der Vaaben- 
stilstand, men Folkebølgerne gik endnu højt i Danmark. 
Med Glæde hilste Fr. Bremer Øresundet: 



Hurrah, det blaser upp sunnanvind, 
krusad ar Sundets hvilande spegel. 
Hurrah, nu komma med strykande vind 
talrika svallande, flygande segel 
af alle nationer, 
farger, fasoner, 
orter och lander, 
fiender, frånder. 

Med purprade segel, på boljorna blå 
så ståtligt i Sundet de komma och gå. 
Dannemarks kust 
med vajande skordar och «Marienlust» 

och Kronoborgs fåstning, den kungaborg stor 

Men från Sveriges strand 

se dér KuUaberg huru ståtligt det blickar! 
En helsning tiU andre stranden det skickar, 

en helsning så vanlig från « Jembararland» 

Hor! Natskottet går. 

Fullmånen står 

hogt dfver Sundets glansande spegel, 

silfverbestror de hvilande segel, 

lyser <Gud8 frid* ifrån strand och til strand 

i Sveriges och Dannemarks land. 

Hun kom til København, som man paa hin Tid 
ofte i Digte kaldte « Nordens Athen«, og for Fr. Bremer 
i al Fald var dette Navn Sandhed. Hun kom i flere 
Henseender ikke som en fremmed, thi hun var godt hjemme 
i den danske nyere Literatur, og hendes Hjerte bankede 
Danmark i Møde. Paa den anden Side var hendes Navn 
allerede for længe siden vel kendt her og hendes Bøger 
meget læste. Enkelte Danske kendte hun, særlig H. C. 
Andersen, men hun blev hurtig indført i literære og 
videnskabelige Kredse. Hvilken Rigdom af fremragende 
Digtere og Forfattere rummede København ikke i 1848! 
-Øhlenschlæger og Grundtvig, Heiberg, Fru Gyllembourg 
og Hertz, Hauch og Paludan-Møller, Andersen og Chr. 
Winther, H. C. ørsted, Martensen, Sibbern, Søren Kierke- 
gaard 0. s. V. Den- aandslivlige og intelligente Fredrika 
Bremer fik overalt den venligste Modtagelse, og at hun 
var svensk, forhøjede kun Interessen. Under saadanne 
Omstændigheder var det ikke saa underligt, at hendes 
Ophold her trak ud til August 1849. Tiden gik Jiurtigt 
og broget for hende, der hjemme dyrkede Ensomheden. 
Snart var hun i en snever Familiekreds, snart i Theatret, 
snart i stort Selskab, snart sad hun i stille, dyb Samtale 
med en af de Aandens Høvdinger, som hun saa' op til. 

8* 

Blandt dem, hun helst søgte, maa nævnes H. C. ørsted 
og Martensen. Den elskværdige ørsted var den eneste, 
syntes hun, som kunde forstaa den Længsel, der drev 
hende til den nye Verden. Da hun engang spurgte ham: 
«Finder De det ogsaa aparte og ufornuftigt, at jeg gerne 
vil se Amerika?« svarede han: «Nej! Det derovre er en 
stor og mærkværdig Dannelse af den skabende Aand, som 
det maa være af højeste Interesse at betragte paa nærmere 
Hold.») Hun samtalede med H. C. ørsted om Naturens 
Fænomener, og han viste hende adskillige fysiske Experi- 
menter, men navnlig optog saadanne Tanker, som ørsted 
har behandlet i sin «Aanden i Naturen«, hende" i haj 
Grad^). Hvis han imidlertid svævede for frit om i 
Verdensaltet med sine Tanker, for langt bort fra den 
bestemte kristelige Forestillingskreds, saa havde Fr. Bremer 
en gavnlig Modvægt i Martensen. Til ham kom hun 
meget; ingen Uge gik, uden at hun var sammen med ham, 
og det var de dybeste religiøse Æmner, som her bleve 
drøftede. Fr. Bremer gik stadig med mange Spørgsmaal 
i sin Sjæl, Spørgsmaal, der saa ofte havde voldt hende 
Pine; Tro og Viden kæmpede tit en haard Dyst med 
hinanden i hendes Barm. Hun fandt i Professor Marten- 
sen den, der kunde klare mangen Dunkelhed, mangen 
tilsyneladende Modsigelse. Hans Dogmatik, som var under 
Arbejde, nød hun godt af, før den udkom. Hun var en 
taknemlig Tilhører af Martensens dybsindige Udviklinger, 
men ikke en Tilhører, som strax strakte Gevær overfor 
den overlegne Aand; hun havde mange Modsigelser at 
komme frem med og kunde derved undertiden sætte hans 
Taalmodighed paa Prøve. Saaledes vilde hun gerne hævde 
Oldtidens ædle Hedninger en Plads indenfor Guds Kige. 
En Gang spurgte hun: «Hvem stod Gud nærmest, Sokrates 
eller Røveren paa Korset?« Hvortil Martensen svarede: 
»•Røveren gjorde det i hint øjeblik, men naar Sokrates 
engang har fundet Frelseren, da staar han Gud nærmest.« 



*) Hemmen i Nya verlden, 2, S. 167 (Brev til H. C. Ørsted). 

Om hun end ikke lige strax vilde gaa ind paa dette, fandt 
hun dog siden, at det var rigtigt^). 

Selskabslivet i København, i al Fald i de Kredse, 
hvor Fr. Bremer kom, tiltalte hende meget. Middagene 
med (»deres faa, men gode Ketter og livlige, glade Gæster, 
som kun undertiden vare for højrøstede i deres Iver for 
at tale og blive hørte« , stod altid siden i et lyst Minde 
for hende. »Indfald, Skæmt, Historier, Skaaler, Taler, det 
muntre, frie, friske Slaaen sig løs, som udmærker det 
danske Selskabsliv, — i Sandhed, det var Champagne, 
Champagne for Sjæl og Legem ved Gjæstebuddene.*)^) 
Hun fandt i det hele, at Københavnerne vare divlige, 
muntre, livslystne, aabenhjertige, hjælpsomme og med- 
delende«; af Udseende vare kun faa ligefrem smukke, men 
mange havde tækkelige Ansigter, mere ovale end i Sverige 
og med finere Træk. Kvinderne klædte sig med Smag; 
sorte Silkekaaber eller dito Mantiller samt hvide Hatte 
med Blomster eller Fjer myldrede det af paa Strøget 
østergade — Bredgade — Langelinie. Trængselen, særlig paa 
-Østergade, forbavsede hende, og hun giver en meget 
drastisk Beskrivelse af den; den synes ikke at have faldet 
i hendes Smag. I Stockholm var og er der ikke noget 
Sidestykke hertil. Kirkerne fandt hun godt besøgte; hun 
hørte baade Mynster,- PauUi, Martensen og Grundtvig, og 
Sangen i Vartov Kirke greb hende, idet hun følte, at her 
var en Menighed. Theatret glædede hende, og hun fandt 
det i al sin Lidenhed saa hyggeligt; «der er Liv«, siger 
hun, «i disse menneskefyldte Loger, et hurtigt Nemme, en 
sympathetisk Bevægelse hos Publikum, som uvilkaarlig 
meddeler sig.« 

Fredrika Bremer benyttede Opholdet i København til 
saa meget som muligt at sætte sig ind i danske Forhold, 
og man ser af hendes «Lif i Norden », at det ogsaa 



1) Hemmen i Nya verlden, 2, Anhang. — Lifvet i GL verlden. 6, 
S. 201. 

2) Hemmen i Nya verlden, 1, S. 116. 

lykkedes hende meget godt. Det var jo et saare lykkeligt 
Tidspunkt, da hun var her, hvor der var saa meget 
tiltrækkende ved vort lille Folk, og kun kom aaben- 
bart i hoj Grad ind i Tryllekredsen. Der var, som hun 
rigtig bemærker, Foraar i Folkelivet; de gamle Hylstere 
sprængtes. Blomsterne udfoldede sig , Folket følte sig som 
en levende Enhed, en Genius svævede hen over det. Skønt 
Krigen stod for Døren, og alle ventede, at den snart 
maatte bryde løs igen, var der ingen Forknythed at 
msgrke; Livets Bølger rullede brede og kække, Digterne 
og Forfatterne havde aldrig været mere frugtbare. Den 
glade Hjælpsomhed tiltalte hende meget, lige fra de højeste 
til de laveste Kredse. Juleaften 1848 var hun til Juletræ 
i Enkedronningens Asylskole, hvor den sørgeklædte Karo- 
line Amalia kærlig gik omkring som en Moder blandt 
sine Børn. Og hvor stor var ikke Offervilligheden i 
Anledning af Krigen hos alle! 

Vinteren gik hurtig hen, og med Foraaret tog Krigen 
igen fat. Fr. Bremer blev Vidne til Sorgen over Ulykken 
ved Eckernførde, men ogsaa til den hurtige Fatning der- 
efter og de fornyede Anstrengelser. Hun skriver herom: 
('Efterretningen kom Paaskeaften. Hvor det myldrede 
denne Aften paa Københavns Gader, især i Omegnen af 
Posthuset! Der var en almindelig . Forfærdelse og Sorg. 
Ubekendte, høje og lave, fattige og rige talede med hver- 
andre, meddelte hverandre, hvad de hørte, græd tilsammen. 
Paaskedag strømmede Folk til Kirkerne; Præsterne talede 
fra Prædikestolene om den indtrufne Ulykke, klagede, 
trøstede, opmuntrede... Den næste Dag var der stille i 
det ellers saa glade København. Theatrene vare lukkede, 
man hørte kun Suk, kun Tale om Familiers Sorg, om 
bristende Hjerter — Hustruers og Brudes . . . Tredie 
Dagen rejste Livet sig paany, som med ny Kraft. Fri- 
villige Matroser kom syngende, kom i hundredvis at til- 
byde sig i deres Sted, som faldt eller kom i Fjendens 
Vold ved Eckernførde; rige Pengebidrag indkom fra alle 
Sider til nye Krigsrustninger, til de saarede og efterlevende. »» 

Fr. Bremer var stærkt grebet af alt, hvad hun saa' 
og hørte. Hendes Sympathi for Danmark gav sig Luft i 
de Skizzer til et svensk Blad, som siden bleve udgivne 
og oversatte paa Dansk under Navn af «Liv i Norden«. 
Mange af den ældre Slægt ville mindes dem endnu ; enkelte 
Steder kunne forekomme os noget exalterede, men man 
maa betænke, hvor spændt alting var dengang. Vi ville 
derfor hellere sige, at Fr. Bremer var grebet af Begejstring 
for Danmark. 

Og denne Begejstring kunde ikke andet end opflammes 
end mere ved et Besøg hos Ingemann i Sorø. Ham 
havde hun længe haft kær som Digter og kom nu til at 
faa ham kær som Menneske. Hun fandt, at hos ham 
« optages Livets Dissonanser kun for at opløses i rene 
Harmonier. » Det barnlige hos ham tiltalte hende ligesom 
det barnlige hos Åndersen, og hun sluttede virkelig Ven- 
skabspagt med ham. Under sit Ophold her benyttede hun 
sit Tegnetalent til at tage et Portræt af Fru Ingemann, 
ubemærket af denne selv, der ikke vilde afbildes. Dette 
meget vel trufne Portræt er ganske sikkert det eneste, der 
findes fra hendes ældre Dage. 

Fredrika Bremer var ikke blot i Sorø, men besøgte 
ogsaa forskellige Egne paa vore øer. Inden hun forlod 
Danmark, havde hun endnu den Glæde at være Vidne til 
Jubelen over Slaget ved Fredericia. Hun skriver derom 
allerede Dagen efter, den 7de Juli: «I denne Stund... 
lyder et Glædesbudskab gennem København: De Danskes 
store Sejr over Oprørshæren ved Fredericia den 6te JuU. 
Har nogensinde et Folk fortjent at sejre, saa er det de 
Danske i denne Tid . . .»i 

Kort Tid efter, da der atter var sluttet Vaabenstilstand, 
sagde Fredrika Bremer Farvel til Danmark, hvor hun 
havde tilbragt en saa oplivende Tid. Her havde hun 
været mere end halvt hjemme; nu begav hun sig ud paa 
sin store Rejse mod det Qerne Vesten. 

Rejser i de forenede Stater i Nordamerika. 



Jjra Danmark gik Fredrika Bremers Vej først til 
England. Hun kom til Hull: men lige fra det øjeblik 
hun betraadte Britanniens Kyst, maatte det lyde i hende: 
«Ak, hvilken Forandring !» Fra det lyse, frejdige, for- 
haabningsfulde Liv i Danmark saa' hun sig paa én Gang 
hensat mellem Elendighed og Døå. Koleraen rasede nemlig 
og gjorde en rig Høst. Alle, der havde Evne til det, 
vare flygtede for den fæle Gæst. « Inden jeg havde vandret 
10 Minutter i Hull, saa' jeg 10 Gange saa megen Nød 
som i et 10 Maaneders Ophold i Danmark . . . Jeg saa' 
Skikkelser snige sig omkring i Gaderne, sortklædte, mere 
lignende Spøgelser end Skabninger af Kød og Blod.« ^) 
Fr. Bremer blev nedstemt i Sindet, og alt, hvad der 
mødte hende i England, forekom hende saa trist. Hun 
rejste gennem Manufakturdistrikterne, men de 
syntes hende at være som et uhyre Moloktempel, «hvor 
Englands Mammontilbedere ofrede Børnene paa Afgudens 
gloende Arme«. Og da hun saa kom til London, var 
det ikke det mindste bedre dér. Elendigheden gabede 
hende i Møde overalt; hvad hun havde set af sligt i 
Stockholm, var kun Smaating imod her. De prægtige 
Paladser og Statuer, de herlige Parker, Hampstead og 
Piccadilly, Belgravia, Westminster og Tower og selve 
Themsen med dens brogede Liv, alt var for hende kun 
som Dekorationer til et stort Sørgespil. «Da jeg i St. Paul 
hørte den stærke Brusen af Londons Stemme, denne 



1) Fr. Bremer: Skizzer fra England. 1861. 

Brusen, som — siger man — aldrig ophører, men kun 
mindskes et øjeblik mellem 3 og 4 om Natten — da jeg 
hørte denne Stemme i den folketomme Kirke, hvor der 
ikke var nogen Gudstjeneste, da jeg skuede op mod dens 
skønne Kuppel, som ingen Lovsang fyldte, men kun denne 
drønende, brusende Stemme, en duinp, kaotisk Larm — 
da syntes jeg at fornelnme Drønet af Skæbnens Strømme, 
væltende sig gennem Tiden hen over synkende Kiger og 
Folkeslag, rivende dem afsted med sig ned i en umaalelig 
Grav. — Det var en øjeblikkelig, men forfærdelig Drøm.»> 
Den store Nød, som overalt var synlig, pinte Fr. Bremer; 
det gladeste Syn for hende var «Metropolitanbuildings» 
Boliger for agtværdige Familier af Arbejderklassen, hvor 
der ikke manglede Lys, frisk Luft og godt Vand. Men 
forøvrigt kortede hun sit Ophold i England saa meget 
af som muligt, for at komme bort fra det kolerahærjede 
Land. 

I Liverpool gik Fr. Bremer ombord paa Dampskibet 
« Canada »>. Det var henimod Midten af September. Der 
var kun en 60 Passagerer med, hvoraf 12—13 Kvinder. 
Hun var ved godt Mod, da hun nii alene skulde drage 
over Atlanterhavet, til en ny Verdensdel, hvor hun per- 
sonlig knap kendte et eneste Menneske. «Du kender mig, 
min Unge!« skrev hun til Agathe, «end lever Hakon 
Jarl!« Hun følte den indvendige Kraft i sig. « Noget af 
Vikinge-Lysten og -Livet var altid i mig, og saaledes 
er det endnu!« Enlighedsfølelsen trykkede hende ikke; 
tværtimod var hun glad ved saaledes at færdes uden Paa- 
hæng af andre. Hun skriver, at hun føler sig fri og let 
som Fugl paa Kvist. «0g hvem er ene i Verden, naar 
han blot af Hjertet, kan sige: Fader vor o. s. v.?» 

Vejret var godt over Atlanterhavet, indtil de kom 
under New Foundland; da blev det stormfuldt. Fr. Bremer 
blev ikke søsyg, men kom dog, som hun skriver, i «daar- 
Ugt Humør« ligesom Andersens «grimme Ælling«. De 
første, som bragte Hilsen fra Amerika, vare nogle smaa 
Spurve, der ubarmhjertigt bleve jagede af nogle unge 

Herrer, naar de trætte vilde sætte sig paa Skibet, til 
Harme for vor Kejsende. 

Skibet anløb Halifax, men dette første Glimt af 
den nye Verden var ikke opmuntrende. Indtrykket fra 
dette Sted var kun Taage, Tiggere og Elendighed — altsaa 
lignende, som det havde været i England. Men da de 
nu sejlede mod New York, forandredes alt; Vejret blev 
sommerligt smilende, og Indsejlingen i Havnen var som 
en Fest. Det var den 4de Oktober. 

Saa stod da Fr. Bremer ved Maalet for sin Rejse:" de 
forenede Stater, dette. Maal, der i Aaringer havde foresvævet 
hendes Fantasi, dette Land, hvorfra saa mange Indbydelser 
vare sendte til hende. Med spændt Forventning maatte 
hun nu imødese Modtagelsen. 

Foreløbig tog hun ind. paa Hotellet cAstorhouse«). 
Næppe havde hun v^ret der et Kvarter, før en ung Herre 
kom hende spørgende i Møde. Det var en af hendes 
Indbydere, Hr. Downing, en Mand, som havde gjort 
sig bekendt ved Skrifter om Bygningskunst, om Haver, 
Blomster og Frugter, og som havde tjent sig en Formue. 
Han var en Beundrer af vor Forfatterinde og bød hende 
nu hjertelig velkommen til Amerika og til sit Hjem, som 
ikke var i New York, men et Stykke oppe i Landet. 
Fr. Bremer blev derfor denne Gang kun kort i Staden, 
men da hendes Ankomst hurtig var bleven bekendt, kom 
der en Mængde Mennesker til Hotellet for at se den 
berømte « Miss Bremer«. De fleste vilde blot trykke hendes 
Haand, andre vare mere fordringsfulde og udbad sig hendes 
Haandskrift; adskillige vare Forfattere; nogle svenske 
Landsmænd vare ogsaa deriblandt. Hun modtog en 
Mængde Indbydelser og maatte tilbringe Aftenen lige til 
Kl. 1 i stort Selskab, saa at hun blev dødtræt og var 
inderlig glad ved næste Morgen tidlig at slippe fra Staden 
i Selskab med Hr. Downing. 

Rejsen til dennes Hjem var meget behagelig, 3—4 
Timers Sejlads opad den maleriske Hudsonsflod til New- 
burgh og derfra med Vogn til den smukke Villa, der laa 

højt med en glimrende Udsigt. Den lille, « fuglelette » 
Fru Downing var meget elskværdig, Huset var ligesaa 
smagfuldt som rigt monteret, og intet manglede i at 
kunne fere en behagelig Tilværelse her. I dette Hjem 
slog Fr. Bremer sig da foreLøbig til Ro for længere Tid 
og befandt sig vel. Vejret var glimrende, rigtig hvad 
man i Amerika kalder « den indianske Sommer », skønt 
det var Oktober og November, og overalt, hvor øjet 
vendte sig hen, var der dejligt. Afvexling manglede heller 
ikke; mange Mennesker saa' hun, og mange Indbydelser 
modtog hun. Allerede samme Dag, hun kom til Stedet, 
mødte her en Redaktør fra Philadelphia, der var rejst 
efter hende, for at faa hende til at love, at hvis hun her 
i Amerika skrev noget, det da maatte være til hans 
«Magazin»), hvilket hun ikke havde noget imod. For- 
fatterinden Miss Sedgewich kom ogsaa rejsende for at 
hilse paa sin svenske Kollega, og ved Samtale med hende 
fik Fr. Bremer Lyst til, ligesom hun, at skrive populære 
Fortællinger for Smaafolk, noget som hun ogsaa siden 
begyndte at realisere. Et kært Besøg fik hun videre af 
den svenske Professor Bergfalk, som for en Tid opholdt 
sig i Amerika, og i hvem Fr. Bremer havde en trofast 
Ven, der altid fulgte hende med den mest levende Del- 
tagelse*). 

De stille Timer, som Fr. Bremer altid elskede saa 
højt, fandt hun ogsaa hos Downings. Dem anvendte hun 
dels til sine Breve til Hjemmet til Agathe, og de tog 
megen Tid, da de vare udførlige, dels til at studere 
amerikansk Literatur. Særlig følte hun sig tiltalt af 
Emersons Digte, skønt Forfatteren var Fritænker, thi en 
stærk Sandhedskærlighed slog hende i Møde i dem tillige 
med skønne og dybe Tanker, og alt som hun fordybede 
sig i dem, fik hun Lyst til engang at gøre hans personlige 
Bekendtskab. 



1) Bergfalks Fader havde været Præst i Øster-Hanninge ved 
Årsta, og han var saaledes fra Barn af kendt med Familien 
Bremer. Han var Jurist. 

Naturen i denne Egn var rigtig efter Fr. Bremers 
Smag. Hun havde stadig den dejlige Hudsonsflod med 
dens Klippebredder for øje, og det Liv, der rørte sig paa 
den, tiltalte hende. Den ene Dampbaad efter den anden 
kom og gik, og det var dog ikke stort mere end 30 Aar 
siden, at Robert Fultons Dampfartøj — det første i 
Verden — gled ned ad denne Flod. Ogsaa det øvrige, 
rigt afvexlende Landskab behagede hende, og hun savnede 
ikke Ruiner, som man jo ikke maa søge i dette nye 
Land; «dem har vi nok af i den gamle Verden«, siger 
hun. En Dag var hun en Udflugt oppe paa en stor 
Højde, men hun erklærer, at hun egentlig ikke holder af 
at se Jorden saa højt oppe fra, da Menneskenes Færd da 
bliver saa lille; det var dog Menneskelivet, hun mest 
ønskede at beskue. 

Fr. Bremer fik al Grund til at prise den amerikanske 
Gæstfrihed , thi ikke blot nød hun i fuldeste Maal godt 
af den hos de vakre Do wnings, der blev hende saa kære 
som Slægtninge, men hun fik de mest indstændige Ind- 
bydelser fra andre om at komme til deres Hjem og slaa 
sig til Ro dér. Blandt dem maa vi særlig nævne et 
ældre Ægtepar Markus og Rebekka Spring, noget 
kvækeragtige, men rigtige Hjertemennesker, som boede i 
New York, og hvis Indbydelse hun tog imo'd. 

Noget ind i November afsluttede Fr. Bremer sit 
behagelige Ophold ved Hudsonfloden og rejste tilbage til 
New York, som hun nu vilde gøre nærmere Bekendt- 
skab med. Her fik hun Tilbud af Boghandler Putnam 
om et nyt og smukt Oplag af sine samlede Skrifter, som 
hidtil kun vare trykte i Godtkøbsudgave, og dette var en 
ny Opmuntring for hende. Forøvrigt gav hun sig til 
med Iver at undersøge Stadens Mærkværdigheder. En ung 
Herre foreslog hende, at de sammen skulde bestige et 
højt Kirketaarn, men fik Afslag, «thi», skriver hun, «jeg 
er for gammel til at klatre op i Kirketaarne med unge 
Herrer.). Derimod besøgte hun flere Skoler, Emigrant- 
Asylet paa Ward Island og Hjemmet for faldne Kvinder, 

hvilket alt var noget, der interesserede hende. Endnu 
var det indiansk Sommer; «jeg drikker denne Luft og 
føler den næsten som en yndig Eus.« 

Imidlertid flyttede Fredrika Bremer nu hen til sine 
venlige Indbydere, Hr. og Fru Spring, og hun var glad 
ved at disse ikke boede i det utaaleligt larmende og pro- 
saiske, egentlige New- York, «den sidste Stad i Verden, 
jeg vilde bo i», saa blottet for Skanhed og Interesse, men 
i det langt mere stille og fredelige Brooklyn paa den 
anden Side af Havnen. Allerede den f^ørste Middag bleve 
de enige om, at de alle tre skulde kalde hinanden ved 
Fornavne: Markus og Bebekka og Fredrika. Markus var 
en saa jævn og prægtig Mand, chans Ansigt lignede en 
Velsignelse«, saa Fredrika virkelig holdt af ham som en 
Søster; Bebekka var ogsaa hjertelig, men mest kvækeragtig. 
Hos dem havde nu Fr. Bremer et Hjem, saa længe og saa 
ofte hun vilde være der, og hun fandt sig ogsaa ganske 
hjemme dér. Naar hun var træt af Overrend, af Smiger, 
Høflighed, Nysgerrighed og Selskaber, havde hun sin 
stille Havn hos disse gode Mennesker. 

Gennem Springs gjorde Fr. Bremer Bekendtskab med 
en Mand, der interesserede hende meget, nemlig Præsten 
Channing*). Han havde før været Prædikant i en Uni- 
tariemenighed, men følte sig ikke tilfredsstillet derved, og 
var nu en Slags Præst for en Kreds, hvortil Springs 
hørte, en Kreds, hvor orthodox Lære vistnok ikke spillede 
nogen stor Rolle, men som navnlig forenedes ved fælles 
Kærlighedsgernihger. Der gik meget Ry af Channings 
Veltalenhed, men den første Gang, Fr. Bremer hørte ham, 
gik hans Tale om «de Helliges Samfund« rent i Stykker. 
Han maatte slutte med en Undskyldning, fordi han havde 
følt sig aandsforladt. Men senere hørte Fr. Bremer ham 
tale fortræffeligt om Kristendommens Gud i Modsætning 



*) Han maa ikke forvexles med den ældre Channing, bekendt 
under Navnet «Unitariemes Apostel*, en anset Moralfilosof, 
som døde 1842. 

til Pantheismens og udvikle Pligt-, Samfunds- og Udode- 
lighedslæren. 

I Selskab med Springs, Channing og Professor Berg- 
falk gjorde Fr. Bremer i November en Rejse til New- 
Jersey for at besøge den derværende saakaldte Pha- 
lanxtera. Det var et Samfund paa omtrent 70 Med- 
lemmer, der levede i Fællesskab. Hver Familie havde 
bidraget til det hele med en Kapital, og Samfundet ejede 
et større Jordareal. Her var Agerdyrkning, Møller, Frugt- 
haver; hver Familie havde sine egne Værelser, men der 
var fælles Selskabs- og Arbejdsværelser. Ingen optoges 
uden efter ét Aars Prøvetid. Der var en bestemt Arbejds- 
tid paa 10 Timer daglig. Formandens Frue præsenterede 
sig i kort Kjole med lange Buxer. Fr. Bremer bragte lidt 
Liv i Samfundet under sin Nærværelse; hun spillede og 
sang for dem og fortalte dem Sagn, som de lyttede til 
med megen Interesse. Men forøvrigt følte hun sig aldeles 
ikke tiltalt af det hele. Grundvolden var ikke Kristen- 
dom, men kun Moral, og hun lod dem vide, at hun 
ansaa' den Grundvold for altfor løs. »Hellere vil jeg leve 
i en Hytte paa Sveriges mest nøgne Graastensbjerg, ene 
med mig selv, af Vand og Brød og Kartofler«, skriver 
hun, «end i en Phalanxtera paa den fedeste Jordbund. » 

I New York randt Tiden meget hurtigt for Fr. Bre- 
mer. Hun var stadig bedt ud i Selskaber, men ikke altid 
til ublandet Glæde, thi der var ofte kedeligt og dødt. 
Middagene stod i den grelleste Modsætning til de muntre 
københavnske; man spiste og spiste og tav. «Disse 
Gæstebud*), skriver hun, «høre bestemt til det Helvede, 
som Heiberg taler om i «en Sjæl efter Døden ».» Mange 
karakteristiske Skikkelser traf hun i Selskaberne, om de 
end just ikke vare morsomme, og mange løb hende paa 
Døren. En Dag fik hun Besøg af to Damer; den ene 
var en kvindelig Læge fra Boston, som med umaadelig 
Tungefærdighed foreholdt hende, at hun endelig maatte 
komme til denne By og aftvang hende Løfte om at besøge 
sig der ; den anden var en kvindelig Frenolog, meget tavs, 

men Fr. Bremer havde hende mistænkt for, at hun vilde 
have fat i hendes Hoved. Derimod syntes hun godt om 
Miss Anna Lynch, en literær Personlighed, som havde 
arbejdet sig frem til en anset Stilling og udgjorde et 
Slags Midtpunkt i den belletristiske Selskabsverden. Hos 
hende var hun Gæst nogle Dage, og hun gjorde en Fest 
for hende. 

I Slutningen af November forlod Fr. Bremer New York, 
og hun forlod den med Følelsen af, at en Mængde ube- 
svarede Breve og Indbydelser, ubesøgte Skoler og Insti- 
tutter ttkom hoppende efter hende ». Sammen med Springs 
gik Rejsen Nord paa mod Boston. Undervejs traf hun i 
et Selskab sammen med Elihu Burrit, den bekendte 
Smed. og Sproggransker og Fredsapostel, som netop kom 
fra en Fredskongres^). Det var en stor og sværlemmet 
Mand med en ualmindelig høj Pande, store, smukke 
øjne og et mildt, menneskekærligt Udtryk i det kønne 
Ansigt. Han saa' virkelig ud som en Fredsapostel. 
Fr. Bremer skriver herom: «Jeg erklærede mig for en 
Ven af Krig, af en god, retmæssig Krig, i al Fald saa 
længe Freden ikke fører et stort og godt Liv her paa 
Jorden. Men hvorledes gaar det endnu i Jordens Lande 
under en lang Fred? Stikke ikke smaa Dværge i tusind- 
vis deres Hoveder frem og fægte med Knappenaale eller 
Pennespidser, stikkende og prikkende til højre og venstre, 
fremkaldende Smaalighed, Selviskhed, Bitterhed, Forargel- 
ser og usle Glæder og Skvalder og Fortræd i hver en 
Vraa? Bliver ikke Samfundet splittet i tusinde smaa 
Tvistigheder og Kævl? — Da kommer en alvorlig, ærlig 
Krig ligesom Jætten, der kryster Dværgene. Menneskene 
glemme deres Smaakævl for den fælles store Interesse. I 
denne blive de atter Brødre. Og efter Jætterne komme 



1) Burrit havde opgivet Smedeprofessionen og drog nu om for at 
prædike «den almindelige Verdensfred >. 1846 havde han været 
i England og vandt mange Tilhængere dér; ligeledes mødte 
han ved Fredskongresser i Bryssel, Paris og Frankfurt. Hans 
Traktater ^Olive leavesi^ bleve vidt udbredte, f 1879. 

Guderne og Livets Fornyelse med dem. Menneskene maa 
betydeligt voxe i Hjertelag og Intelligens, og Samfundet 
i sit Arbejde, inden de taale en almindelig Fred. Denne 
maa fremarbejdes indenfra.» 

Ankommen til Concord i Massachusetts besøgte 
Fr. Bremer Digteren Emerson, hvis Poesier havde grebet 
hende saa stærkt. Hun fandt i ham en ædel, ren Sjæl, 
m^ tillige en kold Pantheist. Saa bundforskellig som 
han var fra Fr. Bremer , og saa meget han ved sin Kritik 
æggede hendes Modsigelse, følte hun sig dog i nogle 
Henseender gavnlig paavirket af ham, hans Sandheds- 
kærlighed og Fordomsfrihed, og hun kunde ikke ophøre 
at beundre ham som Digter. Hun traf ham flere Gange 
siden og fik Lejlighed til at udtale sin kristellige Tro og 
Overbevisning for ham, men var ikke selv tilfreds dermed, 
saa det maa formodentlig have været noget, mislykket^). 

I Boston opholdt Fr. Bremer sig tre Maaneder, 
December, Januar og Februar, og levede sig godt ind i 
Forholdene. Hun var kommet dertil i Selskab mød 
Springs, men da disse ved et Barns Sygdom kort efter 
maatte ile hjem til New York, boede hun hos den svenske 
Konsul. Overalt mødte hun den største Venlighed og 
Imødekommen. Hun havde fri Logeplads i Theatret, 
Friplads ved Koncerter og blev stadig bedt ud. Julen 
tilbragte hun i den nærliggende Universitetsby Cambridge 
hos Digteren Lo well 2), men maatte holde sig i Ro, da 
hun ikke følte sig vel. I den sidste Tid havde hendes 
Helbred været angrebet, dels som Følge af Overanstren- 
gelse, dels ogsaa ved det forandrede Klima. Især led hun 
af Søvnløshed. 1 Boston søgte hun en homøopathisk Læge, 
der blev hende anbefalet. Det var en høj, præstelig klædt, 



^) Emerson var to Aar yngre énd Fr. Bremer og havde før været 
Præst ved en unitarisk Menighed. Han var en af Nord- 
amerikas mest fremragende Filosoffer, der imod Kristendom- 
mens Aabenbaring stillede Naturens og Geniets Kultus. Tillige 
var han en anset Digter. 

*) James R. Lowell blev siden Gesandt og levede endnu 1888. 

gammel Mand ved Navn Osgood med et barsk Ansigt, 
men milde Ojne. Fr. Bremer, som var meget nervøs, 
greb hans Hænder og sagde: « Hjælp mig!» Med dyb 
Stemme svarede han: «Miss Bremer! Ingen kan have 
læst Deres « Grannar » og vil ikke ønske at hjælpe Dem, 
og jeg haaber at kunne hjælpe Dem.») Hun græd 
ved disse Ord og kyssede hans knoklede Haand. Med 
et liUe Pulver gik hun til sit Hjem, sov godt efter 
det og var allerede næste Dag som fornyet, som løftet 
paa Aandevinger, og hele Verden syntes hende skøn. 
Lægen saa' i lang Tid daglig til hende , og hun følte 
sig styrket, om end det var langt fra, at hun blev rask. 
Hun maatte være meget forsigtig, at hun ikke skulde 
blive nødt til over Hals og Hoved at skynde sig hjem til 
Europa, som hun i nogen Tid frygtede for. 

Der var ikke saa lidt her i Puritanismens gamle 
Hjem , som tiltalte Fr. Bremer. Gennem alle de mange 
forskellige kirkelige Partier her forekom det hende, at 
Grundtonen var denne: «Lev, som du lærer; lad din 
Vandel vidne om din kirkelige Bekendelse.« Denne Alvor 
over Livet gjorde, at hun kunde finde sig til Rette med 
Samfund, der ellers stode fjernt fra hendes Tro, saaledes 
med Unitarierne, af hvilke der er mange i Boston. Hos 
de orthodoxe savnede hun det forklarende, redegørende, 
saaledes som hun havde fundet det hos Martensen. Men 
hun lagde sig overhovedet i Amerika efter at være saa 
bredkirkelig, saa frit rummende som muligt, i den Over- 
bevisning, at naar nogen kun har de væsenlige Grund- 
sandheder og lever derefter, maa man bære over med de 
forskellige Anskuelser i mange Dele. — Kvindens Stilling 
fandt hun langt bedre end i Europa, og det var alminde- 
ligt, at man indrømmede, at Kvinden kan udvikles og 
dygtiggøres ligesaa fuldt som Manden. Opdragelses- 
anstalterne for Kvinder vare langt bedre end de europæiske; 
og at anvende Kvinder til Undervisning, var man kommet 
meget ind paa, medens det i den gamle Verden endnu 
var i sin Barndom. Mændenes Forhold overfor det svage 

9 



130 



Køn fandt hun i det hele taget smukt; der var noget ømt 
og ridderligt i Omgangsmaaden , og Hustruen havde i 
Hjemmet al den Magt, hun kunde ønske sig. Ved Lejlighed 
hørte Fr. Bremer Kvinder træde op som Talere , men hun 
var ikke ubetinget glad derved, hvor meget hun end ellers 
vilde hævde deres Ligestilling med Manden. Hun 
vilde have, at den kvindelige Værdighed maatte give sig 
til Kende i deres Optræden, og at de maatte vise et 
tydeligt Kald til at tale. «Have de ikke de højere Kræf- 
ter, maa de hellere forblive i Stilhed.« 

Trods al legemlig Skrøbelighed benyttede Fr. Bremer 
sit Ophold i Boston til at sætte sig ind i alle Forhold 
saa vidt muligt. Hun besøgte det kvindelige Forbedrings- 
hus, Asylet for fattige sindssvage og flere lignende An- 
stalter; hun besaa' Flaadestationen med dens Indretninger; 
hun overværede Forhandlingerne i Staten Massachusetts 
Senatshus og Repræsentantforsamling, og begge Steder 
kom Præsident, Ordfører og flere Medlemmer hen til 
hende, trykkede hendes Haand og bød den fejrede For- 
fatterinde velkommen. Hun hørte Foredrag og over- 
værede Møder, der iblandt et stort Antislavery-meeting, 
ved hvilket flere fra Sydstaterne bortrømte Slaver vare til 
Stede; men størst Nydelse havde hun af Mrs. Kembles 
Oplæsninger af Shakespeare, som vare aldeles betagende. 
Hun gjorde Bekendtskab med Digteren Longfellow i), 
der var saa galant imod hende, at han lod hendes fine, 
hvide Haand modellere. Hun kunde saaledes ikke klage 
over Mangel paa Anerkendelse eller Tidsfordriv. 

Men med alt dette befandt Fr. Bremer sig ikke 
vel i Boston. Hvad kan alt forslaa, naar der er et 
vist Ubehag inden i én? Det kom stadig fra hendes 
Nerver og fra Luften. Den gode Homøopath gjorde 
sine bedste Anstrengelser og friede hende maaske fra at 



i) En af de allerbetydeligste nordamerikanske Digtere, af hvis 
Produktion f. Ex. en Del lyriske Digte og «Den gyldne Le- 
gende* ere oversatte paa Dansk. 

blive virkelig syg, men hans Pulvere kunde dog ikke holde 
Nerverne rigtig oppe. Og Luften var hende for tynd eg 
tjor. Hun holdt meget af at tage sin Motion, naar det 
skarpe Vintervejr tillod det, paa Boston common, en stor 
grøn Plads foran Statshuset med en Dam i Midten og 
smukke Gader med høje Træer paa de tre Sider, Hav- 
bugten paa den fjerde. Undertiden kom. hun udenfor 
Byen. Saaledes var hun en Dag ude paa «the Neck«, en 
Landtunge, for at se paa Slædekørselen. Her var kæmpe- 
store Slæder, som rummede 50 — 100 Personer, med 4 
Heste for. I én Slæde saa hun et halvt Hundrede unge 
Damer, alle med hvide eller rosenrøde Silkehatte og flag- 
rende Baand, saa det hele mindede om en uhyre Blomster- 
kurv. Men ligesom Amerikanerne i det hele manglede 
røde Kinder og Trivelighed, og saa' tørre og magre ud, 
saaledes kunde den friske Vinterluft heller ikke give 
Fr. Bremer det forrige Velvære tilbage. Glad var hun 
derfor ved at komme bort fra Bostons Klima, da hun den 
sidste Februar rullede Syd paa til New York. 

Henimod en Maaned tilbragte Fr. Bremer nu atter 
hos sine Venner Markus og Rebekka Spring, hvor hun 
følte sig bedre. Et nyt Bekendtskab interesserede hende 
meget; det var med den siden saa berømte Præst Henry 
Beecher, som dengang var en ganske ung Mand. Hun 
hørte ham prædike og blev aldeles henrevet af ham. Trods 
sin Ungdom syntes han at have en stor Erfaring og 
Kendskab til Menneskehjertet og var saa fri for Sektvæsen. 
Hans Tale var snart humoristisk, saa Folk kom til at le, 
snart smeltende, saa de fældede Taarer. Da han indledte 
Nadveren med en lille Tale, var han selv meget bevæget 
og græd. Fr. Bremer deltog i den, men syntes dog ikke 
om den Maade, hvorpaa den gik for sig. Alle tilstede- 
værende indbødes til den, lige meget af hvad Sekt de 
vare; Brød og Vin blev baaret omkring til Stolene og gik 
fra Haand til Haand. Sangen udførtes af et indøvet Kor, 
Melodierne vare smukkere og livligere end de gængse 
svenske, men Folk (man kunde ikke bruge Ordet «Menig- 

9* 



132 



heden« her) sad stumme, mange endog uden at aabne 
Salmebogen, saa da Fr. Bremer sang med, vakte det For- 
undring hos de omværende. Bønnerne vare her som i de 
fleste andre amerikanske Kirker altfor lange, saa at hun 
tænkte, det havde været bedre, hvis Præsten blot havde 
sagt et kort: <• Herre, hjælp os!» eller lignende. Beecher 
besøgte Fr. Bremer og fortalte meget interessant om sit 
Liv i <dhe far wesU ^ men det forekom hende, at hans 
eget Jeg stak vel meget frem ^). 

i^The female Academy» var Navnet paa en Anstalt i 
Brooklyn, der rummede 500 unge Piger, som her studerede 
og tog Grader. Fr. Bremer fik en meget hædrende Mod- 
tagelse, da hun en Dag indfandt sig her. Hun blev budt 
velkommen med en Sang, som skulde være af hende selv, 
men den var meningsløs, og hun vilde aldeles ikke ken- 
des ved den. Skønt Modtagelsen var saa varm, at hun 
atter og atter blev omfavnet og kysset, fik hun ikke 
noget gunstigt Indtryk af det hele. I Enkeltheder var der 
vistnok meget prisværdigt, men hun fandt, at Skolelær- 
dom spillede en altfor overvejende Bolle, medens man 
glemte at lægge Vægt paa det væsenligste: at uddanne 
Kvinder for Hjemmet. 

Efter en varm Afsked fra sine Venner i New York, 
af hvilke Channing særlig var meget bevæget, sejlede 
Fr. Bremer sidst i Marts (1850) med et Dampskib til 
Charleston i Syd-Carolina. Egentlig vilde hun allerede 
noget tidligere have afgaaet med et Sejlskib, men det 
forhindredes ved den ret mærkelige Omstændighed, at 
Kaptainen nægtede at tage hende med, fordi hun var 
Forfatterinde og muligvis vilde skrive om ham. Efter en 
behagelig Sejlads kom hun i god Behold til Charleston, 
hvor hun pludselig var hensat til Syden og til en Slave- 
stat, men det var netop dette, som tiltrak hende. De 



^) H. W. Beecher erhvervede sig i de følgende Decennier Ry som 
en af Nordamerikas mest fremragende Præster, men noget 
løst og uvederhæftigt klæbede ved ham, og han var en meget 
omstridt Fremtoning, f 1887. 

første Dage tilbragte hun som fri Fugl paa et Hotel, hvor 
det kom hende ganske underligt for, da hiin dér spurgte 
en Opvartningspige, hvor meget hun fik i Løn, at faa 
Svaret: «Jeg tilhører Missis ». Alt Tyendet var nemlig 
Slaver. 

Fr. Bremer var indbudt til at besøge en Fru How- 
land, født Monefeldt, dansk af Fødsel, og i hendes. Hus 
fik hun det baade behageligt og livligt, da der var Ung- 
dom og Selskabelighed. Hun var nu i et halvtropisk 
Klima og nød den dejlige Luft og den smukke Egn med 
den sydlandske Plantevæxt. I høj Grad interesserede det 
hende at aflægge et længere Besøg iios en Plantage- 
ejer, som boede en lille Sø tur fra Charles ton nærved 
Byen Georgetown. Det var en gammel forhenværende 
Statsmand ved Navn Poinsett med sin ligeledes aldrende 
Hustru, som levede stille og fredeligt her i den dejlige 
Natur, en Mand, der havde set sig meget om i Verden, 
men som forsikrede, at intet kunde sammenlignes med 
Schweiz i Skønhed. Det var noget ganske nyt for 
Fr. Bremer at se en saadan Plantage med dens Rismarker 
og se Negerslaverne, 60 — 70 i Tallet, arbejde dér. Hun 
gjorde jævnligt sine enlige Ture ud blandt Negrene og 
indlod sig i Samtale med dem , men skønt de saa' ud til 
at have det godt og vare vel nærede, vare de gerne 
ivrige i at skildre deres Tilstand med mørke Farver. En 
Dag saa' hun ved en Rismark 25 — 30 smaa Kobberkar 
med Laag over staa opstillede; hun løftede Laaget op paa 
nogle af dem og saa\ at de indeholdt varm Mad, dels 
brune Bønner, dels Pandekager af Majs. Da Slaverne 
lidt efter kom derhen, spiste de hver af sit Kar en god 
og rigelig Portion, og Fr. Bremer, som fik Lov at smage, 
fandt, at det var en langt bedre Mad end svenske Arbej- 
dere pleje at faa. Ogsaa deres smaa hvidmalede Træhuse 
besøgte hun med Fornøjelse, thi de vare helt nette, og 
til hvert var en lille Urtehave. Saaledes var det med 
Negrene paa denne Plantage, men andre Steder saa' hun 

paa sine Udflugter Negere, der ikke havde det godt. Alt 
beroede paa, hvad Slags Mand deres Ejer var. 

En Dag, da Fr. Bremer gik forbi nogle Negerhuse, 
hørte hun fra et af dem højrøstet Tale. Hun gik da 
ind og fandt, at der holdtes en gudelig Forsamling af 
lutter Negere. En af dem var Taler, og med voldsomme 
Gebærder, med Slag i Bordet prædikede han for de andre 
om Kærlighed. «Lad os gøre, som Kristus har budt os, 
lad os elske hverandre. Saa vil han komme til os, til 
vort Sygeleje, til vort Dødsleje, og vi skal komme til 
ham og sidde hos ham i Herlighed.« Manden var synlig 
grebet, og de andre ligesaa; det hele gjorde ved sin Op- 
rigtighed et godt Indtryk. Den methodistiske Paavirkning 
var kendelig paa denne Egn ; da deres Præster ivrede mod 
Dans, faldt denne mere og mere bort, hvorimod Prædike- 
møder traadte i Stedet. I den Anledning udbryder 
Fr. Bremer: «Hvor uforstandig synes mig ikke denne 
Præsternes Fremfærd! Ere ikke alle Guds Gaver gode og 
kunne anvendes til hians Ære! Og dette af Naturen glade 
og barnlige Folk, — hvorfor skulde det ikke have Lov 
til at dyrke Gud i Glæde ?»> 

Saaledes levede hun en interessant Tid hos de 
gode, gamle Poinsetts. Hendes Hoved kunde ikke taale 
at anstrenges med Læsning, og derfor tilbragte hun 
næsten hele Dagen i deu skønne Natur med dens dejlige 
Blomster, dens prægtige Sommerfugle og Kolibrier. 

Efter at være vendt tilbage til Fru Howland i Char- 
leston gjorde Fr. Bremer nogen Tid efter i Selskab med 
hende og en ung Herre en Rejse til et saakaldt aCamp- 
meetingn, der holdtes 18 engelske Mil fra Charleston. 
Inde i en tæt Fyrreskov var en stor, aaben Plads, og 
midt paa denne var et meget stort Tag paa Pæle, 
under hvilket der paa Bænke var Plads til 4—5000 Men- 
nesker. Midt i dette »Tabernakel« igen var et højt fir- 
kantet Stillads og ovenpaa det en Prædikestol, der kunde 
rumme adskillige Talere. Uden om « Tabernaklet » var der 
Boder og Telte af alle mulige Farver. En uhyre Mængde 

Mennesker var allerede strjemmet sammen; rundt omkring 
blev der kogt og stegt ved antændte Baal. Vejret var 
kvalmt, store Tordenskyer truede. Efter at vore Rejsende 
havde *bragt sig i Orden inde i et Telt , hvor de skulde 
spise og sove om Natten, gik de igen ud i det frie, og 
det var nu kulsort Aften, Himlen mørk. Skoven mørk, 
alt mørkt. Men rundt omkring blev der tændt Blus paa 
Ildaltere, «fire-hills» , og saaledes oplystes efterhaanden 
hele Pladsen, saa den frembød et mærkeligt Skue. De 
høje Fyrrestammer toge sig ud som Søjler i et uhyre 
Naturtempel. Inde i Tabernaklet var hver Plads besat, 
men der var tre Gange saa mange sorte som hvide. Der 
blev sunget Salmer; saa talede 4 Præster paa én Gang 
fra den store Prædikestol med høj Røst og kaldte til Om- 
vendelse. Om Foden af Stilladset var der i stor Firkant 
et Slags Alterbord, og bag det sad dels Methodistpræster, 
dels sorte nExhorters^, Salmer og korte Prædikener 
vexlede stadig, men jo længere det trak ud paa Natten, 
desto varmere blev Stemningen, desto ivrigere raabte 
Præsterne, to vendte mod de hvide, to mod de sorte. 
Grundthemaet var, som man kan tænke sig, det sædvanlige: 
«.Kom alle, kom nu, kom i denne Time; det er maaske 
den sidste, der er tilbage; kom at undfly Fortabelsen !»> 
Folk blev mere og mere exalterede, især Negerne, i hvis 
Natur det ligger. Fra disse hørtes de mærkeligste Lyde, 
som just ikke lød skønt. Mændene vrælede. Kvinderne 
skreg som Grise. Mange fik Krampetrækninger, sprang 
om og slog omkring sig. Idelig hørtes Raabene: aO jeg 
er en Synder! Jesus, Jesus !•> Mange unge, især Kvin- 
der, kastede sig ned over Alterbordet; Præsterne bøjede 
sig over dem og hørte paa deres Syndsbekendelse. Under 
alt dette lød Sangen fra mange Hold. Et Tordenvejr var 
imidlertid brudt løs. Lynene flammede omkap med Baa- 
lene. Tordendrønene lød som Pavker; det ene passede til 
det andet. 

Efter en Stund at have hvilet sig i Teltet gik vore 
Rejsende igen ud efter Midnat. Tordenen var forbi, Him- 

len var klar, Maanen skinnede. Baalene brændte lavt. 
Endnu Uå der Sang, men svagere. De besøgte nogle af 
Teltene og saa' der forskellige Optrin, her en heftig Beder, 
der med stærke Gebærder paakaldte Himlen, hist sorte 
Kvinder, der dansede en hellig Dans; et andet Sted blev 
en aandelig Kanon sungen, og atter et andet Sted sad 
man om Ilden og snakkede muntert med hinanden. Der 
var over de sorte noget varmt og godt, som Fr. Bremer 
syntes om. Efter at have hvilet Resten af Natten saa 
godt som det efter Omstændighederne var muligt, gik 
hun igen ud Kl. 7 om Morgenen. Prædikemedet var 
igen begyndt, men alt var mattere. Methodistpræsterne 
prædikede nu Moral, men der var noget koldt over det, 
og det slog slet ikke an. Men paa én Gang traadte en 
ældre Mand frem med et friskt og fornøjeligt Udseende; 
det var en Fremmed, en .tilfældig tilstedeværende. Han 
forstod at tale til Hjertet. Han sagde, at hvor der er et 
Testament efter en Fader, ere Børnene spændte paa, hvor 
meget de skulle faa, eller om de skulle forbigaas. Men 
nu den store Fader i Himlen — han har gjort et Testa- 
ment for sine Børn. Og naar vi aabne det og læse deri, 
hvad se vi saa? Saa se vi, at der er noget til dig, John, 
og til dig, Mary, og til dig, Ben, og til dig, Betsy, ja 
til jer alle, og alle faa lige meget og lige stort, thi han 
har elsket os alle. Skulde vi ikke elske en saadan Fader?« 
i^Tes, yes! Oh yes! Glory! Afnenfn lød det med 
straalende ^jne fra de sortes Skare. De vare heftig grebne 
og mente det saa godt. — Kl. 11 blev den egentlige 
Prædiken holdt af en Jurist fra en af de nærliggende 
Byer, en høj, mager Herre med skarpe Træk. Han præ- 
dikede om Dommedag og beskrev dens Grueligheder, skil- 
drede disse i Enkeltheder: den frygtelige Torden, de gaf- 
feldannede Ildsluer, den forfærdelige Sammenstyrtning af 
alting. Men dette Foredrag gjordfe slet ikke den Virk- 
ning, det var lagt an paa, og Manden selv saa' ud, som 
om han stod udenfor det hele. Om Eftermiddagen vendte 

vore Rejsende i et Jernbanetog, som førte flere Tusinde 
med sig, tilbage til Charleston. 

Naar vi have refereret dette Camp-meeting saa ud- 
førligt, er det fordi det har sin særegne Interesse at se 
en Bevægelse for 40 Aar siden, som mere og mere er 
naa't over til os, om end efter Omstændighederne paa en 
mere afdæmpet Maade. Fr. Bremer forholdt sig som en i 
det hele velvillig Tilhører, idet hun navnlig satte sig ind 
i Negrenes Følelsesliv, for hvem sligt nok kunde være 
passende, i al Fald saa længe det hjertelige var med. 
Men hvad der kan have Betydning for Folk paa et vist 
primitivt Standpunkt, hører derfor ikke hjemme for alle 
og enhver. 

Strax efter dette Møde forlod Fr. Bremer Charleston, 
sejlede op ad Savannahfloden til Byen , hvoraf den har 
Navn, og drog derfra en lang, trættende Dagsrejse i 
stærk Hede gennem vilde Skovegne til den lille By Macon. 
Hun tog ind paa et Hotel, gjorde Toilette, tog en hvid, 
let Dragt paa og lagde sig ved et Vindue, der vendte ud 
til Stadens Torv. Ikke et Menneske kendte hende her 
paa Stedet, og det fornøjede hende meget. Karolinas og 
Georgias unge Milits drog med Militærmusik gennem 
Gaderne. Staden ligger overordentlig smukt, ligefrem 
romantisk. 

Næste Morgen var hun som sædvanlig tidlig oppe og. 
spadserede alene udenfor Byen ad Landevejen. Der var 
tæt Urskov paa begge Sider. Hun var vel til Mode. «Jeg 
gik alene«, skriver hun, «alt var tyst og stille, men mit 
Hjerte sang. Hvad jeg i hele min Ungdom havde ønsket 
og længtes efter, hvad jeg havde troet mig mere end 
nogen anden stænget ude fra: et levende Kendskab til 
Livets mangfoldige Skikkelser, det var nu blevet mig til 
Del, ja blevet det i en ualmindelig Grad. Vandrede jeg 
nu ikke fri — fri som faa — i den frie, store, nye Ver- 
den, fri til at kunne se og Ifere at kende alt, hvad jeg 
\11de? Var jeg ikke let og ledig som en Fugl? Min 
Sjæl havde Vinger, og hele Verden var min! Just det. 

at jeg er saa ene, at jeg gaar saa ensomt under Guds 
Forsyn i den store, vide Verden — just det giver mig 
en usigelig Følelse af Friskhed og Glæde » ^). Det var 
netop den 1ste Maj , hun gik denne glade Vandring med 
disse lykkelige Tanker. wWas man in der Jugend wtinscht, 
hat man im Alter die Flille!« 

Men hun skulde ikke længe blive alene, thi hun 
havde Hjem nok at gæste ogsaa i denne Egn, først en 
hyggelig Biskop i Montpellier, et ægte Skud af den gamle 
Kavallérstamme, saa en Bankierfamilie i Vineville og siden 
en anden Familie i Byen Augusta. Overalt traf hun de 
nydeligste Hjem og den mest udsøgte Gæstfrihed. Der 
var en vis aristokratisk Duft over det hele her i Syden, 
en Modsætning til Nordstaterne. Men den var hende 
ikke absolut imod , da hun selv var opvoxet i en saadan. 
I Nærheden af Savannahfloden aflagde hun et interessant 
Besøg hos de saakaldte «Clayeaters»), frie Hvide, som 
holde af at spise en Slags fed Jord, som findes dér, 
men skade deres Helbred derved. Det var ganske fat- 
tige Folk, næsten uden nogensomhelst Bekvemmelighed 
i deres Hytter, 'men de vare stolte af deres Frihed 
og vilde ikke bøje Nakken under noget Aag. Hun 
overværede ogsaa et Marked over 40 — 50 unge Slaver 
og fandt disse til sin Forundring højst sorgløse. En Pige 
paa 12 Aar, næsten ganske hvid, kostede 1500 Dollars. 

Efter disse og endnu flere Udflugter vendte Fr. Bremer 
Sydstaterne Ryggen for denne Gang. Meget her havde 
tiltalt hende, men Slaveriet havde frastødt hende. Det 
bedste hun fandt her i Syden var efter hendes eget Sigende 
3 Ting: Bananer, som hun elskede mest af al Frugt, 
Negere, der tiltalte hende ved deres Barnlighed og 
Lystighed, og endelig Negersange. 

Fra Charleston sejlede Fr. Bremer lige til Philadel- 
phia, og i ren Modsætning til den Kaptain, som før ikke 
vilde have Forfatterinden ombord, gav denne hende Fribillet. 



1) Hemnjen i Nya verlden, 1, S. 377. 

En hel anden aandelig Luft slog hende 1 Møde i 
Philadelphia, Frihedens Vugge, og Pr. Bremer følte, at 
hun dog var bedst hjemme i den. Her var jo Kvæ- 
kernes rette Hjem, og hun gjorde Bekendtskab med 
mange af dem. Hun syntes ikke om deres religiøse An- 
skuelser, men siger herom: «Kvækerne have glemt det 
gamle Sagn, at i ethvert Menneskehjerte findes en Draabe 
sort Blod. Og for at gøre den ren hjælper ikke Lys eller 
Pormaning, men en anden Draabe Blod af guddommelig 
Kraft. Pordi de have nok i deres eget Lys, gøre de for 
lidt ud af Bøn, "Nadver m. m. De se med Mistænksomhed 
paa al fri Kunst, paa Skønhed og Glæde.« Men hun 
priser deres Retskaffenhed og Menneskekærlighed, synes 
ogsaa om deres uDu» til alle, og hun peger hen paa, at 
Kvækerne i Praxis have vist, hvor liden Pare der er ved 
at stille begge Køn lige. Deres Porsamlinger syntes hun 
ikke om. Hun overværede en, hvor et Par hundrede af 
begge Køn sad dødstille en hel Time, Aanden rørte ingen, 
ingen rejste sig for. at tale, og det hele endte med, at to 
af de Ældste gav hinanden Haanden, hvorpaa alle stille 
gik deres Vej. Det var kedeligt og kun kedeligt. En 
anden Gang var der to, som talte, men « Aanden fra 
Himlen var der ikke; der var Lys, men kun et koldt 
Vinterlys«. 

Pr. Bremer var i den Sal, hvor den nordamerikanske 
Uafhængigheds-Erklæring blev underskreven 1776, og hun 
læste der selve denne Erklæring. Da nogle dengang 
trykkede sig ved at underskrive den, raabte en Stemme: 
«Lad os aDe hænge sammen!« wJa«, svarede Pranklin 
rolig, ttfor ellers ville vi alle komme til at hænge hver for 
sig.« Og saa underskrev man rask. 

Pr. Bremer boede i Philadelphia hos en Professor 
Hart, en Mand, hun fik megen Portrolighed til, og som 
hun snart paa et andet Sted kom til at leve en Tid 
sammen med. Medens hun var her, fik hun af den danske 
Chargé d'afl*aires Underretning om, at Øhlenschlæger 
var død i den foregaaende Januar. Hun blev meget 

overrasket derved, da hun, endnu da hun skiltes fra ham 
i August, havde fundet ham frisk og munter. Da havde 
han drukket et Glas paa en lykkelig Rejse. Men da 
Fr. Bremer fik noget nærmere at vide om Digterens Bort- 
gang, skrev hun: »Hvor underligt i en saadan Stund at 
have Lyst til at lade sine egne Vers læse op for sig! 
Bedre tænkte vor Ærkebiskop Wallin, som, da man ved hans 
Dødsleje vilde læse en af hans egne smukke Salmer højt, 
afbrød og sagde: "Ak nej, nej — ikke dette nu!« Og saa 
fandt han Ro ved Læsningen af Johannes' Evangelium.« ^) 

I Philadelphia besøgte Fr. Bremer Cellefængselet «Peni- 
tentiary«, en Indretning, som dengang var noget nyt, 
ligeledes flere Skoler, ved hvilke Kvinder underviste Drenge, 
ja unge Mennesker til det 17de eller 18de Aar, og det 
tiltalte hende højlig. Men hun tager Ordet for, at Lærer- 
inder bør lønnes ligesaa godt som Lærere, da deres Hel- 
bred lider mere ved Undervisning, saa de ikke kunne 
holde saa længe ud. 

Til Washington kom Fr. Bremer omtrent den 
1ste Juli. Kongressen var samlet, og den interesserede 
hende meget. Hun overværede næsten daglig dens Møder, 
som netop dengang vare meget livlige. Kalifornien søgte 
om at blive optaget som Stat, New Mexiko og Utah som 
Territorier. Men da de alle laa Syd for en Linie, der var 
fastslaaet som Grænse mellem Slaver og Ikkeslaver, vilde 
de faa Lov til Slavehold. Herved deltes Kongressen i to 
skarpe Partier angaaende Slavesagen, en Forløber for den 
en halv Snes Aar efter opstaaende Borgerkrig, og Spæn- 
dingen var meget stærk. Fr. Bremer gjorde personligt 
Bekendtskab med mange af Kongresmedlemmerne; paa 
Hotellet spiste hun ved table d'hote med adskillige, og 
naar Militærmusikken spillede udenfor Præsidentens Bolig 
«the white house« , spadserede hun ofte frem og tilbage 
med et eller andet Medlem, der galant havde budt hende 
Armen. Senatoren fra Kalifornien forærede hende en 



^) Hemmen i Nya verlden, 2, S. 39. 

Brystnaal, hvis Knop var en Guldklump i naturlig 
Tilstand. Forøvrigt fandt hun ikke noget mærkeligt ved 
Talerne i Kongi-essen paa en enkelt Undtagelse nær; der 
blev talt med Lethed, snarere altfor let og som Følge 
deraf ogsaa altfor meget. Præsidenten aflagde hun Visit, 
men han døde et Par Dage efter. 

Sidst i Juli finde vi Fr. Bremer ved Baltimore som 
Gæst hos en General Stuart. Hun lærte her at kende 
Miss Dix , en Kvinde , der ofrede sig for de ulykkelige i 
Fængslerne. Ved et saakaldt Tilfælde var denne kommet 
ind paa det. ' Hun hørte en Dag to Herrer tale sammen 
udenfor en Kirke, og den ene sagde: «Jeg vilde ønske, at 
nogen vilde se til ... . Fængsel, thi Tilstanden dér er 
forfærdelig.)) Strax slog det hende, at hun burde gøre 
noget her. Hun gik til Fængselet, fandt dér en stor 
Elendighed, skrev offentlig derom og udkastede en Plan 
til Forbedring af Tilstanden. Siden den Tid havde Miss 
Dix nu virket i 12 Aar for Fanger, ogsaa for vanvittige, 
og hun havde ved sin Energi udrettet store Ting. Hvor 
blev ikke Fr. Bremer bevæget ved at høre derom ; hun 
kyssede den opofrende Kvindes Haand og forlod hende med 
dyb Beundring. 

Det var nu rigtig Midsommer, og Fr. Bremer trængte 
til at styrke sit Helbred ved en Badekur. Over Phila- 
delphia, hvorfra Professor Hart fulgte hende, rejste hun 
derfor til Cap May, en stor Badeanstalt paa et» frem- 
springende Punkt lige ud mod det aabne Atlanterhav. 
Her var mere end tusinde badende Herrer, Damer og 
Børn. Man brugte allerede dengang^ hvad siden er bleven 
almindeligt, at gaa i Badedragt ud i Havet fra Strand- 
bredden, alle mellem, hinanden. Fr. Bremer holdt mest af 
at gaa alene. Da Bølgerne vare stærke, maatte hun støtte 
sig paa en Slags tredelt Gafl*el, men var dog idelig nær 
ved at blive væltet. Kun et Kvarter var hun i Vandet, 
drak saa et Glas Mælk med Hvedebrød til og hvilede paa 
sin Seng. Paa Hotellet, hvor hun boede, var der daglig 
table d'hdte for 300 Personer i en stor Sal, hvor Opvart- 

ningen udførtes af 40 Negere. I en lang Række saa' man 
disse komme ind to og to med Fade og Skaaler. Ping! 
lød Stewartens Klokke, og alle Negrene standsede i to 
Rækker mellem Bordene. Ping! alle vendte sig om mod 
Bordene, hver paa sin Plads. Ping! lød det for tredie 
Gang, og alle satte Fadene ned paa Bordene med et 
Brag, saa man kunde hoppe højt derved. Professor 
Hart og Fredrika Bremer havde som faste Gæster lige- 
overfor sig tre Herrer, som de kaldte « Hajerne«), fordi 
de med store hvide Tænder aad dobbelte Portioner af 
alting. 

Om Eftermiddagen modtog eller aflagde Fr. Bremer 
Visitter, men om Aftenen nød hun i Stilhed den dejlige 
klare Himmel ud over det store Ocean. Hun fordybede 
sig her i H. C. ørsteds «Aanden i Naturen« og skrev et 
langt Brev til ham med et mindre indeni til H. C. 
Andersen. 

Efter en lykkelig tilendebragt Badekur, der havde 
styrket hende godt, men dog ikke ganske befriet hende 
for Søvnløshed og Hjertebanken, var hun den 20de August 
hos sine gamle Venner Markus og Rebekka Spring i 
Brooklyn. Med dem gjorde hun en Rejse til Shaker- 
kolonien i New-Libanon ved Hudsonsfloden. Hun over- 
værede en Gudstjeneste hos denne mærkelige Sekt. I en 
meget stor, lys Sal, ganske blottet for Prydelser, samledes 
Menigheden. Til den ene Side sad Kvinderne, alle i hvide 
eller graa Kjoler, med Slør for Ansigtet. De saa' næsten 
uhyggelige ud og mindede om svøbte Lig. Mændene kom 
ind fra den anden Side og satte sig paa Bænke ligeoverfor 
Kvinderne med Ansigtet vendt mod dem. De bar Knæ- 
benklæder, Sko, Veste og hvide Skjorteærmer; Haaret var 
kort i Panden, langt i Nakken. — I den nederste Ende 
af Salen var der Plads for Tilskuerne. 

Først traadte en ældre Mand frem og talede, men 
Fr. Bremer kunde ikke opfatte Indholdet. Derefter rejste 
hele Menigheden sig og begyndte syngende at danse. 
De trippede, hver for sig, frem og tilbage, men saaledes 

at det hele kom til at danne geometriske Rækker og 
Figurer. Af og til trampede de med Hælene, og 
Hænderne vare i uafbrudt Bevægelse, som naar man 
vugger et Barn paa Armene. Efter en ny Tale kom 
atter Dans med Sang; saa traadte en Mand frem og 
holdt en stræng Straifeprædiken for Tilskuerne. En ny 
Dans afsluttede det hele, men den var det kønneste. 
En Del af Menigheden dannede en stor Rundkreds i 
Midten, og uden om den dannedes der mange smaa 
Kredse, alle i uafbrudt Bevægelse og meget kunst- 
færdigt ligesom snoende sig ind i hverandre. Midtkredsen 
dannede tillige et Sangkor. Dansen blev hurtigere og 
hurtigere, indtil det hele pludselig endte, og Gudstjenesten 
var dermed forbi. Fr. Bremer fik siden en Samtale med 
en af de ledende Mænd, og han forklarede, at en Hovedsag 
for dem var et asketisk Liv, et blot aandeligt Forhold 
mellem Mænd og Kvinder. Det hele mindede ogsaa om 
et Slags Klosterliv. Folkene saa' milde og venlige ud; 
der var noget klart og godt over deres Ansigter, og de 
havde ogsaa et godt Ry for deres . Kærlighedsgerninger. 
Mangen en Mand eller Kvinde trækker sig tilbage fra 
Verden ved at gaa ind i Samfundet. Fr. Bremer og 
Rebekka kyssede en hel Del af de unge Piger ved Af- 
skeden, fordi de syntes saa godt om deres hele Væsen. 
Men deres Gudstjeneste maatte i Længden være meget 
trættende. 

Atter tog nu Fr. Bremer Afsked pied Springs og 
denne Gang for lang Tid. I Selskab med sine Bekendte, 
Hr. og Fru Lowell, gik hendes Rejse nu til Niagara. 
Det mægtige Vandfald gjorde et stort og fornøjeligt, men 
ikke overvældende Indtryk paa hende. Hun kom uvil- 
kaarligt til at sammenligne det med sit hjemlige Troll- 
håttafald og fandt, at dette har mere Romantik ved sig, 
men Niagara har Majestæt. Den smaragdgrønne Farve 
og Regnbuespillet henrev hende meget. I 4 — 5 Dage 
opholdt hun sig her, morede sig ved at gaa ud paa de 
smaa Broer ved Strømmen og var ogsaa ovre paa den 

kanadiske Side. Men tilsidst følte hun sig anspændt af 
den uendelige, rastløse Brusen udenfor Vinduerne Dag og 
Nat. Hun tog Afsked med Lowells og rejste Vester paa. 
Hendes Hu stod til at besøge de endnu dengang saa lidet 
kultiverede Egne henimod Missisippis nordlige Løb, en 
vovelig Rejse for en enlig Kvinde. 

8. 



Tidere Rejser i Nordamerika samt paa Cuba og i 

England. 



1 Selskab med en gammel Herre, der skulde samme 
Vej, drog Fr. Bremer mod Vest. Hun sejlede hen over 
Eriesøen til Detroit, tog derfra paa Jernbane tværs over 
Halvøen Michigan og videre paa Søen af samme Navn til 
Chicago. Denne Stad, som nu har henved IV2 Million 
Indbyggere, talte i Aaret 1850 kun 30,000 ^). Hun fandt, 
at det var en af de mest snavsede og grimme Byer, hun 
endnu havde set i Amerika, og at den med liden Ret 
fortjente Navnet «Indsøe[rnes Dronning«. Hun syntes, den 
lignede mere en Sælgekælling end en Dronning. Der var 
yderst faa kønne Huse med Haver, hvilke ellers vare saa 
almindelige i Amerika, men det meste var Handelsboder. 
De fleste Bygninger vare af Brædder, og Gaderne vare 
sandede eller i det højeste belagte med Planker. Det var 
den 13de September 1850, Fr. Bremer kom hertil. An- 
komsten var i ingen Henseende behagelig; skønt hun 
havde Indbydelse til en eller flere Familier, var der ingen 
for at tage imod hende, og hun havde Vanskeligheder 
med sin Bagage. Hun havde ingen Rejseledsager mere. 
I øjeblikket blev hun betaget af en uhyggelig Ensomheds- 
følelse, men ogsaa kun et øjeblik. Paa én Gang, skriver 
hun, kom Glæden til hende igen; hun følte sig frisk og 
frimodig. 



^) I 1833 var der i Chicago 175 Smaahuse med 550 Indbyggere. 
1837 fik den Stadsrettigheder og havde da 4,170 Indb. 

Det varede dog ikke længe, før venlige Mennesker 
kom hende i Møde, og allerede samme Aften, hun var 
ankommet, befandt hun sig i en Villa hos nye Venner. 
Ja, en Del Tyskere i Chicago, som havde faaet at vide, 
at Byen gæstedes af den bekendte Forfatterinde, bragte 
hende en Serenade paa Melodien: «Einsam bin ich, nicht 
alleine.w Det interessanteste ved hendes korte Ophold i 
Chicago var en Tur ud i Prærierne. De vare tre Familier 
i fire Vogne, og foran red en Jæger med sine Hunde. Al 
Opdyrkning omkring Chicago var dengang i sin første 
Vorden; overalt, saa langt øjet kunde række, vare de 
uhyre, oceanagtige Vidder i Naturtilstand; kun hist og 
her mindede et lille Bjælkehus om Mennesker. Men her 
var en egen Skønhed ved den uhyre grønne Slette, over- 
saaet som den var med kæmpestore Solsikker, Asters og 
Gentiana. Hvor lidt Byen Chicago end tiltalte Fr. Bremer, 
forlod hun den dog med venlige Minder fra nogle elsk- 
værdige Familier dér. Nogle Svenskere, som hun opsøgte, 
fortalte hende om de uhyre Besværligheder , de havde 
gennemgaaet som Agerdyrkere ude i Prærierne, hvorfor de 
foretrak at søge Arbejde i Byen. 

Efter Indbydelse af en Landsmand, en Hr. Lange, 
gjorde Fr. Bremer derefter en Dampskibstur paa Michigan- 
søen til Milwaukee. Ved Ankomsten hertil blev hun 
modtaget af en hel Sværm Mennesker med Blomster, Vers 
og Bøger samt en Uendelighed af Hilsener og Spørgsmaal. 
Hun besøgte her en Pensionsanstalt for unge Piger og 
maatte holde en Tale til dem. Skønt hun fandt Milwaukee 
ligesaa smuk som Chicago grim, var det aandelige Indtryk 
det samme i begge Byer: business og atter business ^ thi 
Folk vare komne hertil for at tjene Penge og ikke for, 
hvad vi kalde: at leve. 

Men fra Milwaukee gjorde Fr. Bremer efter sit Hjertes 
Tilskyndelse sammen med Hr. Lange en besværlig Rejse 
paa nogle og tyve engelske Mil for at se til en lille Koloni 
af svenske Landsmænd ved Pine Lak e. Ved Bredden 
af en smuk Sø, der lignede dem i deres Hjemland, boede 

disse Folk i Bjælkehuse, men der var ialt kun en halv 
Snes Familier, og de havde det smaat. Deres Glæde ved 
at faa Besag af den berømte Landsmandinde var rørende; 
de vidste ikke, hvad godt de vilde gøre hende. Til 
Middag dækkede de for hende i et af Husene et Slags 
Festmaaltid, og hvor frydede det ikke hendes Hjerte saa 
Qernt i det fremmede Land at være sammen med lutter 
Svenskere, at høre Modersmaalet fra alles Læber. Men 
paa den anden Side gjorde det hende ondt at erfare deres 
store Besværligheder, deres fattige og afsondrede Liv. 
Hun gjorde alt for at fornøje dem den Dag, hun var der. 
Fra alle Stederne vare de samlede om Fr. Bremer om 
Aftenen; hun læste højt for dem « Grantræet« af Andersen, 
hun talte opmuntrende til dem. Hun fik gamle svenske 
Lege i Gang, fædrelandske Sange bleve afsungne, og trods 
sine halv hundrede Aar dansede Fr. Bremer baade « Pol- 
skan« og andre Danse med dem, ja hun fik de ellers 
tunge Folk saaledes elektriserede, at de tilsidst dansede 
rundt udenom Huset. Senere vandrede de alle i den 
stjerneklare Aften langs Søens Bred og sang Tegners 
Stjernesang og tilsidst efter Fr. Bremers Opfordring den 
gamle Aftensang: «Nu hvilar hela jorden.« Om Natten 
maatte den fine Dame tage til Takke med at ligge i Seng 
sammen med en Enke Petterson, noget aldeles uvant for 
hende, men hun kunde rigtignok heUer ikke uden et kort 
øjeblik falde i Blund. Ved Afskeden næste Dag vidste 
dé taknemlige Mennesker ikke, hvorledes de skulde udtrykke 
deres Glæde over hendes oplivende Besøg i deres Ensomhed. 
Madam Petterson vilde absolut forære hende sin eneste 
Guldring, hvilket Fr. Bremer havde sin Nød med at 
afværge. Med Glæde i Sindet drog hun bort. «Et nyt 
Skandinavien«, skriver hun, «vil en Dag blomstre i Missi- 
sippidalene, i den store Folkesamling, med Mænd og Kvinder, 
med Lege, Sang og Dans, med Dage saa glade og skyld- 
frie som denne Dag blandt Svenskerne ved Pine Lake.« 

Fra Milwaukee gik Eejsen videre Vester paa i en 
Slags Diligence. Hun havde ingen Bekendt med sig. 

Vognen var fuld af « Herrer », som hun klemtes imellem, 
og hun maatte støtte sig paa sin Paraply for ikke at 
styrte ned af Sædet, da Vognen skumpledes paa det 
ubarmhjertigste. Aldrig havde hun k^ert paa en saa 
skrækkelig Vej eller rettere Ikke-Vej, thi den var omtrent 
i Naturtilstand. Snart plumpede de ned i dybe Vand- 
huller, snart vare de oppe paa Brinker, til andre Tider 
kørte de lange Strækninger gennem Vand. Man trøstede 
Fr. Bremer med, at det var ikke uvery often^^, at Vognen 
væltede. Endelig naaede de Byen Watertown, hvor hun 
overnattede. Men da man her erfarede hendes Navn, vilde 
Værten ikke tage imod Betaling, ligesom Postvæsenet ogsaa 
gav hende fri Befordring. Videre ankommen med Dili- 
gence til Madison gjorde hun herfra Udflugt til en norsk 
Koloni Koskono.ng, en Tur paa 24 engelske Mil, ledsaget 
af en Fru Collin. Den gik gennem helt uopdyrkede Egne, 
der ganske nylig havde været i Indianernes Besiddelse. 
I Kolonien besøgte hun den norske Præst Preuss, som 
hun ikke traf hjemme, men hans unge 19aarige Hustru, 
Barnebarn af Biskop Nordahl Brun, nylig kommen fra 
Norge, blev meget glad ved Fr. Bremers Ankomst. Den 
unge Kone følte sig ilde til Mode og ensom i denne Egn, 
hvad man ikke kan undre sig over. Efter en Nat, der 
blev urolig ved et voldsomt Tordenvejr, vandrede Fr. Bremer 
om Morgenen ud for at se sig om i Kolonien og gik ind 
til mange Familier, som hun talede Norsk med. Her var 
henved 700 Mennesker, altsaa var det en langt større 
Koloni end den svenske ved Pine Lake, og det gik dem 
ogsaa bedre, men der var ikke hyggeligt inden Døre hos 
dem, da alt gik ud paa Arbejdet i Marken. 

Fra Madison kørte Fr. Bremer til «Blue Mound», et 
lille ensomt liggende Bjælkehus, der baade var Posthus 
og GæstgiversteiJ. Det laa i en stor Højde med en 
umaadelig Udsigt, Qernt fra alle Beboelser. Da der var 
hyggeligt, om end ganske tarveligt, i Huset, slog Fr. Bremer 
sig til Ro her et Par Dage og nød med fornøjet Sind, 
hvad det formaaede: Kartofler, Mælk, Smør og Brød, 

sammen med Karle og Piger og Tusinder af Fluer. Hun 
fandt, at disse Maaltider vare mange Gange bedre end de 
fashionable Middage i New York og Boston. Den første 
Dag vandrede hun ganske ene langt ud i den uhyre Præri 
og nød Ensomheden i Ro. «Hvor stort er ikke Indtrykket 
af disse uendelige Strækninger med deres Ensomhed og 
Tavshed!« udbryder hun. «I Sandhed, de lade Sjælen 
udvide sig og voxe og aande med dybere Drag! — Det 
store Vesten! Ja vel! Men hvilken Ensomhed! Jeg saa' 
ingen Boliger, ingen Mennesker, intet Dyr, intet uden 
Himlen og den blomstersmykkede Jord. Dagen var skøn 
og varm.« Man forstaar, at det stemte godt med 
hendes Sind. 

Fra dette Sted blev Fr. Bremers Rejse besværligere 
end nogensinde. Hendes Maal var Galena, der ligger ved 
en lille Biflod til Missisippi, men for at naa den maatte 
hun tilbagelægge lange Afstande med « Diligencer«. Da 
hun efter den første Dags Rejse træ.t og ødelagt endelig 
naaede en lille By med et Slags Hotel, vilde hun overnatte 
her. Men til hendes store Forbavselse nægtede Værten 
rent ud at modtage hende. Der holdtes et efter hans 
Mening meget vigtigt Møde i Byen, og alt var optaget 
af Herrer fra Egnen. Alle hendes Forestillinger nyttede 
intet, og saa træt som hun var maatte hun ind igen i 
den uhyggelige Kasse, som kaldtes Diligence. Det blev 
saaledes en Nattur. Inden hun steg ind, raabte hun op 
til Kusken, om han ikke vilde passe paa, at de ikke 
væltede; han svarede, at han skulde gøre sit Bedste, men 
kunde intet love. Hendes Selskab var 3 — 4 unge og 
meget raa « Herrer«. De sang Negerviser, holdt Grin, 
men forulempede dog ikke ligefrem Fr. Bremer, der tryk- 
kede sig op i sit Hjørne. Tilsidst bleve de trætte og faldt 
i Søvn. Rejsen gik dog nogenlunde; kun én Gang var 
det galt fat med Vognen, og da maatte Herrerne ud for 
at rydde Vejen. Glad var Fr. Bremer, da hun endelig 
naaede Galena, men her maatte hun ogsaa lægge sig 
til Sengs i to Dage ovenpaa Besværlighederne. 

Hermed endte for lange Tider Fr. Bremers Landrejser. 
Nu skulde hun færdes paa den langt bekvemmere Maade, 
paa Vandvejene. Den 15de Oktober afsejlede hun fra 
Galena med en Dampbaad, var snart i Missisippi og 
drog nu mod Strjommen Nord paa. Det blev en sken 
og i alle Maader behagelig Rejse. Alt eftersom de 
kom højere opad, bleve Flodbredderne mere og mere 
maleriske; tit kom de forbi Klipper af fantastiske Former ; 
Højderne til begge Sider overgik i Fr. Bremers Ojne langt 
Rhinens Bjerge i Storartethed.. Til venstre havde de nu 
Minnesota, som dengang endnu tilhørte Indianerne, og 
der viste sig mange af disse. Mændene vare indsvøbte i 
røde eller lysegule Tæpper, Kvinderne saas gerne syslende 
ved et Baal, ofte med et Barn paa Ryggen. Hist og her 
sneg en Kano sig hurtig og ligesom sky afsted langs 
Buskene paa Bredden. Kaptainen paa Dampskibet havde 
i flere Aar levet blandt Indianerne og var vel kendt af 
dem. En Gang imellem, naar de sejlede forbi en større 
Flok, opløftede han et underligt, vildt Raab, som strax 
blev besvaret af Indianerne. Nogle af disse Vilde kom 
ombord for at sejle med, og det morede Fr. Bremer at 
iagttage dem. De trak et Stykke mørkt Kød frem af 
en Pose og skiftedes til at rive Stykker af det med 
Tænderne. Da Fr. Bremer bød en Indianerkone noget 
Kage og Frugt, rev hun det næsten ud af hendes Hænder 
og lo. Der\ar ogsaa et Par unge Krigere ombord med 
høje Fjer paa Hovedet og bemalede med rød og gul 
Farve. De havde den ægte Indianertype : Næser, som lig- 
nede Høgenæb, nedadgaaende Mundlinier, som gav dem 
et haanligt Udtryk, og skarpe øjne, der ligesom vilde 
Dyrs stadig spejdede uroligt ud i det Qerne. Hvor for- 
skellige fra de godmodige Negere! 

Om Aftenen saas mange Baal brænde paa Højderne 
og Indianere i Mængde omkring dem. Der var i det hele 
stadig vexlende Skuespil af Natur og Menneskeliv i sin 
Vildhed. Hvor frydede ikke Fr. Bremer sig I Hun ønskede, 
at Rejsen maatte vare meget længere end den i Virkelig- 

heden kunde. Og hvor bekvemt var det ikke at kunne 
sidde paa det jøverste Dæk og ligesom lade Panorama efter 
Panorama glide forbi sig. Alt var desuden godt indrettet 
paa Skibet, og hver Passager paa 1ste Plads havde sin 
egen Kahyt. 

Man nærmede sig nu St. Paul, Endemaalet for 
Kejsen. Inden de naaede den, passerede de en hel indiansk 
By af skindklædte Hytter med et Bjælkehus for en Mis- 
sionær midt imellem. St. Paul var dengang en lille, kun 
18 Maaneder gammel, By med 2000 Indbyggere, og alt 
var i sin første Vorden. Fra Ånlægspladsen ved Floden 
gik man ad Trapper, indhuggede i Klippen, op til selve 
Byen, der laa højt og stateligt paa et Fjeld. Fr. Bremer 
var saa heldig at blive indbudt til at være Gæst hos den 
fornemste Mand i Byen, Hr. Ramsay, der var Guvernør i 
Minnesota. Hans Bolig var endnu meget primitiv, saa at 
f. Ex. Forstuen tillige var Kontor, men han var i Færd 
med at bygge et nyt Hus udenfor Byen. Her i St. Paul 
vrimlede det af Indianere. Krigere skred langsomt og 
værdigt frem med blank Oxe i Haanden, som oftest malede 
paa den mest afstikkende Maade, saasom det halve Ansigt 
med zinnoberrøde Streger og Pletter, det andet halve med 
gule; én havde en stor rød Plet paa Næsen, en anden 
sin Pande malet i sorte og gule Ruder, atter en anden 
med kulsorte Ringe om jøjnene. Alle Krigere bar ørne- 
Qer i Haaret. Kvinderne vare kun lidet bemalede og saa' 
mest' ud som Trældyr med krum Ryg. 

Naturligvis maatte Fr. Bremer gøre nærmere Bekendt- 
skab med Indianerne, og det lod sig let udføre. Guver- 
nøren fulgte hende over til den vestre Side af Floden, 
hvor deres Territorium var, og førte hende ud til deres 
Telte. Udenfor disse laa mange Hunde bundne. Fr. 
Bremer kom ind i et Telt efter Guvernørens Anvisning. 
En Ild brændte midt paa Gulvet, og ved den sad to Mænd 
og tilsleb Pibehoveder af en blodrød Stenart. Langs 
Væggene var en hel Del Kvinder, der saa' venlige ud, og en 
Flok Børn. Kvinderne gav Plads paa deres Skindpuder, 

at Fr. Bremer kunde sætte sig hos dem ; de gamle lo , og 
de unge Kvinder saa' bly ud. Det var netop deres Mid- 
dag, og Fr. Bremer fik Lov til at smage deres Mad, en 
Slags Vandsuppe med Bønner , som smagte af ingenting, 
og derefter en Kage, som kunde gaa an. Hele Scenen 
herinde tiltalte hende ikke lidet: Mændene filede. Ilden 
lyste. Kedlen kogte. Kvinderne spiste og stirrede paa hende, 
og hun, — ja hun tænkte, at Indianerlivet var vist lykke- 
ligere end et forfinet Selskabsliv. Men saa kom hun til 
at tænke paa Indianerkvinderne. Og saa maatte hun dog 
frabede sig den Lykke. Her boede tre Mænd med 12—13 
Hustruer. Saa er det overflødigt at sige mere. 

I et andet Telt fik hun god Brug. for sit Tegnetalent. 
Hun fik (ved Guvernørens Hjælp) en smuk ung Pige til 
at sidde for sig i Brudedragt af skarlagenrødt Uldtøj, bro- 
deret og besat med Sølvringe, ligeledes en gammel Høv- 
ding og en ung Kriger i fuld Puds. 

Kun altfor snart maatte hun forlade St. Paul og 
drage tilbage samme Vej , hun var kommet , Syd paa. 
Missisippi kunde kun besejles en Smule nordligere end 
St. Paul, nemlig til Vandfaldene ved St. Anthony, som 
hun ogsaa havde besøgt. Men Minnesota gjorde i det hele 
det gunstigste Indtryk paa hende, og hun mente med 
Rette, at her maatte kunne blive et Ny-Skandinavien, 
hvor Svenskerne vilde genfinde deres klare Søer og Danskerne 
deres Marker og Græsgange. Dette er jo ogsaa for en Del 
gaaet i Opfyldelse. 

Den 25de Oktober gik altsaa Eejsen Syd paa ned ad Mis- 
sisippi, men denne Gang forbi Galena lige til St. Louis. 
Sejladsen blev gjort baade ubehagelig og farefuld derved, 
at to store Baade, ladede med Bly, vare paa Slæbetov, og 
de skurede tit meget uhyggeligt imod Skibet. Ulykkes- 
tilfælde vare ogsaa hyppige her paa Floden. Hun var der- 
for stadig i sine Klæder, og flere af Passagererne havde 
life-preservers af Kautschuk med sig. Selskabet var for- 
øvrigt ikke særlig tiltalende; mange af de rejsende Herrer 
saa' ud til allehaande. Efter forskellige Besværligheder 

naaede de endelig St. Louis efter mange Dages Sejlads, 
og skønt det var i November, var her endnu sommervarmt. 
I St. Louis, der jo ligger ved Missouris Udløb i Missisippi, 
og hvor der paa Grund af disse store Vandveje altid er 
megen Færdsel af Skibe, følte hun sig ikke synderlig 
hyggelig til Mode. I Gaderne færdedes mange bandit- 
agtige Mandfolk. Dog maatte hun forblive her temmelig 
længe, inden hun kunde komme videre med ét Dampskib, 
der skulde til Cincinnati, som var hendes nærmeste Be- 
stemmelsessted. 

Saa gik Kejsen altsaa til denne By. Da Skibet for- 
lod Missisippi og drog ind ad Ohiofloden, forandredes Land- 
skabets Præg. Floden var betydelig smallere. Bredderne 
vare højere og skovklædte. Efter 6 Dages Rejse kom hun 
lykkeligt til Cincinnati, en allerede dengang betydelig 
og tillige smuk By, og befandt sig snart i en venlig Fa- 
milies Skød, som havde indbudt hende. Her traadte Ci- 
vilisationen hende igen i Møde ; hun blev idelig indbudt 
til Selskaber og blev kendt med mange Mennesker i den 
Maaned , hun opholdt sig her. Men hvor godt hun end 
havde det paa dette Sted, hvor hun, saa at sige, var i 
Midtpunktet af Unionen (som den var dengang) og følte 
sig baaret oppe af Deltagelse og Venlighed, saa maatte de 
foregaaende Maaneders æventyrlige Eejse i de helt eller 
halvt vilde Egne dog staa i en særegen Glans i Mindet. 
Det var i Virkeligheden noget af det interessanteste i hele 
Fr. Bremers bevægede Liv, og den enlige Færden dér 
stemmede bedst med hendes Sjæls Eetning. — 

»Belæsset med Gaver« afsejlede Fr. Bremer d. 18de De- 
cember fra Cincinnati paa et vældigt Dampskib, der førte 
henved 1000 Kreaturer fra « Svinebyen » , som den er 
kaldt, men kun faa Passagerer. To Dage efter vare de 
i Missisippi, og nu gik Sejladsen ned ad denne. Først 
kom de igennem Bomuldsegnene med deres hvidmalede 
Slavekolonier, sorte Arbejdere og store Bomuldspoppel- 
Skove. Atter efter nogle Dages Sejlads kom ^e igennem 
Sukkerregionen, og her mærkedes den sydlige Beliggenhed, 

idet den mildeste Sommerluft slog dem i Møde. Overalt 
saa' man Slaver i Arbejde, men hvad Fr. Bremer hørte af 
Medrejsende om deres Behandling, fyldte hendes Hjerte 
med Sorg og Harme. 

Lige til Jul kom Fr. Bremer til Sejladsens Maal New 
Orleans, som i Halvmaaneform bredte sig indbydende 
for hendes -Øjne, og Juleaften tilbragt hun i St, Charles- 
Hotellet dér. Hermed havde hun nu i fuldere Maal end 
nogensinde før sin Fod paa Sydens Grund. Det franske 
Sprog, som almindeligt tales her, lød som en velkommen 
Musik i hendes -Øren, efter at hun saa længe havde hørt 
og talt det umelodiske Engelsk. Hun boede i et Pensionat 
og benyttede Tiden godt til at sætte sig ind i Forholdene. 
En flink Læge var hendes Vejviser til forskellige Steder, 
saaledes til en Auktion over Slaver. Denne holdtes i en stor, 
smudsig Sal. Langs den ene Væg stod de kulørte Mænd og 
Kvinder, der skulde sælges; af Købere var der en Snes 
« Herrer »), som kastede fortørnede Blikke til den fremmede 
Dame, der havde vovet sig ind her. En engelsktalende Auk- 
tionsholder traadte op påa en Forhøjning, og nu begyndte 
Forretningen. Den første « Genstand« var en Mulatindemed 
et Barn ved Brystet. Auktionsholderen priste hendes gode 
Egenskaber, Helbred, Karakter og bemærkede, at Barnet, 
der gik med i Købet, jo forhøjede hendes Værdi. De til- 
stedeværende bød med Hovednik ligesom sædvanligt er 
hos os. Hun blev solgt for 700 Dollars. En ung be- 
hændig Negerpige gik for 350, en ung Mulat, der havde 
været Tjener, for 5 — 600 Dollars. Og saaledes blev man 
ved. Indtrykket var uhyggeligt. 

En anden Udflugt gik til et Fængsel. Her var ad- 
skillige meget frække Damer, som havde bidt Hovedet 
af al Skam, og iblandt dem nogle Negerinder, som 
aldeles uskyldige holdtes i Forvaring, fordi deres Herre var 
gaaet i Kaution for en Mand, der havde spillet Fallit, af 
hvilken Grund der var lagt Beslag paa hans Ejendomme, 
og dertil hørte ogsaa disse Negerinder. Fr. Bremer spurgte 
Dommeren, der viste hende om, hvor længe disse Slaver 

skulde blive i Forvaring her, hvortil han svarede: «2 — 3 
Uger«). Men en af Negerinderne sagde halvt vemodig, 
halvt ironisk: «2 Uger! Vi har allerede siddet her i 2 
Aar!») Dommeren søgte forgæves at skjule sin Ærgrelse. 

Som Modsætning hertil var Fr. Bremer i Operaen. 
Her saa' man New Orleans' Dameverden som en Samling 
hvide Eoser, idet de alle vare i hvide Florsdragter med 
bar Hals og Arme, det yppige sorte Haar kun smykket 
med Blomster. Alle havde de fine, blege Ansigter, farvede 
med hvid Sminke. Et Sted, hvor man kunde se 
den lavere Verden, var paa det franske Torv, hvor der 
solgtes dejlige, sydlandske Frugter, Blomster, Brod og mere; 
man kunde tro sig hensat til Paris, hvis ikke de mange 
kulørte Mennesker, deriblandt ogsaa Indianere, havde revet 
én ud af denne Illusion. 

Fr. Bremer gjorde fra New Orleans en Udflugt til 
Mobile i Staten Alabama. Den laa dejligt ved den 
mexikanske Golf med skønne Magnoliaskove omkring. 
Naar hun her gik sin sædvanlige Morgentur, gjaldt den 
en Indianerlejr lidt udenfor Byen. Det morede hende 
meget at betragte disse Menneskers daglige Liv. De boede 
i 13 Hytter af Bark, og hun fandt dem altid i Færd 
med at spise; de unge Mænd vare dog som oftest borte 
paa Jagt. Disse Indianere gik med Bing i Næsen. 
Fr. Bremer gjorde i Mobile Bekendtskab med en Fru Oc- 
tavie le Vert, som hun følte sig meget draget til. Denne 
Dame havde før levet et ægte verdsligt og flot Liv, men 
efter en stor Sorg var hun gaaet i sig selv og havde trukket 
sig tilbage fra Verden. Hun var aandelig interesseret 
i mange Ting, og det var en stor Nydelse for Fr. Bremer 
at samtale med hende. De aftalte, at de sammen vilde 
rejse til Cuba, og sejlede nu i Forening først til New 
Orleans. Men midt om Natten løb Dampskibet paa Grund 
og blev siddende fast til om Eftermiddagen Kl. 1. Da de 
saaledes meget forsinkede endelig naaede New Orleans, 
var Dampskibet til Cuba afgaaet, og de maatte indlogere 
sig paa St. Charles-Hotellet, der trods sin uhyre Størrelse 

var saa optaget, at de kun kunde faa Værelser paa 4de Sal. 
Fr. Bremer var ikke hyggelig til Mode ved at bo saa højt, 
da hele Hotellet var af Træ, og Faren ved en Ildebrand 
forfærdelig. Et Par Dage efter flyttede hun efter Ind- 
bydelse hen til en vakker Familie i Byen, hvor hun boede 
godt. Kort efter kom det Budskab: «Charles-Hotellet 
brænder!)) Og det var virkelig Tilfældet. Ilden var op- 
kommet i Fru le Verts Værelse, men hun var ikke hjemme, 
og til alt Held var det midt om Dagen. Paa 3 — 4 Timer 
laa hele Hotellet i Aske, og mange Kejsende mistede deres 
Sager. Fr. Bremer var saaledes ved en god Styrelse sluppet 
for Forskrækkelsen og for at miste sin Bagage. Hun 
takkede Gud for hans Beskærmelse, og end mere Grund 
følte hun til Tak, da hun ved samme Tid erfarede, at ikke 
mindre end 5 Dampskibe for nylig vare sprungne i 
Luften med Passagerer paa den samme Missisippi-Koute, 
som hun for kort Tid siden havde tilbagelagt. 

Hun besøgte under sit Ophold i New Orleans baade 
Skoler og Kirker og fortæller, hvorledes hun i en af disse 
sidste overværede en Negergudstjeneste, et methodistisk 
saakaldt Class-meeting. Her var der Negerpræster og 
ExhortorSy som tilraabte deres Tilhørere korte Ord, saa- 
søm: '.Hold fast ved Kristus! Han er Herren! Han vil 
hjælpe! Tro paa ham, min Søster og Broder! Paakald 
ham!« Og fra Tilhørerne lød der lignende Udraab som 
Svar, saasom: « Ja kom, Herre Jesus !» eUer ligefrem hyste- 
riske Udbrud. Kundt om i Kirken saa' man Folk hoppe 
op og fægte med Armene i Luften. Naar en Exhortor 
havde prædiket for en enkelt — hvilket idelig skete, thi 
der var adskillige Exhortors — kunde denne Tilhører 
strax efter rejse sig og prædike for ham til Gengæld. En 
ung Pige rullede i Krampetrækninger om paa Gulvet, men 
snart efter saa' man hende staa op og raabe Halleluja! 
Hele Kirken var saaledes fuld af Skrig og Larm. Den 
samme Pige faldt siden igen om og var aldeles borte og 
bevidstløs. Hun blev taget op og lagt paa en Bænk. 
«Hvad er der i Vejen med hende?« spurgte en Dame, der 

ledsagede Fr. Bremer. i'^Converted^) (omvendt), var det 
korte Svar. Noget efter kom Pigen til sig selv og saa' 
sig forundret om med et underligt Blik. — Fr. Bremer 
saa' i alt dette en religiøs Scene, som stemmer med det 
afrikanske Liv, der er vidt forskelligt fra det europæiske. 

Den 28de Januar 1851 afsejlede Fr. Bremer til Cuba 
uden Ledsagelse af Fru le Vert, der var bleven forhindret. 
Den mexikanske Golf viste sig næsten sortblaa. Himlen 
ogsaa blaa med lette, hvide Somjnerskyer , og der blæste 
en frisk, mild Vind. Saaledes var Sejladsen overordentlig 
behagelig den første Dag, men derefter blev det Graavejr 
og Blæst. Den anden Dag om Eftermiddagen skimtede 
man højt oppe i Skyerne Bjergspidser og Klippe- 
tinder; det var Cuba, men der var endnu en lang Vej 
dertiL Om Natten blev det en hel Storm, Skibet kastedes 
voldsomt omkring. Bølgerne slog gennem Vinduet ned i 
Fr. Bremers Køje, men da Vandet var lunkent og hun 
trængte til frisk Luft, foretrak hun at lade det staa 
aabent og ligge i et vaadt Leje den Nat. Og det bekom 
hende ikke ilde. 

Om Morgenen laa Dampskibet udenfor Havana. Et 
dejligt Skue viste sig for Fr. Bremers -Øje, da hun traadte 
op paa Dækket. Hun var paa én Gang hensat til den 
tropiske Verden. Byen laa smilende og ubeskrivelig 
skøn med sit Myldr af blaa, gule, grønne, orangefarvede 
Bygninger og sine ranke Palmer. Paa en Højde til venstre 
saa' hun høje, kandelaberagtige Planter, som hun ingen 
Forestilling havde om. Luften var blaa, ren og skær. 
Men i Modsætning til alt det skønne faldt hendes øje 
ogsaa strax paa et uhyggeligt Fængsel og en Galge. I 6 
Timer maatte Passagererne vente, før de fik Tilladelse til 
at gaa i Land, fordi en forhenværende Anfører for en 
Eøverexpedition var ombord. 

Endelig befandt Fr. Bremer sig paa et smukt Hotel i 
Havana. Her hørte hun til sin Overraskelse, at hendes 
Landsmandinde Jenny Lind ogsaa var i Havana, men 
skulde nu rejse derfra. Fr. Bremer kendte Jenny Lind 

godt hjemme fra og skattede hende højt, ikke alene som 
Kunstnerinde, men som et dybt, religiøst Menneske^). 
De havde været Venner, men der var kommet noget imel- 
lem dem. Saasnart nu Fr. Bremer havde erfaret, at Jenny 
Lind var i Byen, skrev hun strax et venligt Brev til hende. 
Da hun om Aftenen med et Lys og et Glas Vand i 
Haanden gik op ad Trappen til sit Værelse, hørte hun 
nogen nedenfor nævne sit Navn. Forundret vendte hun 
sig, og der nede med Haanden paaEækværket stod Jenny 
Lind med et venligt, straalende Ansigt. I en Fart kom 
Fr. Bremer ned, bøjede sig over Eækværket og kyssede 
hende. Glemt var i samme Nu alt, hvad der havde været 
imellem dem. Saa kom de hurtigt op paa Værelset og 
fik. udtalt sig for hinanden. Jenny Lind var endnu to 
Dage i Havana, og i den Tid vare de næsten stadig 
sammen. Den verdensberømte Sangerinde havde mest 
Lyst til at tale om Sverige, om de gamle Venner dér, ja 
ogsaa om Kristendommen. Hun udtalte sig om, at lykke- 
ligere end det omflakkende Kunstnerliv var det dog at 
kunne leve et stille Familieliv, hvorved Fr. Bremer kom 
paa Tanke om, at hun havde Planer om at gifte sig, 
hvilket ogsaa skete snart efter. Fr. Bremer skriver om 
hende: «Jeg er i flere Henseender ikke rigtig klog paa 
hende, men en ualmindelig og i flere Henseender overlegen 
Natur bliver hun altid og saa frisk svensk. Jenny Lind 
er i Slægt med TroUhåttan. •> I Sangerindens Følge paa 
denne hendes store Tourné i Amerika var den bekendte 
Barnum, som hun roste meget. Nu gik hendes Eejse til 
New Orleans paa et Dampskib, opfyldt af Kaliforniafarere, 
der vilde prøve deres Lykke ved Guldgraveri. Fr. Bremer 
var til Afsked ude ved Skibet og overrakte hende en 
Buket Eoser. 

Livet i Havana frembød megen Nyheds-Interesse for 
Fr. Bremer. Dejligt var der og Heden paa denne Aarstid 



*) Fr. Bremer omtaler hende meget anerkendende f. Ex. i Brev til 
H. C. Andersen af 6. Novbr. 1843. 

— i Februar — ikke overvældende. En frisk Brise fra 
Havet luftede altid. Om Dagen spadserede hun meget 
ud, ofte alene, ofte sammen med nye Bekeirdte. Om Af- 
tenen og et Stykke ud paa Natten sad hun gerne paa 
Hotellets flade Tag og nød den rene Luft, den stjerne- 
saaede Himmel. Et sagte Kvidder hørtes da bestandig; 
det var ikke af Fugle, men af øgler. Stadens Huse vare 
lave, Gaderne smalle og ikke brolagte; de fleste, som 
færdedes til Fods, vare Negere og Mulatter, men henad 
Aften kørte den flne Verden ud i store Kabrioletter med 
uhyre Baghjul; Damerne altid i hvidt Flor med bart 
Hoved og Blomster i Haaret. Fr. Bremers nærmeste Om- 
gang var en Grossererfamilie Tolmé, hvor Fruen var dansk 
Kreolerinde fra St. Croix. Her gik det livligt til, og her 
var god Lejlighed til at gøre Bekendtskaber. Et Par Dage 
var Fr. Bremer i Besøg i S er ro, et Par Mil fra Havana, 
hos en tysk Familie. Hun fandt det her saa yndigt en 
Nat, at hun af lutter Henrykkelse ikke kunde sove, men 
idelig stod op fra sit Leje for at betragte Himmel og 
Jord. Det mest fortryllende Sted var imidlertid Biskop- 
pens Have. Den var som et rent Paradis, syntes hun. 
Baade Træer og Blomster vare en fuldkommen Dejlighed. 
Her var Alleer af Palmetræer, Lunde af Bambustræer; 
gule, fintduftende Jasminer hang i lange Banker. Og over 
det hele bredte sig den pragtfuldeste Himmel. Aldrig 
havde hun tænkt sig, at der kunde være en saadan Her- 
lighed i denne Verden, og hvorledes maa det saa være i 
en anden og bedre? Hun gik om og priste Gud i sit 
Hjerte. 

Fra Midten af Februar begyndte det dog at blive vel 
varmt i Havana, og om Natten plagede Muskitoerne 
slemt. Fr. Bremer var derfor glad ved at forlade Byen og 
paa Jernbane tage til Matanzas i Besøg hos en Familie. 
Her tilbragte hun stille Dage i de mest henrivende Om- 
givelser. Det er en bjergfuld Egn; den tropiske Vege- 
tation er meget yppig, og det myldrer med Kolibrier, men 
som Modsætning til Dejligheden er her ogsaa meget ube- 

hageligt Kryb. Herfra besøgte hun flere Plantager, saa- 
ledes en Sukkerplantage, 15 Mil fra Matanzas, hvor hun 
blev en UgeStid. Her saa' hun for første Gang rigtig, 
hvor haardt Slaverne bleve behandlede. Opsynsmanden 
svingede stadig sin Pisk og lod den falde paa deres Ryg 
under Udraabet; Af-rea (skynd dig)! Alligevel saa' 
Slaverne, mærkeligt nok, ret muntre ud. Fr. Bremer 
spadserede idelig omkring i den skønne Egn, men havde 
til Beskyttelse tre tamme Blodhunde med sig, som trolig 
fulgte hende overalt, og det ktinde nok behøves, da Ste- 
det var usikkert paa Grund af bortrømte Negerslaver, der 
vare meget farlige. Paa Plantagen St. Amelia, der til- 
hørte en Fru de Coninck, og hvor Fr. Bremer ogsaa op- 
holdt sig en Tid, vare Slaveforholdene endnu værre end 
paa den forrige. Med stor Haardhed bleve de ulykkelige 
Mennesker, hvoraf en Del lige var -kommen fra Afrika, 
drevne til Arbejdet, og Hviletiden var urimelig kort, 
navnlig paa den Tid, da der var Travlhed med Sukker- 
rørene. Selvmord forefaldt ofte iblandt dem, ja for ikke 
længe siden havde paa én Gang elleve hængt sig i et 
Træ. De havde den Tro, at naar de døde, vilde de op- 
vaagne i deres Hjem i Afrika. Her saa' Slaverne mørke 
og alvorlige ud, men det var da intet Under. Selv om 
Helligdagene gik Arbejdet for sig paa sædvanlig Maade, 
og Piskeslagene lød. De mange Negere paa denne store 
Plantage boede i en Bygning, der lignede en bred Mur 
med smaa Rum i og laa uden om Hovedbygningen. Her 
levede Mænd og Kvinder ligesom Dyr i Fællesskab, og 
det var undtagelsesvis, at der var nogle Par, som stadig 
holdt sig sammen. I religiøs Henseende blev der aldeles intet 
gjort for dem; de vare Hedninger og kendte ikke andet. 
Naturligvis maatte der et strængt Opsyn til, for at disse 
ulykkelige, mishandlede Mennesker ikke skulde gøre Oprør. 
Det maa have været underligt for Fr. Bremer at bo hos 
en Familie, der behandlede sine Slaver paa den Maadé. 

Saaledes besøgte Fr. Bremer forskellige Plantager og 
fik et kun altfor levende Indtryk af Slaveriets Elendighed. 

Regntiden begyndte nu at nærme sig — det var i Begyn- 
delsen af April — og Luften var om Aftenen fuld af Ild- 
fluer, Cucullos, der saa' ud som flyvende Stjerner. Paa 
Himlen viste sig det store Stjernebillede Sydkorset, som 
virkelig ganske ligner et Eors, men paa samme Tid saas 
ogsaa Karlsvognen og Polarstjernen. 

Den 15de April var Fr. Bremer atter i Havana. Det 
blev nu Paaske, og Hjøjtiden fejredes med militær Parade 
inde i Kirken paa Skærtorsdag, og de andre Helligdage 
med store Processioner. Langfredag bares en Kristusfigur 
frem paa en Baare, derefter en grædende Marie i guld- 
kantet Fløjelskjole med gylden Krone paa Hovedet samt 
flere andre Helgener. Paask^dag optraadte én Procession 
med en opstanden Kristus og en anden med en sjørgende 
Magdalena. De styrede mod hinanden, og da de mødtes, 
affyredes et Signalskud, hvorpaa alle Kirkeklokker ringede, 
Flag hejsedes, og Fanfarer lød. Dette var tillige Tegn til, 
at Fasten nu var endt, og et øjeblik efter genlød Gaderne 
af rullende Vogne og alskens Lystighed. Fr. Bremer skri- 
ver, at paa Cuba var der en næsten fuldstændig Mangel 
paa al Kristendom, og de mange katholske Gejstlige 
førte et Liv, der maatte nedbryde al Agtelse for dem. 
Paaskemorgen vandrede Fr. Bremer alene i et Anlæg ved 
Havana; det var den dejligste Belysning, hvide Duer slog 
ned i Vandbassinet, grønne øgler spillede paa Muren. 
Hun følte sig glad, og i hendes^ Hjerte lød der en Tak 
til ham, der er opstanden, og som hun følte var hendes 
bedste Ven. 

Endnu en større Udflugt gjorde Fr. Bremer for at 
besøge en Madame Carrena, en særdeles hæderlig Dame, 
som handlede mod sine Slaver som en Moder. Men hun 
havde megen Besvær med at finde hende, thi Familien 
var rejst til et Badested paa Sydsiden af Cuba, og først 
efter forskellige Æventyr lykkedes det Fr. Bremer at komme 
til hende dér. Opholdet ved dette Badested var imidlertid 
ikke behageligt. Det hele bestod kun af et Par smaa 
Fiskerhytter paa aaben Mark ved en lille Flod, der faldt i 

Havet. Her levede Familien paa Feltfod, og Fr. Bremer fik 
til sit Logis en Hytte paa den anden Side af Floden, hvor 
Vinden blæste igennem den flættede Kisvæg. Om Dagen 
var hun sammen med Familien, men om Aftenen gik hun 
paa en rystende Spange over Floden til sin Hytte, hvor hun 
laa ganske ene. Vinden pustede tit hendes Lys ud, og hun 
sov kun lidt, men var alligevel ufortrøden. Da det imid- 
lertid blev Højvande, og Bølgerne gik lige op til Hytterne, 
bleve de nødte til at opgive Badningen og drog nu til 
Familiens Plantage Concordia. Her tilbragte Fr. Bremer gode 
Dage sammen med den hæderlige og intelligente Frue, og 
herfra skrev hun et udførligt Brev til Enkedronning Karo- 
line Amalia, hvem hun havde lovet at meddele noget om 
sin Rejse. 

Den 8de Maj forlod Fr. Bremer Cuba og bragte med 
sig herfra Indtrykket . af en henrivende Natur , en umaa- 
delig Høflighed, navnlig fra de spanske Herrers Side, 
en næsten fuldstændig Irreligiøsitet og en i al Fald mange 
Steder daarlig Behandling af Slaverne. Dog bemærker 
hun, at hun har set denne endnu umenneskeligere i Syd- 
staterne. Hun sejlede nu Nord paa og kom til Char- 
leston, hvor hun gensaa' sin Veninde Fru Howland, 
men herfra afgik hun strax til Savannah og sluttede sig 
til nogle af sine Bekendte her. Oberst Mac-Intosh med 
Familie og flere andre, for med dem at gøre en Eejse 
ned i Florida. En saadan Eejse vilde vel frembyde 
adskillige Besværligheder, men Fr. Bremer følte sig nu 
stærk, og alle hendes Venner fandt ogsaa, at Opholdet i 
Syden havde forynget hende. 

Eejsen til Florida foregik som Dampskibstur paa 
Floder og Søer, der staa i Forbindelse med hinanden. 
Først dampede de længe ned ad en smal lille Flod, der 
slyngede sig ud og ind, saa at Sejladsen var meget van- 
skelig. Det endte da ogsaa med, at de Løb sig saa grun- 
dig fast i den bløde Bred af en Odde, at de hverken 
kunde komme frem eller tilbage, men sad som fastmurede 
med grønt Græs rundt om sig. Trods alle Forsøg maatte 

de blive her to Dage. Dette var jo ikke morsomt, men 
de våre saa mange Damer i Selskabet, at de meget godt 
fordrev Tiden med hverandre. Paft Skibet var en smuk 
Dame paa knap 40 Aar med lyse Lokker og et fornøjeligt 
Udseende. Ved at konversere hende, opdagede de andre, 
at hun havde begravet tre Mænd og nu var Enke med tolv 
Børn, hvoraf ni døde, og tre Børnebørn. «Og.De er kom- 
met meget godt over disse Tab.>, sagde Fr. Bremer for- 
undret. iiYes; indeed!>y svarede den fornøjede Dame. «0g 
De har maaske ikke noget imod at gifte Dem for fjerde 
Gang?» spurgte en anden Dame noget nysgerrig. «Aa 
nejn, svarede Enken ganake roligt, «hvis jeg derved kunde 
faa det bedre (better 7nyself).» — Endelig slap de da løs 
af Fangenskabet derved, at et andet Dampskib kom og 
tog dem med. Siden sejlede de ind paa Alabamafloden 
og derfra paa St. Johnfloden, der udvider sig til en sam- 
menhængende Eæ.kke Søer. Kejsen gik her gennem Urskov 
i en overvældende Yppighed. Her var Palmetræer, Mag- 
nolia, vilde Oranger, og især et Myldr af glimrende Slyng- 
planter, vild Vin, Konvolvolus, Vanille, som dækkede 
Træer og Stubbe og dannede hele Portaler, Templer og 
Pyramider. Viftepalmer og høje Cypresser ragede op over 
det hele. Her var ogsaa mange Slags Dyr, Skildpadder, 
Alligatorer, Hjorte, Pantere, Tigere, sorte Bjørne. Om- 
kring Blade og Blomster snoede sig tit Giftslanger, og 
der var slemme Insekter. Tillige var den fugtige Luft 
opfyldt af alskens farligt Smitstof. Men hele dette yppige 
Naturliv i al sin oprindelige Skønhed og Kraft, som 
Fr. Bremer aldrig havde set Mage til, fyldte og greb 
hende, saa at denne Eejse var som en uafbrudt Fest, og 
det var nemt at nyde det, siddende paa Dækket og 
ladende det passere Eevue for sig. 

Paa den videre Rejse ned i Florida maatte Selskabet 
forlade Dampskibet, der ikke gik længere, og fortsætte 
paa en liUe, ussel Dampbaad, fuld af Kakkelakker. Men 
de vare i godt Humør og tog alt fra den lystige Side. 
Om Natten sejlede de i Maaneskin gennem Urskoven og 

sang. Da de om Morgenen standsede for at samle 
Brænde til Kedlen, gik Fr. Bremer hen ad en Sti, hun 
fandt, ind i Skoven og følte sig glad. «Hvem var mere 
fri, hvem var mere rig end jeg? Hvad vare Livets sæd- 
vanlige Fornjøj eiser og Nydelser, som jeg i Barnagtighed 
ofte havde higet efter, i Sammenligning med disse, som 
nu vare mine?»> Jo længere de sejlede frem gennem Søer 
og Floder, desto yppigere blev bestandig baade Flora og 
Fauna. De pragtfuldeste Blomster paa høje Stilke saas 
idelig, grønne Pappegøjer fløj om i Sværme; Kalkuner 
og glimrende Vandfugle, ugenerte Alligatorer og Masser 
af Fisk tumlede sig omkring dem. Der var et forbav- 
sende Liv. 

Rejsen gik til Munroe-Søen, hvor al Dampbaadsfart 
ophørte. Her var et Værtshus, men Selskabet foretrak at 
blive ombord. De tilbragte her en dejlig, stille Nat. 
Længere Syd paa var det ikke raadeligt at drage; de 
tog nu samme Vej tilbage, men led af Tørst, da de ikke 
havde noget drikkeligt Vand. Imidlertid fik de Kaptainen 
til at sætte dem i Land ved en Samling Orangetræer, 
men det var saa besværligt at komme til dem for Slyng- 
planter , at han og to Mand med øxer maatte bane 
dem Vej. Der var Oranger i tusindvis, mange af Stør- 
relse som Barnehoveder, og de dryssede ned ved den 
mindste Berøring. Saaledes samlede de flere Sække fulde, 
og den kyndige Fr. Bremer tillavede nu en Limonade, 
som kom alle de tørstige Sjæle vel tilpas. Efter adskil- 
lige Besværligheder, især af den trykkende Hede, naaede 
de endelig vel tilbage fra den interessante Udflugt i 
Florida. 

Den 12te Juni tog Fr. Bremer Afsked med Fru How- 
land og sejlede fra Charleston Nord paa. Det var en 
urolig Søtur, men da hendes gamle Ven Maanen kom 
op, blev det bedre. Fra en Kystby tog hun derefter paa 
Jernbane gennem Nord Carolina til Eichmond i Vir- 
ginia, som bekendt Sydstaternes Hovedstad under Borger- 
krigen en halv Snes Aar senere, og efter et kort Ophold 

her drog hun videre til Charlotte vi Ile for at besøge 
en svensk Professor, der var ansat ved det derværende 
Universitet. Det var Skik ved dette, at naar Studenter 
havde tilendebragt deres Studier paa en særlig glimrende 
Maade, traadte de til Slutning frem og holdt en Tale til 
Afsked. Fr. Bremer hørte to saadanne Studenter. Den 
første holdt en meget flydende Tale, i hvilken han i Al- 
mindelighed priste de forenede Stater, men erklærede 
tillige, at Afskaffelse af Slaveriet, Abolitionismen, vilde 
være en Ulykke for Landet. Denne Udtalelse vakte en 
voldsom Bifaldsstorm. Den anden Student, som talede 
en følgende Dag paa en jævn, ukunstlet Maade, gik den 
stik modsatte Vej og angreb Slaveriet som en Skamplet for 
en fri Stat. Han klagede tillige over, at man ikke tog sig 
af de lavere Klasser, som man skulde, thi Frihedens Goder 
burde komme hele Folket til Gode. Efter Talen var der 
en misfornøjet Stilhed; kun nogle faa applauderede svagt. 
Men Fr. Bremer var bevæget til Taarer, og det forekom 
hende, at det var en af hendes lykkeligste Timer i Ame- 
rika, da det var bleven udtalt, som laa hende inderst 
paa Hjerte. Hun havde set nok paa sine Rejser i Syd- 
staterne til at kende Ulykken ved Slaveriet, ja hun havde, 
som hun selv siden har bemærket, set Ting, som hun 
ikke vilde sætte i sin Bog om Amerika for ikke at be- 
skæmme dalevende, men som vare af den mørkeste Be- 
skaffenhed. Hun trængte sig frem til det unge Menneske 
og greb hans Haand med et hjerteligt: '«Tak!» — Siden 
vendte hun tilbage til Eichmond og besøgte her et 
Negerfængsel. Hun saa' her en Mand, der havde hugget 
Fingrene af sin højre Haand for derved at hævne sig paa 
sin Herre, der havde mishandlet ham og solgt hans Kone 
og Børn langt bort. Da Fr. Bremer spurgte ham, om 
han var Kristen, svarede han Nej, han kendte ikke noget 
til det. Hun talede da til ham om den Herre, der har 
sagt: «Kommer hid til mig, I arbejdende og besværede, 
<>g j^g vil give eder Hvile«, og Mandens langtfra tiltalende 
Ansigt opklaredes mærkeligt herved, og viste, at han ikke 

var utilgængelig for noget højere. I et andet Fængsel 
saa' hun i ét Eum nogle kønne, lyse Mulatinder, som 
vare til Købs for en vis Slags Lysthavende, og i et andet 
Kum var der Torturkammer, idet Slaver her bleve piskede, 
fastbundne ved Jernringe til' Gulvet. Og hermed tog hun 
Afsked med Sydstaterne, som hun ikke mere kom til, 
men denne Afslutning var betegnende. 

Fra Eichmond sejlede Fr. Bremer til Baltimore, hvor- 
fra hun med Jernbane tog til Harpers Ferry, et be- 
kendt, meget smukt beliggende Sted med en Geværfabrik 
og en Mængde Arbejderboliger. Her er skønne Bjerge, 
og den lille, vævre . Shenandoah-Flod , dér minder om et 
overgivent Pigebarn, falder her ud i den større, alvor- 
lige Potomac ^). I tre Dage levede Fr. Bremer her, ukendt 
og i Stilhed, for at hvile ud og samle sig. Da hun en 
Aften kom vandrende ene paa en Bjergsti, stødte hun 
paa en Mand, en Irlænder, og rettede nogle Ord til ham 
om hans Arbejde. Den venlige Tiltale bevirkede, at Man- 
den gav sig til at følge med hende, og Samtalen spandt 
sig videre ud. Inden Fr. Bremer vidste af det, friede Ir- 
lænderen til hende, og Situationen, enlig som hun var 
ved Aftentid, begyndte at blive uhyggelig. Men Aands- 
nærværelsen svigtede hende ikke, og hun svarede uforsagt, 
at hun var gammel og vilde naturligvis blive ved at være 
ugift alle sine Dage. Manden mente, at hun saa' godt 
ud og kunde meget vel gøre en Halvdel lykkelig, samt 
at hun maatte trænge til en Ven. Da sagde hun meget 
alvorligt, at hun havde ogsaa en Ven, én alene, og han 
svigtede hende aldrig, men han boede dér oven over 
Skyerne. «Ja, naar De har ham», svarede Irlænderen 
noget lavmælet, »behøver De ikke at være bange for 
noget.)) («Jeg er heller ikke bange, Jim, men gaa nu 
fremad — ahead — for Stien er for smal for to.)) Og 



^) Denne smukke Egn var en Hovedskueplads for Krigen 1861—65. 
Shenandoa-Dalen blev saa ødelagt, at man sagde: «Hvis en 
Krage vilde flyve igennem den, maatte den selv bære sin Føde 
med sig.> 

virkelig gik han, og Fr. Bremer kunde takke Gud for en 
god Ende paa denne Vandring. 

Det var nu hen i Juli Maaned, og der var ikke lang 
Tid tilbage, far Fr. Bremer maatte forlade Amerika, thi 
hun vilde hjem, inden det blev Vinter. Hendes Søster 
Agathes Helbred blev stadig svagere, og det fyldte hende 
med Ængstelse. Dog gjorde hun endnu nogle Kejser i 
Nordstaterne, til Dels for at gense nogle af de mange 
Venner, der vare komne hende i Møde med saa megen 
Godhed. Først tog hun til Philadelphia. Da hun her 
besaa' det kvindelige medicinske Akademi, udbrød hun: 
t«0, hvem der var ung endnu og kunde vie sit Liv til 
denne herlige Videnskab ! •> Hun mindedes, at i alle Lande 
havde Kvinderne fra gammel Tid helliget sig til Læge- 
kunsten. Saa tog hun til New York, hvor hun efter 
den lange Adskillelse rigtig blev favnet af gamle Venner. 
Her ventede hende Breve «i Dusinvis »», ogsaa fra Sverige. 
Naturligvis boede hun igen hos Markus og Rebekka Spring 
i deres hyggelige Bolig, men hvilken Forandring var ikke 
sket i dens Omgivelser! Før laa Huset saa landligt, nu 
havde der i Mellemtiden rejst sig vistnok mere end 
100 Huse i alle Retninger omkring det. Op til Boston 
maatte Fr. Bremer ogsaa for at se sine Bekendte dér. 
Hun boede her en hel Uge hos den gamle Læge Osgood, 
der før havde hjulpet hende saa godt med sin Homøopathi. 
Ved Badestedet Nahant, et Par Mil fra Boston, hvor 
den fine Verden laa, traf hun berømte Personligheder, som 
Historieskriveren Prescott og Digteren Longfellow. Hun 
var ogsaa i Concord for at besøge Emerson. Han kørte 
en Dag gennem en Skov med hende, og da de kom til 
en Kilde, hentede han hende et Glas krystalklart Vand. 
Dette fik en Slags symbolsk Betydning for hende. Om- 
gangen med den ædle Digter var hende altid som Nydelsen 
af det klare Vand; der var noget saa rent, klart og kvæ- 
gende ved ham. «Men for at faaVin«, skriver Fr. Bremer, 
«gaar jeg til en anden. Emerson døber med Vand; der 
er en anden, som døber med Aand og Ild. — Men jeg 

faar aldrig Emersons Lige at se.» I Boston var hun 
denije Gang ' ligesom den første Gang , hun var der , i 
stadig Uro fra om Morgenen Kl. 7 til om Aftenen Kl. 11—12 
med Visiter og Besøg, men hun var nu langt stærkere og 
kunde nok holde det ud. 

Fra Boston gjorde Fr. Bremer en Udflugt til de nord- 
ligste Egne af Ny-England. I New Hampshire besøgte 
hun Shakerkolonien ved Canterbury. Her overværede 
hun Undervisningen i Børneskolen, som indlededes med 
en Slags Dans, hvorved de under en rørende smuk Sang 
tilsidst alle dannede en sammenflættet. Krans, faldt paa 
Knæ og derefter kyssede hinanden. Disse Børn bleve 
meget godt underviste i almindelige Skolekundskaber. Til- 
lige saa' Fr. Bremer Koloniens øvrige Virksomhed, et 
fortrinligt Uldvæveri, et stort Mejeri, en Sy sal og endelig 
Fælleskøkkenet; overalt saa man glade og tilfredse An- 
sigter. En middelaldrende Shakerkvinde kom hen til 
Fr. Bremer og sagde i en noget heftig Tone: « Shakerne 
ere de bedste og gudfrygtigste Mennesker i hele Verden. »» 
«0 Søster, sig ikke saa»>, svarede Fr. Bremer, «thi det er 
hovmodig Tale, og Hovmod er ikke god eller gudfrygtig. »> 
Hun saa' noget fornærmet ud, men da flere af de andre 
nikkede bifaldende til Fr. Bremer, trak hun sig tilbage. 
De andre udtalte nu deres Tilfredshed over Fr. Bremers 
Ytring og bekræftede, at de netop mest vare fristede til 
aandeligt Hovmod. Ved Fr. Bremers Bortrejse viste de 
paa en rørende Maade, hvor glade de vare over hendes 
Besøg. De vilde intet have for Opholdet, men overøste 
hende med Gaver, og hun blev ledsaget til Stationen af 
fire Søstre, som undervejs sang smukke Sange. De efterlod 
et smukt Indtryk, bedre end de i New Libanon. 

Herfra drog nu Fr. Bremer op mod de saakaldte 
« hvide Bjerge«, en særdeles malerisk Egn, der mindede 
hende om Dalarne, men mere ejendommelig og storslaaet. 
Bjergene havde ofte mærkelige Former, et som et Menneske- 
hoved, et andet som en hvilende Løve, hvoraf de da bære 
Navn. Ved den store Champlain-Sø mindedes hun om 

Genfer-Søen. Hele denne Bjergegn i det nordligste af de 
forenede Stater var meget opfyldt af Turister. Ved Afrejsen 
fra et Hotel, hvor Fr. Bremer tilligemed hendes Led- 
sagerske, en Fru Silsbec, havde overnattet, blev hun om- 
ringet af et stort Selskab, der hilste paa Forfatterinden 
og afsang »Ho7ne, sweet hotnen. Overalt blev hun af 
paatrængende Folk, især Damer, plaget med Overhæng og 
kedsommelige Spørgsmaal, altid de samme. Paatrængenhed 
og en vis Selvbehagelighed ved at være Amerikanere var 
i det hele meget hyppig; Fr. Bremer udtaler, at hvad 
Nordamerikanerne fattes for virkelig at blive store, er en 
vis Misfornøjelse med sig selv, og man forstaar nok, at 
hun dermed mener, at de mangle en god Selvkritik. 

Efter at være vendt tilbage til New York søgte 
Fr. Bremer denne Gang at sætte sig ind i de mørkeste 
Sider af Livet i denne store Bv. En Kvækerfrue var 
hende en udmærket Hjælper i saa Henseende. De van- 
drede saaledes gexmemFive points, saa kaldet efter 5 Gader, 
der løb sammen i et Torv. Det var noget af det ældste 
i Byen og Hjemsted for det værste Udskud. Her hørte 
Slagsmaal og oprørende Scener til det daglige Liv, og 
Mord vare hyppige. Der var fuldt af Prostitutionshuse 
og de væmmeligste Værtshuse. Særlig var et Sted, kaldet 
i4he old breweryn, en styg, forfalden, gul Bygning, ligesom 
et Centrum for Elendigheden. Her var Fr. Bremer inde 
med sin Ledsagerske, naturligvis under Politiets Øjne, og 
talede med mange Personer. Det myldrede her af unge 
Fyre, lejrede omkring Spilleborde, gamle Drukkenbolte, 
ulykkelige Kvinder med frastødende Sygdomme, Prostitu- 
tionspiger, Forbrydere. Siden besøgte de ogsaa et Fæng- 
sel, hvor de inspicerende Herrer optraadte meget raat 
og brøsigt imod dem, skønt de havde særlig Tilladelse fra 
Direktionen. Disse Herrer gjorde et saa frastødende Ind- 
tryk paa Fr. Bremer, at hun fik en Følelse af, at de selv 
trængte til at gøre nærmere Bekendtskab med Fange- 
cellerne. Forøvrigt gik det mærkeligt til derinde, navnlig 
i Mandfolkeafdelingen. Her var den største Uorden, 

Fangerne drev om mellem hverandre, rygende Cigarer, 
som de paa Stedet kunde købe af Cigarsælgere, og pas- 
siarende. Men Fr. Bremer fandt dem, hun talte med, 
høfligere end de tilsynshavende Herrer, og et hjerteligt 
Ord gjorde dem opmærksomme. 

Endnu gjorde Fr. Bremer i Forening med Ægteparret 
Spring og Channing et Besøg paa Phalanxteraen i 
New Jersey, hvor der denne Gang holdtes et Diskussions- 
møde om Kvindens Stilling i Samfundet, hvilket meget 
interesserede hende, især hvad Channing fremførte. Hun 
bestyrkedes i den Overbevisning, som hun mere og mere 
var kommet til, at naar Kvinderne fik lige Ret med 
Mændene i de . fleste Henseender, vilde det blive velgørende 
for Samfundet. Og hun følte sig vis paa, at Kvinderne ikke 
vilde misbruge denne Ret, saa at de derved satte deres 
Kvindelighed til. Exemplet fra Kvækerne viser, at skønt 
Kvinderne her baade deltage i Styrelsen o^ have Ret til 
at træde op som Talere, holde de sig næsten altid beske- 
dent tilbage. 

Fr. Bremer gjorde til Slutning en lille Rejse ud til 
det Hjem, som først kærligt havde aabnet sig for hende, 
da hun for to Aar siden satte sin Fod paa Amerikas 
Grund, til det unge Ægtepar Downing. Den elskværdige, 
højt begavede Mand, hvis Virkekreds i de henrundne to 
Aar havde udvidet sig meget (han forestod saaledes nu de 
store nye Parkanlæg i Washington), hentede hende selv 
ligesom første Gang ud til sit Hjem ved Hudsonsfloden. 
Her tilbragte hun flere Dage og følte sig lykkelig; Dow- 
ning var bleven hende som en kær Broder. Han ledsagede 
hende tilbage til New York, og paa Hotellet Astorhouse, 
hvor de første Gang havde set hinanden, skiltes de nu 
dybt bevægede. Ikke længe efter at Fr. Bremer var 
kommet hjem, fik hun Budskab om, at Downing var 
sunket i en tidlig Grav. 

Den 13de September 1851 tog Fr. Bremer Afsked 
med «den nye Verden«. Markus og Rebekka Spring stod 
hende bi til det sidste og fulgte hende ombord paa 

Dampskibet « Atlantic«. En Mængde Bekendte og Venner 
samlede sig for at bringe hende deres Farvel; Venner 
fra Nord og Syd vare komne hertil af denne Grund; hvor 
hun vendte Hovedet hen, dukkede det ene kendte Ansigt 
frem ved Siden af det andet. Vennerne trykkede hendes 
Haand, Veninderne kyssede hende, og hun blev overvældet 
med Gaver. Hun maatte føle sig rig paa det bedste, der 
er i Verden, paa Kærlighed, og visselig, som hun blev 
elsket, fortjente hun at elskes. Det sidste Ansigt, hun 
saa\ var den gode Markus Springs ærlige Aasyn. Han 
havde ordnet alle hendes Sager og forlod Skibet i det 
sidste øjeblik. Men da Fr. Bremer efter alt dette, efter 
Viftninger og Hilsener, gik ned i sin Kahyt, saa' hun, at 
der over hendes Køje sad en Buket af stedsegrønne Planter 
og røde og gule Evighedsblomster samt et Kort ved dem. 
Det var endnu en Hilsen fra Markus Spring med gode 
ønsker for hendes Liv. 

Det havde været en bevæget Dag for Fr. Bremer, thi 
hun vidste vel, at hun næppe mere saa' nogen af disse 
forskellige Venner, som vare blevne hende saa kære. Og 
hun vilde heller ikke mere faa Amerika at se, denne nye 
Verden, som nu var saa fastgroet til hendes Hjerte, og 
hvor hun havde tilbragt den lykkeligste Periode — det er 
ikke for meget sagt — af hele sit Liv. 

Hen mod Aften havde hun fattet sig saa meget, at 
hun kunde gaa op paa Dækket. Endnu saas Amerika 
i det Qerne. Skyer med violet Farve gaaende over til 
det klareste Guld laa ind over Landet. Solen i sin 
Nedgang befriede sig mere og mere fra Skysløret og 
skinnede til Slutning klart. Det var hendes sidste Blik 
paa Amerika. 

Men i hendes Hjerte lød en Tak for de to svundne, 
saa rige og lykkelige Aar. Og hun følte, at her i den 
nye Verden havde hun fundet «et varmere Hjertelag, et 
mere energisk, ungdomsfriskt Liv». 

Saa gik hun ned i sin Kahyt. Vejret blev stormfuldt. 

Søen rullede høj, men afsted gik det nu tilbage til den 
gamle Verden, tilbage mod Hjemmet. 



Fr. Bremer kom lykkeligt til England. Det var nu 
Efteraar med jævnlig Blæst og Eegn. Men medens Eng- 
land for to Aar siden havde gjort et nedslaaende Indtryk 
paa hende, var det ganske anderledes nu. Hun syntes, 
at der var saa meget lovende i Forholdene, saaledes som 
de i Mellemtiden havde udviklet sig. Handel og Manu- 
fakturer blomstrede. Brødet var billigt, ingen Arbejdsløshed 
traadte hende i Møde. I Liverpool, hvoj hun steg i 
Land, besøgte hun en « Pjaltes kole» (ragged shool) for 
forsømte Børn og saa', hvorledes man nu tog sig af de 
stakkels Væsener. I nederste Klasse sad de smaa Børn i 
deres Laser, men med rene Hænder og klare øjne, og 
lærte at lave Børster af Svinehaar. I en højere Klasse 
lavedes der Papirsposer. I nogle af disse Skoler fik Bør- 
nene baade Føde og Klæder. 

Hun kom til Manchester og saa' de store Spinde- 
stuer med Arbejdere i hundredvis, men fik Indtryk af, at 
de havde det forholdsvis godt, om end Arbejdet var an- 
strengende. De fleste saa' vel klædte og raske ud. Man 
ventede her Besøg af Dronningen, og hun var meget 
populær, uagtet hun nylig havde forlangt 119,000 Pund 
Sterling til nye Stalde og Hundehuse, medens samtidig 
Irlænderne led Nød og udvandrede. Men det engelske 
Folk holdt af, at Kongehuset levede paa en stor Fod, og 
Dronningens Husliv saa' man op til. 

Ogsaa Birmingham gjorde denne Gang et bedre 
Indtryk end forrige Gang. I en Staalpennefabrik saa' 
hun her 400 unge Piger arbejde, hver ved sin lille Penne- 
stampe, i store lyse Sale, og de saa' sunde og tilfredse ud. 
Hun hørte her i Byen et Foredrag af en ung Præst om 
St. Hieronymus, hvilket morede hende. Han fremstilledes 
som en Taabe, om end af en ædlere Art, idet han lagde 
Vind paa et asketisk og ensomt Liv i Betragtning. Nej, 



173 



Livets Maal opnaas langt bedre, naar man lever i 
Menneskevrimlen, bedre i den travle By end i en ensom 
jørken. Skønt Manden ikke saa ganske havde Uret heri, 
syntes Fr. Bremer dog slet ikke derom; hun beundrede 
netop Hieronymus og stemmede med ham i at foretrække 
Ensomheden. I Birmingham mærkede hun, at der rørte 
sig samfundsopløsende Kræfter, idet Socialisme og Åtheisme 
havde vundet Indgang hos mange Arbejdere. 

Efter at Fr. Bremer havde besøgt Manufakturegnene, 
vilde hun ogsaa se noget helt andet for sin mere private 
Fornøjelse, nemlig Shakespeares By Stratford on the 
Avon. De to Kunstnere, hun elskede højest af alle, var 
Shakespeare og Beethoven. Hun kom da den 4de Oktober 
til den lille By. Egnen er mild og venlig, Markerne 
delte i firkantede Lodder med smaa Farms eller Cottager 
med Haver; i det ijerne skimter man Wales' Bjerge. 
Shakespeares Bolig er et lille, uskønt Hus af Bindings- 
værk med lave Værelser og en smal Trætrappe. En gam- 
mel Kone solgte her smaa Kobberstik af Digterens Historie. 
Det var det hele, og Fr. Brenaer blev snart færdig hermed. 
I den smukke, stille Aften vandrede hun langs Avons 
Bred; det var den skønneste Aften, hun tilbragte i Eng- 
land. For sig havde hun den stolte gamle Borg Warwich 
Castle; fra Husene lød glade Barnestemmer. Alt var saa 
fredeligt og saa gammeldags ; de ældre Mandfolk gik i 
Knæbuxer. Overalt i Butiksvinduerne saa' man Genstande, 
der skulde hentyde til Shakespeare, ikke blot Figurer af 
ham selv og af Personer i hans SkuQspil, men ogsaa 
Shakespeare-Sauce og lignende. Hun besøgte næste Mor- 
gen Kirken med hans Grav og Warwich Castle. 

En Lørdag Aften kom Fr. Bremer til London. Der 
var en uhyre Trængsel paa Banegaarden, hvor der sam- 
tidig ankom mere end 50,000 Mennesker. Der var nemlig 
det Aar Verdensudstilling i det ny opførte Krystalpalads, 
og den skulde lukkes om en Uge. I denne Trængsel, 
hvor der let kunde ske en Ulykke, var Fr. Bremer uden 
Ledsager, men en Politimand hjalp hende, saa at hun fik 

en Vogn og lykkeligt naaede et Hotel. I London havde 
hun Fru Mary Howitt, Oversætterinden af sine Bøger, 
at besøge. I Selskab med hende gæstede hun saa i den 
følgende Uge Udstillingen. Det første, hun vilde se, var 
den svenske Afdeling, som hun fandt mere end tarvelig. 
Det, der tiltalte hende mest i den, var en lille, ægte 
svensk Spinderok med sin gule Hørtot. Den var hende 
et Billede paa det rigtig hjemlige Liv. Thi i Sverige 
spandt dengang, efter hendes Sigende, næsten alle Kvin- 
der, Grevinden for Morskab, Præstekonen med sine Døtre 
og Piger omkring den knitrende Ild i Storstuen, den 
fine Byfrøken om Formiddagen, efter at have været 
paa Bal om Natten, og Bønderfolk, især i de nordlige 
Provinser, lod Rokken snurre i Spindestuen hele den 
lange Vinter. Hun havde én Gang set et gammelt Par, 
som i 50 Aar havde siddet og spundet i den samme lille 
Stue. Derfor, leve den svenske Spinderok! 

Udstillingen var umaadelig besøgt i denne sidste Uge, 
den var aaben. Den første Gang, hun besøgte den, var der 
over 100,000 Mennesker til Stede, og hun selv kom paa et 
Galleri i en meget uhyggelig Trængsel, men et Par Politi- 
mænd bragte i det rette fi^jeblik Orden til Veje. I den 
midterste Del af Krystalpaladset, hvor der var Springvand, 
Buske og Statuer, holdt Fr. Bremer paa sine Besøg mest af 
at dvæle. Her var en Billedstøtte, der forestillede « Tiden » 
som en gammel Mand med Timeglas. Den faldt slet ikke i 
hendes Smag, («thi», siger hun, «intet frapperer mig i den 
levende Tid saa meget som dens evige Ungdom, dens Fønix- 
karaktér», og denne Ytring er ligesaa sand som betegnende 
for hendes Livssyn. Ved at overskue hele den righoldige Ud- 
stilling kom hun forøvrigt til at tænke: Hvilken god Moder 
er dog ikke Jorden for alle sine Børn! De mange Luxus- 
artikler satte hun ikke megen Pris paa. « Jeg har* altid 
anset Diogenes for en meget klog Mand»>, skriver hun, 
(•og har for min Del en særdeles Sympathi for hans Leve- 
visdom.« Det brittiske Riges mangehaande Produkter 
fandt hun mest beundringsværdige, men det er jo ogsaa 

det videst favnende i Verden. oFra Solens Opgang til 
dens Nedgang slaas der Reveille paa den brittiske Tromme«, 
har en amerikansk Statsmand sagt. Hun overværede 
Afslutningshajtideligheden den sidste Dag, hvilken foregik 
i Prins Alberts Nærværelse^). 

Fr. Bremer opholdt sig en halv Snes Dage i Besøg 
hos en engelsk Frue Å. M. Hall, hvis Landsted laa nær- 
ved London paa et smukt Sted, tæt ved en lille Sø. 
Denne Frue har siden givet en Skildring af Besøget, 
hvori vi faa en ret anskuelig Forestilling om Fr. Bremers 
Person og Væsen paa denne Tid ^). Hun skriver , at hun 
var meget lille og af en fin Legemsbygning. Smuk havde 
hun aldrig været, men hendes uregelmæssige Træk vare 
langtfra frastødende. Hun havde en vis behagelig, ofte 
skæmtende Maade at være paa og var fri for al Affekta- 
tion. Omgangen med hende var meget underholdende, 
thi Fr. Bremer fortalte godt, havde en glimrende 
Hukommelse og besad et stort Forraad af morsomme 
Historier og Anekdoter. Hun havde sine Ejendommelig- 
heder, hvortil hørte visse særegne Udtryk, halvt engelske, 
halvt svenske. En næsten utrolig Bevægelighed [vivacity) 
var over hende, og hun vilde se og kende alt. Hun gen- 
nemsøgte saaledes hos Fru Hall alle Husets Rum og ud- 
spurgte Tjenestefolkene, hvorved disse bleve halvvejs for- 
nærmede, men det kom af hendes Videbegærlighed. Mest 
af alt elskede hun Børn , og hun havde ondt ved at gaa 
forbi et Barn uden at indlade sig med det. Ikke langt 
fra Landstedet laa der et lille Hus^ hvor der boede en 
Kone, som to Gange i ét Aar havde faaet Tvillinger. 
Fr. Bremer gik en Dag forbi Huset, og ved at se ind 
opdagede hun fire smaa, rødkindede Barneansigter. Hun 
traadte ind, talede med Moderen og fik af denne at vide, 
at alle disse Babyer, der næsten saa' ens store ud, vare 



*) Fr. Bremer: Sklzzer fra England i Efteraaret 1861. Udaf 

Breve og Optegnelser. Overs. Kbhvn. 1852. 
«) L— d : Fr. Bremer på besdk hos Mrs. A. M. Hall. - Tidsskrift 

for hemmet 1866, S. 123 ff. 

hendes. Men da hun ikke kunde tro det, tog hun paa 
én Gang resolut de to mindste, ét paa hver Arm, og 
skyndte sig i en Fart afsted til Fru Hall med dem for at 
faa at vide, om det ogsaa var sandt. Den forskrækkede 
Moder, som troede, at den fremmede Dame ikke var 
rigtig klog, løb i Hælene paa hende. Det hele var altsaa 
en pudsig Scene, som vel snart endte til Tilfredshed, 
men flere Gange siden spurgte Fr. Bremer, om det var 
almindeligt i England, at Mødrene tik multitudes of 
Hule hahies all at once (Masser af smaa Børn paa én 
Gang). 

Naar Fr. Bremer spadserede ud, holdt hun mest af at 
være ene, og hun gik da tit ind til Smaafolk og indlod 
sig i Samtale med dem. Hun gik ogsaa ofte ind til en. 
Nabo, en fin Mand, som var Farmer, og ham spurgte 
hun ud om Driften, om Opdrættet af Dyrene og lignende. 
Noget kom alt dette vel nok af en vis Nysgerrighed, men 
den egentlige Grund var hendes store Lyst til at vide 
Besked om alt med den hemmelige Bagtanke at faa noget 
godt nyt at vide, som maaske kunde blive til Gavn for 
hendes Landsmænd. Forøvrigt kende vi jo her den 
Fredrika igen, der som Barn saa tit plagede sine Omgi- 
velser med Spørgsmaal; thi ingen bliver saa gammel, at 
han jo beholder noget af Barnet, der ikke er rystet ud af 
Ærmet, som man siger. 

Liv var der over Fr. Bremer , og Liv bragte hun .med 
sig, hvor hun kom. Fru Hall fortæller om, at hun var 
en « livbringende Åand» i hendes Kreds. Det vil sige, 
ikke om Formiddagen, thi fra hun stod op til Kl. 2 var 
hun paa sit Værelse og vilde ikke forstyrres, da hun skrev 
og arbejdede uafbrudt. Men fra det -Øjeblik hun kom til 
lunch, var hun til Familiens Tjeneste, og da kom Livet 
med hende. Et godt Humør bragte hun med sig, ofte 
sang hun sit Hjemlands Sange, og hun lærte de unge 
svenske Lege. Dog mærkedes det tit, at hendes Tanker 
svævede langt bort fra Omgivelserne, og et eller andet 
lille Ord røbede, at der var noget bestemt, de kredsede 

om. Det var Agathe, hun tænkte paa, det Menneske, 
hun elskede højest paa Jorden. 

Men Efterretningerne om Agathe vare stadig ikke 
gode. Derfor hastede Fredrika Bremer efter at komme 
hjem til hende, som hun i sin Fraværelse havde skrevet 
langt mere end tusinde Brevsider til, og trykke hende til 
sit Hjerte. 

9. 

Arbejde i Hjemmet, især for Kvindesagen. 



Da Fredrika Bremer efter flere Aars Fraværelse atter 
betraadte sit Fædrelands Jord, modtog hun i Dalaro Bud- 
skabet om, at Agathe havde forladt denne Verden. En 
hektisk Tæring havde udslukket hendes Liv, men hun var 
gaaet stille og fredeligt bort uden store Lidelser. Hvad 
Fr. Bremer følte ved dette Budskab lader sig ikke beskrive. 
Agathe var i Aarenes Løb voxet saaledes fast til hendes 
Hjerte, at hun var bleven ligesom hendes andet Jeg. Hen- 
des Tanker søgte bestandig hen til Agathe, og hun kunde 
ikke forestille sig nogen jordisk Lykke uden med hende. 
Det var det tungeste Slag i Fredrika Bremers Liv. 

Hun gensaa Hjemmet i Stockholm, men hvor tomt 
og glædeløst var der ikke nu! Den gamle Moder levede 
vel endnu, Søsteren Charlotte var i Nærheden, der var 
jo ogsaa Venner og Bekendte, som med Glæde bød hende 
velkommen, men Hjerteblomsten var borte, og dermed 
havde alt ligesom tabt Duften. Der kom en Tid med 
Tynge og Trængsel i Sjælen, og længe varede det, inden 
Smerten dulmede. Hvor forskelligt fra hine lyse og glade 
Dage , da . hun som en Sommerfugl fløj om i den nye 
Verden og sugede Honning af saa mange forskellige 
Blomster! 

Fr. Bremer følte sig fra nu af mere enlig, men ogsaa 
mere fri for alle hæmmende Baand end nogensinde før. 
Næst Trøsten hos Gud søgte hun Lindring ved Arbejde. 
Men hvilket? Det, som hun havde oplevet og erfaret i 
Amerika, det stærke nye Liv derovre, havde fyldt hendes 
Sjæl, og af dette sit Udbytte vilde hun gerne meddele 

andre. Hun havde set et stort Arbejde derovre for 
Menneskehedens Sag, og hvad der særlig havde slaaet an 
hos hende var Virksomheden i Velgjørenii edens Tjeneste 
og for Kvindens Frigørelse, alle de andre store Virk-' 
somheder f. Ex. for Slaveriets Ophævelse ufortalt. Hendes 
Livs Arbejde skulde nu være at gavne, navnlig sine 
Landsmænd, ved at føre dem frem paa disse Omraader. 

Sit daglige Liv indrettede Fr. Bremer paa den 
Maade, som allerede længe havde været Vane hos hende. 
Hele Morgenstunden og Formiddagen anvendte hun til at 
læse 'og skrive, og da holdt hun ikke af Forstyrrelse. 
Men om Eftermiddagen gik hun ud, og om Aftenen saa' 
hun gerne Bekendte hos sig. 

Det, der først og fremmest trængte sig ind paa 
Fr. Bremer som et nødvendigt Arbejde, var at udgive sine 
Oplevelser og Iagttagelser i Amerika. Stoffet havde hun 
i de mange og lange Breve, hun havde skrevet til Agathe, 
og som omhyggeligt vare opbevarede. Men disse Breve 
vare øjeblikkets Børn og ikke direkte beregnede for den 
store Læseverden. Skulde de omarbejdes, blev det imid- 
lertid et langvarigt Arbejde, og efter megen Betænken 
valgte da Fr. Bremer at udgive dem uden synderlig For- 
amdring. Sorgen over Agathes Død var væsenlig medvir- 
kende hertil; hun følte ikke Spændkraft til saa at sige 
at gøre hele Arbejdet om igen. Allerede 1853 udkom da 
Brevene under Navnet «Hjem i den nye Verden«. 
Ved denne Titel vilde hun betegne, at det gode Liv, som 
rørte sig hinsides Atlanterhavet, havde sit Udgangs- og 
Brændpunkt i Hjemmene. »Ilden paa de huslige Arner«, 
skrev hun en Gang til sin Ven Boklin, « brænder i intet 
Land klarere eller passes af renere Hænder end i Hjem- 
mene i de forenede Stater. Det er mig en Glæde at 
kunne sige dette med Kendskab dertil og Overbevisning. 
— Heller ikke i noget Land har jeg i Almindelighed set 
Hjemmet i sit Ydre saa smukt og plejet som Menne- 
skenes øjesten«^). Det blev en meget stor Bog, tre 

^) Hemmen i Nya verlden, 2, S. 445. 

tykke Bind, men den mødte strax megen Kritik. Man 
indrømmede vel, at den indeholdt meget smukt og godt, 
mange fortræfifelige Iagttagelser og højst interessante 
'Skildringer, men Indvendingerne imod den vare dog over- 
ordentlig stærke. Hun saa\ sagde man, Forholdene der- 
ovre altfor meget i Solskin, Fremstillingen var for vidt- 
løftig, mange af de Personer, der forekom, vare saa svagt 
skildrede, at man intet Indtryk fik af dem, og i det hele 
var Bogen intet ordentligt udarbejdet Skrift, men mere et 
Hastværks- Arbejde. Noget i denne Kritik var vistnok 
berettiget, men den var dog altfor meget sat paa Spidsen. 
Netop det, at Bogen ikke er videre udarbejdet, er ligesaa 
vel dens Styrke som dens Svaghed. Den har derved faaet 
en vis umiddelbar Friskhed, som i al Fald mangen Nutids- 
Læser vil sætte Pris paa, og vist er det, at den frem- 
byder en i det hele særdeles interessant Læsning. Selv 
om der var og maatte være en hel Del overfladisk ved 
hendes Iagttagelser, er Bogen dog nu et literært Aktstykke 
af Betydning for enhver, der vil sætte sig ind i Forhol- 
dene i de forenede Stater for 40 Aar siden. 

uHjem i den nye Verden« blev, trods al Kritik, hurtig 
oversat paa Dansk, Tysk, Engelsk, Fransk og Hollandsk, 
og Forfatterindens Berømmelse i den store Verden foi- 
øgedes meget ved denne Bog. Ingen nordisk Forfatter 
med Undtagelse af H. C. Andersen var saa almindelig 
kendt som Fredrika Bremer. 

Forøvrigt gik nu flere Aar for hende uden nogen 
literær Bedrift; ikke engang denne Bog kan regnes som 
en saadan, da den jo i Virkeligheden er skrevet tidligere. 
Derimod var der andet, som efterhaanden kom til at op- 
tage hendes Tid og Kræfter. 

I Aaret 1853 rasede Koleraen ikke blot hos os i 
Danmark, men ogsaa i Sverige, særlig i Stockholm. En 
Mængde Børn, ialt omtrent 600, bleve fader- og moder- 
løse og kom i . den største Nød. Fr. Bremer i Spidsen for 
en Del Kvinder udstedte en off'entlig Opfordring om at 
komme til Hjælp. Paa en bestemt Søndag saa' man ved 

hver af Kirkerne i Stockholm nogle Kvinder med en Flok 
af de stakkels Børn. Der indsamledes Bidrag ved Kirke- 
dørene, og paa denne Maade indkom der 8000 Rdlr.; ad 
anden Vej indkom der omtrent det tredobbelte, og mange 
aarlige Bidrag bleve tillige tegnede. Saaledes blev den 
værste Nød afhjulpen, og Fr. Bremer i Forbindelse med 
en Kommité havde Tilsyn med Børnene til efter deres 
Konfirmation, hvilket optog meget af hendes Tid. 

I Vinteren 1855 fik Fr. Bremer dannet en lille 
Kvindeforening, som besøgte Fængslerne i Stockholm. 
Om end der kom adskillige Skuffelser ud heraf, er der 
ingen Tvivl om, at Foreningen virkede gavnligt paa en 
Del af Fangerne. Sammen med to andre Damer kom 
Fr. Bremer ofte i den store kvindelige Straffeanstalt, og 
selv de mest forhærdede vare mangen Gang slet ikke 
utilgængelige for et sagtmodigt og kærligt kristeligt 
Ord. Da hun Nytaarsdag 1856 besøgte dette Fængsel, 
blev der af Fangerne overrakt hende et Takkedigt, hvori 
der stod: 

Med rordt och tacksamt hjerta 

vi derfor tacka dig, 

som for os har forklarat 

Guds viljas våg och stig. 

Vi hår for dina fotter lagga ner 

en nyårsonskan och dig ber, 

att du den icke vil forsmå, 

fast den från fångars hjertan gå. — 

Men foruden ved de her nævnte Velgørenhedsværker 
udfoldede Fr. Bremer ogsaa mere privat en stor og aldrig 
trættet Virksomhed for syge og fattige. 

At hjælpe Kvinden i Almindelighed frem, saaledes 
at hun kom til at indtage den rette Plads i Samfundet, 
var imidlertid mere og mere bleven en Tanke, som fyldte 
Fr. Bremers Sjæl. Alt fra ganske ung af havde hun, som 
vi tidligere have set, følt sig smertelig berørt ved, at 
Kvinden var stænget ude fra saa meget, som var aabent 
for Manden. Det havde jo i flere Aar formørket hendes 

eget Liv, at hun ikke kunde drage frit ud og øse af 
Kundskabens Væld. Og i Sverige vare Baandene paa 
Kvinden særlig trykkende. Medens anden Steds Kvinden 
i Almindelighed blev myndig med det 25de Aar, blev 
hun overhovedet slet ikke myndig i Sverige undtagen som 
Enke og fik f. Ex. ingen Ret over sin Formue. 

Det var efterhaanden og særlig efter Opholdet i Ame- 
rika bleven Fr. Bremers Overbevisning, at Kvinden egnede 
sig til de fleste Stillinger ligesaa vel som Manden, naar 
der ikke var ligefremme fysiske Hindringer. Hvorfor 
skulde en Kvinde ikke kunne studere? Hendes Forstand 
og Hukommelse kunde vel være ligesaa god som Mandens. 
Eller kunde hun ikke meget vel beklæde en Stilling som 
Professor, Dommer, Læge eller lignende? Var der ikke 
mangfoldige Hverv, som en Kvinde næsten bedre kunde 
skille sig fra end en Mand, men som en indskrænket 
Synsmaade lukkede hende ude fra? Og havde hun ikke 
samme Ret til at virke for sit Fædreland som Manden? 

Naar Fr. Bremer i Samtale udviklede sine Ideer om 
Kvinden, havde hun blandt andre en Modstander i sin 
Søster Charlotte Quiding, som var en intelligent 
Dame. Denne indrømmede, at der er Kvinder, som egne 
sig til saadanne Stillinger, som Fredrika havde anført, 
men disse ere Undtagelser. I Almindelighed passe de 
ikke dertil, og naar de opdrages med et saadant Maal for 
øje, blive de en uheldig Mellemting, hverken rigtig 
Kvinde eller Mand og ikke passende for Huslivet. Hun 
mente, at Kvinden skal helst blomstre i Skyggen og 
ukendt for Verden. Hendes rette Plads er at være Hustru, 
Moder eller Opdragerinde. Herved gavner hun baade 
Menneskeheden og sit Fædreland bedst. Kvindens Ind- 
flydelse paa den opvoxende Slægt er uberegnelig stor, og 
her kan hun virke til overordentlig Velsignelse. Char- 
lotte vilde nødig se Kvinden i anden Embedsstilling end 
som Lærerinde for mindre Børn. 

Fredrika mente, at der er en Mængde Virksomheder, 
som hverken ere faderlige eller moderlige, men som 

Faderligheden hidtil har taget paa sig paa Grund af 
Mandens større Naturkraft, og dette kunde være forstaae- 
ligt nok, saa længe Menneskelivet væsenlig var et Natur- 
liv. Thi da var Manden Herre og Kvinden kun en under- 
ordnet Del af ham. Men Kristendommen har efterhaanden 
.bevirket en stor Forandring heri, saa at Menneskelivet 
nu mere er et aandigt Liv, hvori ingen med Hensyn til 
Myndighed eller Gavernes frie Anvendelse skal være enten 
Mand eller Kvinde. Efter Fr. Bremers Mening har Kri- 
stendommen emanciperet Kvinden, men paa Grund af 
Vanens Magt og ingenlunde uden Kvindens egen Skyld er 
det gaaet saa langsomt med Frigørelsen. Hun følte det 
nu som sit Kald at virke, hvad hun kunde, for denne ^). 

I Danmark havde Klara Rafael (Mathilde Fibiger) 
nylig slaaet et Slag for Kvindens Emancipation, men 
uklar og hyperidealistisk , som hun var, havde det ingen 
større Virkning gjort. Fr. Bremer var ganske anderledes 
udrustet til denne Kamp. Hun havde en stor Verdens- 
erfaring og et vidt Blik; man kunde være vis paa, at det 
ikke her vilde blive et Slag i Luften. Men paa hvilken 
Maade skulde hun gribe Sagen an? 

Hun bestemte sig til at gaa den Vej , der syntes at 
ligge hende nærmest, i Romanform at skildre en Kvinde, 
der emanciperer sig. Søsteren advarede hende derfor, men 
uden Nytte. Fortællingen skulde foregaa i Sverige, i 
Nutiden. Hun vilde, stm hun skriver i et Brev, lægge 
de svenske Kvinder, navnlig de ugifte, det paa Hjerte, 
som de højlig trængte til: Frihed og en stærk Bevidsthed 
om deres Værd og Evne til ret at bruge den. 

Men imedens Fr. Bremer lægger sine Planer til Ro- 
manen og derefter udarbejder den, ville vi kaste et Blik 
paa, hvordan det eUers gik hende i disse Aar. 

Hun var vel tilfreds med Livet i Stockholm, hvor en 
sympathetisk Kreds dannede sig om hende, og hun gav 
jævnlig smaa Soiréer, hvori hun selv var Livet. Fra 1853 



') Ch. Br. : Fredrika Bremer, 1, S. 74 fE. 

blev hendes gamle Moder sengeliggende, og da hun ikke 
mere kunde flyttes fra Byen, blev Årsta solgt. Fr. Bremer 
tog sig med Kærlighed af hende, indtil hun lukkede sine 
øjne i Marts 1855. Naar Tabet af den gamle, udlevede 
Moder ikke kunde gøre hende nogen stor Hjertesorg, 
saa var derimod Smerten over Agathes Bortgang stadig 
levende. Hun skriver til en Ven^): «De, jeg har elsket, 
og af hvem jeg blev elsket saaledes (nemlig i den dybeste 
Sjæleforening) — de ere alle døde. Men at have elsket 
saaledes, at have levet saaledes med et menneskeligt Væsen, 
det er en usigelig Velsignelse. Der fremstaar da i vort 
Hjerte, i vort Inderste, et Sted, som bestandig er grønt, 
hvor Kilder sprudle frem og Koser dufte, en fredlyst Oase, 
hvor der er evig Sommer, og hvortil vi i mørke Timer 
kunne fly som til vort egentlige Hjem. Thi have vi saa- 
ledes haft Hjem i en andens Sjæl, at alt, hvad tilfældigt 
kom forstyrrende imellem os, blot var som forbiilende 
Skyer paa en klar Himmel, have vi kendt et saa dybt 
Samfund med det andet Væsen, at intet i Verden mægtede 
at forstyrre dets Inderlighed, have vi følt, at vi hørte 
sammen i Evighed, af dyb, guddommelig Nødvendighed, 
ja, da kunne vi lade meget i Livet gaa og komme, som 
det vil, kunne miste meget, lide meget og dog være rolige, 
dog have nok og dog takke Gud for en uendelig Rigdom 
i vort Hjertes Vished. »> 

Fr. Bremers religiøse Livsbetragtning havde faaet en 
vis Befrugtning i Amerika, idet hun nu saa' en stor 
Aandens Tid i Frembrud. Derovre i den nye Verden havde 
hun set «Mennesket», der har afkastet al gammel, ved 
Hævd erhvervet. Vælde, alt, hvad der hedder Form og 
Uniform. Til Trods for alle Skillevægge, der rejse sig 
mellem de forskellige kirkelige Afdelinger og Sekter, fandt 
hun en Enhed deri, at overalt kommer Mennesket frem 
i sin højeste personlige og sociale Udvikling. Ordet: 
«Elsk Gud over alle Ting og din Næste som dig selv». 



1) Til Hr. S. H. d. 16. December 1853. — Breve, S. 266. 

vinder Skikkelse derovre. Der er Fremskridt og maa være 
Fremskridt: <*Staa ikke stille med Luther og Calvin«, hedder 
det. Guds Lys i Skriften og Aabenbaringen i Menneskets 
egen Samvittighed er det bestemmende og driver stedse 
videre frem. Det erkendes, at med fuld Frihed maa ethvert 
Menneske staa i direkte Forhold til Guds Eøst i. hans 
eget Indre, og det læres, det store Ord: »Bekend højt, 
hvad du tror! Vær sand for Gud, for dig selv og din 
Næste!«) Fr. Bremers Hjerte var fuldt af Haab for Men- 
neskeslægtens Udvikling ovre i Amerika, men derfra vilde 
den gamle Verden igen blive paavirket, haabede hun. 
Det ttstore Menneske« maa. mere og mere komme frem, 
og derved modnes hele Slægten til Høsten^). 

Naar Fr. Bremer knyttede saa store Forhaabninger 
til Amerika, større end Virkeligheden i de siden da for- 
løbne 40 Aar har svaret til, kom det ikke af, at hun var 
blind for Skyggesiderne ved Livet derovre, thi mange af 
dem saa' hun godt. Men det ungdommelige, kækt fremad- 
skridende, det frie og friske havde grebet hende saa 
stærkt og tillige dette, at man, i al Fald i de nordlige 
Stater, uagtet al Ubundethed, baade i Ord og Gerning 
satte Religionen ikke under en Skæppe, men som et Lys 
paa en Stage. 

Det var ikke frit for, at en ny stor Bejse i disse 
Aar spøgede i Fr. Bremers Hoved. Hendes Tanker vendte 
sig mod østen som den diametrale Modsætning til Amerika. 
Hun havde Lyst til at lære det russiske Rige at kende 
og de forskellige Folkeslag, der rummes i det. I over Aar 
og Dag holdt hun fast ved denne Tanke. Den 15de Juni 
1853 skrev hun saaledes til Ingemann, at hun længtes 
efter at se »Rusland, især dets asiatiske Associationer, for 
ret at opfatte dette store StiUe-Liv i Kontrast til Vester- 
landets Liv. »2) Og endnu ind i 1855 beskæftigede hun 



^) Nærmere Udvikling heraf findes i Brev til Martensen i Maj 

1853. (Tillæg til Hemmen i Nya verlden, 3. Del.) 
2) Breve til H. C. Andersen, S. 332. 

sig dermed og studerede store Værker om Rusland, 
Siberien o. s. v. i). Men andre Ting traadte imellem, saa 
at hun forelabig opgav Tanken. Det gik hende imidlertid 
paa^ lignende Maade som hendes Ven H. C. Andersen ; 
Rejselysten sad stadig i hende, kun at hun nu var kommet 
i Gang med at tage længere Skridt end han. Derfor 
skriver Ingemann for Spøg til Andersen, at havde Fr. 
Bremer været noget yngre, havde hun egentlig været en 
Kone for ham. «Med Deres europæiske og hendes ameri- 
kanske og asiatiske Syvmilestjovler kunde der ret spadseres 
gemytligt sammen. »> 

Men Fr. Bremer blev foreløbig, hvor hun var, i 
Stockholm. Og hvis vi ønske at se, hvorledes hun boede 
dér, kan hun selv være vor Vejviser. I 1855, da Moderen 
var død, flyttede hun hen i en anden Bolig ved et Torv. 
Hun skriver herom: «Mine Vinduer vende til et Torv. — 
Jeg ser mindre af Gaden (end før) og mere af Himlen; 
jeg boer en Etage højere. Nu er jeg igen ene, aldeles 
ene i mit Hjem, men alligevel mindre ensom end nogen- 
sinde. Og Virksomhedsdriften, der for 30 Aar siden var 
saa stærk, har faaet mere at skøtte, end den vel kan 
vinde med. Jeg venter ingen Besøg og længes ikke efter 
nogen; dog er der Besøg, som endnu ere mig kære, 
hjertelig velkomne. Blandt dem er Solen, som ved Mid- 
dagstid plejer at kigge ind ad mine Vinduer. Om Aftenen 
har jeg dens sidste Straale, thi mit Hjem vender mod 
Solens Nedgangsside. Over en Mængde Hustage ser jeg 
bort til Bjerge i Horisonten, kronede med Fyrretræer, ser 
i de grønne Dale mellem dem smaa hvide, landlige Huse 
og paa Højderne syv Vejrmøller, som svinge deres Vinger 
og male meget Mel. Aabner jeg Vinduet, saa kommer 
fra disse Bjerge en Luft, saa ren og landlig frisk, som 
om den ikke, for at komme til mig, skulde først fare 
over Staden og Torvet. Dette er en Hjertens Glæde. I 



^) Dette fremgaar af en Laaueseddel til det kgl. Bibi. i Stock- 
holm af 22. Febr. 1855, som er opbevaret. 



187 



mit Vindue staar jeg gerne en Stund Morgen og Aften, 
om Morgenen for at betragte den stigende Morgenrjødes 
stundom vidunderlig skønne Farvespil og se Solens første 
lysende Blink paa de smaa Huses Vinduer mellem Bjergene, 
samt se Torvelivet nedenfor mit Vindue vaagne og ordne 
sig; om Aftenen for at se det dø bort og for at fange 
Solens Afskedsblikke over Bjergene. Og i Mellemtiden, 
om Dagen, lader jeg mine Blikke forlyste sig paa Torvet, 
betragtende dets Handel og Vandel.«) Derefter følger en 
udførlig og livlig Beskrivelse af det brogede Liv, der rørte 
sig paa Torvet, hvor der solgtes Grøntsager, Brød, Fisk, 
Kød, Mælk, Kram, Sæd og Hø, altsaa alt muligt og 
endnu mere, end hvad man plejer at finde paa et Marked. 
Saaledes er det endnu i Stockholm. Det var altsaa et 
overordentlig livligt Sted, Fr. Bremer boede paa, og hun 
morede og glædede sig over Folkelivet^). 

Her i denne Bolig skrev Fr. Bremer paa sin nye 
Koman, og herfra fulgte hun ogsaa opmærksomt med 
Tidens Rørelser. Ikke blot den orientalske Krig mellem 
Vestmagterne og Eusland, der ogsaa hindrede hende i at 
rejse mod øst, interesserede hende, men ligesaa meget de 
aandelige Kampe, der dengang udfægtedes. Saaledes fulgte 
hun med spændt Opmærksomhed Søren Kierkegaards 
Angreb paa Folkekirken i hans « øjeblikke«, uden dog paa 
nogen Maade at sympathisere med ham. Hun havde læst 
meget af hans Produktion, og for hende stod han stadig 
som en Simon Stylites, der fra sin ensomme Højde stirrede 
mod Himlen og spottede Menneskene paa Jorden rundt 
om ham. Han interesserede hende, men greb hende ikke 
sympathetisk. Dette gjorde derimod en anden Aand, 
Alexandre Vinet, der forøvrigt allerede 1847 var død, 
men hvis Skrifter nu bleve stærkt udbredte. Vinet havde 



1) Skizzer: «Mitt fonster 1855 », S, 29 f. Det er skrevet i No- 
vember, en Tid, da der gerne er saa trist i Stockholm, at en 
bekendt Svensker har sagt: «Man har ingen ressurs utom att 
sofva eller supa.> Pr. Br. forstod imidlertid at glæde sig ved 
enhver Aarstid. 

været Professor i Basel, siden i Lausanne, men nedlagde 
sit Embede og gik over til Frikirken, der dannede sig i 
Pavs de Vaud, for at blive Præst i den. Hans frie, klare 
Aand i Forening med hans inderlige Tro gjorde ham til 
en af de ypperste Skikkelser i den fransk-reformerte Kirke- 
afdeling. Fr. Bremer følte sig i høj Grad samstemmende 
med ham, og hun fandt i den franske Præst ved den 
reformerte Kirke i Stockholm en Ven, der styrkede 
hendes Sympathi for Vinet. Han prædikede Kristendom 
ikke blot med Hensyn til den enkeltes Liv og Hjerte, men 
han fremstillede ogsaa dens verdenshistoriske Betydning 
for de dannede Tilhørere, der samledes om ham. Hyppig 
dvælede han ved Kristus ikke blot som Frelseren fra Synd, 
men ogsaa som Lægen for baade Menneskenes og Naturens 
Lidelser. Dette stemmede ganske med Fr. Bremers Be- 
tragtning. Hun skriver angaaende dette sidste: « Hvorfor 
tale de, som ville føre Menneskene til Frelseren, saa ude- 
lukkende om Synden og Synderen og ikke mere om Ulykken, 
om Lidelsen? Fordi alle Mennesker ere Syndere. Sandt 
nok! Alle have Del i den Tilstand, som gør Synden saa 
vældig, men mange have deri en saa ringe Del, at den 
kun synes som en Mangel paa Fuldkommenhed og denne 
som en Ulykke, hvorved de selv paa første Haand lide. 
Endnu mere paafaldende end Syndens Almindelighed paa 
Jorden synes mig Lidelsens, og den sidste endnu mere 
end den første paakalder en for alle fælles frelsende 
Læge^).» Denne Udtalelse er karakteristisk for Fr. Bremer. 
Hun lægger heri Trykket for stærkt paa Lidelsessiden, 
medens andre igen lægge den altfor udelukkende paa 
Syndssiden. 

Endelig havde Fr. Bremer fuldendt sin Roman, en 
Bog, hvorom hun i Forvejen udtalte, at den vilde vække 
Strid, «men som Gud vil«. Hendes Søster og flere Venner, 
der havde lært Bogen at kende, før den udkom, raadede 
hende fra at udgive den, men det var ganske forgæves. 



1) Fader och dotter, S. 135. 

Den maatte og skulde ud, og saaledes kom den da 1856 
under Navnet: Hertha eller en Sjæls Historie. 

Vi skulle her give en kort Udsigt over dens Indhold. 
Hertha er Datter af Direktør Falk, en haardhjertet og 
gerrig Mand i en mindre svensk By (ørebro). Hun er 
tungsindig over Livet i Almindelighed og Kvindens sørge- 
lige Stilling i Særdeleshed. Kristendommens Lys og Trøst 
har hun ikke fundet. Gud staar for hende som en dunkel, 
forfærdelig Magt, der lægger Lidelser paa Menneskene og 
tilsidst sender dem i Graven. «Nej, jeg kan ikke elske 
en Gud», siger hun, « der handler saaledes med os. Jeg 
elsker ikke den Gud, som jeg ser i Verdensstyrelsen og 
ikke den Gud, som Bibelen taler om; han er ingen god, 
ingen retfærdig Magt.»> Kvindens Stilling staar for Hertha 
som sørgelig. Drengene faa Lov til at vælge, hvad de 
ville være, og siden holder man dem paa Akademier, men 
de unge Piger maa staa udenfor alt dette. «Der var en 
Tid, da jeg troede, hvad Mennesker og Bøger sagde mig 
om Hjemmet og Familielivet som Kvindens eneste Maal 
og Verden, da jeg tænkte, det var en Pligt at kvæle al 
Higen efter en større Synskreds, en anden Virkekreds. 
Svage, dumme Tanker, som jeg nu forlængst har kastet 
langt bag mig! . . . Hvad jeg søger og vil er et Liv, et 
Arbejde, som lader mig føle, at jeg lever fuldt, ikke blot 
for mig selv, men for det hele, for mit Land, mit Folk, 
Menneskeheden, Gud, ja, for Gud, hvis han er Retfærdig- 
hedens og Godhedens Gud, alles Fader.« — Man genfinder 
i Herthas Tanker Fr. Bremers egne, dels gamle og over- 
vundne, dels nye og brændende Tanker. 

Hertha har en Drøm. Hun ser Videnskabens dejlige 
Træ i det Qerne og mange Mænd, plukkende af dets 
Frugter og derved frembringende herlige Værker. Hun 
iler afsted imod det, men finder det omgivet af en Mur 
med flere Døre paa. Hun banker paa, men forgæves; det 
bliver sagt til hende, at her maa Kvinder ikke komme ind. 
Bedrøvet maa hun vende hjem, men hvorledes er dette 
Hjem? Hun ser nu, at det er en snever Celle i et stort 

Graastens-Bjerg, i hvilket der er utallige andre CeUer, 
hvor Kvinder sidde, alle spindende og syngende tung- 
sindige Sange. Men Hertha mindedes nu, at den ene af 
Nornerne, der overøste Træet med Vand af Kilden, der 
rislede ved Roden, havde sunget: «Det er kun for den 
heltemodige, for den, som kæmper redeligt. »> Og hun vilde 
kæmpe. 

Paa én Gang følte hun sig løftet paa Vinger og fløj 
hen over Landene. Hun kom saaledes til Rusland, til 
Kina, hen over hele Asien lige til Ishavets Kyster. Hun 
saa' Kvinderne, men hun saa' dem overalt forkuede. Hun 
fløj til Syden, men dér saa' hun Kvinderne enten i Klo- 
strets eller i Vellystens Trældom. Hun kom til Tyskland 
og var glad ved at finde saa mange Lærde her. De 
første, hun talede med og udviklede for, hvorledes hun 
søgte Befrielse for den fortrykte kvindelige Del af Slægten, 
afviste hende yderst haanlig og erklærede, at de havde 
vigtigere Ting at tænke paa. De vare nemlig i Fsérd 
med at drøfte, hvorledes Thersites' Skæg havde været. 
De næste Lærde, hun talede med, vare saa optagne af at 
undersøge Halen paa en vis Slags Rotter og Fordøjelsen 
hos nogle Infusionsdyr, at hun heller ikke hos dem kunde 
skaff'e sig jØrenlyd. Derefter gik hun til Statsmændene, 
men de vare optagne af at drøfte de fire Punkter i det 
orientalske Spørgsmaal. Og i Matronernes Forsamling gik 
det hende ikke bedre. De sagde: «Vi har vort Husvæsen, 
Mænd og Børn. Vore Døtre lære Sprog og Musik og 
kvindelige Arbejder. Gør os ikke Ulejlighed.« I Frankrig 
gik det hende ligesaa ilde. Der gik al Stræben ud paa 
at opfinde nye Krigsmaskiner og lignende. I England 
fandt hun alle optagne af det orientalske Spørgsmaal. I 
Rom havde man nylig opfundet noget nyt for at forøge 
Dyrkelsen af Jomfru Maria. « Hjælp hendes jordiske 
Søstre »>, bad Hertha. De gode Papister vilde først se, 
hvad der staar i Bibelen om Kvindens Stilling, og dér 
fandt de Ordet: Manden skal være hendes Herre! Hun 
indvendte derimod, at om det end stod i det gamle Testa- 

mente, saa stod der i det nye, at Mand og Kvinde ere lige 
og begge frie i Kristus. Men hertil var Svaret: Kvinden 
tie i Forsamlingen! — Efter denne bedrøvelige Rejse 
maatte Hertha da vende hjem til Norden med uforrettet 
Sag og gemme sig i Graastensbjerget. Hun længtes nu 
kun efter Døden. 

Saavidt Drømmen. Imidlertid skete der en rystende 
Begivenhed. En voldsom Ildebrand lagde største Delen 
af Byen i Aske. deriblandt ogsaa Direktør Falks Sted. 
Med Nød og næppe reddede Hertha sin Fader af Flam- 
merne. Den haarde Mands Hjerte, som tillige var bleven 
ramt ved en ånden Datters Død, blev smeltet saa vidt, 
at han nu gav Hertha sin Frihed til at vælge hvad Vej, 
hun selv vilde, og Baadighed over sin Mødrenearv. Hun 
opfatter det imidlertid som sin Pligt at blive hjemme for 
at være som en anden Moder for sine yngre Søstre og 
pleje Faderen. 

Da efter Ildebranden Nøden i Byen var meget stor, 
blev der efter Præstens Forslag dannet en «foederativ 
Forening)) for at hjælpe. Der oprettedes mange smaa 
Kommiteer med Medlemmer af begge Køn i hver, hvilke 
igen stod under en Hovedbestyrelse. Hertha fik under en 
Læges Tilsyn det Hverv at tilse og pleje dem, der vare 
komne til Skade. Blandt disse var en ung Ingeniør 
Yngve Nordin, som var beskæftiget ved et Baneanlæg 
udenfor Byen, og som med Mod og Dygtighed havde stillet 
sig i Spidsen for Slukningsanstalterne under Branden, 
men som selv derved var bleven saaret. Ham kom Hertha 
nu ogsaa til at pleje, og de bleve snart Venner. Han havde 
været i Amerika og var derved kommet ind paa lignende 
Tanker som hun angaaénde Kvindens Stilling i Samfundet. 
Tillige var han af Overbevisning Kristen og paavirkede 
Hertha i kristelig Retning. I Modsætning til Yngve er 
der en brav Raadmand Carlson, som hævder, hvad man 
kan kalde de ældre Anskuelser om Kvinden, at hun skal 
væsenlig kun opdrages til at virke for Mand, Børn, For- 
ældre og Søskende, men ikke- virke udad til uden i 

Undtagelses-Tilfælde (altsaa ligesom Fr. Bremers Søster 
Charlotte). 

Imidlertid udvikler der sig et Kærlighedsforhold mellem 
Yngve og Hertha. Men da han endelig en Gang tilstaar 
hende sin Kærlighed og omfavner hende, føler hun, at 
før hun nogensinde kan blive hans, maa deres Forhold 
være klaret i Renhed. Da Yngve spørger: «Er du bange 
for at elske mig?» svarer hun «Ja» og tilføjer smerteligt: 
« Hvorfor vilde du bryde Freden imellem os?»> Hun 
elskede ham vel, men vilde, at en hellig Ild først skulde 
udbrænde Sanseligheden. 

Kort efter -faar Hertha i en anonym Billet Underret- 
ning om, at Yngve hemmelig besøger en falden Kvinde, 
som hun kendte. Forfærdet opsøger hun hende og faar 
der at vide, at Yngve er Fader til hendes Barn. Denne 
Opdagelse falder aldeles knusende paa Hertha. Hun for- 
lader Hjemmet og rejser bort med et Kanalskib. Da hun 
kommer til TroUhåttan, bliver hun der. Med For- 
tvivlelse i Hjertet og Selvmord i Tanke sætter hun sig 
ensom paa GuUoen, den øverste og største af øerne 
i Vandfaldet, og stirrer ned i den brusende, skummende 
Fos. Urolig gaar hun derfra over til Toppoen og siden 
til det nederste af Faldene: Helvetesfallen. Saa vender 
hun tilbage til Hotellet, men Søvnen flyr hende om Natten. 
Atter kommer hun til GuUoen og føler sig uimodstaaelig 
draget tU at styrte sig ned, men det er hende i det 
sidste øjeblik, som hører hun gennem Granernes Susen 
sine smaa Søstres Bøn: "Forlad os ikke, Hertha!« Saa 
gaar hun tilbage til Hotellet og lægger sig dødtræt til 
Hvile, men Søvnløsheden gør Hvilen illusorisk. Endelig 
bliver hun enig med sig selv om, at hun vil spørge Yngve 
rent ud om Forholdet og herved finder hun Ko for Tanken. 
Samtidig kommer en ung elskværdig Pige af hendes Be- 
kendtskab hændelsesvis til TroUhåttan, og da hun finder 
Hertha i en saa sørgelig Tilstand, bliver hun hos hende 
og plejer hende. 

Hertha træffer Yngve igen ved Søsteren Almas Grav. 
Og her opklares det da, at det er Yngves Broder, der er 
Fader til Barnet. De ere nemlig tre Brødre, som alle 
hedde Yngve, men hver med et Fornavn til, saaledes at 
Herthas Elskede hedder Yngve Frey. Saaledes svinder 
den mørke Skygge, tilmed da denne Yngve kan forsikre, 
at han er sædelig ren. Men Hertha erklærer nu, at hun 
alligevel ikke kan ægte ham, da hun aldrig vilde være 
Moder til en Datter, der kun fødes til at indtage en for- 
kuet Stilling i Verden. Og dertil kommer en anden 
Grund. « Yngve !» siger hun, «jeg elsker dig af hele mit 
Hjerte, og alligevel vil jeg ikke, kan jeg ikke leve blot 
for din og min Lykke. Jeg vUde da ej fortjene at leve.« 
»Underlige Pige!» udbryder han, «for hvad vil du da 
leve?« «For at befri mine bundne Søstre, de Sjæle, hvis 
Længsel og Lidelser Gud har ladet mig kende og forstaa«, 
svarer hun. Og Hertha forklarer nu nærmere, hvad hun 
føler Trang til at gøre. Hun vil oprette en Skole for 
unge Piger, hvor disse ikke paa sædvanlig Manér skulle 
lære Fransk, Tysk, Musik, Tegning, «men hvor unge Piger 
af hvilkensomhelst Samfundsklasse, som ere vaagnede til 
en Følelse af højere Trang og for hvem den aandelige 
Athmosfære, hvori de leve, er bleven for tung, skuUe kunne 
komme til Klarhed over sig selv og deres Kald som 
Samfundsmedlemmer, skulle lære at betænke og besvare 
de Spørgsmaal: Hvad er jeg? Hvad kan jeg? Hvad bjør 
jeg? — — Det skal ske gennem Arbejde og Bøn. Løsenet 
skal være: Frihed i Gud ved Kristus.« Denne Plan har 
længe gæret i Hertha, og hun vil nu sætte al Kraft ind 
paa den. « Enhver, som vil noget saadant«, siger hun, 
«maa berede sig paa at staa ene og uforstaaet, øfte maaske 
haanet og modarbejdet, men det bekymrer mig kun lidet.« 
Yngve erklærer, at han gerne vil være hendes Medarbejder 
heri, og at unge Mandfolk ikke bør være udelukkede fra 
en saadan Skole. Dem vilde han søge at paavirke, og 
Hertha kunde ogsaa tage en Haand med i Arbejdet for 
saadanne. «Hvemsomhelst du fører til mig, Yngve!« 

13 

svarer hun, «skal være mig velkommen som en ung 
Broder. » 

Paa denne Maade og i et Ægteskab uden sanselig 
Kærlighed kunde Hertha nu gaa ind paa at blive Tngves 
Brud. Han anholdt om hendes Haand hos Faderen, men 
fik det Svar, at f&rend Yngve virkelig kunde forsørge sin 
Hustru paa den Maade, som han forlangte det, kunde 
Forbindelsen ikke ske» Yngve drog da til Udlandet, men 
da han efter nogen Tid med forbedrede Kaar vendte til- 
bage og fremstillede sig for Faderen, fik han denne Gang 
rent ud Afslag af den egenkærlige Mand, der selv ønskede 
at holde paa Hertha. Og da i Sverige en ugift Kvinde 
aldrig blev myndig og altsaa ikke selv kunde raade for 
sin Haand, var der ikke noget at gøre derved. Yngve 
rejste atter bort til Udlandet, og alt blev ved det 
gamle. 

Efter nogle Aars Forløb fik dog Hertha virkeliggjort 
nogle af sine Ideer. Hun fik en dobbelt Skole i Gang, 
og den ene, som hun kaldte »Helligdagsskolen», var, hvad 
vi nu vilde kalde en Slags Højskole. Den holdtes to Dage 
om Ugen for unge Piger fra Byen. Hun begyndte med 
at læse Sofokles' « Antigene » («den ædle Bevidstheds Helt- 
inde«) med dem, derefter Biografier af udmærkede Kvinder. 
Endvidere gennemgik hun Samfundslære, nemlig Samfundets 
Forhold til Familie, Kommune, Stat, Kunst, Videnskab 
m. m. med dem. Dernæst ogsaa Religionshistorien, be- 
gyndende med den naturlige Religion og de forkristelige 
Religioners Forhold til Menneskehjertet og Fornuften, 
hvorefter hun skred frem til den aabenbarede Religion, alt 
oplyst ved Biografier og endende med Jesu Liv. Natur- 
læren blev ogsaa dyrket. Om Sommeren gik hun med de 
unge Piger ud i Mark og Skov, botaniserede med dem, og 
under en stor Ask samledes de tit, hvor Hertha holdt 
af at fortælle Sagn og Nordens Mythologi. Stundom 
dansede de. Om Aftenen holdtes* der ofte Diskussions- 
møder. 

Den Sal i Hjemmet, hvori Hertha holdt sin Højskole, 

var først og fremmest prydet med en Billedstøtte af Idun, 
hvorfor den kaldtes Idunnasalen. Endvidere var her en 
Kristusfigur samt Buster af berømte Tænkere, hvilke alle 
toge sig smukt ud til det grønne Løv, som slyngede sig 
imellem dem. Hertha selv var næsten altid klædt i en 
hvid, blød Kjole; hendes lyse Haar var foran strøget 
tilbage og i Nakken opbundet, som man ser det paa 
græske Billedstøtter. Ingen Smykker bar hun. Der var 
noget højbaarent ved hende, og skønt uden egentlig 
Skønhed gjorde Ansigtets Udtryk, naar hun talede, hende 
smuk. En af hendes Elever skrev om hende: wNaar hun 
begynder at tale, at fæste øjet paa os, er der noget saa 
mildt og moderligt hos hende, at man lever op derved, og 
snart synes man, at man begynder at voxe. Det gør man 
virkelig ogsaa, i det mindste i Længsel efter det gode og 
sande, i Vilje til at stræbe derefter.« 

Syv Aar vare saaledes henrundne. Da fik Hertha et 
Brev fra Yngve, som bevirkede, at hun strax skrev til 
ham om at komme hjem. Hun havde mærket, åt han 
var syg paa Sjæl og Legem. 

Snart efter kommer Yngve sejlende paa et Dampskib 
over Venern. Pludselig gaar der Ild i Skibet; dog 
lykkes det at komme nær til Kysten, men dér løber 
det paa et Skær. Yngve og nogle andre unge Mænd 
svømme til det nærliggende Land med Passagererne; 
han alene redder paa den Maade sytten. Men da ere 
ogsaa hans Kræfter udtømte; en Blodstrøm vælder ud 
af hans Mund, og han synker livløs om. Hertha havde 
beredet alt i sit Hjem, i Idunnasalen, saa skønt til hans 
Komme; nu modtager hun det sørgelige Budskab. Hun 
faar ham hentet paa en Baare og bragt hjem. Her bader 
hun hans Fødder i hedt Vand for at lede Blodet fra 
Brystet, og han kommer til sig selv. Siden plejer hun 
ham utrættelig, og han bedres noget. For uden Anstød 
at kunne være om ham og passe ham lader Hertha sig 
nu vie til Yngve i Idunnasalen. Faderen gjorde Vanske- 
ligheder, men lod det dog ske. Vinteren igennem gik 

det nogenlunde med Yngve, skønt han stadig var yderst 
svag. Undertiden kunde han overvære Høj skoletimerne. 
Mod Vaaren blev han eiidnu svagere. En skøn Majdag 
sad han som sædvanlig lænet til Hertha; en Gren med 
nys udsprungne Æbleblomster laa i hendes Skød, men 
hendes Taarer faldt ned paa dem. Paa én Gang kyssede 
hun hans Pande; den var saa kold og fugtig. « Hvordan 
gaar det, min Yngve ?» »Godt, meget godt just nu», lød 
hans Svar, og i det samme udaandede han. 

Kort efter døde ogsaa Faderen som en ruineret Mand. 
Hertha og hendes Søstre vare henviste til at leve ved 
deres egen Gerning. Med Ihærdighed drev hun Arbejdet 
for Hjemmet ved Siden af Arbejdet i sin Højskole, som 
hun ikke vilde opgive. Men Sorg og Anstrengelse ned- 
brød hendes Helbred', og hun fik en Hjertesygdom. Af 
Trang maatte hun sælge baade Billedstøtter og Bøger, 
men hun blev ved med Skolen til det sidste. Da hun 
mærkede, at Kræfterne nu vare forbi, samlede hun endnu 
en Ga^g sine unge til en Afskedsfest i Salen. De nød et 
Maaltid sammen, og efter det talede hun for første Gang 
til dem om sit Liv, sin Skæbne, om det Maal, hun havde 
tilstræbt, og om Yngve. Hun formanede dem til at blive 
ægte Kvinder og bød dem derpaa sit Farvel. Kort efter 
døde hun. 

Saa vidt Indholdet af « Hertha eller en Sjæls Historie*). 
Fr. Bremers Forudsigelse, at den vilde vække Strid, gik i 
Opfyldelse. Med ualmindelig Heftighed faldt man over 
den for Tendensens Skyld. At Kvinder skulde være 
myndige f. Ex. med det 25de Aar, var i nogles øjne 
allerede fordringsfuldt nok, men langt værre var det dog, 
at Fr. Bremer hævdede, at de burde have samme Eet som 
Mændene til videnskabelig Uddannelse, til Virksomhed i 
forskellige Retninger, at de skulde kunne undervise i 
Skoler, endog højere, pleje syge, endog Mandfolk (saaledes 
som Hertha plejede Yngve), være Læger og mere. Kort 
sagt, hvad man nu kalder »Kvindesagen« kom saa over- 
raskende og pirrende ind paa Folk, at Fr. Bremer blev 

Genstand for de hidsigste Angreb, saa at man af den 
Grund glemte hendes mangeaarige Fortjenester og be- 
handlede hende som en forskruet wBlaastrømpes der for- 
tjente at pibes ud. Hendes bedste literære Arbejder, der 
jo udkom i 1830rne, laa desuden nu saa langt tilbage i 
Tiden, at Slægten i 1856 for en stor Del ikke kendte dem. 
De blidere Eøster beklagede, at hun med Tendensromanen 
var kommet ind paa et Omraade, hvor Digterinden ofredes 
for den praktiske Borgerinde. I det hele taget saa' 
Fr. Bremer sig ved « Hertha« ligesom med ét Sæt be- 
røvet den Glorie, der hidtil havde omstraalet hendes 
Navn 1). 

Anderledes maa imidlertid Dommen lyde, efter at 
30 — 40 Aar ere henrundne. Vi maa nu indrømme, 
at hun i mange Henseender var forud for sin Tid, og 
hvad hun fordrede, er forlængst gaaet i Opfyldelse. Uni- 
versiteter ere aabnede for Kvinder saa vel som for Mænd, 
Lærerinder ere ansatte ikke blot ved Børneskoler, men 
ogsaa ved højere Dannelsesanstalter, Læge-, Kontor-, Syge- 
pleje- og mangen anden før tillukket Virksomhed er nu 
ogsaa i Kvinders Hænder, og for hvert Aar, der gaar, 
kommer mere til. Kvindens Deltagelse i kommunale og 
sociale Anliggender, hendes^ offentlige Stemmeret og maaske 
endog Valgbarhed til Eigsdag, hendes Kaadighed over sin 
egen Formue indenfor Ægteskabet og andet lignende er 
for Tiden brændende Spørgsmaal. Man kan undre sig 
over, at man endnu 1856 ikke var kommet videre, saa at 
Fr. Bremers Fordringer kunde vække saa megen Indig- 
nation. 

Netop fra Tendensens Side har « Hertha » ubestridelige 
Fortjenester. Derimod er den som æsthetisk Værk ikke 
betydelig. Den lider af en Del Sentimentalitet og Unatur, 
saaledes navnlig i Forholdet mellem Hertha og Yngve. 



^) Om Kritiken over Hertha, se f. Ex. Mindetale af Ameen over 
Pr. Br., Dr. Lindner: Nordisk familjebok, Artikl. Pr. Bremer, 
B. Arnesen-Kali: Pr. Bremer m. m. 

Der er ogsaa med nogen Eet indvendt imod den, at den 
er kedelig, i al Fald i visse Partier. Selv satte Fr. Bremer 
den over alle sine Skrifter, og netop som hendes Smertens 
Barn var den hendes Yndling. Alligevel kunde hun ikke 
bekvemme sig til at læse i Bogen, og først i sine sidste 
Levedage tog hun den frem og fordybede sig i den. Da 
fandt hun adskillige Fejl i Fremstillingen og syntes f. Ex. 
ikke om det Træk, at Hertha altid var hvidklædt, ligesom 
hun ogsaa med Kette ansaa' det for et svagt Punkt, 
at Hertha og Yngve i saa mange Aar rolig fandt sig 
i at leve adskilte, alene paa Grund af Nykker hos 
en Fader, der dog var meget afhængig af sin energiske 
Datter. 

Kun faa Aar gik, inden Dommen over « Hertha« be- 
gyndte at ændre sig. Den omstridte Bog gav Anledning 
til Drøftelse af Kvindespørgsmaalet, og paavirkede af den 
begyndte nogle frisindede Mænd i Stockholm at aabne 
Kursus for Kvinder i saadanne Videnskaber, som disse 
hidtil havde været udelukkede fra. Trods Modstand bleve 
de besøgte af mange unge Piger. Og Sveriges Rigsdag 
bevilgede Penge til en højere Opfostringsanstalt for Lærer- 
inder, der aabnedes allerede fem Aar efter « Herthas » 
Fremkomst, i Aaret 1861. Vel var Anstalten endnu kun 
for Lærerinder, men det var dog et stort Fremskridt, og 
her vare saadanne Fag som Kemi, Sundhedslære og Gym- 
nastik optagne. Der gaves fri Undervisning for 40 unge 
Piger, og nogle Aar efter at den var aabnet, saa' man i 
Lektionssalen en Statue af Idun og i Bibliotheket et Por- 
træt af Fredrika Bremer, begge som et Symbol paa, at 
« Hertha« ikke havde været forgæves^). 

Men den bitre Storm mod Bogen 1856 gav Anled- 
ning til, at Fr. Bremer gjorde Alvor af at rejse til Ud- 
landet. Eusland blev ikke Maalet for denne Rejse, men 
derimod Schweiz, hvor hun følte sig draget til at gøre 
nærmere Bekendtskab med den frie Kirke, som den hende 



*) Marg. Howitt: Ett år hos Fr. Bremer, 1, S. 33. 

saa kære Vinet havde haft saa megen Del i. Her nede 
vilde hun ride Stormen af, sommaaske særlig var hende 
ubehagelig, fordi hun i sin nærmeste Kreds havde 
stærke Modstandere. Men da hun drog bort, anede hun 
ikke, at en Kæ.kke Aar skulde gaa, før hun gensaa' sit 
Fædreland. 



\ 

10. 

Ophold i Schweiz og Italien. 



Det var i Maj 1856, at Fredrika Bremer forlod 
Sverige. Hurtig ilede hun gennem Tyskland, hvor hun i 
Heidelberg glædede sig ved at træffe den bekendte preus- 
siske Diplomat, Chevalier Bunsen, som har erhvervet 
sig et hædret Navn som kristelig Forfatter. Ham satte 
Fr. Bremer meget højt. Snart var hun i Schweiz, som 
hun i sin Ungdom havde besøgt paa den tidligere omtalte 
store Familierejse. Hvor fri og let var hun ikke nu, trods 
sine 55 Aar, i Sammenligning med dengang! Thunersaen, 
bekendt for alle Elskere af den danske Literatur fra 
Baggesens «Labyrinth)), idet Digteren her for første Gang 
traf sin Sofie v. Haller, henrev Fr. Bremer. Hun fandt 
den baade nu, og da hun senere besøgte den, som et af 
de skønneste Steder, hun havde set. Hun tog et Bad i 
Aarefloden, isnende koldt paa Grund af den tidlige Aars- 
tid, og følte sig ligesom nyfødt. Snart efter var hun 
ved Maalet for sin Eejse. 

Det var jo den frie Kirke i Kanton Vaud, der 
fornemmelig havde draget hende mod Syd. Hun vilde 
lære Livet i den at kende og se, om den ikke kunde til- 
fredsstille hende. Nu kom hun til Lausanne, hvor 
en af dens Menigheder var. Hun kom ikke som en 
vildfremmed, men havde allerede i flere Aar staaet i 
nogen Forbindelse med den. Al. Vinets Enke havde efter 
Mandens Død tilsendt hende hans Skrifter, som siden 
havde hart til hendes kæreste Læsning. Den frie Kirke 
havde dannet sig for en halv Snes Aar siden ved en ydre 
Foranledning. En ny Kegering var paa en voldsom 

Maade kommet til Eoret i Kanton Vaud, og da den for- 
langte, at Præsterne skulde oplæse en Proklamation, var 
der mange af disse, som fandt deres Samvittighed saale- 
des besværet ved denne, at de nægtede det og bleve da 
afsatte. Om dem dannede der sig saa et Antal Frimenig- 
heder, der tilsammen . udgjorde en Frikirke. I lang Tid 
maatte disse Menigheder lide Forfølgelse, men under 
Trykket tiltog de stærkt. Nu var det roligere Tider. 

Fr. Bremer overværede Menighedens Gudstjeneste i 
Lausanne. Den holdtes i en stor Sal, og der var en 
meget talrig Forsamling, men alle kunde ikke henregnes 
til Menigheden, da det for Tiden næsten var en Modesag 
at gaa i Kirke der. Præsten, en begavet Taler, prædikede 
fra en Estrade. Om Eftermiddagen var der et Opbyggel- 
sesmøde med 3 — 4 Talere og Hovedæmnet var: Sandhed. 
Man draftede de tre Punkter: at være sand overfor Gud, 
overfor sig selv og overfor andre Mennesker. Nogle Dage 
efter overværede Fr. Bremer Frikirkens Aarsmøde ved La 
Lecherette. Ad besværlige Veje vandrede hun dertil, 
ledsaget af en Pige, der bar hendes Vadsæk; snart gik 
det op ad stejle Skrænter, hvor hun næsten maatte 
kravle, snart langs Afgrunde, men efter tre Timers Gang 
kom hun til Mødestedet, en fri Plads med Dynger af 
afmejet Græs, hvorpaa Folk sad og hvilede sig. Flere og 
flere kom vandrende fra forskellige Sider, og det blev 
tilsidst en meget stor Forsamling. Da Mødet skulde 
begynde, gik alle hen i en Aabning ved en Granskov, 
hvor Talerne bedre kunde høres. Præsterne og de Ældste 
stod for sig selv. Snart hævede Salmesangen sig, og 
derefter begyndte Talerne. Det første Æmne var: « Glæder 
eder altid. » Præster Og Ældste talede vexelvis, dels om 
Kilden til Glæden, den frie Naade i Kristus, dels om at 
bevare og voxe i Glæden, som sker ved et fuldere Liv i 
Frelseren. Saalédes taledes der i længere Tid, afbrudt 
ved Salmesang, men det tilfredsstillede ikke*Fr. Bremer, 
der savnede Liv og Løftelse og forgæves ventede paa at 
høre noget om aandelige Erfaringer. Efter en Standsning 

for at spise til Middag begyndte Mødet snart igen. Nu 
fremtraadte en Mand med et interessant Ydre, dybt lig- 
gende Øjne og en kraftfuld Stemme, en Mand, som for- 
maaede at rive Forsamlingen med sig. Det var Præsten 
Bertholet fra Geneve. Han talede om Dødens Strøm, 
som ingen kan komme over, uden. han har Schibbolethet 
Jesus, og fortalte dernæst Træk af Kristenlivet fra for- 
skellige Egne paa Jorden. Alle lyttede med spændt Op- 
mærksomhed. Det var « en Time af Skønhed og Harmoni«, 
idet Naturen ligesom smeltede sammen med Foredragets 
Alvor og Højhed. Kort efter opløstes Forsamlingen. 

Fr. Bremer gjorde nu herfra flere Dages Fodvandringer 
i den storslaaede Egn, besøgte adskillige Medlemmer af 
Frikirken og slog sig for tre Dage til Bo i Le Creux, hvor 
hun boede hos en af de mest fremragende Ældste, der 
om Sommeren modtog Pensionærer i sin Bondegaard. 
Den ærværdige Pére Ansermey — saa hed han — havde 
for Tiden Damer baade fra Schweiz, Tyskland og England 
hos sig, og Fr. Bremer kom ind i en elskværdig Kreds. 
Manden holdt meget opbyggelige Andagtstimer og var 
god at samtale med. Naturen var mægtig paa dette 
Sted; nedad de mægtige Bjergskrænter rislede Floder, 
og man følte, at i en saadan Egn stemmes Sindet til 
Alvor. Siden besøgte Fr. Bremer mange andre af Fri- 
kirkens Medlemmer paa dette Strøg, idet hun opholdt sig 
en Tid i en af Dalene for at sætte sig ind i Menig- 
hedslivet. 

Og hvilket Udbytte fik hun nu af dette? Vi ville 
høre de Tanker, som bevægede sig i hendes Sind. Den 
frie Kirke maatte hun regne højt, men hun kunde dog 
ikke anse den for mere end «en Station paa Vejen til en 
virkelig Menighed«, et almindeligt Præstedømme. Hun 
fandt, at den var altfor afsluttet i sig selv, og at den 
ikke havde nogen dybere Opfattelse af Protestantismens 
Grundprinciper. «Min Fremtidskirke er den ikke»», siger 
hun;' « dertil er den for exclusiv og for stillestaaende, for 
meget bunden til Bogstaven endnu. Min Kirke, som jeg 



203 



tror paa, som jeg søger, ja, i hvilken jeg allerede i Dybet 
af min Sjæl lever og tilbeder, er en saadan, i hvilken 
Forskelligheden i visse Dogmer og Former ikke adskille 
dem, der ere forenede i den samme hjøjeste Kærlighed. 
Min Kirke er den, i hvis Højkor Fénélon og Channing, 
Frans de Sales og Francke, Hildebrand og Luther, 
Washington og Vinet, St. Brigita og Florence Nightingale 
. maa bede og lovsynge tilsammen , — ja af hvis rumme- 
lige Tempelgange ingen er udelukket, som alvorlig har 
søgt og elsket det højeste Gode, han maa nu hedde 
Lao-tseu^), Zoroaster, Budda, Sokrates eller Spinoza! 
Hav forskellige Afdelinger og Kapeller indenfor denne 
Kirke, om I saa ville, — men hav dér et Allerhelligste, 
i hvilket alle i Kærlighed til Gud og hans Kige forenede 
Aander maa samles om «ét evigt Evangelium, som skal 
forkyndes alle dem, der bo paa Jorden ». Al anden Kirke 
er mig for trang og svarer Ikke til Protestantismens Ide ! » 
Det var jo rigtignok et vidt rækkende Favntag, altfor 
vidt, naar hun taler om «Kirke», men vel ikke for vidt, 
naar hun tænker paa «dem, der ere af Sandhed », og som 
derfor én Gang kunne ventes at ville høre Frelserens 
Naades Eøst. Denne Sammenblanding er dog ikke syn- 
derlig heldig. 

Angaaende en dybere Opfattelse af Protestantismens 
Princip udtaler hun følgende: Keformationens største 
Værk var at lære, at Menneskets højeste Vel og Ve beror 
ikke paa de ydre Gerninger, men paa Hjertets Tro. Og 
dernæst, at den lagde den hellige Skrift i Folkets Hæn- 
der. Men strax kom ogsaa de forskellige Udlægninger af 
Skriften, hvoraf Partier, Sekter og Retninger ere frem- 
komne. Naar Protestanten overfor Katholikernes Spørgs- 
maal om Enheden svarer: Den fælles Enhed hos os er 
Retfærdiggørelsen af Troen paa den ene Side og den hel- 



^) Kinesernes ældste bekendte Religionslærer, der anbefalede 
Ydmyghed og Selvfornægtelse som den eneste Vej til sand 
Lykke. Han levede omtr. 600 Aar før Kr. Fødsel. 

lige Skrift paa den anden, saa, siger Fr. Bremer, véd 
Protestanten hemmelig, at dette Svar slaar ikke til. Han 
spejder i Virkeligheden efter en anden, en hejere Enhed, 
han tror, at den maa findes, men — «har jeg Uret i at 
sige, at han endnu ikke har fundet eller fattet den?« — 
«Ak, meget har jeg spurgt og forsket, faret over Land 
og Vand, søgende i Bøger og hos Mennesker for at faa 
Rede derpaa, for at faa et Svar, godt, fuldt, tilstrække- 
ligt, et Svar, med hvilket man kunde bringe Spotteren 
til at tie, oplyse Tvivleren og selv gaa frem mod Sjælens 
Lys og Tilfredsstillelse. — Jeg søger og spørger endnu. 
Dog ikke aldeles nu som før. Dybt i min Sjæls Inderste 
ser jeg et Lys skinne og fornemmer et Ord — jeg for- 
nam det dér allerede i min første Ungdom, mægtigt, men 
dunkelt, og siden, naar Livets Taager og Hjertets Kval 
for lange Tider havde skjult det, har jeg set det atter og 
atter som en himmelsk Stjerne skue ned gennem de jor- 
diske Skyer.« 

Der er noget dunkelt ved denne Tale om et Ord, der 
skal give Svar paa aUe Spørgsmaal og være den højere 
Enhed, hvori alle Forskellene gaa op. Men hendes Søgen 
efter et saadant Hvilepunkt, hendes Følelse af aldrig rig- 
tig at have fundet det, hendes Tanke — som hun for 
længe siden havde udtalt — at der maa være et Ord 
i Ordet, — alt dette fortjener Opmærksomhed og Syrn- 
pathi. Man spørger uvilkaarlig, om hun kendte Grundt- 
vigs Svar paa dette, hans Henvisning til Trosordet som 
Ord i Ordet, Enheden i det skilte, Hvilepunktet for 
Sjælen. Der kan ingen Tvivl være om, at hun, som var 
saa godt hjemme i den danske Literatur, ikke mindst i 
den religiøse, og som i al Fald satte Grundtvig højt 
som Digter og Historiker, at hun ogsaa har kendt hans 
Fremhævelse af Trosordet. Men hun har ikke delt hans 
Anskuelse af det. 

I den varmeste Sommertid flakkede Fr. Bremer om i 
Schweiz for at se Naturens Skønhed og Vælde. Hun var 
oppe paa Grimsels Top og syntes, at de forfærdelige ^der 

gjorde dette Sted til det uhyggeligste, hun nogensinde 
•havde set. I Eegn og Sne lod hun sig i Bærestol ad 
vilde Veje føre op mod Rhonegletscheren. Denne viste 
sig som en mægtig Iskuppel ; fra to Sider Lab Bække ud 
af den, som snart forenede sig og dannede Begyndel- 
sen til den siden saa store Rhoneflod. Hun var ogsaa 
ad farlige, smalle Sider oppe ved det 7,400 Fod højt lig- 
gende Værtshus paa Furka. I Skovkantonerne omkring 
Vierwaldstådtersøen fandt hun nogen Lighed med sit 
hjemlige Dalarne omkring Siljan. Udsigten fra Rigi, som 
hun havde Held til at se i Solbelysning baade Aften og 
Morgen, begejstrede hende ikke; hun fandt den for land- 
kortagtig. Klosteret i Einsiedeln besøgte hun paa en 
af de store Pilgrimsdage, den 8de September, da der 
myldrede af Mennesker. Her fik hun Audiens hos Fyrst- 
Abbeden Henrik den 4de , en smuk og fin , men næppe 
synderlig begavet Mand, der havde en smagfuld Bolig. 
To Patere vare til Stede. Fr. Bremer havde købt et 
Afladsbrev, der gav den, der ejede det og som bad en 
derpaa trykt Bøn til Jomfru Maria, 200 Dages Synds- 
forladelse. Hun spurgte Abbeden, om han billigede dette 
Brev, men han saa' ud, som om han ikke vidste, hvad 
han skulde svare. Den ene Pater kom da til Hjælp og 
sagde: «Der staar, at det er for den, som af sit ganske 
Hjerte beder, kun for den.» «Men hvorfor da kun for 
200 Dage? Vi Protestanter tro, at Gud forlader os alle 
vore Synder, naar vi af Hjertet bede derom. » Svaret lød, 
at de 200 Dage gjaldt Forladelse for Kirkestraflfe. Fr. Bre- 
mer gik d'erpaa over til noget andet og spurgte, om de 
troede, der var Underkraft ved Mariabilledet i Kirken, 
hvortil saa utallige Mennesker valfarte. «Nej», svarede 
de enstemmigt, «vi ære det blot.»> «Men Folket tror 
anderledes.« « Ja, Folket«, svarede Abbeden, <• og det burde 
oplyses, men, men — ». «Lidt efter lidt», tilføjede den 
ene Pater. Hun spurgte derefter, hvorledes de forklarede 
Nødvendigheden af at bede til Helgener, naar de dog 
tro, at Gud hører alle Bønner. Den ene Pater svarede: 

« Ligesom en Familiefader giver sine Barn Gaver at ud- 
dele til de fattige, saaledes bruger Gud Helgenerne. 
Alle Bønner høres af Gud alene, men han sender sine 
nærmeste Tjenere, at de skulle bringe Svaret paa Bøn- 
nerne. » Fr. Bremer bemærkede hertil, at Folket bad 
direkte til Helgenerne. De indrømmede, at Folket burde 
oplyses, men — . Forøvrigt havde Kirken altid troet paa 
Helgenernes Forbønner, og i Katakomberne havde man 
fundet Beviser paa dette fra Kristendommens ældste Tider. 
Fr. Bremer spurgte videre: « Grunde Katholikerne deres 
Mariadyrkelse paa noget Sted i Skriften?« Abbeden 
kunde intet svare herpaa, men den ene Pater tog hurtig 
Ordet og sagde: «Ikke just i Skriften, men i Katakom- 
berne ser man, at de første Kristne ærede hende som 
Himmeldronning. » Fr. Bremer, som mærkede, at han 
var saa vel bevandret i Katakomberne, men ikke just i 
Skriften, tillod sig da at meddele, at i Evangelierne stod 
der noget ganske andet. Abbeden, som imidlertid havde 
samlet sig lidt, sagde nu med Værdighed: «Vi tro, at 
Frelserens Ord paa Korset: «Se din Moder!« ikke var 
til Johannes alene, men til alle.« Og hermed hævede 
han Audiensen. Bagefter fik Fr. Bremer denne gejstlige 
Fyrstes Bedekammer at se. Det var saa elegant som et 
Boudoir med rødt Fløjel og Guldfryndser samt et nydeligt 
Madonnabillede over et lille Alter. Samme Aften besøgte 
hun Klosterkirken. Pilegrimmenes Bønner lød hurtigere 
og hurtigere i Munden paa hverandre, stadig 5 Pater 
noster og 3 Ave Maria paa Latin. Flokkevis gik de fra 
Kapel til Kapel, bøjende Knæ og bedende. * Det fandt 
hun sig ikke opbygget ved. 

I Ztirich følte Fr. Bremer sig vel til Mode, og den 
smukke By forekom hende det hyggeligste Sted i hele 
Schweiz. Mindet om Zwingli, Gessner, Lavater og Pesta- 
lozzi traadte hende her levende i Møde. Fru Lavater, en 
Svigerdatter af den berømte, forærede hende dennes 
Skrifter. I Basel besøgte Fr. Bremer Missionsskolen og 
blev meget imponeret af Forstanderen Josenhans, en 

Mand, i hvis Aasyn Bestemthed og Mildhed i lige Grad 
vare udprægede. Hun syntes, at hun aldrig havde følt 
sig saa lille som overfor denne Mand, og havde det ikke 
været for hendes Alder, kunde hun føle sig fristet til at 
gaa i Missionens Tjeneste. 

Fra Schweiz gjorde nu Fr. Bremer paa hurtigste 
Maade en Udflugt til Belgien, til Bryssel, og hun kom 
dertil paa 2 Dage. Her holdtes nemlig en filanthro- 
pisk Kongres, og hun var den eneste Kvinde, som var 
indbudt til denne, hvorfor hun da ikke vilde svigte. Hun 
var opfordret til at tale, men i Stedet for dette fik hun et 
af de andre Medlemmer til at oplæse en Afhandling, som 
hun havde forfattet om Æmnet: Opdragelse af de fattige 
Klassers Djøtre. Hun havde siden efter Indbydelse Audiens 
hos den intelligente og humane Kong Leopold den 1ste. 
I tre Timer samtalede de, og Kongen fremstillede meget 
elskværdig hele sit Begeringssystem for hende, hvilket 
havde som Grundregel: le laisser faire, le laisser aller, 
da han var overbevist om, at et frit Folk bedst selv 
kunde passe sine Anliggender. Han fortalte Fr. Bremer, 
at han havde læst alle hendes Bøger. Da Kongen til 
Slutning begyndte at tale om, at han haabede paa at 
faa Løn i Himlen' for sine Bestræbelser, kunde hun 
dog ikke bare sig for at bemærke, at det var bedre at 
gøre det gode uden at vente Løn, hvilket han igen fandt 
at være for strængt sagt. 

Efter næsten en Maaneds Ophold i Belgien, hvor 
hun ogsaa besøgte de andre store Byer, rejste Fr. Bremer 
den 12te Oktober til Paris, som hun ikke havde gæstet 
siden Vinteren 1821—22. Hvilken Forandring var der 
ikke foregaaet med den da saa livlige By! Nu regerede 
jo Louis Napoleon, og hans Haand hvilede tungt over det 
hele. En mørk, misfornøjet Stemning raadede. Overalt 
saas Politi; men Livet i Gaderne var kun ringe* Ingen 
Tiggere taaltes, ingen Larm eller Uro; det fordum saa 
straalende Palais Koyal laa mørkt og øde. Og hvilken 
Forskel mellem London og her! Medens der i London i 

de senere Aar havde rejst sig Arbejderboliger i stor Stil, 
saa havde Napoleon kun bygget for at forskønne Paris og 
forherlige sig selv. Den nye glimrende Eoute fra Tuille- 
rierne over Concordepladsen til Barriere de Fétoile var 
kun et Slør, som forgæves søgte at skjule Elendigheden. 
Fr. Bremer, som ønskede at se et Glimt af det obskure 
Pariserliv, besøgte i Selskab med et ungt Ægtepar de 
meget omtalte Danselokaler Prado og Valentinos, men 
fandt kun Baahed uden nogensomhelst Skønhed, og begge 
Steder myldrede det af Politi. Hun havde derimod Glæde 
af at gense Samlingerne i Louvre, hvis Malerier hun for 
største Delen mindedes fra sin Ungdom. Kejseren saa' 
hun køre paa Gaden, men ingen syntes at agte paa ham. 
Hun fik en levende Følelse af, at Tilstanden i Frankrig 
saa at sige var provisorisk, og at Damoklessværdet hang 
over Hovedet. Fremtiden syntes ligesaa taaget som Kej- 
serens Blik, og hun spurgte sig selv: Kan Louis Napo- 
leon undgaa en Nemesis? Tiden har vist, at Fr. Bremer 
dømte rigtig. 

Hurtig ilede hun derpaa fra Paris og kom over Jura 
tilbage til Lausanne, hvor hun tog Bolig for Vinter- 
maanederne. Her levede hun nu atter sammen med den 
frie Menighed, som hun vilde studere. Samtidig tog hun 
Undervisning i Italiensk hos en Professor Arduini og 
læste med ham først Dante, siden de nyere italienske 
Digtere. Han gav hende tillige Meddelelse om den frie 
Bevægelse i Italien, som han selv havde deltaget i, og 
Fr. Bremer fik derved megen Sympathi for den. Ogsaa 
Valdensernes Historie studerede hun, og den greb hende 
stærkt. Hun besøgte Opdragelsesanstalter for unge Piger 
og følte, hvor meget Tiden var gaaet frem siden hendes 
Ungdom. Hvor lykkelig havde hun dengang været, om 
hun kunde have levet som Elev paa en saadan! 

Saaledes hengik de egentlige Vintermaaneder meget 
underholdende for Fr. Bremer, dog ikke ganske uden 
Tryk. Det var nemlig meget koldt, og da der ingen 
ordentlige Anstalter var im6d Kulden, frøs hun langt 

mere end i Sverige. Kakkelovne var der slet ikke, men 
Damerne havde nogle smaa ChaufFeretter eller Varme- 
bækkener til at sætte under Fødderne; det var det hele. 
Men allerede sidst i Februar begyndte Foraaret. 

I Marts flvttede Fr. Bremer til Geneve, hvor hun 
boede et Par Maaneder. Her drev hun nye Studier. Hun 
studerede Calvins store Værk; Institution chretienney et 
Bevis paa hendes Viljekraft. Det kostede tit megen Over- 
vindelse. Naar hun nogle Timer havde kæmpet sig gen- 
nem hans haarde Dialektik, blev hun gerne baade træt og 
tung og maatte søge ud i den friske Natur for at oplives 
igen. Hun ventede at finde noget for sit indre Liv her, 
men det blev ikke til noget. Prædestinationslæren var 
hende i høj Grad imod, og hun fandt, at den hørte til 
«de uhyggelige Urimeligheder)),* som «den blinde Dyrkelse 
af Bibelens Bogstav« fører til. Forøvrigt kom hun ud i 
flere interessante Familiekredse og deltog i det hele i det 
stærke aandelige Eere, der var i Byen. 

Det var Frikirken, der havde draget Fr. Bremer til 
Schweiz, det var den, hun fremfor alt vilde lære at kende, 
men for at bedømme den, maatte hun ogsaa undersøge 
Forholdene og Livet i Statskirken. Begge Dele havde 
hun nu gjort, og Kesultatet deraf sammenfatter hun ganske 
kort saaledes: Statskirken er god som den moderlige 
Opfostrerinde, der bevarer det gamle og nærer det nye 
Liv. De frie Menigheder ere ogsaa gode, idet de ægge 
og ud\ikle det aandelige Liv, frigøre Individet og hindre 
«Mutter») (Statskirken) i at falde i Søvn. Baade Moder 
og Datter behøves i Folket, thi de støtte hinanden. 

I Maj flyttede Fr. Bremer ud paa Landet og boede 
en Maanedstid i stille Ro hos en Præstefamilie. Daglig 
vandrede hun om i den storartede Natur og studerede 
forøvrigt særlig Naturforskeren Bonnets Skrifter. Hun ' 
gjorde herfra en Udflugt til Neuchatel for at besøge den 
afdøde Vinets Ven Charles Secretan, hvis Bog Philo- 
Sophie de la liberté havde tiltalt hende meget. Hun traf 
i ham en højst elskværdig Mand, men da han var meget 

14 

svag, fik hun ikke stort Udbytte af Omgangen med ham. 
Han hørte forøvrigt til den Ketning i den fransk-refor- 
merte Kirke, der behagede Fr. Bremer npest, idet han 
ligesom Vinet indtog en Mellemstilling mellem de strængt 
bogstavtroende (hvortil Merle d'Aubigné bl. a. hørte) og 
-de radikale (saaledes som Edm. Scherer i Strasburg). 

Betegnende for Fr. Bremer er det, at uagtet hun især 
i denne Tid var saa stærkt optaget af det religiøse, at 
hun mere end halvvejs var bleven Theolog, ofrede hun 
dog et Par Dage paa Eousseaus Minde, idet hun opholdt 
sig paa hans ø St. Pierre. 

Da det nu igen var fuld Sommer, flakkede hun 
mange Steder om for at nyde Schweiz' herlige Natur. 
Hun kom tilbage til Geneve og drog derfra til Cha- 
mounydalen. Fra denne gjorde hun i Fællesskab med 
en ung Dame og ledsaget af to Førere en af sine dristigste 
Vandringer, til Mer de glace, en Gletscher paa Skraa- 
ningen af Mont Blanc. De naaede ogsaa lykkeligt til 
den, og da Førerne mærkede, at det var et Par raske 
Damer, opmuntrede de dem til nu at gaa tværs over 
« Ishavet'), da man saa kunde komme en anden og meget 
interessant Vej tilbage til Dalen. De begyndte da med 
frisk Mod Vandringen paa den frosne Flade, men det 
viste sig snart at være en meget farlig og besværlig Sag. 
Idelig maatte de hoppe over Spalter i Isen af 2—300 
Fods Dybde uden noget Fodfæste, men glidende og usik- 
kert. Da de saaledes med Anstrengelse vare komne et 
langt Stykke frem, og ingen Ende var at se paa denne 
Vandring, forlangte Fr. Bremer, at Førerne skulde hjælpe 
dem tilbage igen. Dog da disse forsikrede, at det værste 
var overstaaet, gik man videre. Solen skinnede varmt, 
og Overfladen af Isen blev sjappet, hvilket forøgede Van- 
skeligheden ved at staa fast, men endelig naaede de da 
alle over. Hermed var Faren dog langtfra forbi. For at 
komme til den eneste Vej, der fra denne Side førte ned 
til Chamouny, maatte de gaa ad en meget farlig Sti med 
lodrette Vægge paa den ene og Afgrunden paa den anden 

Side. Der var anbragt et Eeb, fæstet med Sam til Klip- 
pen, til at holde sig fast i, da Stien er ganske smal. 
Farerne skyndede paa, fordi Klippestykker ovenfra ofte 
styrte ned, og ved at se op blev Fr. Bremer ogsaa va'r, 
at store Stenmasser hang ud over deres Hoveder. Endelig 
hørte Eebet op paa et Sted, hvor Stien gik brat opad; 
Føreren gik foran, holdende fast ved Fr. Bremers Haand 
og opfordrende til Forsigtighed. De naaede lykkeligt op, 
men Besværlighederne kronedes nu ogsaa ved Nydelsen af 
den mest imponerende Udsigt. Endelig kom de til Vejen 
og ad den ned til Chamouny, men det havde været en 
Fodtur paa 8 Timer. Bagefter læste Fr. Bremer i Bådecker, 
at denne Vej er saa farlig, at det ikke tilraades nogen at 
prøve den. 

Et Par Dage efter kørte de til Store St. Bern- 
hard, men maatte gaa det sidste Stykke gennem dyb 
Sne og i et heftigt Tordenvejr, der gennemblødte dem. 
Munkene i Hospitiet modtog dem med Udraabet : Pauvres 
dames! Glade vare de ved at komme indenfor de gæstfrie 
Mure,' som den Nat rummede 150 Fremmede, mest fattige 
Vandrere. Det hele var fra Fr. Bremers Side kun et 
Besøg for at se det bekendte Sted; hun vendte derfra 
igen tilbage til Schweiz og tilbragte atter stille Dage 
ved Geneve. Herfra gjorde hun nogle Uger efter en Tur 
sammen med nogle unge Piger for at komme op paa 
Mont Rosa, men Vejret hindrede dem i at naa dette. De 
maatte nøjes med at have været ved et Herberge, hvorfra 
der var en vidunderlig dejlig Udsigt, som rigelig lønnede 

« 

deres Besværligheder. 

Nu var det ' bleven September. I atten Maaneder 
havde Fr. Bremer opholdt sig i Schweiz , naar derfra dra- 
ges den Tid, der gik til Udflugten til Belgien og Paris. 
Hun var bleven godt indlevet med Schweizerne og syntes 
om Folket. «Der er en vis højstammet Opinion », siger 
hun angaaende dem, «om det rette, sædelige og almen- 
nyttige og om hvers Pligt til at arbejde derfor, som virker 
velgørende. Mange faa alvorlige Tanker ved at leve 

blandt Schweizerne. Men en fri Almenaand som i 
Amerika savnes. Interessen er altfor meget bundet til 
deres eget snævre Land. Kvinderne i de dannede Klasser 
staa højt baade religiøst og sædeligt, men Mændene be- 
handle som oftest ikke Kvinderne som deres Lige og 
kunne i saa Henseende lære meget af Franskmændene. »» 

Fr. Bremer bød hermed Schweiz Farvel og forlod 
Landet ad Napoleonsvejen over Simplon. Italien mod- 
tog hende med vældig Torden og Eegn. 

Over Egnen ved Lago maggiore, som just ikke 
henrev hende til Begejstring, drog hun mod Vest til de 
Alpedale, hvor Valdenserne bo. Efter at være standset 
i 6 Dage i La Torre af uophørlig Regn, steg hun op i 
Bjergene og overskuede de Dale, som ere disse gudfryg- 
tige Menneskers Hjem. I Nordvest ses Mont Viso, imod 
Syd den store Piemont-Slette , dyrket som en Have, med 
Apeninnerne i Qern Baggrund; Turin kan svagt skimtes. 
Igennem disse Dale, af hvilke Angrognas er den smuk- 
keste, bruse Bjergstrømme, som falde i Po. Den val- 
densiske Befolkning blev dengang anslaaet til 25,000, og 
den levede her i gammeldags Tarvelighed og Gudsfrygt. 
Som bekendt ere Valdenserne et evangelisk Samfund, op- 
staaet i det 12te Aarhundrede i Opposition mod Pave- 
dømmets Vildfarelser; et Samfund, der har gennemgaaet 
store Trængsler og blodige Kampe, men trods al Over- 
magt har forstaaet at holde sig i de vanskeligt tilgænge- 
lige Bjergegne. Fr. Bremer boede en Maaned iblandt 
dem. Folket er fattigt, thi paa disse Bjerghøjder er der 
kun ringe Frugtbarhed; de holde noget Kvæg, Mændene 
gaa paa Skovhugst, Kvinderne sy og spinde. Polenta, 
en Slags Grød af Mais med Mælk, samt Kastanier er 
deres væsenligste Føde. De styres af Præster, og hver af 
disse har et Raad af 5— 6 Ældste eller Barber ved sin 
Side. Gudstjenesten er simpel og minder om de stræn- 
gere reformerte Kirkers; den begynder med Oplæsningen 
af de 10 Bud. Fr. Bremer befandt sig vel mellem disse 
ærlige og trohjertede Folk, der viste hende megen Ven- 

lighed. Men noget dybere Udbytte fandt hun ikke, hvad 
hun vistnok havde ventet. Der var indenfor deres Kreds, 
ligesom alle Vegne, ikke saa lidt Strid om Dogmer, og 
det hele var noget præget af det afsides. Noget af det, 
der tiltalte hende mest, var deres vemodige Folkesange, 
der kaldes «complaintes>). 

Efter en besværlig Vandring til Fods i Kegn og 
Kusk med Overnatning i daarlige Herberger kom Fr. Bre- 
mer til Tur in, dengang Hovedstad i Viktor Emmanuels 
Kongerige Sardinien. Her omluftedes hun jo af det unge, 
mod Enhed og Frihed stræbende Italiens Aand, som hun 
sympathiserede med. Hun havde Audiens hos den Stats- 
mand, der med stor Klogskab og Besindighed var den 
egentlige Leder af disse Bestræbelser, Grev Camillo 
Cavour. Fr. Bremer fandt, at han i sit Ydre lignede en 
radmusset engelsk Country-Squire , som rider meget, 
spiser godt og tager sig Livet mageligt. Hans Hoved var 
noget firkantet, men fint bygget. Panden fri, øjnene 
lyseblaa. Næsen napoleonsagtig , Huden lys og frisk; hele 
Skikkelsen var ikke stor, men robust. Han modtog 
hende med Forekommenhed, og Samtalen drejede sig fra 
Sverige snart hen til Piemont. Han var glad ved Mt. Ge- 
nis-Tunnelen, der vilde bringe dette Land i mere Forbin- 
delse med Omverdenen. Hun tillod sig at bemærke, at 
hun ikke havde set nogen Statsmand tilsyneladende saa 
let bære Byrden, men han udbrød: «0, det ser blot 
saaledes ud, men bagved, i Dybet, ere mange Bekymringer 
og -— det er ikke let at bevare den hellige lld.») Hun 
lagde ham paa Hjerte at virke for Piemonts Kvinder, der 
i Arveret staa langt tilbage for Mændene. Han lo halvt 
skælmsk og anførte, at der særlig hos Bondebefolkningen 
var mange Vanskeligheder. «Men i hvert Tilfælde kom- 
mer den lige Arveret sent eller tidlig hos os. Det ligger 
i hele vor Lovgivnings Betning og desuden — det er 
Eet!» Disse Ord glædede Fr. Bremer, og hun forlod 
Cavour meget oplivet. 

Sidst i Oktober kom hun til Genua, hvor det syd- 

landske Liv farst rigtig slog hende i Mede. Derefter 
drog hun den smukke Vej langs Havet til Spezzia i en 
almindelig Vogn, rigtig nydende alle Skønhederne. De 
røde Boser nikkede ud til hende fra Terrasserne, det blaa 
Hav bragte Hjertet til at svulme. Op og ned ad Bjerge 
slynger Vejen sig om Havbugterne. Men i hver By 
slog Fattigdom og Tiggeri hende i Møde. Det skæve 
Taarn i Pisa var hende ikke ubehageligt, fordi det gjorde 
Indtryk, ikke af en, der skal til at falde, men meget 
mere af en, der er i Færd med at rejse sig. Flor en s 
indtog hende ved sin Skønhed og sit Liv. Billedgalleriet 
her vakte ejendommelige Tanker hos hende. Hun fandt, 
at Grækernes og Romernes Skønhedsideal stod højt, men 
at deres virkelige Mennesker maa have staaet under vor 
Tids. Deres Helte, deres Kejsere og deres Vismænd vare 
som oftest grimme, deres Kvinder meget middelmaadige, 
tit rent ud stygge, og Undtagelserne herfra ere kun faa. 
Til disse høre af Krigere Alkibiades, af Herskere Alexan- 
der den store, Augustus, Antoninus Pius og Marcus Aure- 
lius, af Vismænd Plato. Marius, Sulla, Claudius og mange 
flere fandt hun at have været rene Karrikaturer. «Det er 
mig klart,« siger hun, «at Menneskeslægten især med 
Hensyn til Hovedets Form er tiltaget i Skønhed, Panden 
er bleven højere. Hovedet mere hvælvet.« Hun saa' ogsaa 
i . Florens en Udstilling af Voxafbildninger af hele det 
menneskelige Legeme, som interesserede hende højlig, idet 
hun fandt den ydre Natur med Bjerge og Floder, Træer 
og Blomster gentaget i Menneskets Indre, men Indtrykket 
var dog tillige saa pinligt, at det i flere Dage forfulgte 
hende paa en uhyggelig Maade. 

Rom var Hovedmaalet for Fr. Bremers Rejse i Ita- 
lien, og her slog hun sig til Ro hele Vinteren 1857 — 58. 
Hun boede den første Tid paa Corso, nærved Piazza del 
Popolo. Hendes første enlige Vandring i Staden paa 
Maa og Faa førte hende til Forum og Colossæum, der 
gjorde saa meget større Indtryk, som hun ganske uventet 
pludselig saa' disse Steder for sig, .som hendes Tanker 

saa ofte havde dvælet ved. Paa sin anden Udflugt kom 
hun til Monte Pincio med dets skønne Park, prydet med 
Fontainer og Buster, og fandt sig hyggelig til Mode her. 
Den tredie Udflugt gjaldt Via Appia med dens Gravmonu- 
menter fra Oldtiden. Forøvrigt saa' hun naturligvis, 
navnlig i den første Tid, alle Boms Mærkeligheder, og 
vi skulle ikke trætte Læseren med at følge hende til de 
bekendte Steder, men kun anføre nogle af de Indtryk, 
hun tog med sig fra dem, og som ere karakteristiske for 
hende. 

Den hellige Trappe {la scala santa), som Frelseren 
efter Sagnet har betraadt, og som Katholikerne krybe op 
ad paa Knæ, vilde hun ikke bestige. Hun fulgte i saa 
Henseende ikke Holbergs Exempel, der krøb opad den, 
idet han ræsonnerede som saa: Er det Sandhed, at Jesus 
har betraadt den, da ere de hellige Fodspor nok værd at 
ære; er det Usandhed, da er min Vildfarelse dog et Bevis 
paa gudfrygtig Ydmyghed^). Hun tænkte: At dyrke 
Legemshylsteret tilhører Sjælens Larve-Tilstand, og at 
krybe paa Knæ for at vinde Syndsforladelse (som Katho- 
likerne tro) er for bekvem en Vej og tillige en Hindring 
for mange i at gaa den rette. Derfor vil jeg ikke. 

Paa Michel Angelos berømte Maleri «Dommedag»> i 
det sixtinske Kapel fandt hun Kristi Ansigt forfejlet. 
Idet han til de uomvendte Syndere udtaler Ordene: «Gaa 
bort fra mig!» er hans Mine vred og forkastende. Saa- 
ledes burde den ikke fremstilles. Kristus maa nødvendig 
se bedrøvet ud. Ligeledes stødte det hende, at de « Vel- 
signede, der arve Riget«, juble og lovsynge samtidig med, 
at de andre vride sig i Fortvivlelse, thi de første kunne 
umulig være jublende, glade, naar de se saa mange gaa 
fortabte. 

Sammen med flere lærde Herrer og et Par Damer var 
Fr. Bremer i Katakomberne, ogsaa i de ældste Dele af 
disse. Maria som Himmeldronning fandtes selvfølgelig 



1) Trende Epistler, udg. af J. Leviu, S. 82. 

slet ikke her, saaledes som Pateren i Einsiedeln havde 
sagt. Fr. Bremer fik hernede en levende Følelse af For- 
bindelsen mellem de levende og, de døde; det er dette, der 
gennem Indskrifterne træder En saa stærkt og velgørende 
i Møde. Denne Forbindelse ud over Død og Grav stod 
sikker og klar for de Kristne i hine Tider, da de jordede 
deres l&ortgangne i Katakomberne. 

Med særlig Interesse opsøgte Fr. Bremer St. Bri- 
gitas Kapel i Rom. Hun var jo hendes Landsmandinde, 
men hun var mere end det, thi hun var tillige et Slags 
Forbillede for hende. Den hellige Brigita Brahe var 
egentlig den første Grundlægger af den svenske Kvinde- 
literatur, og hun helligede sit Liv til Kristendom og Filan- 
thropi. Hun traadte op mod baade den religiøse og 
sædelige Slaphed i sin Tid. Fr. Bremer følte sig van- 
drende i hendes Fodspor. 

Julen fejrede hun sammen med den skandinaviske 
Koloni i Rom, og ved Festmaaltidet blev hendes Skaal 
udbragt af Professor Ussing fra København. Karnevals- 
lystighederne, som dengang endnu holdtes som en alle 
omfattende Folkefest, og som ingen Romafarer gerne vilde 
gaa Glip af, overværede Fr. Bremer fra først til sidst med 
Liv og Interesse, men de led dette Aar noget Afbræk ved 
stærk Regn. Forøvrigt var hendes Tid optaget af italienske 
Studier, ja hun gav sig ogsaa til at lære Latin. Samtidig 
havde hun en ny Bog under Arbejde, saa hun laa ikke 
paa iden lade Side. Hun kom ogsaa ud i fornemme 
Kredse og gav nogle Gange selv Soiréer til Gengæld. 

Det religiøse Spørgsmaal var imidlertid stadig det, 
der optog hende dybest. Indenfor Kristendommens Ramme 
var hun i en vis Henseende stadig en søgende Sjæl. 
Hun savnede jo noget i Protestantismen og havde hverken 
i den frie schweiziske Kirke eller hos Valdenserne faaet 
dette Savn tilfredsstillet. Her i Rom kom hun nu under 
katholsk Paa virkning og havde ikke noget imod det, thi 
hun ønskede at sætte sig alvorligt ind i denne Kirkes 
Lære. En svensk Dame, gift med en Italiener og selv 

Katholik, gjorde sig megen Umage for at drage hende 
over i den romerske Kirkes Skjød. De havde mange Sam- 
taler derom, og Fr. Bremer gjorde sig Umage for at se 
saa uhildet som muligt paa Sagen. Hun studerede flittigt 
den tysk-katholske Theolog Mohlers Skrifter. 

Under disse Omstændigheder havde Fr. Bremer større 
Interesse af at søge Audiens hos Paven end de mange 
Rejsende, som væsenlig gjorde det af Nysgerrighed. Hun 
mødte efter Tilsigelse i sort Silkedragt og med Slør, 
maatte vente en Timestid, men kom saa ind alene. I det 
inderste af et langagtigt, lyst, tarvelig møbleret Værelse 
stod Pius den 9de ved et Skrivebord i den sædvanlige 
lange, hvide Dragt med rød Brystlap og Kalot. Hun 
fandt, at hans Blik var livligt, men uden Dybde, savnende 
Alvor; hans Ydre tydede iøvrigt paa god Appetit og et 
godt Køkken. Paven spurgte hende først ud om, hvorfra 
hun var, og hvor hun opholdt sig, samt om hendes For- 
fatterskab. Da hun havde svaret herpaa, sagde han: 
"Men De er Katholik?.) — »Nej, Deres Hellighed! ikke 
romersk Katholik.« — «Da maa De blive det. Der er 
ingen Helhed eller Konsekvens uden i den katholske Kirke. »> 
— « Tillader Deres Hellighed mig et Spørgsmaal?») — 
«Ja, tal!» — «Jeg elsker af hele mit Hjerte vor Herre 
og Mester Jesus Kristus. Jeg tror paa hans Guddom, 
hans Frelsergerning for mig og hele Verden, jeg vil lyde 
og tjene ham alene. Vil D. Heil. ikke erkende mig for 
Kristen?« — «For Kristen? Ganske vist, men..» — 
"Og som Medlem af Kristi Kirke?«) — «Ja — a i en vis 
Forstand, men — men man maa da erkende som sandt 
alt, hvad denne Kirke siger og byder. De maa imidlertid 
ikke tro, at Paven sender alle, som ikke erkende den 
katholske Kirkes Ufejlbarhed, til Helvede. Nej, jeg tror, 
at mange Personer af andre Bekendelser kunne blive frelste 
ved at efterleve den Sandhed, som de have erkendt. Det 
tror jeg ganske sikkert.)) — »Det glæder mig uendeligt 
at høre dette af D. Heil. Thi jeg har næret det Haab at 
finde en mere retfærdig Dommer i disse Spørgsmaal i 

D. Heil. end i mange andre Katholiker, som sige: De er 
ikke Kristen, De kan ikke blive salig, hvis De ikke i alle 
Dele tror som vi og vor Kirke.« — «Deri have de Uret. 
Men, ser De, min Datter, man bør gøre sig Bede for sin 
kristne Tro, ikke saadan tro blot i Almindelighed uden 
tillige at tro paa de særegne Dele af en Lære. Det er 
allerede noget at tro paa den anden Person i Guddommen 
og paa hans Inkarnation, men man bør ogsaa tro paa 
den Stiftelse, som han har grundet paa Jorden, ellers tror 
man i Grunden ikke paa ham. Og man maa tro paa 
Paven. Paven er Kristi Repræsentant paa Jorden. I 
Sverige tror man ikke paa Kristus og hans Kirke. 1 Sve- 
rige er man højst intolerant mod anderledes tænkende.« 
Paven udtalte sig derefter noget mere om Sverige og mod 
protestantiske Fyrster i det hele. Derefter fortsatte han: 
«At tro paa Paven som Hovedet for den kristne Kirke er 
det eneste fornuftige og konsekvente, det eneste, som 
leder til Enhed og Helhed. Kirken er en Organisme, et 
repræsentativt Monarki med sit Overhoved, en aandelig 
Stat. Hvis man i en Stat ikke vil lyde Overhovedet, 
bliver der hverken Rede eller Orden, alt bliver Konfusion.« 
Fr. Bremer tog nu til Genmæle og svarede: «Vi tro 
paa Jesus Kristus og erkende ham alene som Hovedet for 
den kristne Kirke » — Paven: «Men Jesus Kristus er i 
Himlen og maa have en Repræsentant paa Jorden, og 
denne har han indsat, først med Apostelen St. Petrus ved 
Ordene — De forstaar Latin?« — <xPocissimo, D. Heil. 
Jeg har nylig begyndt at lære det.« — «Nu vel! De maa 
forstaa Ordene: Tu es Petrus et super hane petram ædt- 
ficabo eeclesiam meam etc. (Du er Petrus, og paa denne 
Klippe vil jeg bygge min Menighed o. s. v.).» — «I vor 
Kirke forstaa vi disse vor Frelsers Ord anderledes. Vi 
tro, at han med Petrus mente Klippemanden og med den 
Bekendelse, Petrus udtalte: «Du er Kristus, den levende 
Guds Søn«, Klippen, paa hvilken Kristus vil bygge sin 
Kirke. Vi tro, at Kristus har overladt Nøglerne med 
Magt til at binde og løse til alle sine Apostle ligesaa vel 

som til Peter, og at hver alvorlig Kristen, enten han saa 
er Pave i Rom eller en fattig Fisker paa vore Kyster har 
Del i denne Klippebjergets Kirke og i dens Retttigheder. » 

Det var unægtelig en dristig Tale, Fr. Bremer vovede 
sig til at føre overfor Paven, værdig en St. Brigita. Kun 
sjælden har han vist maattet hare paa et saadant Frisprog. 
Han blev imidlertid, i al Fald tilsyneladende, ikke vred, 
men fortsatte: «Men De har ikke Skriftemaal og Absolu- 
tion, De tror ikke paa Messen, ikke paa de syv Sakra- 
menter, ikke paa de Ting og Anordninger, som Kristi 
Kirke har bestemt. Den, som tror paa det ene, maa tro 
paa alt. Der er kun én Gud i Himlen og kun én Kirke 
paa Jorden, i hvilken han lever gennem sin Repræsentant 
og gennem den Orden, han har fastsat. Dette bar De 
indse og gøre Skridtet fuldt ud for at blive en fuldkommen 
Kristen ...» — « Kærlighed til Kristus og at leve efter 
hans Bud er efter vor Tro det væsenligste for Kristne.« 
— «Nu vel», sagde Paven. «Jeg skal sige Dem noget: 
Bed, bed om Lys af Herren, om Naade til at erkende 
Sandheden, thi det er det eneste Middel til at komme til 
den. Kontroverser hjælpe ikke dertil. Deri er Hovmod, 
Egenkærlighed. Deri gør man Parade med sine Kund- 
skaber, sin Skarpsindighed, og hver bliver dog ved sin 
Mening. Bønnen alene giver Lys og Kraft til at naa 
Sandheden og Naaden. Bed hver Dag, hver Aften, inden 
De gaar til Hvile, og jeg haaber, at Naade og Lys skal 
blive givet Dem. Thi Gud vil, at vi skulle ydmyge os, 
og de ydmyge giver han Naade. Og nu — Gud velsigne 
og bevare eder for Tid og Evighed!*)^) 

Havde Fr. Bremer før talt kækt til Paven, saa havde 
han nu igen til Slutning talt med virkelig Værdighed og 
Følelse til hende, og idet Samtalen hermed endte, stod 
han som Sejerherre. Dette følte Fr. Bremer ogsaa. « Yd- 
mygt og af Hjertet«), siger hun, «kyssede jeg den mod 
mig udrakte faderlige Haand. At det var Pavens Haand, 



^) Fr. Bremer: Lifvet i Gramla verlden, 2, S. 195 f. 

generede mig ikke det mindste. Han var virkelig i denne 
Stund Repræsentant for den Mester, som i Liv og Lære 
prædikede Ydmygheden . . . Pavens (sidste) Ord vare fuldt 
sande og evangeliske; jeg takkede ham af et oprigtigt 
Hjerte og forlod ham, mere tilfreds med ham end han 
med mig. Jeg havde staaet for ham i min protestantiske 
Stolthed; han havde hørt paa mig med Taalmodighed, 
svaret med Godhed og endelig formanet mig, ikke med 
pavelig Arrogance, men som en ægte evangelisk Lærer. » 

Saaledes gik Fr. Bremer derfra som den, der trods al 
Kækheden havde lidt et Nederlag. Dette blev næsten 
farligt for hende, idet hun derved dreves mere end nogen- 
sinde til at fordybe sig i Undersøgelser af, hvorvidt den 
romerske Kirke har Ret eller ikke. De Ord, Pius den 9de 
havde sagt: «Man bør tro paa Paven!« vare fremførte 
med saadan Overbevisnings Kraft, at de gav Genlyd i 
hende. 

Hun gav sig nu i Hjemmet til at læse om Pave 
Gregor den Store i Neanders Kirkehistorie og fyldtes af 
Beundring for denne ydmyge Mand. — 

Kort efter Audiensen hos Paven blev Fr. Bremer an- 
grebet af la grippe, idet denne influenza-agtige Sygdom 
i den usædvanlig raa Vinter rasede i Rom. Men saasnart 
Foraaret begyndte at melde sig sidst i Marts, deltog hun 
i forskellige Udflugter i Omegnen, navnlig til Albaner- 
bjergene med Nemisøen og Tivoli., En af dem, der var 
med paa disse Vandringer, var den danske Forfatterinde 
Benedicte Arnesen-Kali. Hvad hun har meddelt om sit 
Sammentræf med Fr. Bremer, har Interesse, og vi anføre 
derfor noget af det væsenligste deraf. 

Hun saa' hende første Gang paa Corsoen og blev 
præsenteret for hende af en svensk Auditør, der var til 
Stede. «En lille, i det ydre ved første Blik meget uanselig. 
Kvindeskikkelse stod for mig« , skriver den danske Dame, 
«saa' alvorlig og forskende paa mig og spurgte med lang- 
somt udtalte Ord; «Hvad synes De allerbedst om i Rom?») 
— »Udsigten fra ApoUo-Belvederevinduet i Vatikanet ud 

mod Albanerbjergene«), svarede jeg rask, et Svar, som 
ganske vist i høj Grad forundrede Fr. Bremer, som var 
kommet til Rom i religiøse og filanthropiske Hensigter ...» 
Og Frøken Arnesen-Kali skrev i sin Dagbog: «Saa har 
jeg da set Fr. Bremer. Hvilket Billede af ydre og indre 
Fred, af Tarvelighed, Fordringsløshed og almen menne- 
skelig Velvilje! Men aldrig vilde jeg dog, naar jeg ikke 
havde vidst det, forud være falden paa, at dette var den 
Fr. Bremer, der havde skrevet « Gr annarne », og endnu 
mindre, at dette var den samme Person, der havde 
gennemvandret Amerika fra Nord til Syd, paa Kryds og 
Tværs, der havde gæstet Indianerstammer og frejdig hævet 
sin Røst for Negerslaveriets Ophævelse.« 

Det første Indtryk, som B. Arnesen-Kali havde faaet 
af Fr. Bremer, vendte stadig tilbage; hun saa' det stille, 
dybe, gennemtrængende Blik for sig og dette Udtryk, der 
vidnede om Fred. Men paa en af Fodvandringerne i 
Albanerbjergene sagde Fr. Bremer et Ord til Kende, som 
mindede om, at der under det rolige Ydre kunde gemmes 
stærke Kampe. «Gør ligesom jeg«, sagde hun. «Naar det 
bruser stærkest inden i Dem, saa vær De ganske rolig og 
stille udad til! Det er et System, som jeg har dannet 
mig, et System, som jeg ufravigelig følger. Tro mig, det 
er den eneste Vej til at udrette noget i Verden. » 

Et andet Indtryk, som B. Arnesen-Kali fik af hende, 
var hendes mærkelige Alsidighed. «Fra Bordet, hvor hun 
skrev sine Noveller eller sine Rejsebreve, gik hun til 
Kniplepuden, ja til den fineste Kniplingsstopning, som jeg 
gentagne Gange har maattet beundre. Fra Pianofortet, 
som hun behandlede med stor Dygtighed og ved hvilket 
hun, der havde faaet Undervisning i Generalbas og Kom- 
position, selv satte Akkompagnement til de smukke, svenske 
Folkesange, kunde hun med tilsyneladende ligesaa stor 
Iver færdes i Toiletværelset for at ordne Dragter og Stads 
— ikke til sig selv, men til dem,, der vare yngre og 
smukkere end hun, naar disse enten skulde paa en Maske- 
rade eller et Bal. Og fra Staffeliet, der havde skænket 

hende saa mangen Glæde, kunde hun med stor Interesse 
beskæftige sig med den sirlige Anretning af et Maaltid.« *) 

Foravrigt optog de religiøse Spørgsmaal i saa høj 
Grad Fr. Bremer paa denne Tid, at Natur og Kunst i 
ringere Grad end ellers formaaede at fængsle hende. 
Alligevel vilde hun være med til at se og lære at kende 
alt, hvad der var af nogenlunde mærkeligt. 

Skærtorsdags-Misereret i det sixtinske Kapel henrev 
hende i den højeste Grad. <<Det er mig evig uforglemme- 
ligt«, skriver hun. «Hvilke Toner! Aldrig har jeg hørt 
saadan Musik. » Paaskedags-Gudstjenesten i St. Peters- 
kirken med franske Soldater i den midterste Gang og en 
umaadelig Forsamling blev vel ogsaa højtidelig ved den 
ophøjede Sang og Musik; Pavens . Velsignelse siden fra 
den aabne Loggia over den knælende Mængde var ogsaa 
paa sin Maade gribende, men det kunde dog ikke sammen- 
lignes med hine Skærtorsdagstoner i Kapellet. 

Ogsaa*Girandolaen '^) overværede Fr. Bremer. Men 
her havde der nær tilstødt hende en Ulykke. Hun var 
gaaet alene dertil sammen med en ung svensk Pige, som 
hun interesserede sig for. Hun havde Adgangskort til et 
Galleri, hvorfra Illuminationen kunde overses, men fandt 
ved sin Ankomst dette tæt besat. I Trængslen bleve de 
to skilte ad og klemte ind i et Bum mellem Muren og 
Galleriet (der egentlig var et Stillads). Flere og flere 
trængtes efter dem derind, Sammenpresningen blev farlig, 
mange loftedes og tabte Fodfæstet. Pludselig kom der 
Bøg som af brændte Klæder. Fr. Bremer raabte, for at 
kalde Vagten til Hjælp, men hendes Stemme tabte sig i 
Larmen. Paa én Gang hører hun en Herre noget "borte 
raabe paa Fransk: « Frøkenen græder. Hvad er der sket?« 
Det var den unge svenske Pige, der græd. Imidlertid var 



O B. Amesen-Kall : Om Fredrika Bremer. (Efter hendes velvilligt 

meddelte Manuskript.) 
^) Illumination af St. Peterskirken og dens Omgivelser samt 

Fyrværkeri. 

(len vagthavende franske Officer bleven opmærksom paa, 
hvad der skete, og nærmede sig. Saasnart Fr. Bremer 
fik øje paa hans Uniform, bad hun ham om Beskyttelse, 
øjeblikkelig kommanderede han sine Soldater frem til at 
rydde Gangen, og med stor Omhu førte han Damerne ud 
til en fri Plads, hvor de i Ko kunde se Girandolaen. 
Fr. Bremer udbad sig denne Officers Navn, og hvor farlig 
hun ansaa' Situationen for at have været, viste hun siden 
derved, at hun rettede en offentlig Tak til Louis Gérard, 
der paa en ridderlig Maade var kommet hende til Hjælp. 

Imidlertid var Fr. Bremer Genstand for ikke saa liden 
Paavirkning i katholsk Retning. Hun havde en Sammen- 
komst med en fremragende Prælat, som sagte at bevæge 
hende til Overgang, men han kunde ikke komme nogen 
Vegne med hende, da hun drog skarp til Felts mod 
mange Punkter, saasom den katholske Nadverlære. Det 
gjorde noget Indtryk paa hende, at en ung Kvækerinde, 
som hun kendte fra Amerika, gik over til den romerske 
Kirke og fandt sig saa lykkelig derved. Skønt hun næppe 
selv troede paa, at hun i Romerkirken vilde finde det 
Hvilepunkt, som hun altid savnede, vilde hun dog ikke 
sætte sig imod at gøre sig saa nøje bekendt med dens 
Lærdomme som muligt. Hun gav derfor efter for nogle 
Opfordringer og tog for en kort Tid Ophold i Sacré Coeur- 
Ordenens Kloster Trinita del Monte. Det var i Midten 
af ApriL 

Dette var et ganske ejendommeligt Skridt af Fredrika 
Bremer, som vakte megen Opsigt og Misfornøjelse i hendes 
protestantiske Omgangskreds, hvor man i Aanden allerede 
saa' hende som Papist, men karakterfast som hun var, 
tog hun ikke Hensyn hertil. Klosterets Porte lukkede sig 
altsaa bag hende, hun fik sit Værelse derinde og kunde 
nu prøve, hvorledes det var at være Nonne. I Værelset 
hang Ignatius Loyolas Portræt (med et lumsk Udtryk, 
siger hun) over Skrivebordet; en fuldstændig Stilhed her- 
skede. Hendes meste Læsning var Tridentiner-Konsiliets 
Katekismus. En af Nonnerne saa' ofte til hende og holdt 

mange ivrige Taler om, at hun burde blive rettroende. 
Paven skulde selv have sagt, at hun kunde blive en ny 
St. Brigita for sit Land. Hver Eftermiddag kom en bar- 
fodet Karm elitermunk. Pater Marie-Louis, en lærd Mand, 
som tidligere havde været Professor i Frankrig, for at 
samtale med hende. Det var en yderst rolig og sagtmodig 
Mand, som Fr. Bremer syntes meget godt om. Der var 
især to Punkter, som de idelig drøftede, først den katholske 
Kirkes Ufejlbarhed og dens deraf følgende Ret til at 
bestemme, hvad der skal tros og læres, og dernæst hvor- 
vidt Mennesket selv har Evne til at indse og fatte den 
guddommelige Sandhed. Han hævdede det første og hun 
det sidste. 

Fr. Bremér sagde en Dag til Munken: «Den romerske 
Katekismus lærer, at udøbte Børn for evig ere udelukkede 
fra Himlen. Men. naar nu eders Kærlighed siger: det er 
umuligt, urimeligt, saa maa I dog tro, at Tridentiner- 
Konsiliet har fejlet. »> Munken svarede: «Det kan ikke 
have fejlet; det er da mig, som har fejlet. Menneske- 
hjertet er fuldt af Vildfarelse.« — «Men Kristus har lovet 
sin Aand til enhver, som elsker ham. Gud har givet os 
-Øje for Sandheden.*) — «Det er formørket«, svarede 
Munken, «vi behøve en ydre Rettesnor.« — «Den har vi 
i Kristus selv og i Skriften.« — «Det er ikke tilstrække- 
ligt. Vi fatte ikke Sandheden uden ved Kirkens Hjælp.« 

— «Ja«, svarede Fr. Bremer, «vi behøve Hjælp af troende 
og kyndige Kristi Disciple. Men hvis Kristi og Apostlenes 
Ord stride imod deres, da kunne de ikke være saadanne.» 

— «Men hvem skal dømme om dette«, indvendte Munken. 
wHvor tør I vove at gøre det?« — • «Hvis jeg ikke gjorde 
det efter Bøn og Betragtning, saa kunde jeg i det hele 
taget intet dømme, men kunde ligesaa godt gaa hen og 
blive Muhamedaner eller noget andet.« Saaledes kom 
Munken ingen Vegne med hende, men alle Disputer gik i 
største Ro og Sagtmodighed. 

Der var et Par katholske Lærdomme, som Fr. Bremer 
nok kunde lide, og det var Læren om Skærsilden, «naar 

den blev afklædt den barnagtige Forin», samt Læren om 
deu uafbrudte Forbindelse med de hedengangne, men 
ogsaa den i en anden Form end f. Ex. den døde og 
urimelige med Sjælemesser. 

Det var en stor Skuffelse for Katholikerne, da Fr. 
Bremer en sfcøn Dag bad Klosteret Farvel med venlig Tak 
for Opholdet, thi de saa' hende allerede i Aanden som en 
af deres. Forstanderinden var besk og sagde: «De burde 
ikke forlade os nu, ikke forskyde den Dem tilbudte Naade. 

Kanske dar De iaar og saa .»> Slutningen kunde 

hun selv drage. Fra Munken skiltes Fr. Bremer med 
Agtelse og Tak; han havde lært hende, at der er ærlige 
katholske Præster. Hun bad ham række hende Haanden 
til Afsked ^og ikke lade Adskillelsen i Dogmer skille dem, 
men han rakte hende ikke Haanden. wjeg skal bede for 
Dem«, sagde han. «Jeg skal hver Dag tænke paa Dem 
med For ban under Messen, naar jeg holder Ham, den 
hellige, mellem mine Hænder. Og jeg tror, han vil hare 
mig, og at De en Dag vil komme til den sande Kirkes 
Skad." 

Saa flyttede Fr. Bremer hen i en ny Lejlighed, belig- 
gende paa den kapitolinske Klippe med en herlig Udsigt 
over Staden og Campagnen, levede stille og fuldendte den 
Bog, hun far havde begyndt, og som vi snart skulle 
hare om. 

Hun havde nu, saa vidt hun formaaede det, sat sig 
ind i de to hinanden saa modsatte Kirkers Aand og Lære, 
Protestantismens og Katholicismens, men noget væsenligt 
savnede hun hos dem begge. Naar hun ikke kunde und- 
gaa at se Manglerne i begge Kirker og altsaa ikke fuldt 
kunde tilfredsstilles i nogen af dem, kom det, som hun 
siger, af hvad Plato kalder »det tredie øje»». Det er den 
religiase Visheds hajeste Organ, og efter det maatte hun 
gd,a og kunde ikke andet. Alle Mennesker have i en vis 
Forstand i deres Samvittighed dette tredie øje, men alle 
Kristne have faaet det klaret; dets Synsnerve er i Forbin- 
delse med Gud og ser de evige Urbilleder, saaledes som 

de leve i ham. Derefter maa de dømme og prøve, og at 
komme i Modsigelse med, hvad man ser med sit tredie 
jøje, det er et Slags Helvede. Fr. Bremer kunde ikke 
med virkelig Sandhed se Protestantisme og Katholicisme 
anderledes, end hun saa' dem. Hvad særlig den første an- 
gaar, da fandt hun, at den er hildet i Bogstavvæsen, og at 
den altfor lidet har Syn for, at Guds Rige skal virkeliggøres 
her paa Jorden og ikke blot i Himlen. Den er næsten 
bange for det, der udvikler Menneskeaanden og Friheden, 
og ser ikke, at mange, som ikke henhøre til Kirken, dog 
virke for det Rige, som Kristus har stiftet her paa Jorden. 
«Naar Fængslerne forbedres, de nøgne klædes, de hungrige 
bespises, de forladte Børn opfostres, naar Familielivet for- 
ædles«) — da fremmes Guds Rige ved alt dette. Der maa 
blive en fuldkomnere, en rummeligere Kirke, end der nu er, 
hvor den religiøse Viden og det religiøse Liv ikke saaledes 
sammenblandes som nu, men hvor Livet virkelig kommer 
til sin Ret som det egentlig gyldige. Og denne Fremtids- 
kirke skal ikke tage sig Myndighed til som de nuværende 
at fastslaa, hvad evigt skal gælde, men den skal vide, at 
der er og maa være Væxt i alt. Den skal virkelig bygge 
paa Ordet: «Sandhedsaanden, den Helligaand, som Faderen 
skal sende i mit Navn, han skal lære eder alt og minde 
eder om alt, hvad jeg har sagt.» Saaledes var Fr. Bremers 
Betragtning, og det var jo i Grunden den samme, som 
hun i mange Aar havde haft, men gennem Erfaringen 
blev den mere og mere fastslaaet i hende. 

Sidst i Maj forlod hun Rom. Over de maleriske 
abruzziske Bjerge og Monte Casino, hvis Kloster og 
Seminarium hun besaa\ kom hun til Neapel. Hun fik 
her ved Riviera di Chiaja en herligt beliggende Bolig, der 
vendte ud til Promenaden Villa Reale og havde Udsigt 
over Golfen med Villaer og Parker til den ene Side og 
Vesuv til den anden. Vulkanen var for Tiden i ualmin- 
delig stærk Virksomhed; der hørtes dumpe Lyd fra den, 
og om Natten saas en høj Ildsøjle, der afgav et saa 
prægtigt Skue, at Fr. Bremer ofte stod op for at betragte 

det. Det varede da heller ikke længe, inden hun en Aften 
gjorde en Tur til Vesuv. En Mængde Mennesker af alle 
Slags var heroppe, og de samlede sig for storste Delen 
paa et fremspringende Klippeparti mellem to svære Lava- 
strømme. De glødende Masser væltede ned ad Bjerget og 
udbredte en stærk Hede; mange stod og stirrede ned i 
dem. Men mange syntes kun at være komne herud for 
at slaa Gækken løs; man lo, skreg og morede sig; Cigar- 
sælgere raabte med Cigarer, Champagneproppene knaldede. 
Der var noget infernalsk ved hele denne Scene. Fakkel- 
bærere ledede Folk ud til Spidsen af Klippen, hvor man 
mærkede den ophedede Lava under Fødderne. Fx. Bremer 
fandt sig en ensom Plads øverst paa den sorte Åas. Her 
satte hun sig ved Foden af et stort Trækors og kunde i 
Eo overskue den hele Scene. Hun var dybt grebet ved 
Synet af den vældige, ødelæggende Naturmagt, og som et 
koldt Pust fra tidligere Dage kom Tanken om den tilsyne- 
ladende Haardhed hos Gud op i hende. «« Atter saa' jeg 
her denne gaadefuldeMagt», siger hun, «som lig en blind 
Nødvendighed gaar hen over Menneskelivet, omstyrter de 
smaa Menneskeboliger, forvandler deres Afgrøde til Aske, 
og som ingen Bønner og ingen Taarer formaa at standse 
i dens Løb. Og atter steg det gamle, mørke Spørgsmaal 
op af de gamle Saar: Gives der en Fader oven over 
Jorden? Bekymrer han sig om Menneskens Børn?. En 
stærk troende var jeg aldrig og bliver vel aldrig. Jeg er 
en søgende, en spørgende, som skuer i Haabet, en, som 
har omfavnet Korset og tror paa ham, som dér under 
Livets dybeste Smerte har aabenbaret os Faderen. Jeg 
hviler hos ham under Forventning af mit Syns Fuldbyr- 
delse.« Snart gik dog denne tunge Fornemmelse over. 
En lille bleg Stjerne, der kom frem midt igennem Eøgen, 
saa' saa venligt ned til hende ligesom et mildt øje, og 
hun aandede atter friere. 

I Neapel blev Fr. Bremer ikke længe, men ^log sig 
derimod en Maanedstid til Ro ude paa Ischia. Det blev 
et meget varmt Ophold midt i Sommertiden, og -Øen er 

skovløs, saa hun flere Gange havde i Sinde at forlade den, 
men daarligt Vejr hindrede hende deri. Dog gik Tiden 
livligt i Selskab med nogle vakre Kejsende og en ung tysk 
Pige, som hun havde fattet Godhed for i Kom, og som 
her stødte til hende. Da hun endelig i Midten af Juli 
forlod Ischia i en Baad, blev Overfarten saa haard, at de 
kun med Nød og næppe naaede Land. Hun kom til 
Sorrent og udbryder ved Synet af det skønne Sted: 
(•Her er endelig Italien, som vi i Norden tænke os det, 
med Citron- og Orangelunde, Granat« og Laurbærtræer, 
Vinranker med svulmende Druer, og Solvarme. Her er de 
forvredne Oliventræer, de dunkle Pinjer og Kastanietræer 
paa Højderne, og langs Vejene Figentræer og Akacier. 
Havet lyser i blaa Farvepragt udenfor Klippeterrasserne. » 
Fra Sorrent drog hun til Capri, hvor hun tilbragte fem 
herlige Dage, og derfra i høj Søgang og med otte Timers 
uafbrudt Koning tilbage til Kysten, til Amalfi og Salerno. 
Derfra tog hun saa over Pompeji atter til Neapel. 

Under dette sit andet Ophold i Neapel gjorde hun 
Indblik i denne Bys Tilstand. Hun var inde i de fattigste 
Kvarterer, men blev overrasket ved at finde en større 
Kenlighed, end man skulde vente, og mindre Usselhed 
end i flere andre store Byer. Hun var ogsaa, ledsaget af 
to Politibetjente, inde i Prostitutionskvarteret, hvortil der 
kun var Indgang gennem en Port, der bevogtedes af Politi. 
Det var KL 12 om Middagen. Kvinderne, som for det 
meste ikke saa' godt ud, syntes nylig opstaaede, og de 
fleste vare i Færd med at rede deres Haar. Hos nogle af 
dem saa' man unge Fyre, som sad og drak Likører. I 
Neapel er jo nemlig Livet om Dagen saa at sige paa 
Parade for alle og enhver, idet man lever for aabne Døre 
og Vinduer, om ikke paa selve Gaden. Rundt om i 
Værelserne saa' man Madonnabilleder med brændende Lys ; 
Gudsfrygten skulde passes! Fr. Bremer besøgte ogsaa som 
Modsætning hertil et Kloster, hvor fornemme unge Piger 
bleve opdragne. Her var saa lyst og venligt, det vendte 
ud til en munter Plads, og de unge Piger saa' saa 

fornøjede ud, at alt gjorde det bedste Indtryk. Da 
Fr. Bremer gik, sagde Abbedissen med et Ansigt, der lyste 
af Velvilje: »Jeg synes, jeg har kendt Dem i tusind Aar!»> 
Ja, hvilke Modsætninger er der ikke i Verden! 

Sidst i Oktober forlod Fr. Bremer Neapel med et 
Dampskib, og efter 16 Timers stormfuld Overfart kom hun 
til Palermo. Denne skønne By paa Sicilien indtog 
hende strax. Her var Sydens Liv for Alvor; i Eom er 
det kun en Skygge i Sammenligning hermed. Palermos 
Villaer mindede hende om hendes Ungdomsdrømmes Feslotte 
og Haver. Her var Kirker i en forunderlig blandet saracensk- 
normannisk Stil. Her var Folkeliv; hist saa' man en 
Improvisator med en Flok paa 2 — 300 spændte Tilhørere 
om sig, her saa' man Pulchineller, der gav Løjer til Bedste, 
og atter et andet Sted saa' man Folk, der drev forskellige 
Slags Spil. Over det hele hvælvede sig den dejlige, rene 
i Himmel. 

I de sidste to Maaneder af 1858 rejste Fr. Bremer om 
paa Sicilien. Hun fulgte den skønne Kyst til Catania, 
og hun besøgte Syrakus med dens Oldtidslevninger. Med 
særlig Glæde hilste hun, da hun sejlede paa den lille Flod 
Anapo, paa Papyrusplanten med dens parasolagtige Blade. 
Den bragte hende en tropisk Fornemmelse. Etna besteg 
hun to Gange uden dog at naa Toppen. Den sidste 
Gang ydede den et mærkeligt Skue. Omkring det øverste 
af Bjerget steg i flere Timer uophørlig hele Skarer af 
forunderlige Taageskikkelser op; de væltede ligesom frem 
af Klefterne og lignede kæmpemæssige Spøgelser med 
Hoveder, Arme og Ben. Men naar de kom op mod 
Toppen, mødtes de af Vinden og Solens Straaler, og 
her foregik da en sælsom Kamp. De bleve revne itu. Lem 
fra Lem, Hoved fra Krop, og opløste. Det hele var 
som Titanernes Fremstormen mod Olympens Guder og 
disses Sejr. 

Fr. Bremers Ophold paa Sicilien afsluttedes i Messina. 
Men medens hun var her, udkom hjemme i Sverige den 



230 



Bog, som hun havde forfattet i Kom og renskrevet paa 
Ischia, hendes sidste Roman: «Fader og Datter«^). 

I Forordet til denne siger hun; «Jeg er træt af den 
gamle Vise om Elskeres Sukke, Forhaabninger, Kvaler, 
Strid, Forsoning, Henrykkelse og Lyksalighed eller For- 
tvivlelse, træt af selv at skrive om den, som om Livets 
Koman ikke havde nogen skønnere, nogen højere. — Den 
har faaet mere Glans og mere Eos end den fortjener. 
Dens højeste Liv varer kun nogle Timer af Livet, aller- 
højst nogle Solhverv. I de fleste Menneskers Liv spiller 
den ikke en Hovedrolle.)) Derfor vilde hun nu skrive om 
noget andet, om en Faders og Datters gensidige Kær- 
lighed. 

Men skønt Fr. Bremér ikke vilde skrive om Elskov, 
kom hun alligevel til det. Elskovsnissen dukker skælmsk 
sit Hoved op i Bogen og siger: «Hun kunde dog ikke 
blive fri for mig. Jeg smuglede mig med.»> Og Læserne, 
baade gamle og unge, føle det ganske i sin Orden. 

Men, det forstaar sig. Forholdet mellem en Fader og 
en Datter er Hovedsagen i Bogen. Faderen , en forhen- 
værende Rektor i Visby paa Gottland, er en stoisk Vismand 
saa god som nogen af Oldtidens. Og Datteren Rosa er 
ganske gaaet op i ham, i hans Stoicisme og hans latinske 
og græske Visdom. Da hun fylder sit 25de Åar, gør 
Faderen hende myndig, uagtet de svenske Love endnu 
ikke tilstedte det. Og Rosa benytter sin Frihed til at 
drage til Stockholm for at uddanne sig mere. Men her 
træffer hun en ung, fornem Slægtning Axel, der i Begyn- 
delsen synes at overse hende, men snart bliver forelsket i 
hende, og trods al den Filosofi, Rosa har faaet ind, bliver 
hun ogsaa saaret »af Amors Pil. En lykkelig Fremtid 
synes at aabne sig for Parret; foreløbig skulle de gøre en 
Rejse til Syden. Men da faar Rosa Underretning fra 
Visby om, at hendes Fader er i en sørgelig Tilstand, 



^) Fader och dotter. En skildring ur lifvet. Med Motto : Kårlek 
tvingar, frihet binder starkare an lag. 1858. 

apoplektisk og næsten blind, øjeblikkelig drager hun 
hjem til ham og giver Afkald paa Rejsen til Syden. Hun 
finder Faderen nær Døden, idet han som Stoiker har 
besluttet at ende et Liv, der nu ikke kan være til Glæde 
for nogen, ved at sulte sig ihjel. Da Rosa ikke kan 
formaa ham til at tage Føde til sig, erklærer hun, at hun 
vil dø med ham, og intet skal rokke hende deri. Herved 
faar hun Faderen til at opgive sine Selvmordsplaner. Men 
fra nu af føler Rosa, at hun maa blive hos sin Fader og 
leve for ham, trods sin Kærlighed til Axel. Og dette gør 
hun. En Gang hvert Aar kommer Axel over til hende paa 
Gottland, men finder stedse Forholdet som det samme; 
Rosa lever kun for sin gamle, svage Fader. Og da hun 
engang tilfældigvis opdager, at Axel har faaet Passion 
for en anden ung Pige, erklærer hun ham roligt, at han 
fra nu af maa anse sig ganske løst fra al Forbindelse 
med hende, og trods alle Forsøg fra Axels Side paa at 
nærme sig hende igen, forbliver hun urokkelig. 

Rosa forlod kun én Gang sin Fader, og det var for 
efter hans ønske at pleje en syg og døende Slægtning i 
Stockholm. Men saasnart hun havde lukket hendes -Ojne, 
vendte hun tilbage. Det var midt i Vinterens Hjerte, og 
for at naa' fra Fastlandet ud til Gottland havde hun en 
skrækkelig Rejse med Isbaad, paa hvilken flere af Baad- 
folkene omkom, og hun selv kun som ved et Under reddede 
Livet og kom i Land ved Visby. Hun faldt derefter i en 
lang Sygdom og var nær ved Døden, men det blev nu 
Faderen, der reddede hende tilsidst. Rosa var imidlertid 
under sine Ophold i Stockholm og under sine Trængsler 
kommet ind paa Kristendommen, og skønt hun i Hjemmet 
lod Faderen i Fred for Omvendelsesforsøg, viste det sig, 
at hans Hjerte ved hendes stille OnTgængelse lidt efter 
lidt ogsaa var bleven draget hen imod den. Han saa\ at 
den stoiske Lære ikke slog til, naar det for Alvor gjaldt, 
og fandt Hvile i Troen. Fader og Datter, der begge 
elskede Videnskaberne, gjorde sig nu en Glæde af sammen 
at studere de latinske og græske Kirkefædre. 

Saalfdes gik igen nogle Aar, da døde Faderen. Kosa 
indviede nu sit Liv til Gavn for unge, hvem hun under- 
viste og vejledede, og i det hele taget til Kærligheds- 
gerninger. Hun blev ugift alle sine Dage. 

Dette er Traaden i Fortællingen. Der er kønne Skil- 
dringer i den, men den minder om, at Forfatterinden 
begyndte at blive gammel, og at hun var ugift. Eosa kan 
nok vinde Læserens Hjerte, men den stoiske Fader ikke. 
I det hele gjorde Bogen ikke meget Indtryk, og man faar 
ved den ligesom ogsaa ved « Hertha » en Følelse af, at 
den Tid var forbi, da Fr. Bremer skulde virke ved Romaner. 
Der var noget andet, som nu laa paa hendes Vej. — 

Fra Sicilien drog Fr. Bremer videre Syd paa til Malta. 
Hun gik med et fransk Dampskib fra Messina til La Va- 
letta. Denne By ligger statelig paa en høj Klippeaas 
mellem to dybe Vige, omgivet af Volde og yderligere 
beskyttet ved et Kastel paa en udløbende Pynt. Alle 
Gaderne ere lige, vinkelrette og vel brolagte med renlige 
Fortove. Husene ere høje, faste Bygninger med mange 
smaa, fremstaaende Karnapper i de øvre Etager, hvor Herrer 
og Damer sidde og arbejde. Alt karakteriseres ved en 
overordentlig Renlighed, som danner en paafaldende Kon- 
trast til de italienske Byer. Malteserkorset ses mange 
Steder, saaledes i Brolægningen, hvor Gaderne krydse 
hinanden. Befolkningen er meget blandet; her er indfødte 
Maltesere, Grækere, Tyrker og mange Englændere. Folke- 
sproget er en underlig Sammensætning af østerlandsk 
med Italiensk, Fransk og Engelsk. 

Fr. Bremer kom til at bo hos den svenske Konsul og 
blev behandlet som Medlem af Familien. Hun kom ind i 
en behagelig Omgangskreds og fandt snart oprigtige Venner, 
saa at Opholdet, der trak længere ud, end hun først 
havde tænkt sig, blev alt andet end kedeligt. I sine 
ensomme Timer studerede hun Malteserordenens interessante 
Historie. Den øverstkommanderende engelske Søofficer, 
Admiral Codrington, var meget forekommende imod hende 
og viste hende om paa de store Marine-Etablissementer. 

Da den 15aarige Prins Alfred, en af Dronning Viktorias 
Sønner, paa denne Tid kom til ^en, overværede Fr. Bremer 
et Bal, der blev givet for ham. 

Malta er saa at sige Europas yderste Forpost mod 
Syd. Længere kunde Fr. Bremer ikke komme ad denne 
Vej. Men naar hun havde begivet sig til dette Sted, var 
det ikke blot for at se et i sig selv saa interessant Punkt. 
En anden Tanke var efterhaanden kommet op i hende. 
Hun fornam, som hun siger, en indre Eøst, som sagde: 
«Drag til det hellige Land!») Og det var denne Eøst, 
som hun nu vilde følge. 

11. 

Ophold i Palæstina og €rrækeiilaiid. 



Den 15de Januar 1859 afsejlede Fredrika Bremer 
med et fransk Dampskib, der anløb La Valetta. I Følelse 
af, at det skulde være en Pilegrimsrejse, hun nu gjorde, 
tog hun mod al Sædvane paa 2den Plads og fandt sig 
vel derved. Hun kom her sammen med flere Munke og 
Nonner samt nogle Amerikanere, hvilket alt passede for 
hende. Paa 1ste Plads var en russisk Fyrstinde, der 
havde forladt Mand og Barn i Paris for ogsaa at drage 
som Pilegrim til det hellige Land. Naar hun stod paa 
Dækket, ung og smuk, med det grønne Slør flagrende i 
Vinden, var hun et Billede paa den fromme Længsel, ikke 
den, der higer ud i Verden, men den, der søger mod 
Livets Kilder. Her var ogsaa en lærd Professor , som 
havde sit Hjem i Jerusalem, hvor han for Tiden var i 
Færd med at udgive en Oversættelse af Samaritanernes 
Bibel, af hvilken Grund han havde maattet gøre en Eejse 
til Paris. 

Vejret var stormfuldt. Havet sortladent med hvid- 
toppede Bølger, der ofte skyllede helt ind over Dækket, 
og i tre Dage saa' de ikke et Skib. Den Qerde Dags 
Morgen laa de udenfor Alexandria. Afrikas gule, 
sandede Kyster og en forvirret Masse af Huse med en 
Skov af Master bredte sig for øjet. Lange Tog af 
Kameler saas i Frastand. Det var Fr. Bremers Hensigt 
at gøre Ægypten til Hvilestation paa Kejsen til det hel- 
lige Land og blive et Par Vintermaaneder her. Men det 
skulde ikke saa være. Der var Pest i Landet, og den 
dermed følgende Karantæne kunde let volde hende megen 

Vanskelighed, naar hun skulde til Palæstina. Da den 
russiske Fyrstinde, der ogsaa vilde have standset i Ægyp- 
ten, hurtig bestemte sig til strax at drage videre og til- 
bød Fr. Bremer at rejse i hendes Selskab og under hendes 
Eskorte den vanskelige Vej fra Kysten til Jerusalem, slog 
denne til og opgav, skønt med et Suk, Ægypten. 
«Jeg vilde saa gerne, saa gerne se noget af det under- 
fulde Land.») 

Saa sejlede de da videre med det samme Dampskib. 
Vejret blev nu ganske anderledes. Solen lyste. Havet var 
mørkeblaat. Luften dejlig. cÅt rejse paa denne Maade, 
i en saadan Luft, under en saadan Himmel — jeg ser 
et Faderøje skue ned til mig fra den — og rejse til det 
Land, hvor Menneskeslægtens aandelige Sol oprandt, det 
er næsten for megen Lykke!« I den stille Aftenstund 
øjnede de gennem Disen et højt hvælvet Land. Det var 
Palæstina. Men Natten over maatte Skibet holde rum 
Sø. I den tidlige Morgenstund var Fr. Bremer paa Dæk- 
*ket for at se Solen staa op over det hellige Land. Hun 
fik et af den Slags Indtryk, som efterlade sig et Spejl- 
billede i Sjælen. En ildfarvet Sky, som mere og mere 
antog Lysets Glans, hvælvede sig som en straalende Bue 
over grønne Bjerge. Tæt ved Havet laa paa en høj 
Skrænt en Klynge graa Huse med lave Kupler paa Tagene 
og med nogle fremragende Palmer hist og her. Det var 
Jaffa. I Baggrunden hævede sig en mørkeblaa Bjergryg; 
det var Judæa. Og langt til venstre øjnedes et svært 
Bjerg ud mod Havet. Det var KarmeL 

De kom snart i Land i Jaffa. Og her saa' Fr. Bre- 
mer nu for første Gang det brogede Skuespil af øster- 
landsk Liv. Kopter og Abessiniere, Tyrker og Arabere, 
Kusser, Armeniere og Grækere samt Jøder saas imellem 
hverandre. Kvinder i hvidt Bomuldstøj fra Isse til Fod 
og med Slør for Ansigtet og mangen en statelig Mands- 
skikkelse viste sig. Men Opholdet her var kort; Fr. Bre- 
mer og hendes Medrejsende higede alle efter Jerusalem. 

De udgjorde et helt Tog, da de kom afsted. Forrest 



236 



red den unge Fyrstinde, ledsaget af to Herrer fra det 
russiske Konsulat; derefter 4 stærkt væbnede arabiske 
Byttere (Kavasser), saa Professoren og Fr. Bremer, samt 
endelig Bagagen, der fartes paa Hesteryg. Det var noget 
uvant for Fr. Bremer at ride, siddende overskrævs paa en 
Hest, men den arabiske Sadel var bekvem, og hun var 
ikke forknyt, skønt Hesten stundom viste sig vel munter. 
De overnattede i Ramleh i et græsk Kloster og drog ved 
Morgengry videre. Denne Dags Rejse var lang og an- 
strengende, fordi Vejen bliver besværligere, eftersom man 
kommer højere op i Bjergegnen. Nogen virkelig Vej var der 
desuden ikke Tale om. Solen brændte hedt imellem Skræn- 
terne, og den megen uvante Ridning tog paa Kræfterne. 
Dagens Lys begyndte allerede stærkt at synke, og endnu 
øjnede de ikke Jerusalem, som skulde naas, inden Portene 
bleve lukkede. De fleste i Skaren kom bort fra Fr. Bre- 
mer, som tilsidst red med kun én Ledsager. Endelig 
kom hun opad en lang Bakke, fra hvis Top hendes 
Ledsager pegede fremad med Udraabet: «Dér er Jeru- 
salem!« Og hun saa i nogen Frastand en høj, graa, 
takket Mur, bag den en Minaret samt nogle graa Taarne 
og Kupler, videre en stor klosteragtig Bygning og nogle 
mørke Cypresser. Det var Indtrykket af Jerusalem. Bag- 
ved laa der en stor Højde; det var Oliebjerget. I den 
Qerne Baggrund tilhøjre viste sig en høj, næsten purpur- 
farvet Bjergkæde. Det var Moab. Det hele saa' i Aften- 
stunden saa underlig trist og skyggeagtigt ud. Efter 
endnu at have redet over en øde Højslette, naaede de 
endelig ind gennem Porten, inden den blev lukket. Fem 
Minutter efter var Fr. Bremer i Herberget, stiv og træt af 
den ti Timer lange Ridetur, men hun blev modtaget af 
en venlig Værtinde og hvilede snart i en god Seng. 

I over 4 Maaneder slog Fr. Bremer sig til Ro i Jeru- 
salem for at kunne faa virkelige, dybe Indtryk af de hel- 
lige Steder. Her stemmes Sindet overalt til Alvor, thi 
det gennemgaaende Præg er og bliver trist. Man vandrer 
paa Ruiner og ser Sporene af Guds tunge Haand rundt 

omkring. Selv det, der skulde være lyst og løftende, har 
dette Præg, Saaledes den hellige Gravs Kirke, et af de 
første Steder, Fr. Bremer besøgte. Selve Kirken med 
Gravrummet kunde ikke bringe hende i Stemning, da det 
tvivlsomme: om det ogsaa virkelig er det rette Sted, kom 
til at danne en uheldig Baggrund for Følelsen. Det 
bedste for hende var at se den dybe Andagt, hvormed 
Pilegrimmene, blandt hvilke der var raa og vilde Skikkel- 
ser, bøjede sig ned og atter og atter kyssede den kolde 
Sten, der dækker Gravstedet. Men hun ønskede, at der 
over Graven havde staaet med gyldne Bogstaver, læseligt 
for alle, de Ord: «Han er ikke her, han er opstanden!« 
Thi det var den glade Følelse af Opstandelsens Sejr, der 
paa dette Sted skulde træde En i Møde. 

Olie bjerg et blev ofte Maalet for Fr. Bremers Van- 
dring. Da hun første Gang stod ved de gamle, furede 
Olietræer, der sikkert nok betegne det Sted, hvor Geth- 
semane var, følte hun sig ganske anderledes greben af 
Andagt end i Gravkirken. Hun troede, at disse Træer 
nok kunde være fra Kristi Tid, selv om de efter Titus' 
Befaling under Jerusalems Belejring vare blevne kappede. 
Hun følte Trang til at knæle ned ved dem og kysse dem 
ved Tanken om, hvad de sikkert havde været Vidne til, 
men da der var flere til Stede, vilde hun ikke give sine 
Følelser til Pris. Derimod fik hun senere sat igennem at 
tilbringe en hel Nat paa Toppen af Oliebjerget i et Taarn, 
som findes dér. Sheiken i den derved liggende Araber- 
landsbv havde lovet at indestaa for hendes Sikkerhed. 
Sammen med en Diakonisse vandrede da Fr. Bremer derud, 
forsynet med Mad og Natklæder, og modtoges med Ven- 
lighed af Sheikens Hustru. Taarnet stødte umiddelbart 
op til Araberhøvdingens Gaard. De indrettede sig nu i 
Taarnet, som de vilde, og havde den Fornøjelse før Sol- 
nedgang at se et Optog af arabiske Pilegrimme tilligemed 
Dans af to Derwisher. Da det blev mørk Aften, saa' de 
Lysene i Jerusalem tindre langt neden for dem. Snart 
hævede Maanen sig i øst fra Moabs Bjerge og klædte alt 

i et romantisk Halvlys. Diakonissen og Fr. Bremer la&ste 
sammen Jesu sidste Taler i Johannes' Evangelium og 
fordybede sig derefter i religiøs Samtale. Fr. Bremer 
tilbragte derefter næsten hele Natten gaaende eller siddende 
paa det øverste af Taarnet. Vejret var mildt; det luftede 
svagt fra Middelhavssiden. Henad Gry hørte man Ha- 
nerne gale; Maanen blegnede, og en lyserød Eand viste 
sig over Moab; snart begyndte det døde Havs Spejl at 
blinke lyseblaat. Solen kom op, ikke straalende, men 
i mild, tilsløret Glans; Omgivelserne traadte efterhaan- 
den frem i Klarhed, Judæas vilde Bjergørken ^ Jerusalems 
graa Husmasser, den skønne Tempelplads, grønne Høje 
og Olivenlunde. Og i Tanken fulgte Fr. Bremer Solen 
paa dens videre Bane, naar den snart straalede over Eu- 
ropa og senere hen over Amerika, «det skønne, store 
Land, som jeg næst mit eget elsker højest«. Da det nu 
var bleven højlys Dag , forlod de Taarnet igen , og paa 
Hjemvejen, hvor de mødte mange Skarer af Pilegrimme, 
plukkede de Blomster. Inden Kl. var 8, havde de naa't 
Jerusalem. 

Et Besøg af en ganske anden Slags, men meget in- 
teressant, aflagde Fr. Bremer i et tyrkisk Harem, hvor 
hun ved Hjælp af Tolk havde en religiøs Samtale med 
Kvinderne. Hun spurgte, om de ligesaa vel som Mæn- 
dene kunde vente at komme i Paradis, hvorpaa Svaret 
lød: «Ja ganske sikkert, thi alle rettroende komme der, 
nogle lige strax, andre efter at have gennemgaaet en 
Straffe- eller Prøvetid.« — «Men«, spurgte Fr. Bremer, 
«hvad bestille de i Paradis?« — «De aflægge Besøg hos 
deres Venner og ikke andet.« — «Er der ikke dejlig 
Musik der?« — « Musik? Nej, det er syndigt, og Synd 
findes ikke dér.« — « Kunne de ikke heller spise og 
drikke i Paradis?« — «Nej, man har ingen Tænder, og 
man lider desuden slet ikke af Sult eller Tørst. Men 
hvis man ønskede at spise, vilde strax et fuldt dækket 
Bord staa beredt.« — « Kunne de se Gud?« — «Nej paa 
det Lag! Man har ogsaa nok i Muhamed og hans Para- 

dis.,, — «Men nu de onde og ugudelige — hvor komme 
de hen?» — «I brændende Ild. Dog, efter Kenselse i 
Ild^n ville de ogsaa omsider komme i Paradis.« — For- 
øvrigt vare Kvinderne meget venlige og gemytlige og 
trakterede med Lækkerier. 

En anden Gang var Fr. Bremer til Gæstebud hos en 
tyrkisk Stormand Effendi Musa. Der var lutter Kvinder, ialt 
omtrent 60. De fleste vare alt andet end smukke og savnede 
navnlig Udtryk i Ansigtet. Inden Maaltidet sad eller laa 
de alle rundt omkring paa Gulvet paa Tæpper og Hynder. 
Ved Fr. Bremers Fødder sad en Pige paa otte Aar og saa' 
meget alvorlig ud; hun var gift med en gammel Mand. 
Flere andre Hustruer vare 10 — 12 Aar gamle. Nogle gav 
deres Bjorn Die, andre syede, og atter andre drev, medens 
Samtalen gik ret livlig. En enkelt forrettede sin Bon. 
Saaledes gik flere Timer. Endelig kom de til Bords; 
Fr. Bremer fik som Hædersgæst en Stol samt Kniv og 
Gaffel; de andre sad paa Hynder med korslagte Ben og 
spiste med Fingrene. Hovedretten bestod af et helt, stegt 
Faar, men der var ogsaa mange andre, tildels meget gode 
Ketter. Lidt uvant var det jo, at alt raktes med Fingrene, 
og stundom blev noget rigtig godt meget venligt puttet 
hende lige ind i Munden. Værtinderne — thi en fornem 
Mand som Effendi Musa havde naturligvis flere Hustruer — 
vare uhyre glade over Fr. Bremer og spurgte idelig, om 
det smagte godt. Naar hun saa svarede: «Ja, meget 
godt«, lo de og sagde, at det skulde hun skrive om, thi 
de havde hørt, hun var Forfatterinde. 

Fr. Bremer flyttede den 1ste Marts fra det Herberge, 
hun havde beboet siden sin Ankomst, da der var noget 
tomt og uhyggeligt, og fik en god, om end tarvelig. 
Bolig hos et jødisk Ægtepar, der nylig var gaaet over til 
Kristendommen. Værtinden var tysk. Det var paa Zions 
Bjerg i den sydlige Del af Byen. Her havde hun det ret 
hyggeligt og kunde uforstyrret læse i de Bøger, hun 
havde ført med sig fra Sverige, Schweiz og Italien, og 
nyde den dejlige Udsigt fra de højt buede Vinduer. Men 

Gaden nedenfor disse var just ikke tiltalende; den var 
værre end de fleste andre Gader i Jerusalem , hvad der 
ikke vil sige lidet, baade trang og kroget og snavset. 
Alligevel gik der tit meget pyntede Zions Døtre i den og 
mange andre Mennesker, thi eftersom Tiden gled hen ad 
Paaske, blev Jerusalem mere og mere opfyldt af Pile- 
grimme. 

Da Fr. Bremers Ophold i Jerusalem var saa lang- 
varigt, trængte hun til en Omgangskreds. Den fandt hun 
navnlig i den liUe protestantiske Menighed, der mest 
bestod af Englændere og Tyskere. Forstanderen var den 
bekendte Biskop Gobat, i hvis Hus hun kom. Men rigtig 
tilpas følte hun sig ikke i denne Kreds, hvor hun fandt 
for megen Pukken paa Bibelens Bogstav, efter hendes 
Mening, og for snævert et Synspunkt i det hele. Hun 
holdt heller ikke rigtig af Gudstjenesten, især ikke af 
deres Bønnemøder, som holdtes i Faste- og Paasketiden, 
thi det var hende en Pine med de mange og lange Bøn- 
ner. «Mit Hjerte gribes ikke derved«, siger hun, «og 
kender ikke sine egne dybeste Toner igen. Den Bøn, som 
kan gøre Vold paa Himmerige, den maa bedes i det en- 
somme Kammer i Hjertets tyste, dybe Bederum; det véd 
jeg, det kender jeg.» Dog gik hun stadig til disse 
Møder ^). Hvad der ogsaa gjorde hende mindre vel tilpas 
i Menighedskredsen, var den Omstændighed, at den var 
delt i to Partier, hvoraf det ene samlede sig om Biskop 
Gobat, det andet om den engelske Konsul Finn, og disse 
to Mænd vare Fjender. Hun omgikkes dem begge. 

Medens Fr. Bremer var i Jerusalem , kom den norske 
Statsmand Sibbern, der havde været Gesandt i Konstan- 
tinopel og nu var bleven udnævnt til norsk Statsminister 
i Stockholm, til Byen med sin Frue. Dette var behage- 
ligt for Fr. Bremer og gav Anledning til , at hun kom til 
at besøge den gamle Tempelplads paa en Maade, som 
dengang for Kristne hørte til de største Sjældenheder. 



1) Lifvet i Gamla verlden, 3, S. 182. 

Den tyrkiske Pascha gav nemlig Tilladelse til, at Sibbern 
med de to Damer maatte se det hele, kun at det skete 
tidlig om Morgenen, for at den fanatiske Mængde ikke 
skulde opdage, at dette ogsaa for Muhamedanerne saa 
hellige Sted blev besøgt af Vantro. 

Haramspladsen, som den fordums Tempelplads 
nu kaldes, er ubetinget det smukkeste Sted ved Jerusa- 
lem, og man befinder sig her ligesom i en afsluttet lille 
Verden for sig selv. Man kommer ind gennem en Port, 
der holdes strængt lukket for alle uvedkommende, øjet 
falder strax paa den smukke, ottekantede Omars Moské, 
som hæver sig omtrent midt paa Pladsen med sin mæg- 
tige Kuppel. Langs Pladsens Sider er der Buske og 
Træer foruden en Mængde Bygninger, til Dels af et fan- 
tastisk Udseende. I den sydlige Ende ligger en anden 
Moské, El Aksa, hvis Indgang dannes af syv spidsbuede 
gothiske Portaler. Det hele gør et overordentligt Indtryk 
ved sin Skønhed, men hertil kommer saa de mægtige 
Minder, der knytte sig til denne Plet, mægtigere, kan 
man næsten sige, end noget andet Steds, thi her for- 
styrres man ikke af Tvivlen. Det er sikkert nok, at det 
er den gamle Plads, hvor Salomes og siden det andet 
Tempel hævede sig, og hvor Frelseren saa ofte talede. 

Da de Eej sende vare komne op paa den Platform, 
som omgiver Omarmoskeen, maatte de afføre sig deres 
Sko og tage Tøfler paa. Den herlige Bygning var meget 
medtaget af Tiden; grønne Væxter groede i Murrifterne, 
men Skønheden tabte ikke derved. Indvendig herskede 
der Halvmørke, da Vinduerne ikke ere store og have 
farvet Glas i Enderne. Hele Midten af Moskeen optages, 
som bekendt, af en Klippe, omgivet af et rundt Jerngitter. 
Over den hang en Slags Himmel af mørkerødt Atlask. 
Nogle grovt indhugne Trappetrin i Klippen kunne bestyrke 
den Formodning, at det store Brændofferalter i sin Tid 
har staaet paa den. Under den er et firkantet Rum, som 
man gaar ned til ad en Trappe. Paa dette hellige Sted 
laa nogle 'bedende Muselmænd. 

16 

Den anden Moské El Aksa gjorde et endnu dybere 
Indtryk paa Fr. Bremer. Det er oprindelig en kristen 
Basilika, bygget af Kejser Justinian, siden omdannet af 
Araberne til Moské, derefter af Korsfarerne benyttet som 
Palads for Gravrigets Konger og delvis til Bolig for Tem- 
pelherrerne. Her er smukke, brede S^ojlegange og et over- 
ordentlig skjønt Kor med gyldent Mosaik i Hvælvingen. 
Lyset, som falder ind gennem mangefarvet Glas, giver det 
hele et mystisk Præg. Her vilde Fr. Bremer gerne dvæle 
længere, men Tiden tillod det ikke. De gik derefter ned 
i de store Underbygninger, hvor der findes mere end 100 
firkantede Piller, vistnok fra Herodes' Tid, som bære de 
Hvælvinger, paa hvilke denne Del af Tempelpladsen hvi- 
ler. Fr. Bremer var meget taknemlig over, at hun naaede 
at faa alt dette .at se , hvad dengang var et stort 
Held. Nu er der ikke længere nogen Vanskelighed 
ved det. 

Før Paaske var Fr. Bremer en Udflugt til Jordan 
og det døde Hav sammen med et ungt Ægtepar, hun 
kendte, og nogle unge tyske Herrer. De ledsagedes af 
nogle Arabere til Beskyttelse. Efter syv Timers Kidt, 
som særlig var anstrengende for vor 58aarige Rejsende, 
kom de til Jordandalen og opslog deres to Telte. I Nær- 
heden af dem var en stor Pilegrimslejr , der rummede 
4 — 5000 Mennesker. Om Natten laa Fr. Bremer vaagen 
og havde den ene Teltdør staaende aaben for frisk Lufts 
Skyld. Hun hørte det ensformige Raab af Vagterne, 
Kamelernes Brølen, og saa' fjerne Lyn paa den mørke 
Himmel. Pludselig kom et stærkt Vindstød og bragte 
Teltet til at ryste saaledes, at baade hun og det unge 
Ægtepar, som sov dér, sprang op, lukkede Døren og 
tændte en lille Lygte, de førte med sig. Men i samme 
øjeblik blev hele Teltet væltet omkuld af et nyt, endnu 
heftigere, Vindstød og faldt ned over dem ; Fr. Bremer fik 
et Slag i Hovedet af Teltstangen. Med Besvær arbejdede 
de sig ud og stod nu i det frie i Bælmørke, omgivne af 
en Støvsky, der piskedes afsted af Vinden. Men paa 

deres Raab kom de tyske Herrer i det andet Telt dem til 
Hjælp og fik endelig bragt det hele i Orden igen. Sjøvnen 
flyede dog hele Natten fra Fr. Bremer. Lidt £or Daggry 
blev der almindeligt Opbrud. Baade de og alle Pilegrim- 
mene drog nu afsted til Jordan, et to Timers Ridt.* De 
kom ned til den smalle, men rivende Flod, hvor denne 
gjorde en Bugt. Alle Pilegrimmene vadede efterhaanden 
ud i den og bleve hver for sig dukkede tre Gange ned i 
Vandet af en kæmpestor, sortsmudset Mand og hans 
Medhjælper. Fr. Bremer vædede kun sin Pande og sine 
•Øjne, men førte to Flasker Jordan vand for Mærkelig- 
hedens Skyld hjem med sig. Hun siger, at hun takkede 
Gud, fordi han havde ladet hBnde se baade Jordan og 
Missisippi, der betegne de to Q erneste Steder, hun kom til 
at besjøge. Efter en Stund at have vandret om i Lundene 
ved Floden drog hun med sit Selskab videre til det djøde 
Hav, medens Pilegrimmene vendte tilbage til Jerusalem. 
Vejen gik gennem en vild og øde Egn med golde Sletter 
og skaldede Klipper; sorte Skyer taarnede sig op, og snart 
brød et heftigt, men kortvarigt Uvejr løs over dem med 
Hagel og Regn. De fandt det døde Hav i oprørt Til- 
stand; sorte og skummende brød Bølgerne sig mod den 
lave, stenede Bred. Men det passede jo godt til den 
Stemning, hvori Stedets mørke Minder satte dem. 

Da de derefter naaede tilbage til deres Teltplads ved 
Jordan, blev Fr. Bremer af Anstrengelserne saa syg, at 
hun belavede sig paa at maatte blive ene tilbage Under et 
Par Araberes Beskyttelse. Men midt om Natten følte hun 
sig pludselig bedre, og efter at have drukket en Kop 
Kaife satte hun sig kækt op paa sin hvide Hest for at 
følge med de andre til Jerusalem. Hesten var munter, 
og Fr. Bremer, som følte Lettelse ved at ride, lod den 
trave rask afsted. Snart var hun forud for de andre; 
hun kom ind imellem Flokke af Pilegrimme, men red 
ufortrødent videre, indtil hun endelig lykkeligt naaede ind 
gennem Zions Port og til sit Hjem. Da hun saa havde 
taget et Bad og var bleven omklædt, følte hun sig saa 

16* 

stærk, at hun samme Aften overværede en Sammenkomst 
af kristne Jødeproselyter, under hvilken hun dog ikke var 
fri for at blunde. 

Paaskeljørdag var hun i Gravkirken og saa' den hel- 
lige Ild blive tændt i Koret. Dette « fromme » Bedrageri 
kunde ligesaa lidt tiltale hende som Sj^net af den vilde, 
støjende Mængde, der blev holdt i Ave ved Piskeslag af 
tyrkiske Soldater. Paaskens Gudstjenester fejrede hun 
forøvrigt i den protestantiske Menighed og var opbygget 
ved dem. Skærtorsdag Eftermiddag tilbragte hun i Geth- 
semane med den unge Missionslæge Dr. Atkinson. Hun 
oplæste Evangeliernes Beretning om Jesu Sjælekamp paa 
dette Sted og ytrede, at hun ikke kunde tænke sig, at 
Jesu Angst kom af Frygten for de forestaaende Lidelser. 
Efter hendes Mening kom den snarest af, at hans Sam- 
fund med Gud i denne Stund var formørket. Thi det er 
den højeste Lidelse at føle sig forladt af Gud, at tvivle 
paa Guds Kærlighed. Hvis Jesus ikke havde erfaret 
denne Lidelse, da havde han erfaret mindre end de 
ædleste Mennesker. Han har sikkert været neddukket i 
dette Smertens Dyb baade her og siden paa Korset, da 
han udbrød: «Min Gud, hvi haver du forladt mig?» 
Dr. Atkinson ytrede, at han selv netop ogsaa var kommet 
paa disse Tanker. 

Idet Fr. Bremer skildrer sine Følelser i Paaskeugen i 
Jerusalem , siger hun , at først nu gik til fulde Betyd- 
ningen af Jesu Død op for hende. Og hun føler her fra 
Jerusalem Trang til at bekende sin kristne Tro. Hun 
har, siger hun, kendt ædle Mennesker, som hun ikke 
turde kalde andet end Kristne, men som kun opfattede 
Jesus som Menneske. Dette har altid været hende en 
Umuhghed, thi hun fik da ikke Svar paa Livets største 
Spørgsmaal. «Jeg kan ikke elske Gud, uden naar jeg 
kan se ham som Befrier, men det er Kristus. Tag 
Gud i Kristus bort, og jeg véd ikke, hvor jeg kan 
finde en Gud, som jeg kan elske og tilbede. I Kristus 
kan jeg elske Gud.« Hun har især fundet Lys og Trøst 

i saa Henseende af Paulus' Breve til Menighederne i 
Korinth, Efesus og Kolossæ. Apostelens store Syner i 
disse Breve hvile alle derpaa, at Gud i Kristus har 
aabenbaret sig og gjort Menneskene delagtig i sit Liv. 
«For det smertelige, som møder mig, saavelsom for min 
egen Synd og Brøst, véd jeg kun ét sikkert Tilflugtssted, 
ét Fristed, og det er — Jesu Hjerte.«^) 

Den 4de Maj gjorde Fr. Bremer en Udflugt til Bethle- 
hem og Artas Dal. Undervejs skete det Uheld, at hendes 
Hest blev slaaet af en anden og derved blev vild. Hun 
blev kastet til Jorden og kom til at ligge mellem de to 
Heste, som sparkede hinanden over hendes Hoved. Det 
lykkedes hende dog at krybe bort uden at blive ramt af 
deres Hove. Hendes Parasol var brækket, hendes Klæder 
gennemtrampede, men hun selv var urørt; dog kunde 
hun kun med Besværlighed gaa, da hun ved Faldet 
havde forslaaet sin Ryg. Ikke desto mindre steg hun 
strax igen til Hest, efter at have faaet lidt Vand, og 
fortsatte Rejsen. Hun glædede sig paa denne Tur rigtig 
over Palæstinas Flora, der har en Elegance og Farve- 
skønhed, som hun ikke syntes at have set andensteds, 
og hun studerede den med Flid ved Hjælp af Haand- 
bøger. Efterat have været i Bethlehem opholdt hun sig 
flere Dage hos en tysk Jødekristen MeschuUam i Artas 
Dal. Det var en anset og dygtig Mand, der drev Ager- 
dyrkning paa en ganske anden Maade end almindeligt i 
Palæstina, og som forstod at værne om sin Ejendom. Til 
ham kom mange Indfødte, og det morede Fr. Bremer 
meget at se disse rygende, kaffedrikkende Mandfolk, sær- 
lig en Scheik, der var berygtet for Mord og andre Vold- 
somheder, men som nu var i en ynkelig Stilling, fordi 
han saa at sige af alle var erklæret fredløs. Han saa' ud 
som en Høg mellem en Flok Høns. 

Ledsaget af MeschuUams arabiske Tjener gik Fr. Bre- 
mer en æventyrlig Fodvandring til « Salomes Damme». 



*) Lifvet i Gamla verlden, 4. Del, S. 80. 

Undervejs hjørtes Krigsraab fra alle Sider; en Qendtlig 
Stamme var nemlig i Færd med at overfalde de dér boende 
Folk. Hun gik imidlertid roligt videre og saa' Dammene, 
ved hvilke en Mængde statelige Arabere vare lejrede. 
Disse hilste hende med «Marhabbah» (Fred med eder) og 
vare meget høflige mod den lille Dame. Lykkeligt og 
vel kom hun tilbage til MeschuUam, hvor de endnu ud 
paa Aftenen horte Kaab og saa' krigeriske Arabere i Fra- 
stand, men de gjorde ikke dem noget. 

Den 31te Maj forlod Fr. Bremer Jerusalem. Det var 
hende ikke svært at sige Farvel til den hellige Stad. Hun 
skriver, at huri véd intet Sted, hvor hun nådigere vilde 
bo længe. Midt i den europæiske Koloni i Byen havde 
hun følt sig ensom, mere ensom end noget andet Sted 
paa sine Eejser. Hun havde savnet Forstaaelse; om det 
var ved hendes egen Fejl, vidste hun ikke. Den sidste 
Aften tilbragte hun ene, og da hun drog bort, havde 
hun en Følelse af, at der kun var én, der vilde savne 
hende: en syvaarig arabisk Pige, som hun havde taget 
sig af. 

Atter maatte hun nu foretage den trættende to 
Dages Ridetur til Jaflfa, men hun kom da lykkeligt og 
vel dertil og ud paa et fransk Dampskib paa Rheden 
samme Aften. Med dette sejlede hun om Natten nordpaa 
og gik om Morgenen i Land i den lille By Kaifa ved 
Forbjerget Karmels Fod, hvor hun blev venligt modtaget 
af en engelsk Missionær. Hun begav sig derefter op til 
Klosteret paa Karmel, hvor hun blev i tre Dage. Det er 
romersk-katholsk , og det rummede kun en Abbed og 13 
Munke, der just ikke saa' meget aandelige ud. Et Par 
Nonner fra Nazareth opholdt sig der ogsaa for Tiden. I 
de tre Dage strejfede hun rigtig om paa Forbjerget med 
de mange Huler og den vide Udsigt over Middelhavet. 
Derefter lejede hun to Heste og en Beduin for at kunne 
drage ind i Galilæa og se de vigtigste Punkter dér. 

Vi maa altsaa tænke os Fr. Bremer atter til Hest som 
Mandfolk med en stor Parasol over Hovedet, hvilken nok 

kunde behøves, da det var i Juni. Foran heride red hen- 
des Fører Hameth i broget Beduindragt med Bøsse, Sabel 
og Pistoler. Bidtet begyndte i Blæst og med tykke Skyer 
paa Himlen. Egnen var langt kønnere og frodigere end 
omkring Jerusalem. Her var smukke Sædemarker og, 
mange Lunde, der oplivede det bølgeformede Landskab. 
Men der var kun faa Boliger, og sjældent mødte man 
Mennesker. Efter otte Timers Ridt naaede hun om Efter- 
middagen Nazareth, hvor hun tog ind i et katholsk Her- 
berge. Stedet fandt hun vakkert, men Befolkningen uskøn ; 
Minderne ere jo her som overalt i Palæstina Hovedsagen, 
og de maatte strømme ind paa hende her, hvor Frel- 
seren levede den længste Tid af sit Jordeliv. 

Fr. Bremer fik det Raad at leje en tyrkisk Soldat til 
yderligere Beskyttelse paa hendes følgende Rejse, hvor 
Vejene skulde være meget usikre, men hun tænkte, at 
hvis hun virkelig blev overfaldet, vilde én Soldat dog 
ingen Nytte være til. Hun drog da trøstig videre, dog 
med en stor Knøs til Hjælp for at støtte hendes Hest 
paa vanskelige Steder. Da de vare komne en Times Vej 
fra Nazareth, kom en Skare Beduiner ridende "^g standsede 
for at vente paa dem. De havde lange Spyd og saa' 
krigerske ud. Fr. Bremer ventede ganske sikkert at blive 
udplyndret, men hun havde ladet sine fleste Sager og 
Penge blive i Kaifa, saa deres Udbytte vilde ikke blive 
meget stort. Da hendes Fører Hameth kom hen imod 
dem, udspandt der sig en Samtale mellem ham og dem, 
som endte med, at de lo og viste Tænder, hvorpaa de 
lod hende uanfægtet drage videre. 

Vejen gik nu forbi Kana, en ussel Landsby, hen 
over gulbrændte Bakker gennem en mennesketom Egn, 
indtil paa én Gang Genesareth Sø viste sig, ganske 
mørkeblaa og dybt gemt mellem afrundede Bjerghøjder, 
som viste sig brune og gule. Endnu var der dog halv- 
anden Mil, inden de naaede ned til Søen. 

Hun befandt sig nu i Tiber i as, en lille mørk By 
med mange Ruiner paa Grund af hyppige Jordskælv. Faa 

Minutter efter var hun indkvarteret hos en græsk Kristen- 
familie, som Hameth kendte. Hun fik et smukt Væreise 
med Divan, rjode Puder og brogede Tæpper. Udenfor sit 
Vindue havde hun et blomstrende Granattræ. Fra Husets 
flade Tag var der fri Udsigt over Søen. Om Aftenen saa' 
man Folk bringe Hynder og Tæpper op paa deres Tage, 
for at tilbringe Natten i større Svale deroppe. Fr. Bre- 
mer laa i sit Værelse for aabne Vinduer paa et nydeligt 
Leje og glædede sig til den Hvile, hun saa haardt 
trængte til efter den anstrengende Tur. Men ak! det 
blev der ikke noget af. Staden er saa rig paa én vis 
Slags Smaadyr, at man siger: « Loppernes Konge har 
opslaaet sin Eesidens i Tiberias.« Hun maatte kalde 
Folkene til Hjælp, og de redte hende da et Leje paa et 
stort Bord i Gaarden under Granattræet. Her var ganske 
romantisk; Maanen skinnede ned gennem Grenene, og 
Luften var frisk. Men Dyrene fandt hende nok saa smukt, 
og efter en lang Kamp med dem greb hun til det for- 
tvivlede Middel, at dyppe sit ene Lagen i Bassinet i 
Gaarden og svøbe sig ind i det. Saaledes fik hun Søvn 
et Par Tim«, men havde rigtignok Hovedpine den næste 
Dag. Den følgende Nat indkvarterede hun sig i Byens 
eneste Hotel, men der var ikke bedre, snarere værre. Det 
forfriskede hende imidlertid at tage et Bad i de varme 
Kilder udenfor Staden. 

Efter et Par Dages Ophold ved Genesareths Bredder 
vendte Fr. Bremer tilbage til Nazareth og drog derfra til 
Thabor, hvor hun netop var Pintsedag. *Her oppe følte 
hun sig saa vel til Mode. Vejret var dejligt og Naturen 
skøn. Paa Toppen af Bjerget var ligesom en hel Park 
og en Eigdom af Blomster. Hun tænkte paa Davids Ord: 
« Thabor og Hermon frydes i dit Lys» , og hun tænkte 
paa Jesu Forklarelse, som maaske var her. Hun saa' her 
ud over -det hellige Land, som hun nu skulde forlade, og 
et skønnere Syn end det herfra kunde hun næppe faa 
af Landet. Saa red hun tilbage til Kaifa, hvor hun 
atter boede i det venlige Hjem hos den engelske Missionær 



249 



og følte sig hyggeligere end i Jerusalem. I flere Dage 
opholdt hun sig her, ventende paa et Dampskib; hun 
glædede sig over det friske Hav og spadserede ved Kison- 
floden, seende over ti] Akre, den fra Middelalderen og 
den nyere Tid saa bekendte By, der nu er meget lille. I 
hendes Hjerte var der Tak til Gud, som havde holdt sin 
beskærmende Haand over hende paa hendes Rejser i 
Palæstina. Dengang var. der starre Fare ved at rejse der 
end nu, da Civilisationen ogsaa her begynder at trænge 
frem, og snart vil Lokomotivet hurtigt bringe den Rej- 
sende om til de bekendte Steder; men hvad der vindes 
paa den ene Led, tabes da igen paa den anden. Hun 
var der paa en Tid, da der endnu var den rette roman- 
tiske, østerlandske Duft over det hele. 

Den 19de Juni sejlede Fr. Bremer til Beyruth i 
Syrien, hvilkeit By gjorde et velgørende Indtryk paa 
hende ovenpaa Palæstinas daarlige, ruinagtige Stæder, 
da den er anselig og vel holdt. Hun boede dejligt her 
hos den preussiske Konsul i hans smukke Villa og nød 
stor Gæstfrihed, saa naar hun vaagnede om Morgenen, 
var det hende som en god Drøm. Fra Beyruth gjorde 
hun med Konsulens Søster en Ridetur paa Æsel op i 
Libanon, besøgte en Emir og besaa' et Maronitkloster, 
hvis Munke syntes at overgaa alt, hvad hun før havde 
set, i Smudsighed, Raahed og Vankundighed. Efter endnu 
nogle stille, gode Dage tog Fr. Bremer Afsked med 
Beyruth og sejlede med et Dampskib til Lilleasien. Det 
var en lang Søtur, men interessant, da forskellige Steder 
anløbes, af hvilke Rhodus særlig fængslede hende ved 
sine Minder fra Korsriddernes Tid. Den 3die Juli forlod 
hun Dampskibet i Smyrna, hvor hun slog sig til Ro en 
Qorten Dages Tid; hun besøgte den derværende Diakonisse- 
Stiftelse samt gjorde Udflugt til den skønt liggende By 
Mytilene. Derfra sejlede hun videre til Konstantino- 
pel, hvor hun ligeledes blev Qorten Dage. 

Her i Tyrkiets Hovedstad følte Fr. Bremer sig sær- 
deles vel, og en heldig Stjerne tilsmilede hende. Først 

derved, at en Hr. Williams, som hun havde gjort Bekendt- 
skab med paa Dampskibet, gjorde sig en Ære af at være 
hendes Kavallér, hvilket ikke var af Vejen for den enlige 
Dame i den store By. Han blev Aarsag i, at hun fik 
Sultan Abdul Meschid at se paa nær Haand, baade da 
han blev roet til sin Andagt i Moskeen og siden, da han 
gik ned ad Trapperne fra denne. Han havde et gult og 
uskønt Ansigt med « tobaksbrune Tænder », som han viste 
frem, naar han lo, og hun fandt, at hans Holdning min- 
dede om en Handelsbetjents. Aldrig havde hun set et 
kronet Hoved i den Grad uden al Værdighed. Hun havde 
ogsaa det Held at faa Sofiakirken at se, hvilket dengang 
var vanskeligt, da dertil krævedes et Ferman af Sultanen 
og en Bakschisch (Drikkepenge) paa flere hundrede Francs, 
men hun kom med et stort Selskab af Europæere, som 
havde forenet sig om Udgifterne. Indtrykket af den 
stolte Bygning overvældede hende ganske, og hun fandt, 
at den overgik ethvert andet Tempel, hun havde set, 
ogsaa Koms Peterskirke, i Storhed, Majestæt og Harmoni. 
Hun mener, at hvis Grækerne havde beholdt den, vilde 
den ikke som nu vise sig i sin ædle Benhed, da de vilde 
have udpyntet den med farvede Lygter, brogede Billeder 
og alskens barnagtigt Stads. Baade det prægtige Bujuk- 
deré oppe imod det sorte Hav og Skutari besøgte hun, 
det sidste i Selskab med Baron Beck-Friis, som da var 
svensk Chargé d'aflfaires i Konstantinopel. Den 4de 
August forlod hun denne By og sejlede derfra til 
Athen. 

Fredrika Bremers Ophold i Grækenlands Hovedstad 
blev af en ganske anderledes Varighed end i Konstanti- 
nopel. I Athen slog hun sig virkelig til Ro, skønt det 
ikke fra først af var hendes Bestemmelse; ja Omstændig- 
hederne førte det med sig, at hun blev dér meget læn- 
gere end noget andet Sted paa alle sine mange Rejser. 
Dertil bidrog meget, at hun strax traf paa sympathetiske 
Mennesker, som hun blev fuldt indgaaet med. Dette var 
Kong Ottos tyske Slotspræst Hansen og hans Hustru, der 

vare fra Holsten. Ligefra den første Gang, hun hørte 
ham prædike, syntes hun godt om ham. I Hansen havde 
hun en kyndig Vejviser og Ledsager til de bekendte 
Steder i og ved Athen. Ved Synet af Akropolis udbryder 
Fr. Bremer: «Vel maa Minervas Fugl klage og sukke i 
Nattens Stilhed paa Parthenons Ruiner, thi Gudeborgens 
Tilstand viser En det sørgeligste Syn af Barbariets Sejer 
over Visdommens og Skønhedens Vælde. » Da hun besøgte 
Stedet, hvor det gamle Akademia har været, hen ved tre 
Fjerdingvej udenfor Athen, fik hun vel det samme Indtryk 
af ødelæggelse, men udbryder ved Tanken om Sokrates 
ogPlato, som her have vandret: «Ved eder fik den for mig 
kaotiske Verden Orden og Sammenhæng; gennem eder lærte 
jeg at tænke, dømme og forbinde, at søge i alle Ting det 
inderste, det væsenlige. Af eder førtes jeg gennem Tænk- 
ningens grønnende Stoa til den guddommelige Lærer, 
som først da blev mig, hvad han af Evighed er: Verdens 
Lys, Fuldbyrderen, det evige Liv.« Hun besøgte en stor 
Børneskole i Athen, stiftet af Missionær Hill og hans 
Hustru 1830, paa en Tid, da Byen kun var en Samling 
af Hytter og Ruiner, og som effcerhaanden var voxet til 
at omfatte Elever i hundredvis og havde gjort uberegnelig 
Gavn. 

Skønt Fr. Bremer følte sig saa særdeles vel i Athen, 
hvis Luft hun fandt langt behageligere end Italiens, var 
hun dog bestemt paa sidst i August at begive sig paa 
Hjemrejsen til Sverige. Men Pastor Hansens foreslog 
hende at ledsage dem paa en Rejse til Peloponnes, og 
skønt hun først sagde: Nej Tak! endte hun dog efter 
nogen Betænkning med at sige: Jo Tak! Lysten til at 
se sig om var og blev altid stærk i hende, og hun 
tænkte paa Verset: No7i cuivis homini contingit adire 
Corinthum *). 

Saa drog da Pastor Hansens og hun først til Nau- 
plia og derfra over Argosbugten til Mylos for at besøge 



^) <Det falder ikke i enhvers Lod at komme til Korinth.* 

det berømte Arkadien, hvilket naturligvis satte Fr. Bre- 
mers Fantasi i stærk Bevægelse. Det første Stykke Vej 
til det lovpriste Hyrdeland var ikke indbydende, da det 
førte over en øde Stenslette. Men da de kom rigtig ind 
i selve Landet, blev alt behageligere. En stor, grøn Slette 
laa for dem med Bjerge i Kanten, og Folkene, som de 
mødte, saa' baade godt ud og vare venlige. I Tripolizza, 
hvor de overnattede, fandt de gæstfri Modtagelse hos en 
tysk Doktor, og den næste Dag saa' de et meget malerisk 
Bryllup i Kirken; Kvinderne med guldbroderede Fløjels 
Livstykker og røde Fezzer, Mændene med hvide Tunikaer 
og den øvrige Dragt besat med Guld- og Sølvsnore. 
Men paa Vejen fra Kirken saa' de dog noget, der var 
endnu fornøjeligere, nemlig to Citharspillere med Kranse 
om Hovedet, som kom vandrende, spillende og syngende, 
et Syn, hvorved man kunde drømme sig tilbage til Old- 
tiden. 

Da der nu kun var to Dagsrejser til Sparta, fandt 
Fr. Bremer, at det var en Skam ikke at gæste ogsaa dette 
berømte Sted. Men da Vejene hertil vare meget daarlige, 
kunde de ikke som hidtil køre, men maatte ride. Hestene 
vare gode, men Udstyret meget simpelt: Sadler af Træ, 
Seletøj og Stigbøjler af Reb. En tysk Professor sluttede 
sig til dem, og med sex raske Lakedæmonere som Led- 
sagere drog de trøstig afsted. Den Del af Arkadien, som 
de nu kom igennem, viste sig langtfra idyllisk, meft 
alligevel poetisk, idet her var en vild og storartet Natur- 
skønhed. Vejen gik mest i udtørrede Flodsenge, og de 
kom forbi mange Hyrder i hvide Uldkapper og lignende 
Huer, med lange Hyrdestave og glubske Hunde. De over- 
nattede i et Rum, der lignede en Lade, indrettende sig saa 
godt, de kunde, med deres Vadsække og Tæpper. Ved 
Daggry drog de videre med deres fornøjelige Førere. Den 
ene af dem, Dimitri, løftede Fr. Bremer saa let som en 
Fjer op paa Hesten og satte hende for Spøg baglængs. 
Da hun nu raabte: Ochi! Ochi! (Nej!), svingede han den 
lille Dame under Latter rundt. Og samme Dame følte 

sig helt vel tilpas, da de nu snart drog ned gennem 
Lakedæmon. Jo længere de kom ind i dette Land, desto 
skønnere blev Naturen, især da de kom til Eurotas Dal, 
som var smuk gran, medens Floden straalede som et 
glinsende Sølvbælte; mod Vest havde de Taygetus' Bjerg- 
kæde som en Kæmpemur. Mellem Vinhaver og senere 
gennem en Olivenskov fuld af hvide Marmorsøjler, naaede 
de endelig til Sparta, en køn lille By med regelmæssige, 
beplantede Gader. De havde Anbefaling til en tysk Doktor, 
men han viste dem kun hen til en Gæstgivergaard, og da 
de kom her, fandt de næsten tomme Værelser, som gjorde 
det til en Umulighed at slaa sig til Ro der. Men som 
de saaledes stod raadvilde, kom en smuk Mand, der kunde 
ligne selve Lykurg og forøvrigt var Fredsdommer, og indbød 
dem til sit Hjem udenfor Staden. Her fik de det meget 
komfortabelt, og næste Dag viste den galante Mand dem 
om til Oldtidslevningerne, som forøvrigt kun ere faa. Om 
Eftermiddagen overværede de et Marked. Næste Dag 
forlod de igen Sparta og drog ad en anden Vej tilbage 
til Nauplia. 

Over Tyrinth og Mykene, hvor de besaa' Løveporten 
og Agamemnons Grav, naaede vore Eej sende endelig Ko- 
rinth, et af de allerbedrøveligste Steder i Grækenland, 
med Grus og Stendynger, nogle faldefærdige Huse samt 
en Gruppe af syv doriske Søjler, Rester af et mægtigt 
Tempel. For to Aar siden havde et Jordskælv ødelagt 
Husene, saa de, der nu stod, havde alle store Revner. 
Fra Akrokorinth nød de imidlertid den dejlige Udsigt, 
og de havde et godt Opholdssted hos en Svigersøn af Kong 
Ottos Hofmarskal. Herfra havde det nu været Fr. Bremers 
Hensigt at rejse til Outraki og videre med Damp- 
skib til Triest, for at naa hjem til Sverige til Vinterens 
Begyndelse. Hendes Rejsegods var allerede sendt forud. 
Men det skulde ikke saa være. Efter • at have forladt 
Sparta havde hun nemlig opdaget, at hun dér var bleven 
hestjaalet for 400 Francs i Guld, hvormed hun skulde 
have betalt sin Rejse til Triest. Det var hendes eneste 

Tab paa den lange Rejse, men det bevirkede, at hun nu 
bestemte sig til at blive Vinteren over i Athen. 

Da de nu vare komne tilbage hertil, flyttede Fr. Bre- 
mer hen til Pastor Hansens og boede hyggeligt og godt 
hos dem i den nordligste Udkant af Athen ved Foden af 
Lykabettos, med en smuk Udsigt over Staden og Havet, 
en Udsigt, som hun aldrig kunde blive træt af. Hun 
følte sig saa vel hos Pastor Hansen, der .i de fleste 
Spargsmaal stemmede overens med hende, og her havde 
hun Ro samt Boger og Blade. Hun arbejdede paa Be- 
skrivelsen af denne sin Rejse, som hun udgav under 
Navnet: « Livet i den gamle Verden », og hvis første Bind 
hun senere fra Athen sendte i Trykken i Stockholm. Om 
Eftermiddagen spadserede hun gerne 2 — 3 Timer i Om- 
egnen med Hansen, og om Aftenen læste denne højt for 
Damerne. 

Undertiden kom Fr. Bremer til Hove. Hun havde 
kort efter sin Ankomst til Athen haft Audiens hos Dron- 
ning Amalia, en smuk og imponerende Dame, der havde 
Ord for at være Mand i Huset. Fr. Bremer syntes ganske 
godt om hende, skønt hun vidste, at hun langtfra altid 
var behagelig. Mod hende var hun dog stedse meget 
forekommende, og Kong Otto (som bekendt en bayersk 
Prins) var det ikke mindre. Denne gjorde som Menneske 
et godt Indtryk paa hende; hun fandt, at han havde »en 
god Samvittigheds Blik«, men var rigtignok langt fra at 
være aandrig. Nogle Gange var Fr. Bremer til Hofbal 
eller Fest, og da udfoldedes der stor Pragt, hvilket stødte 
hende, da Landet var saa fattigt og træ^ngte til at op- 
hjælpes. Dronningen især viate sig da i meget flotte 
Pariserdragter og straalede af Diamanter. Det største Bal 
var kort efter Nytaar 1860, og da blev der ogsaa fra de 
indbudne. Grækeres Side udfoldet stor Luxus, thi skønt 
Kongeparret var langt fra at være yndet, var det dog en 
Ærgerrighed hos de finere at komme til Hoffet. Ved 
denne Lejlighed sagde Kongen meget forekommende til 
Fr. Bremer, at han denne Gang havde fejret tre Juleaftener, 

en tysk med sin nærmeste Kreds, en græsk og — en 
svensk, nemlig ved at læse Skildringen af en Jul i Sverige 
i en af hendes Bager. 

En Mand, der holdt sig borte fra Hoffet, fordi han 
var misfornjøjet med Eegeringen, den gamle Admiral 
Kan ar is, faldt i høj Grad i Fr. Bremers Smag. Hun 
besøgte ham i hans Hjem og overrakte ham en Buket 
Roser, fordi hun vilde ære ham som Frihedshelt. Den 
lille, stærkt byggede Mand var endnu trods Alderen livlig 
i alle sine Bevægelser og saa rødmosset som nogen Yng- 
ling. Da Fr. Bremer spurgte ham ud om hans Livs 
Hovedbedrifter, da han i Juni 1822 om Natten sejlede 
ind i den tyrkiske Flaade ved Kios og ved Hjælp af sine 
Brandere sprængte Admiralen Kapudans Paschas Skib med 
2000 Mand i Luften og siden ved Tenedos voldte en lig- 
nende, endnu større ødelæggelse, gav han hende en livlig 
Beskrivelse af det hele og viste hende Billeder af de to 
Brandere, hvormed han udførte det. «Har De aldrig i 
saadanne Tilfælde følt nogen Frygt ?» spurgte hun. « Frygt ?»> 
lo KanaVis. «Det falder os ikke ind; Faren opildner os; 
Skuddene og Braget er os som Musik. Hver Bedrift med 
mine Brandere var mig en Højtid, og jeg er parat til, 
hvad jøjeblik det skal være, at udføre en saadan igen.»> 
Som bekendt spillede den gamle Admiral Kanaris et Par 
Aar efter en fremtrædende Rolle, da Kong Otto blev for- 
drevet, og han var i Spidsen for de græske Udsendinge, 
der kom til København 1863 for at overdrage Tronen til 
Kong Georg. 

Aaret 1860 begyndte Fr. Bremer med at skrive føl- 
gende Vers: 

Om Venner svige, 
om Venner dø, 
mit Liv blev lige- 
som oprørt Sø: 
dog én blandt Venner 
jeg trofast véd, 
og min jeg kender 
for Evigbed! 

Sidst i Februar begyndte Fastetiden, og den indlede- 
des med den saakaldte Løgfest. Det gaar ved denne 
ud paa Dans, og Grækerne ere passionerede Dansere. 
Musikken var Fløjte og Pavke, men adskillige af de til- 
stedeværende sang dertil. Der dansedes i flere Kund- 
kredse paa en aaben Plads, og i hver var der 50 — 60 
dansende, medens en tæt Skare af Tilskuere stod rundt 
omkring, Nogle Steder saa' man ogsaa Mænd, to og to, 
opfare en Dans, der mindede om Tarantella, men mindre 
voldsom, mere krigerisk udfordrende. Hist og her saas 
en enlig Yngling danse om, slaaende paa Tamburin og 
seende op mod Solen. Festen kaldes Løgfesten, fordi 
Løg øg Vand er udstillet som Symbol paa den begyn- 
dende Faste. Det var umuligt andet for et normalt Men- 
neske end at føle Sympathi med Grækernes Dans, thi den 
er et Udtryk for Glæde. Ved alle Fester danse de, ja, 
saasnart Gudstjenesten er forbi om Søndagen, danse de 
udenfor Kirken. Fr. Bremer anfører i den Anledning 
Gregor den Stores Ord: «Det er u viseligt og grumt 
at hindre Folkets uskyldige Fornøjelser paa Højtids- 
dagene«, og saaledes tænker den græske Kirke endnu den 
Dag idag. 

I Begyndelsen af April gjorde Fr. Bremer en Udflugt til 
•ØenTinos for at overvære Panhagiafesten, der fejresien 
derværende Kirke paa Mariæ Bebudelsesdag og er i Grun- 
den Grækernes største Kirkehøjtid. Paa den lille ø sam- 
ledes en stor Mængde Mennesker ikke blot fra Græken- 
land, men ogsaa fra Lilleasien og Kreta, i meget brogede 
Dragter. Den kønne, blændende hvide Kirke rummer et 
undergørende Mariabillede, og det er det, der især øver 
Tiltrækning. Dette Billede gemmes i et gyldent Skrin, 
som har to Huller, for at man igennem dem kan kysse 
Maria og den bebudende Engel. En umaadelig Trængsel 
af Mennesker bevægede sig stadig ind og ud af Kirken; 
alle kom ifor at kysse. Men i en Kryptkirke neden under, 
hvor Vandet sivede ind gennem en Tragt i Muren, sad 
en Mængde lamme, blinde, halte og andre Krøblinger og 

besmurte sig med Vandet, der gælder for at være helligt. 
— Den næste Dag fandt en mere tillukket Højtid Sted i 
Kirken, idet nemlig Billedet blev taget op af Skrinet og 
tvættet. Dørene vare laasede, kun nogle faa vare til 
Stede, blandt dem Fr. Bremer. Hun fandt, at vel vare 
baade Marias og Engelens Billeder daarligt og ukunst- 
nerisk malede, men der var dog et naivt rørende Udtryk 
i Marias Ansigt, som godt udtrykte Ordene: «Se jeg er 
Herrens Tjenerinde.«) Praésten (Popen) aftørrede Billederne 
med smaa Bomuldstotter , som derefter bleve rakte ud 
gennem Vinduerne til Skaren udenfor, der ivrigt greb 
efter dem, da de skulle have undergørende Kraft. Siden 
bleve Rammerne vaskede i Vand, som ligeledes derefter i 
smaa Partier blev uddelt til Folk. En blind ung Mand 
fra Smyrna blev ledet ind i Kirken for at helbredes. 
Mariabilledet lagdes paa hans Hoved, Pande og øjne, alt 
under Bøn. Han stod i stor Uro og korsede sig, men 
Synet fik han ikke derved. — Om Aftenen var Kirken 
illumineret, og den følgende Dag var der stor Procession 
.med Poper i Spidsen; en Mængde Faner med malede 
Helgenbilleder bleve baarne, og derefter kom den brogede 
Folkemængde. Den gik ud af Byen og rundt i dens 
Omegn. Fr. Bremer boede under sit Ophold her hos en 
Senator, en værdig og dannet Mand, og yendte tilbage 
til Athen med forskellige gode Gaver. 

Under sit lange Ophold i Athen gjorde Fr. Bremer 
mange Bekendtskaber og saa' alt i Byen, hvad der paa 
nogen Maade var seværdigt. Hendes kæreste Sted var den 
store og smukke Slotshave med dens glimrende Udsigter; 
her spadserede hun næsten daglig. Den er som en Oase 
i den ellers bare Egn omkring Athen. Hun overværede 
Deputeretkammerets Forhandlinger, som dengang holdtes i 
en skummel og snæver Sal. De fleste vare i mørk, europæisk 
Dragt, men man saa' dog ikke faa i den klædelige Natio- 
naldragt og enkelte i hvide Faareskindskapper. Talerne, 
der holdtes, vare ikke lange, men der var Liv og Hd i 
dem. Hun overværede ogsaa en Examen i Stadens store 

Pigeskole Arsakion, hvor der var 600 Elever. Alle disse 
vare samlede paa et Amfitheater i en stor Sal, og alle 
vare hvidklædte. I Salens modsatte Ende sad Dronningen 
med sin Suite. Fire ad Gangen traadte Eleverne frem og 
svarede paa Græsk eller Fransk meget roligt og godt. 
Fr. Bremer gjorde efterhaanden Bekendtskab med ikke faa 
Damer af det højere Samfund og erfarede, at de længtes 
efter en bedre og friere Udvikling for Kvinden. Og det 
kunde der nok trænges til, thi Mændene øvede ikke saa 
lidt østerlandsk Despoti. 

Da Sommeren 1860 nu var kommen, fik Fr. Bremer 
ved Kong Ottos Venlighed en stor Nydelse. Han havde 
nemlig en Sejlkutter, som han undertiden stillede til 
Fremmedes Disposition en kort Tid, og nu tilbød han 
hende at benytte den. Hun tog med Tak mod Til- 
budet, der gjaldt 40 Dage. Medens hendes Vært, Pastor 
Hansen, foretog en Eejse til Tyskland, vilde hans Hustru 
gøre Selskab paa Kutteren samt en ung tysk Arkæolog 
Michaelis. Skibets Besætning bestod af Kaptainen, en 
Løjtnant, en Styrmand og fem Matroser, alle græske 
Albanesere og alle brave og dygtige Sømænd. Kutteren 
hed «Leon». Fr. Bremer havde Anbefalingsbreve med 
til Notabiliteter paa alle de Steder, hun ventede at 
komme til. 

Meningen var at besøge de græske øer. Med frisk 
Mod forlod de da det nu saa sommervarme Athen og stod 
ud paa det blaanende, frie Hav. Det var i Begyndelsen 
af Juli. . Vi kunne ikke dvæle ved alle de Steder-, de 
besøgte, hverken ved Syra med sin anselige By og Havn 
eller Delos, før saa berømt, nu en øde Plet, fuld af 
Søjlestumper og Skaar af ituslagne Lerkar, eller mangen 
anden ø blandt Kykladerne. Vi opholde os kun med 
Fr. Bremer et Par Steder. Kongen havde særlig an- 
befalet hende Naxos, og her var hun to Gange, da ogsaa 
hun faftdt stort Behag i denne ø. Den hæver sig med 
høje Bjergspidser, og en stor, hvid Marmorportal til et 
fordums Dionysostempel skinner fra dens Bred langt ud 

over Søen. Det var besværligt at komme i Land, da her 
ingen Havn var, og da de vare landsatte, nødte en 
Storm dem til foreløbig at blive paa øen, enten de vilde 
eller ikke. Men Opholdet var meget fornøjeligt. Her var 
frodigt og malerisk skønt, ja Dalen Melanés var (»paradi- 
sisk dejlig)). Der blev gjort stor Stads af Fr. Bremer; 
hun boede hos den øverste Embedsmand, Dimarchen, og 
baade den romerske og den græske Biskop — thi Naxos 
har begge Slags Katholiker — kom højtideligt med Følge 
for at hilse paa hende. Den første havde endda sendt en 
Foræring, bestaaende af et Lam, samt Aprikoser og Fer- 
skener, i Forvejen. En gammel Herre, «Kyrios» Soma- 
riva, tilbød hende sin Villa til Sommerophold. Foreløbig 
vilde hun dog ikke bestemme sig, men sejlede, da Vejret 
var bleven godt, til den interessante Q Santori n. Den 
er ligesom et vældigt Krater med lodrette, ni hundrede 
Fod høje Klippevægge paa den indvendige Side, der inde- 
slutte et Basin af Havet med to Adgange, en fra Nord 
og en fra Syd. Midt i Bassinet ligger en liUe, mørk ø 
* med hvide Huse og en Havn med Fartøjer. Paa den 
udvendige Skraaning af Hovedøen ses nogle Byer, og paa 
det højeste Punkt, Eliasbjerget, troner et Kloster. Det 
var ganske underligt at sejle ind i Bassinet og se opad 
de bratte Vægge, der havde forskellige Farver. For at 
komme op paa Santorin maatte de til Hest ride ad en 
farlig Zigzagvej, sprængt i Klippen, men da de lykkeligt 
vare naaede op , fik de en yderst venlig Modtagelse af Di- 
marchen. Det mærkeligste paa øen blev for Fr. Bremer 
et Besøg hos nogle Spedalske. Der var omtrent fjorten 
af disse stakkels Mennesker, og de boede paa et afsides 
Sted i smaa, fugtige Rum, der vare indrettede i en 
Klippe. De fleste vare unge. Fr. Bremer saa' til dem 
alle; de vare rolige, men klagede over, at de tit manglede 
det nødvendigste. De levede nemlig kun af Almisser, og 
stundom glemte man dem. Forleden Vinter saa' man 
disse elendige Mennesker vakle ind til den nærmeste By 
i en isnende Nordenvind, forfrosne og udhungrede; man 

17* 

havde ikke tænkt paa dem. Fr. Bremer saa' i et af Rum- 
mene en Mand paa det sidste Stadium af Sygdommen, 
øjne, Næse, Læber vare borte; han lignede et Skelet med 
Hud paa og laa stille som en dad. Aldrig havde hun set 
et saadant Syn. Hun fik en Græker til at raabe til ham: 
« Jesus Kristus skal lade dig opstaa til nyt Liv og med et 
nyt Legeme!« Ved disse Ord rarte Skelettet sig, loftede 
sine udtærede og blodende Arme op, sænkede dem derpaa 
langsomt og lagde dem i Kors over Brystet. Hun lod 
ham sparge, om der intet var, hun maatte sende ham, 
og med stort Besvær stammede han Ordet: «Luckumi» 
(en Spise). De tilstedeværende priste denne Mands From- 
hed, men en Læge mente, at han endnu kunde have et 
Aarstid tilbage. Det hele gjorde saa dybt et Indtryk paa 
Fr. Bremer, at hun kom til at græde højt over denne 
menneskelige Elendighed. 

Belæssede med Gaver drog vore Rejsende igen ned 
til Skibet og sejlede ud til den lille ø i Bassinet, hvor 
der var Havn. De overnattede ombord, men det blev en 
voldsom Storm, som her mellem de høje Klippevægge* 
buldrede forfærdeligt. Midt om Natten gik Kutterens 
Fortøjning i Stykker, og den drev ind mod nogle andre 
Fartøjer. Stormen tumlede saaledes med Skibet, at 
Fr. Bremer hvert fl^jeblik ventede at ligge paa Havets 
Bund, og midt i alt dette slukkedes Lampen i Kahytten. 
Tilmed vare pludselige vulkanske Udbrud meget alminde- 
lige netop ved det Sted, de laa. Men Kaptainen og Sø- 
folkene vare paa deres Post, og alt gik godt. Om Mor- 
genen blev det stille; Solen skinnede, og Skibet laa snart 
saa fredeligt, som om hele Uroen om Natten kun havde 
været en Drøm. 

Efter nogle Dages god Sejlads, hvor de blandt andet 
vare i Land paa Paros, hvis Huse alle vare af hvidt Mar- 
mor, men ellers frembød et forfaldent og øde Skue, brød 
atter en Storm los, som jog den lille Kutter saaledes hen 
over Bølgerne og tumlede saa fortvivlet med den, at 
Fr. Bremer tilsidst tænkte, at de aldrig vilde naa Land. 

Men de kom dog endelig efter mange farlige Krydsninger 
ind i Naxos' Havn. Og da hun nu foreløbig havde 
faaet nok af at sejle, bød hun Kaptainen Farvel med 
Ordre om at hente hende om en Maaned. I tre Uger 
havde de flakket om. Kutteren sejlede til Athen, men 
vore Kejsende tog nu Ophold paa den venlige Kyrios Soma- 
rivas Villa i Melanésdalen. Den laa paa Skraaningen af 
et Bjerg; noget højere oppe saas en By, men neden for 
Villaen bredte sig ligesom en vidtstrakt Park af Haver x>g 
Lunde, skilte fra hverandre ved lave Mure. Vinranker 
slyngede sig op i de høje Oliventræer; op over Orange-. 
Figen-, Granat-, Blomme- og Fersken-Træer ragede 
slanke Cypresser. Løvfulde Plataner samt Melier og høje 
Morbærtræer saas mellem Hække af blomstrende Myrther 
og Roser. Hist og her hævede hvide Villaer med smaa 
venetianske Taarne sig mellem hele denne Planterigdom. 
Bjergene paa begge Sider af Dalen vare skovbevoxede 
næsten lige til Toppen. Det var saaledes et yndigt Op- 
holdssted. Og Befolkningen var god og venlig. Fr. Bre- 
mer og Fru Hansen kunde næppe gaa forbi en Have 
uden at blive kaldte ind for at se den og blive trakterede. 
Men der var ikke rigtig sundt paa Stedet; mange led af 
Feber, og Fr. Bremer var glad ved at kunne uddele noget 
Medicin, hun førte med sig. Saaledes levede de nu en 
hel Maaned i et Slags Paradis og i stadigt Solskin, men 
dog ikke uden Savn. Fr. Bremer skriver: « Ingen para- 
disiske Frugter, ingen Hvile i skønne Dale under en sta- 
dig skyfri Himmel, intet Liv i uafbrudte Nydelser kan 
tilfredsstille Menneskets Sjæl. Det kan kun et dagligt 
Arbejde, der udvikler Sjælens Kræfter.« Og det sav- 
nede hun her. 

Kutteren var nu kommet tilbage, og den 25de Au- 
gust forlod de Naxos. Men nu var Skæbnen saa ugunstig, 
at efter en Maaneds herligt Vejr rejste Stormen sig paa ny. 
De bleve drevne hen mod Par o s og maatte kaste Anker 
ved en nøgen, uhyggelig Odde, Q^rnt fra alle Mennesker. 
Og paa dette Sted bleve de i hele 6 Dage holdte fangne 

af Stormen. I Buinen af et lille Kapel paa Strandbredden 
indrettede de en Bolig ved at stoppe Hullerne til med 
Grene og Kviste. En stor Sten i Midten tjente til Bord, 
Vadsække og Puder til Divan. I Læ bag Kapellet tændte 
de en Ild og kogte ved den, men holdt saa Maaltid ved 
Stenen. Om Natten var et Leje lavet paa Gulvet, og to 
Matroser gik stadig paa Vagt med Bøsser og dragne 
Sabler, da der magelig kunde komme Røvere. Hver Dag 
vandrede et Par Mand op i Landet til en Landsby for at 
købe Levnedsmidler og hente Vand. Fr. Bremer var for- 
øvrigt saa meget som muligt ude i Kutteren, da hun nok 
kunde taale Gyngningen. Da deres The blev brugt op, 
maatte de lave The paa Lindeblomster, som hun havde i 
sit Rejseapothek. Endelig bedredes da Vejret saa meget, 
at de kunde komme bort, skønt Havet stadig var meget 
oprørt. De naaede ind til Syra, og da der netop her laa 
et Dampskib, der skulde til Athen, forlod Damerne Kut- 
teren, som de nu havde faaet nok af, med venlig Tak og 
Belønning til det flinke Mandskab, og vare snart i Hjem- 
met igen, glade over at være komne vel til Ende med 
deres Odvssé. 

Under Besøget paa de mange -Øer og paa sine Rej- 
ser paa Fastlandet gjorde Fr. Bremer sig ofte det Spørgs- 
maal: Har Naturen ligesom Menneskene en Ungdom og 
en Alderdom? Der er noget vist aldrende over alle disse 
Egne, en Modsætning til Amerika. Her mangler der alt- 
for meget baade Træer, Planter og Fugle; der er saa nøgent 
og bart de fleste Steder — og i Amerika, hvilket frodigt, 
svulmende Liv i Urskovene og paa Sletterne! Eller er 
der Mulighed for, at der her kan komme en ny Vaar? 

Endnu i dette Efteraar gjorde Fr. Bremer to større 
Udflugter fra Athen. Den ene var til Søs op til Thes- 
salien sammen med en ung Student, en Brodersøn af 
Pastor Hansen. Da Dampskibet en hel Dag laa stille i 
Bugten ved Zeitun, havde hun god Tid til at betragte 
Thermopylæ og Leonidas' Gravhøj. I Volo, som dengang 
hørte til Tyrkiet, kom der en Slags Deputation for at 

hilse paa den lærde Dame, som de havde hørt om, og 
æske hendes Mening om, hvad Haab de kunde gøre sig 
om at komme ind under Grækenland. Hun trøstede dem 
paa det bedste, og nu er deres ønske ogsaa gaaet i Op- 
fyldelse. 

Den anden Udflugt var til det berømte Delfi sam- 
men med Hr. og Fru Hansen. De sejlede til den 
korinthiske Tange, kørte over denne i Omnibus og sejlede 
saa videre til Foden af Parnas, hvor de besteg Heste. De 
kom til Delfi og saa' Euinerne og de berømte Kilder, 
deriblandt den kastaliske, men naaede ikke op til Parnas- 
sets Top^). Igennem Livadien fortsatte de Rejsen og 
besøgte ved Byen Lebadia Lethes og Mnemosynes 
Kilder, der ere lige ved Siden af hinanden og udgyde sig 
i en stenlagt Dam med Marmortrappetrin, omkring hvil- 
ken der laa omstyrtede Søjler. Fr. Bremer drak af Van- 
det med det ønske, at hun maatte faa Evne til ret at 
mindes og ret at glemme, thi paa den Evne beror Sjælens 
Lykke. Videre red de gennem det nu saa bedrøvelige 
Theben og derefter gennem en ensom og øde Egn. Det 
var bleven Aften, og de vare alle trætte af det langvarige 
Ridt. Saa naaede de endelig en Khan, som Førerne 
havde prist meget. Det var et eneste stort Rum med 
Tag over, og i Midten brændte et mægtigt Baal. Rundt 
om dette laa Mænd i Nationaldragt, snakkende og drik- 
kende Kaffe. Til den ene Side stod Heste og nød deres 
Foder; vore Rejsende fik Plads ved en Væg paa nogle 
Bastmaatter. Det store Baal gav det hele en malerisk 
Belysning, og Varmen gjorde godt. Fr. Bremer og hendes 
Venner spiste af deres medbragte Mad, som de delte med 
deres Førere, og lagde sig derpaa til at sove. Men ofte 
bleve de hele Natten igennem vækkede véd, at der dun- 
dredes paa Porten udefra og kaldtes paa Værten Leonidas, 
hvorefter nye Ryttere med deres Heste bleve indladte. 



*) Fr. Bremer kom hverken op paa Olympens eller Parnassets 
Top, men maatte nøjes med at se dem i Frastand. 

Ilden jøfgedes stadig; de nyankomne drak Kaffe og pas- 
siarede, hvorefter de lagde sig paa Gulvet, hvor det 
kunde træflfe sig, hyllede i deres Kapper, og sov ind. 
Saaledes gik det lige til Daggry. Men den hele Scene 
morede Fr. Bremer overordentlig. Efter endnu adskillige 
Besværligheder, navnlig paa Grund af at Vejret blev ondt, 
naaede de endelig tilbage til Athen. 

Vinteren meldte sig nu igen, og Fr. Bremer blev i 
Athen , stadig hos Pastor Hansens. Hun var en Tid syg 
af Lungebetændelse, og da hun kom sig, havde den taget 
meget paa hendes Kræfter. Tilstanden i Landet begyndte 
at blive mindre hyggelig, og det trak mere og mere sam- 
men til et politisk Uvejr, som først og fremmest truede 
Kongeparret. Fr. Bremer længtes nu efter at komme hjem, 
og i Foraaret gjorde hun Alvor af det. Da hun havde Af- 
skedsaudiens hos Dronningen, følte hun Lyst til at tale 
rent ud med hende om Misfornøjelsen i Landet og advare 
hende. Men da det kom til Stykket, var det ligesom om 
noget holdt hende tilbage. Dronningen var meget elsk- 
værdig, men Fr. Bremer havde en afgjort Følelse af, at 
den Katastrofe, som nærmede sig, ikke mindst kom ved 
hendes Skyld. Som bekendt blev Kong Otto afsat Aaret 
efter, i Oktober 1862. Fr. Bremer troede paa en stor 
Fremtid for Grækenland. 

Den 26de Maj forlod hun Athen, hvor hun nu havde 
haft sit Hjem i omtrent to Aar. Hun gik med Dampskib 
neden om Grækenland til Korfu og derfra videre til Ve- 
nedig. Her blev hun en Ugestid, men der var ikke 
hyggeligt i den gamle -Østad. Det jøsterrigske Herre- 
djømme hvilede tungt og trykkende paa den, ja det føltes 
nu mere trykkende end nogensinde, efterat Lombardiet 
var bleven befriet for to Aar siden. Da hun derefter 
kom til Milano, fandt hun her stort Røre. Cavours 
uventede Død optog alles Tanker. Man sagde, at hans 
sidste Ord vare: «Det gaar! Det gaar!» Hun gjorde 
en Udflugt til Comosøen, et Sted, der fra hendes Ung- 
dom havde foresvævet hende som et af de skønneste, og 

hun fandt det nu bekræftet. «Jeg maa sige«, udbryder 
hun, «at paa denne Jord, hvor jeg har set saa uendelig 
meget skønt, har jeg dog intet skønnere set end Larios 
Sø (det ældste Navn paa den). Hverken Lago maggiore 
eller Lac Leman eller nogen anden Sø kan sammenlignes 
med den.w 

Fr. Bremer vendte herfra tilbage til Venedig og drog 
derpaa over Triest og Semmering til Wien, hvor hun 
opholdt sig kort. Saa over Prag til Dresden, hvor hun 
opsøgte Bu ns ens Grav. Hun havde talt med denne 
ædle Mand, som hun satte saa højt, paa sin Udrejse; nu 
stod hun vemodig ved hans sidste Hvilested. Hun havde 
glædet sig til at se ham og takke ham for de Velger- 
ninger, hun havde nydt godt af paa sin lange Kejse, og 
som han havde iværksat, nemlig de protestantiske Anstal- 
ter i Rom, Jerusalem og Athen. Hun mindedes en Ytring 
af ham: «Vi maa hver for sig efter vor Tur bære Fakkelen, 
saa længe vi formaa det, indtil vi kaldes til at overlade 
den til en anden. » Nogle af hans sidste Ord havde været: 
«Min bedste Erfaring er at have lært Jesus Kristus at 
kende. Hvor godt er det fra den Højde at se ned paa 
Livet! Man forstaar da, hvilken dunkel Tilværelse vi 
have haft her paa Jorden. Opad, opad! Det bliver ikke 
mørkere, men stadig lysere »>^). 

Endelig naaede Fr. Bremer hjem til Sverige og 
hilste sit Fødeland med inderlig Glæde efter mere end 
fem Aars Fraværelse. «Hvor venligt tilsmilede mig ikke 
de smaa, røde Huse i Granskoven og de hvide Land- 
steder paa Bjergskrænten. Skipperen laa paa sin Brænde- 
skude, spillede ^aa Fiolen og sang. Paa Bredden græs- 
sede Flokke af Kreaturer.« Og hun fandt, at Naturen 
saa' anderledes frisk og saftig ud end i Syden. 

«En Axsamlerske«, skriver hun til Slutning, «gik ud 
paa den nye og den gamle Verdens Ager for at samle 
Korn til sin Lade. Sædens Herre lod hende finde mere. 



^) Lifvet i Gamla verlden 6, S. 293. 

end hun havde ventet og haabet. Men den bedste Gevinst 
og Skat, som disse Vandringsaar gav hende, er den kla- 
rede Indsigt om et fælles Arbejde, et fælles stort og 
godt Maal for alle Folkeslag og alle Mennesker, og at 
hun fra den lille Tue kan se ud over Jorden og af ful- 
dere, varmere Hjerte end før kan sige: Fader vor, du 
som er i Himlen! — Alt for alle og alle for Guds 
Rige, saa vil den store Husfader det.« 

12: 

Sidste Leyeaar og Bortgang. 



Jxort efter at Fr. Bremer var kommet hjem, fyldte 
hun sit 60de Aar. Hun var nu en gammel Kvinde, og 
det kendtes ogsaa paa hendes Ydre, men indvendig var 
hun stadig ung og livsfrisk. Saasnart hun var kommet i 
Orden og havde indrettet sig et hyggeligt Hjem i Stock- 
holm, tog hun igen fat paa det Arbejde, der havde be- 
skæftiget hende saa meget i Athen, nemlig Beskrivelsen 
af sine Rejser i de senere Aar. Det blev et stort Værk, 
ialt 6 Dele, som saaledes fremkom under Titelen « Livet i 
den gamle Verden. Dagsbogs-Optegnelser.« ^) Det er en 
af hendes bedste Bøger, og den blev da ogsaa overalt, i 
Sverige som i Udlandet, modtaget med megen Anerkendelse. 
Blandt Skildringerne af Palæstina og Grækenland skal 
man endnu vanskeligt finde nogen, der saa klart og ind- 
gaaende sætter én ind i Forholdene. Hun havde det 
store Fortrin fremfor de fleste andre, der have skrevet om 
disse Lande, at hun opholdt sig saa længe paa Stederne, 
saa hun^ virkelig levede sig ind i det hele. Og hun 
skildrer altid med sand Forstaaelse. 

Man kunde tænke sig, at hun nu maatte være træt 
af Rejselivet, men det var hun slet ikke. Allerede den 
følgende Sommer drog hun atter mod Syd, denne Gang 
dog ikke længere end til Tyskland. Et interessant Be- 
kendtskab gjorde hun paa denne Rejse, nemlig med Enke- 
Storhertuginde Sofia af Baden.^) Hun var en Datter 



^) Lifvet i Gamla verlden. Dagboks-anteckningar. 
2) Marg. Howitt: Ett år hos Fr. Br., 2, S. 120 f. 

af den afsatte Konge af Sverige, Gustav den 4de Adolf, 
der døde i Landflygtighed 1837. Fr. Bremer mindedes 
som Barn at have set hende køre i Stockholms Gader med 
sin Moder og sine Søstre. Hun boede i et almindeligt Hus 
i Karlsruhe og blev meget glad ved Fr. Bremers Besøg, 
omfavnede hende med Taarer i Ojnene og bebrejdede 
hende venligt, at hun ikke tidligere havde opsøgt hende. 
Hun havde aldrig været i Sverige siden sin Barndom, 
men mindedes endnu Slottet i Stockholm saa godt, at 
hun mente, hun skulde finde Rede alle Vegne i den 
store Bygning. Ogsaa bad hun endnu sine Barne- 
bønner paa Svensk, skønt hun ellers ikke kunde tale 
Sproget. -Den ædle Fyrstinde gjorde et dybt Indtryk paa 
Fr. Bremer^). 

Ogsaa den næste Sommer 1863 var Fr. Bremer paa 
Rejse, men da gjaldt den kun Skaane, hvor hun opholdt 
sig en Tid ved Ramløsa Brøndanstalt. En stor Rejseplan 
foresvævede hende dog endnu; hun havde ikke kunnet 
faa den gamle Tanke om at se det russiske Rige ud af 
sit Hoved, og hertil kom, at en Storfyrstinde Helene, hvis 
Bekendtskab hun havde gjort i Rom, havde indbudt hende 
til sig i Petersborg. Det var hendes Agt at begynde 
Rejsen med Finland, hendes Fødeland, som hun aldrig 
havde gæstet. En derværende Kusine havde faaet et 
halvvejs Løfte om, at hun vilde besøge hende, men Tiden 
for Rejsen var slet ikke bestemt. Fr. Bremer blev derfor 
meget forundret ved en Dag i Maj 1864 at læse i Avisen, 
at hun ventedes til Finland, og ved senere at faa et 
Telegram derfra, saalydende: «Aura spejder forgæves efter 
sin Datter.)) Rygtet havde udbredt sig i Helsingfors, at 
hun vilde komme dertil, og to Gange begav festlige 
Tog sig ned til Havnen, naar Dampskibet fra Stockholm 
kom, for at byde den berømte Landsmandinde velkommen. 
Men hun naaede aldrig til sit Fødeland, mærkeligt nok, 



^) Him var født samme Aar som Fr. Bremer og døde samme Aar 
som hun (1865). 

da det dog ikke var saa langt, og endnu mindre naaede 
hun til Rusland^). 

Hvad der i disse Aar i huoj Grad optog Fr. Bremers 
Tanker, var den nordamerikanske Borgerkrig, som 
begyndte 1861 omtrent paa samme Tid, som hun vendte 
hjem fra Grækenland (den 12te April faldt det første 
Kanonskud), og varede til 1865. Hun fulgte med den 
mest spændte Opmærksomhed Krigens Gang og holdt 
naturligvis med de nordlige Stater, der kæmpede for 
Slaveriets Afskaffelse; men hun vidste tillige, at Sydstaterne, 
trods deres mindre Folketal, vare de dygtigste til Krig. 
En fornem Slaveejer havde en Gang sagt til hende: «Der 
findes ingen Grundlov uden Styrkens, og vi ere stærke. 
Miss Bremer«, hvorhos han trykkede hendes Arm paa en 
Maade, der virkelig råbede megen Styrke. Men denne 
Scene stod nu typisk for hende. At selv i Nordamerika 
de højeste Samfundsspørgsmaal ikke kunde afgøres paa 
anden Maade end ved en krigerisk Styrkeprøve, gjorde 
hende meget ondt, men hellere det, end at Uretfærdigheden 
skulde vedblive. Da Fr. Bremers Bog «Hemmen i Nya 
verlden» 1864 udkom i andet, noget forkortede Oplag, 
udtalte hun i en Efterskrift (Bihang) sine Følelser i An- 
ledning af Borgerkrigen. «Mit Hjerte bløder«, skrev hun, 
«naar jeg tænker paa disse blomstrende Steder, disse 
skønne Hjem, hvor jeg nød saa usigeligt ved Menneskers 
Gæstfrihed, ... og nu ser dem ødelagte og deres Ejere 
landflygtige«, men hun endte saaledes: «Du, o Land, vel- 
signet mere end alle Verdens Lande med alt, hvad der 
kan gøre Menneskelivet rigt og lykkeligt, Folket stort og 
selvstændigt, hvert Menneske til en fuldt udviklet Person- 
lighed, du skal (naar Krigen er endt) atter aabne dine 
Hjem for alle Verdens Folk; de Samfundslove, som grun- 
dedes paa Plymouths Klipper, skulle gælde for alle dine 
Stater fra det atlantiske til det stille Ocean, og du 
med, alle dine uudtømmelige, aandelige og materielle. 



1) Marg. Howitt: Ovenanf. Skr., 2, S. 220. 



270 



Rigdom*sldlder blive et nyt og genfødende Hjem for alle 
Jordens Børn, som ville leve inderligt og kraftigt i den 
universelle Bevidstheds Lys.« I en utrykt Fortale^) til 
Bogen nævner hun Petroleum (der i de Aar først begyndte 
at komme frem) som en ny Bigdomskilde i Amerika, der 
kommer fra Lejer af Fortidens Bløddyr, og som nu efter 
Aartusinder vil bringe materielt Lys i baade den gamle 
og den nye Verdens Hjem. Og her staar ogsaa det 
Udbrud af hende: « Bedre en saadan Krig end en fejg 
Fred, end et fejgt Kompromis med dets Uret for Fredens 
Skyld!« Hun stod i Brewexling med adskillige af sine 
nordamerikanske Venner, særlig med Markus Spring, 
og sin Mening om Krigen udtrykker han saaledes: «Vel! 
alle disse Ting, skønt sørgelige og smertefulde, ere Dele 
af den Tugt, som den store Styrer af vort Folk har Brug 
for — og som, tror jeg, skal vedvare, indtil vi blive mere 
lydige imod hans Vilje, og Nationen, falden som den er 
fra sit høje Ideal, lærer at forstaa, at Egenkærlighed ikke 
er Visdom hos en Nation eller en Kegering saalidt som 
hos et privat Individ.« Den lykkelige Ende paa Krigen, 
hvorved Slaveriet blev ophævet, var en stor Glæde for 
Fr. Bremer. 

Vi ville nu kaste et Blik paa, hvorledes Fr. Bremer 
boede, og hvorledes hendes daglige Liv var indrettet i 
Aarene 1861 — 65, da hun havde sit faste Ophold i Stock- 
holm 2). Hendes Lejlighed laa ved Høtorvet, omtrent i 
Midten af Norrmalm, og hun boede paa 3die Sal. Man 
traadte først ind i en hyggelig Dagligstue og derfra gennem 
en Dør med Portiere ind i hendes egentlige Salon. Denne 
var fuld af Bøger og Mærkeligheder, som hun havde bragt 
hjem fra sine Rejser. Paa Væggen var der en Mængde 
Malerier, hvoraf et særligt iøjnefaldende fremstillede en 
treaars Pige med det lysebrune Haar frit lokkende sig om 
et rødmosset, glædestraalende Ansigt. Dette Billede havde 



^) Autografer af Pr. Br. paa det kgl. Bibi. i Stockholm. 

2) Dette og mere i det følgende er af Marg. Howitts ovenanf . Bog. 



271 



givet Fr. Bremer Idé til en køn lille Fortælling. Et andet 
Maleri, som man lagde Mærke til, forestillede en gammel 
Islænder med et Udtryk baade af Kraft og Resignation. 
Her inde stod ogsaa et Fortepiano, ved hvilket hun 
tit satte sig ned og spiUede en Yndlingsmelodi , saasom 
«Vor Gud han er saa fast en Borg« eller det svenske 
»Hosianna«. 

I sit Hjem havde hun optaget en ung Pige, der 
havde Anlæg for Billedhuggerkunst, og som fik Under- 
støttelse af Prinsesse Eugenie for at kunne uddanne sig 
deri. Hver Aften Kl. 7 kom hun ind i Salonen til 
Fr. Bremer, naar der ikke var Fremmede, og læste højt 
for hende af Bladene, navnlig af «Våktaren»), et kristeligt 
Tidsskrift. 

Desuden havde hun en Tjenestepige, en original 
Størrelse, som hed Sara. Hun havde sit Frisprog i Huset. 
Allerbedst som Fr. Bremer sad i Salonen med fremmede 
Gæster og drøftede et dybsindigt Spørgsmaal, kunde Sara 
vise sig i Døren og ganske ugenert sige: « Synes Frøkenen 
ikke, at de Kartofler er gode? rigtig melede og rare? 
Jeg skal huske at give Madammen en Kop Kaflfe, saa faar 
Frøkenen altid saadanne gode Kartofler.«) Naar Fr. Bremer 
fra meget tidlig om Morgenen til Kl. 12 arbejdede, vilde 
hun ikke forstyrres af nogen. Men den, der ikke brød 
sig om det, var Sara. Hun kom uden videre ind, f. Ex. 
med en Kalvesteg i Haanden, for at fortælle, hvor god 
den var, og hvor billigt hun havde købt den, eller for at 
melde hende den vigtige Nyhed, at Lars, der altid savede 
Frøkenens Brænde, nu ogsaa havde faaet Arbejde hos 
Fru S. og alene paa Saras Anbefaling. I Stedet for at 
blive vred over saadanne Afbrydelser, smilede Fr. Bremer 
altid venligt og lyttede opmærksomt og taalmodigt paa 
hendes Tale. 

Den Kreds, der samlede sig om Fr. Bremer og stadig 
kom i hendes Hus — medens hun selv kun sjældent tog 
mod Indbydelser — kan deles i to Dele: de ældre og de 
yngre. Til de første hørte hendes Barndoms Ven, Juristen 

Professor Bergfalk. De stemmede overens i to vigtige 
Punkter, nemlig Sverige og Nordamerika, som de begge 
elskede lige hejt. Hver Fredag Aften kom Bergfalk, tog 
Plads i en Lænestol lige overfor Værtinden og talede saa 
om, hvad der nu laa for, Polen, Frankrig, Amerika med 
dens Borgerkrig, Danmark. Han havde altid Revue des 
Deux Mondes med sig, hvis Artikler ofte gav Anledning 
til livlig Diskussion. Dernæst kom en finsk Major Myhr- 
berg, en høj, mager, ældre Mand af militærisk Udseende. 
Han havde færdedes meget i fremmede Lande, hvorom 
han kunde tale interessant, og han havde deltaget i Po- 
lakkernes Opstand, hvor han var bleven saaret, men om 
dette udtalte han sig ikke gerne. En tredie Omgangsven 
var den berømte Zoolog og Oldgransker, Professor Nilsson, 
der, skønt højt oppe i Aarene, med Liv og Lyst udviklede 
sine arkæologiske Tanker. 

Men om Fr. Bremer samlede sig ogsaa en hel Del 
yngre, navnlig Kvinder, som baade vare knyttede til 
hendes Person og til hendes filanthropiske Virksomhed. 
Den mest bekendte af dem var Lotten Wennberg, en 
middelaldrendé, ugift Kvinde. Naar hun viste sig paa 
Tærskelen, raabte Fr. Bremer: »Velkommen, min Lotten!« 
og hendes Ansigt straalede af Glæde. Men saaledes gik 
det ogsaa alle andre; de bleve glade alene ved at se 
hende. Lotten Wennberg var, saa at sige, hele Stockholms 
Ven. Den kongelige Familie holdt af hende, de rige 
Købmænd holdt af hende. Politiet skattede hende højt, 
og de fattige elskede hende. Og alt dette kom først af 
hendes gode Hjerte, der prægede sig i hendes Ansigt, men 
dernæst af hendes utrættelige Virksomhed for fattige, syge . 
og lidende af alle Slags, Hun var baade Kongefamiliens 
og Kigmændenes Almisse -Uddeler og Politiets bedste 
Hjælper i Elendighedens Boliger. Om Morgenen modtog 
hun i flere Timer alle Slags Mennesker, der søgte til hende 
om Raad og Hjælp, og hun havde et udmærket Blik til 
at bedømme Folk; siden gik hun utrættelig fra Time til 
Time rundt for at hjælpe, trøste og lindre. I Aaret 1864 

udviklede der sig imidlertid en Sygdom i hende, som ingen 
Læge kunde raade Bod paa, men utrættelig blev hun ved 
med sin Gerning og med det samme glade Ansigt. Da 
hun mærkede Dødens Nærhed, var hun ogsaa glad og 
testamenterede sine fattige til andre. Hun gik bort i 
November 1864, og Dronningen stiftede til hendes Minde : 
»Lotten Wennbergs Fond for trængende«, som Fr. Bremer 
ogsaa tog virksom Del i. 

Denne Kvinde var Hovedpersonen blandt de yngre, 
der sluttede sig om Fr. Bremer og hendes FormaaP). 
Kvindesagen var, som man kan tænke sig, noget af det 
væsenligste, der lagde Beslag paa deres Tid og Kræfter. 
Og den gik nu godt fremad, trods al den Modstand, den 
fra først af havde mødt. 

Som en stadig, glad Mindelse om Kvindesagens Frem- 
gang havde Fr. Bremer lige over for sig paa den anden 
Side af Gaden det nye Kvinde-Seminarium, der var 
en Frugt af hendes Bestræbelser. Hun gik meget tit 
derover, satte sig stille hen for at høre paa Undervis- 
ningen, og naar Timen var forbi, indlod hun sig gerne i 
Samtale med Forstanderinden Fru Thengberg, en varm- 
hjertet Kvinde, der var som en Moder for de unge, eller 
hun rettede et opmuntrende Ord til en eller anden af 
Eleverne. Disse kendte hende alle godt; de saa' desuden 
hendes Billede i Bibliotheket. Hver Morgen begyndte 
Undervisningen med, at de unge Piger, omtrent 40 i 
Tallet, samledes i den største Læsesal, der var i Korsform. 
De tog Plads i den venstre Arm af Korset, Lærernes Sted 
var i den højre, og Eleverne af Børneskolen, som er knyttet 
til Seminariet, tog Plads i Midten og Kummet derud for. 
Saa holdtes der en kort Andagt med Salmesang og Op- 
læsning af et Kapitel af Bibelen, hvorefter hver gik til 
sit Klasseværelse. Fr. Bremer var glad ved, at Gymnastik 
var optaget som Fag, thi hun havde stor Tro til dens 
Gavnlighed. 



1 



) Blandt endnu levende, som hørte til Kredsen, kan nævnes Fni 
S. Adlersparre f. Lejonhufvud og Fru Fr. Limneil. 

18 

En. anden, rigtignok langt beskednere, Anstalt, som 
havde en høj Plads i hendes Hjerte, var den saa kaldte 
«.Tysta skoian«, et privat Døvstumme-Institut. Der er 
et oifentligt Institut for saadanne tæt ved Stockholm paa 
Djurgårdsøen, bekendt under Navnet «Manilla»s men dette 
kunde langtfra rumme alle døvstumme. Mangfoldige 
levede rundt omkring i Landet uden at lære noget. Da 
var der en ædel Kvinde Jeannette Berglind, som fattede 
den Tanke at oprette en privat Anstalt for saadanne 
Stakler, og den Smule, hun havde, satte hun i Fore- 
tagendet, men fremfor alt hele sin Energi. Under megen 
Besvær fik hun det i Gang, men da det var fattige Barn, 
der kom i hendes Skole, og de desuden skulde have Op- 
holdet der, blev hendes Tro idelig, ligesom Franckes med 
hans Vajsenhus, sat paa en haard Prøve. Det hele kunde 
jo nemlig ikke bestaa uden Hjælp, og om hun end fik 
nogen, var den dog ofte ganske utilstrækkelig. Men hun 
trøstede sig bestandig med: »Herren hjælper nok!» og 
det gjorde han da ogsaa. En af de bedste Hjælpere var 
Fr. Bremer, og engang da «Tysta skoian » særlig kom i 
stor Nød, rettede denne gennem Bladene en Opfordring til 
(•Sveriges lykkelige Børn») om at komme de ulykkelige til 
Hjælp. Der indkom en betydelig Sum fra alle Dele af 
Landet. Skolen laa i den nordlige Udkant af Stockholm, 
og der var stor Fryd, naar de døvstumme Børn saa' 
Fr. Bremer træde ind af Døren, thi hun havde gerne noget 
godt under sin Kaabe til dem. Det kunde være saadant 
noget som « danske Karameller« og Pebernødder, hvilket 
Børn ikke pleje at forsmaa. 

Atter en anden Anstalt laa Fr. Bremer højlig paa 
Hjerte, og det var Asylet for ubemidlede Kvinder 
af den bedre Klasse. En Veninde af hende. Grevinde 
Schwerin, havde givet første Sal i et to Etagers Hus til 
Bolig for saadanne, ialt 10 Værelser, hvorfor de skulde 
give en ganske lille Leje, hvis de kunde. Fr. Bremer 
kom tit hen og saa' til Asylet, og hun var en virksom 
Støtte for det, hvilket bedst ses deraf, at dets Grundfond 

paa 15000 Rdlr. dels var en ligefrem Gave af hende, dels 
samlet ind ved hende. Til dette testamenterede hun ogsaa 
det Beløb, der vilde indkomme ved Salget af hendes 
betydelige Bogsamling, hvori var mange Pragtexemplarer, 
som vare skænkede hende af fremragende Forfattere^). 

Men det var ikke blot saadanne Anstalter som de 
her nævnte (hvortil der endnu kunde føjes flere), der laa 
Fr. Bremer paa Hjerte, og som hun efter Evne, ja stundom 
over Evne, støttede, men tillige udfoldede hun i det mere 
skjulte og enkeltvise en stor Godgørenhed og Hjælpsomhed. 
Hun gjorde sig en Glæde af at gaa ud i Byen og besøge 
syge og fattige, som hun paa en eller anden Maade var 
bleven bekendt med, og jnan kunde finde hende dér læsende 
højt af Bibelen eller en anden opbyggelig Bog og talende 
et kristeligt Trøstens og Formaningens Ord. Men hun 
glemte heller ikke at lade den materielle Hjælp gaa Haand 
i Haand med den aandelige Trøst. Og da hun var vidt 
og bredt bekendt som Menneskeven, søgte mangfoldige 
hende i hendes Hjem. Mange kom for at bede om Under- 
støttelse og vare tit meget nærgaaende, andre kom for at 
søge gode Kaad hos hende, atter andre vilde, at hun 
skulde skaffe dem Sysselsættelse, og endelig blev hun — 
hvad der var noget af det værste — bestormet af For- 
fatterinder, som vilde have, at hun skulde gennemlæse og 
forbedre deres Værker. For at undgaa noget af dette 
Overrend var det, at hun boede paa 3die Sal, skønt meget 
hjalp det vel ikke. I hvilken Grad Folk lagde Beslag paa 
hendes Taalmodighed, kan ses af følgende lille Træk. En 
Formiddag ønskede to elegant klædte Damer at tale med 
hende. Sara svarede, at Frøkenen tog ikke imod Folk 
om Formiddagen. De bad hende melde, at de havde noget 
vigtigt at tale om. Hun gik da ind og berettede dette til 
Fr. Bremer, men denne var ubønhørlig; de maatte komme 
igen om Eftermiddagen. Dette gjorde de da, og da de 



O Fr. Bremer oplevede at se Asylet flyttet til en rummeligere 
Bolig, saaledes at det i alt kunde huse 30 pauvres honteuses. 

18* 

nu kom ind, forklarede de, at de stod i Begreb med at 
flytte fra Stockholm, i hvilken Anledning de havde i 
Sinde at afhænde forskellige Sager. Nu vilde de gerne 
udbede sig hendes gode Raad om, hvorledes de fordelagtigst 
skulde komme afsted med det. Fr. Bremer svarede halvt 
ærgerlig, halvt leende, at hun forstod sig ikke paa den 
Slags, men de gjorde bedst i at henvende sig til en eller 
anden Handelskone. 

Krigen mellem Danmark og Tyskland 1864 satte 
Fr. Bremer i stærk Bevægelse. I det hele var der i 
Sverige stor Sympathi for Broderlandet. For Kvindernes 
Vedkommende gav det sig nærmest til Kende ved at til- 
berede Charpie og strikke Strømper, Uldtrøjer og Hals- 
tørklæder til de danske Soldater. I Fr. Bremers Hjem 
var der fra Februars Begyndelse stor Travlhed med dette. 
Hanna, den unge vordende Billedhuggerinde, maatte læse 
alle Efterretninger fra Danmark højt, medens Fr. Bremer, 
en ung Miss Margaret Howitt fra England, som var i 
Besøg, samt nogle andre, der jævnlig kom der, havde 
travlt med at strikke. Fr. Bremer anvendte stadig blaat 
og gult Garn, for at de danske Soldater derved kunde 
mindes om, at de svenske Kvinder havde Hjertelag 
for dem. 

Den 6te Februar om Aftenen sad de saaledes for- 
dybede i Arbejdet, da en Herre med Heftighed kom ind i 
Salonen og raabte: «Har De hørt den sørgelige Nyhed? 
Dannevirke er overgivet!« 

Fr. Bremer kastede hastig den blaa og gule «amie», 
som hun strikkede paa, fra sig og udbrød: « Aldrig vil jeg 
arbejde for Kujoner !» Men efter et Minuts Besindelse 
sagde hun: «Giv mig mit Arbejde! Hvor kunde jeg et 
eneste øjeblik mistro Danskerne! Det er et eller andet 
djærvt Krigspuds, som siden vil komme dem til Ære.» 

Den næste Dag var hele Stockholm paa Benene, og 
der blev ikke talt om andet end Dannevirke. Den følgende 
Dag — en Mandag — var Spændingen endnu stærkere; 
store Hobe samlede sig ved Gadehjørnerne, hvor Telegrammer 

vare opslaaede. De vildeste Rygter gik. Fr. Bremer, som 
før stadig havde prist Danmark, var nu tavs, men vedblev 
med sit Arbejde og holdt fast ved Haabet om en lykkelig 
Udgang. Nogle trøstefulde Vers af H. C. Andersen laa 
idelig paa hendes Læber. Naar Professor Bergfalk Fredag 
Aften kom, drejede deres Samtale sig nu stadig om Dan- 
mark. Og som det gik hos hende, gik det rundt om i 
Sverige; i Stockholm, i TJpsala og andre Steder holdtes 
der Møder, der drejede sig om, at Danmarks Sag var hele 
Nordens Sag. Og da den sorgelige Udgang paa Krigen 
kom, blødte Fr. Bremers Hjerte derved, thi hun havde det 
Broderland kært, hvor hun i sin Tid havde nydt saa 
meget godt^). 

Sin literære Virksomhed fortsatte hun stadig. Med 
stor Glæde saa' hun et Tidsskrift udgaa, som særlig tog 
sig af Kvindens Sag, og hun støttede det paa forskellig 
Maade, ogsaa ved Bidrag til det. Under Navnet « Tidskrift 
for hemmet« har det vundet fortjent Anerkendelse. Det 
maa betragtes som Organ for hendes Ideer. ' I det fremkom 
der fra hende en Artikel (1865), som vakte megen Op- 
mærksomhed. Den hedder: «Et Par Ord om de evige 
Straffe. •) Hun omtaler heri et Drømmesyn, som hun 
allerede for 30 Aar siden havde offentliggjort. Hun saa' 
hele Menneskeslægten samlet, i en stor Sal for at modtage 
-sin endelige Dom, nogle fyldte med glad Forventning, 
andre skælvende af Frygt. Selv følte hun ingen Frygt, 
men kun Medlidenhed, og hun kunde ikke tro, at nogen 
skulde fordømmes evigt. Endelig aabnedes Himlen, et 
herligt Lys strømmede ind, og paa én Gang lød en Røst 
som en mild Susen: "Frygter ikke! Det er mig!»> Og de 
saa' nu alle Menneskens Søn med Armene rakte ud imod 
dem. Hænderne gennemstungne og et dybt Ar ved Hjertet. 
Atter sagde han: «Følg mig!» Og alle fulgte efter ham 
frem mod et ukendt Maal; mange hjalp hverandre for at 
komme afsted, mange bleve hjulpne af Engle. Opad drog 



') Marg. Howitt: Ett år hos Fr. Br., 2, S. 5 f. 

de alle, stigende fra Klarhed til Klarhed, men efterhaanden 
deltes de i Skarer, som hver med sin Vejviser drog til 
forskellige Boliger i Faderhuset, der straalede i mange- 
haande Lysbrydninger. De, som kom Frelseren nær- 
mest, bleve ogsaa omgivne af det højeste Lys. Og hun 
forstod, at alle vare i Guds store Tempel, hvor han 
selv er Lyset. — Dette Drømmesyns Rigtighed fastholdt 
Fr. Bremer til det sidste, og hun fandt Bestyrkelse for 
sin Tro paa den store Oprejsning af alle, Apokatastasis, 
i forskellige Udsagn af Apostelen Paulus. Hun kunde 
ikke betragte Straffene, Pinslerne som evige, men kun som 
Gennemgange for at rense Sjælene, og hun troede, at Gud 
tilsidst vil blive «alt i alle«. 

Fr. Bremer kom i sine sidste Aar ind paa at skrive 
Fortællinger, som nærmest vare beregnede paa Børn, og 
det gjorde hun saa smukt, at det maa regnes til det 
bedste, hun har ydet. Hertil hører «Julaftonen och 
Julottan«, der er overordentlig smuk og fortjener at være 
almindelig kendt, samt »Barnets b5n» , en lille sand Hi- 
storie, der viser Bønnens Kraft, og som danner en Kon- 
trast til de mange ligesaa forskruede som usandfærdige 
Historier, der tit bydes Folk til Opbyggelse. 

Imidlertid følte hun sig træt af det store Overleb i 
Stockholm og de tit aldeles urimelige Fordringer til hendes 
Godgørenhed, som oversteg hendes Evne, og hun længtes 

o 

efter Landet. Især havde Arsta hendes Kærlighed, men 
dette Sted var for en halv Snes Aar siden gaaet over i 
andre Hænder. Det var imidlertid en sjælden vakker 
Familie, som nu besad Godset, og det lykkedes Fr. Bremer 
at indlogere sig hos den for tre Maaneder i Sommeren 
1864. Dette Ophold blev til gensidig Glæde og Tilfredshed, 
saa at der udviklede sig et meget venskabeligt Samliv. 
Fr. Bremer fik Værelser i den højere Etage, og hendes 
((Salon« var et prægtigt stort Hjørneværelse med Udsigt 
over den kendte Egn,, hvilket gjorde hendes Hjerte godt; 
i dette Værelse havde hun i sin Tid skrevet flere af sine 

o 

Bøger. Den unge Margaret Howitt fulgte med til Arsta 

som hendes Gæst, og da Ejeren havde tre Døtre, var hun 
ogsaa herude omgivet af Ungdom, som hun satte saa 
megen Pris paa. Hun følte sig vel til Mode og udbrød 
en Aften: «Her. er godt at være for mig. Jeg har begyndt 
at tænke paa at forblive paa Årsta et eller to Aar og 
skrive min sidste Roman. — Her synes jeg ogsaa, jeg 
bedre kan berede mig til et andet Liv; her kan jeg lettere 
understøtte de trængende med mine begrænsede Indtægter. » 
Og da hun havde været der nogen Tid, stod det fast for 
hende, at her vilde hun helst blive og ende sine Dage. 
der ikke kunde være mange. I Følge den forhen omtalte 
Drøm, som hun altid byggede paa, skulde hun have 
omtrent tre Aar tilbage, men hun følte allerede nu en 
Træthed eller Aftagen af Kræfterne, som mindede hende 
om, at det var paa Hældningen. Til en Veninde skrev 
hun den 4de September, at den Tid, hun nu havde til- 
bragt paa Arsta, havde for hende været en uafbrudt Tak- 
sigelsesfest, men « noget i mit Legems saavelsom i min 
Sjæls Tilstand siger mig, at min egentlige Arbejdsdag er 
sluttet" ^). 

. Det var dog ikke let at mærke for udenforstaaende, 
knap nok for hendes nærmeste, at det gik tilbage med 
Kræfterne. Hun stod op allerede Kl. 5 og gik Morgentur 
til en Kilde, der laa temmelig langt borte, hvis friske 
Vand hun satte Pris paa. Om Middagen gik hun ene 
ned til Stranden og badede i Østersøen, hvorefter hun 
spadserede en Times Tid i de skyggefulde Alleer. I hele 
Sommertiden var der livlig Selskabelighed mellem Egnens 
Familier, og hun tog gerne Del i den og var ung med de 
unge; mangen en Udflugt deltog hun i. Tillige gjorde 
hun sig en stadig Fornøjelse af at besøge Smaafamilierne 
i Godsets Huse. De fleste kendte hun fra gammel Tid, 
og der var stor Glæde over disse Besøg. I Begyndelsen 
af Oktober flyttede Fr. Bremer igen ind til Stockholm, og 
hun var glad ved at være denne Vinter i den lunere Stad, 



O Ch. Br. : Pr. Bremer, 1, S. 249. 

thi den var usædvanlig haard. Forfærdelige Snestorme 
rasede over hele Landet, og Isen laa overalt til langt ud 
paaForaaret. Tiden gik for hende som sædvanligt; hendes 
Venner kom til hende, men selv var hun kun en eneste 
Aften ude. Hun glædede sig over den lykkelige Ende 
paa den amerikanske Krig og var forøvrigt optaget af sin 
filanthropiske Virksomhed. 

Da det endelig blev Foraar, fik Fr. Bremer en slem 
Rosenfeber, saa at hun først i Juli flyttede ud til Årsta. 
Da hun nu indrettede sig paa at have fast Ophold dér, 
ville vi kige ind i hendes Lejlighed og se, hvorledes hun 
havde det. Den store Salon, der var hendes Dagligstue, 
havde tre Vinduer mod øst ud mod Gaard og Have og 
tre mod Syd. I Midten af Værelset stod et stort Bord 
med Albummer og Billedværker og gerne prydet med flere 
Vaser med. Skov- og Markblomster. Omkring Bordet var 
der forskellige Lænestole, og i en af dem, en stor gul 
Damaskes, saa' man tit hendes lille Person forsvinde. 
Mellem Vinduerne stod hvide Marmorborde med Samlinger 
af Natur- og Kunstgenstande og andre Minder fra hendes » 
Rejser. Blandt disse holdt hun særlig af en Jerikorose, 
som hun tit satte i Vand, saa at den rettede sig og 
aabnede sin Blomst. Bag Salonen var hendes Soveværelse, 
hvor Skrivebordet stod. 

Denne Sommer 1865 var Fr. Bremer svag. Saadanne 
Spadsereture som det foregaaende Aar kunde hun ikke 
foretage sig, men hun arbejdede flittigt hver Formiddag. 
Aftenen tilbragte hun i Familien, hvor der ofte samledes 
Gæster. Men trods Svaghed vedblev hun at være livlig 
og tage Del i alt, saavidt muligt. Under Høbjærgningen 
var hun tit med i Marken; hun gjorde endnu Besøg i 
Husene, kom hyppig til Præstefamiliwi i øster-Hanninge, 
ja var endog nogle Gange med paa større Udflugter, saa- 
ledes som til Gålø med dens Redningshjem. Om Aftenen 
spillede hun gerne til Dans for de unge eller til Folkelege 
og deltog selv tit i en eller anden mere stille Leg, hvorved 
hun da, naar hun hørte en god Vittighed, hjertelig kunde • 

le og klappe i de smaa, fine Hænder. Saadanne Aftener 
sluttedes med Sang, hvortil hun spillede. Naar saa 
Fr. Bremer kom op paa sit Værelse, stod hun en Stund 
ved Vinduet for at se Aftenrøden i den lyse Sommernat. 
Enten hun var hjemme eller ude, saa' man hende altid 
trække sig tilbage for at se paa Solens Nedgang. 

Ofte styrede hun sin Gang til 6^ster-Hanninge 
Kirkegaard, hvor hendes Forældre hvilede og Agathe. 
«Jeg har ladet plante Valmuer og Tusindfryd omkring 
Agathes Hvilested«, skrev hun til en Ven, «der er saa 
venligt og fredeligt under de skyggende Linde, hvor jeg 
haaber at faa mit Leje ved hendes Side.») 

Ved Årsta stod et Asketræ, der havde en egen Be- 
tydning for Fr. Bremer, thi det var lige gammelt med 
hende. Men det stod friskt og stærkt, og hun var nu 
svag og gammel. Dog, naar Sjælen er det ypperste i 
Mennesket, da var hun stærk som Træet, ja stærkere end 
nogensinde. Hun var indvendig saa glad, og der var en 
stor Fred i hendes Sind. Alle Tvivl, der før saa tit havde 
naget hende, angaaende Guds Godhed og Retfærdighed, 
vare forsvundne, alle oprørske Bølger havde lagt sig, og 
hun var fortrøstningsfuld. 

Da Efteraaret kom og alle Sommergæster paa Egnen 
vare dragne bort, indrettede Fr. Bremer sig paa at tage 
imod Vinteren. Hendes Værelser bleve gjorte saa lune 
som muligt, og selv anlagde hun en varmere Vinterdragt, 
end hun plejede. Man samledes nu i de lange Aftener 
omkring Arnen i en stor Sal, og efter en Vens Raad lagde 
Fr. Bremer sig efter at spinde som en sund og gavnlig 
Sysselsættelse. Det blev hun meget glad ved. «At 
spinde », skrev hun, «er en poetisk Sysselsættelse og dertil 
ganske sund.») Hun saa' i sin Fantasi en lang, hvid Væv 
ligge til Bleg paa Græsset i Solskin. Hun var glad over 
dette Efteraar. «Nu er det Efteraar«), skrev ffun i et Brev, 
«men jeg synes aldrig, jeg har set denne Aarstid saa 
køn eller forstaaet den saa godt. Skovene staa med guld- 

gule og mørkegrønne Træer omkring Marker, der vise sig 
med lysegrønt Skær. Ploven ridser dybe Furer i Jorden for 
den kommende Vaarsæd. Ved mit Vindue staar et Aske- 
træ, Aarsbarn med mig, som nu har fældet sit Løv, sin 
Sommerdragt; det staar med sine Knipper af Frøskeder, 
sine slumrende øjne i Knopper til et nyt Aar, en ny 
Vaar, for hvilken den har samlet sine Safter ; de træde end 
tydeligere frem i Høstsolens Lys og sige mig, hvad jeg, 
hvad vi alle skulle gøre om Efteraaret. Ak, min F.! hvor 
jeg føler, at det er godt at være gammel, at have Barn- 
dommens, Ungdommens og Middelalderens urolige .Tider 
bagved mig, at have en Slags Pligt og Rettighed til at 
blive stille, samle mine Tanker, « beskikke mit Hus« og 
saa — sidde ved Ilden og spinde! Og at jeg kan dette, 
her i mit Barndomshjem, med de Omgivelser, Minder og 
Udsigter, den Fred og Frihed, som jeg har, det gør mig 
ofte saa barnlig glad og let til Mode, at jeg næsten 
forbavses derover. Det stemmer mig til en daglig Lov- 
sang.« ^) 

Imidlertid brugte hun endnu Pennen som Forfatter- 
inde. Hun skrev saaledes paa en Bog, som hun kaldte 
»Liden Pilegrims Rejse«, og som indeholdt en Beskrivelse 
af hendes Vandringer i det hellige Land, beregnet paa 
Børn eller unge. Og hun fulgte med vanlig Deltagelse 
Begivenhedernes Gang. En Ven i Stockholm sendte hende 
stadig Tidsskrifter og Blade. Revue des Deux Mondes 
var hende endnu stedse en behagelig Læsning. « Fransk- 
mændene«, udtalte hun, »besidde i højeste Grad Skarp- 
sindighed, men ikke i samme Grad Dybsind.« Forhand- 
lingerne paa Rigsdagen fulgte hun med den allerstørste 
Interesse, thi det gjaldt denne Gang om en hel ny Repræ- 
sentation for Sverige, hvorved den gamle Deling efter 
Stænder vilde ophøre. Da denne saa endelig var vedtaget, 
følte hun SaVhet af Venner, som hun rigtig kunde med- 



^) Esseide: Fr. Br., hennes sista lefnadstid och sista brefvexling. 
Tidsskr. for hemmet 1866, S. 3 If. 

dele sig til derom, wjeg var næsten grædefærdig derved«, 
skriver hun, «dog gik det snart over, da jeg fik fat i 
Pennen og skrev et og andet. »> Det glædede hende ogsaa, 
at der nu skulde oprettes et Akademi i Stockholm, men 
skulde der komme noget godt ud af dette, holdt hun paa, 
at den gamle Undervisningsmaade maatte forlades. Hun 
vilde f. Ex. have en Lærerpost i Samfundslære og natur- 
ligvis, at Kvinder ogsaa skulde have Adgang til Akademiet. 
Forøvrigt erkendte hun med Tak til Gud, at han havde 
ladet hende opleve saadanne Glæder som, at Slaveriet blev 
ophævet i Nordamerika, at Kvinden nu efter svensk Lov 
blev myndig med sit 25de Aar, og at Adgang til det ene 
og andet nu aabnede sig for Kvinder. Da hun fik Efter- 
retning om, at man i et Selskab i Stockholm havde udbragt 
hendes Skaal som Kvindesagens Forkæmper, skrev hun: 
«Ja, jeg har arbejdet for disse mine Søstre. Bedre, jæv- 
nere havde jeg dog kunnet gjort det, men man løser sig 
ikke saa let af Aarhundreder gamle Baand, som man fra 
Barndommen af har været snøret i . . . Da jeg i « Hertha« 
djærvt sønderrev det hæmmende Baand og bortrev Sløret, 
da vovede jeg, nej, opofrede jeg min Popularitet som 
Forfatterinde. At jeg følte det og alligevel gjorde det, 
har siden glædet mig, og det vil glæde mig i min Døds- 
stund.« 

Til en Veninde skrev hun nogle Linier, som vise, at 
hun ogsaa var glad over den kristelige Gerning, som hun 
havde faaet Lejlighed til at øve, navnlig i sine Skrifter: 
« . . . Ja, vel maa de fromme, som hvile ved Jesu Hjerte, 
« takke Gud, fordi de ikke have behov at forske i de Ting, 
som Herren har skjult for os, og som dog aldrig blive os 
klare paa denne Side af Graven«, thi de hvile trygt i 
Guds Kærlighed. Men de, som Gud har kaldet til med 
Tankens Vaaben at stride for Lyset, imod Mørket, imod 
Skyggerne, at skille mellem hvad der er guddommeligt og 
menneskeligt, de som tro med Paulus, at Aanden ran- 
sager alle Ting, ogsaa Guds Dybheder, og at Menneskene 

kunne og skulle Skridt for Skridt bringes til at elske og 
prise Gud af hele deres Sjæl og Sind, med alle deres 
Kræfter, saaledes ogsaa med de Forstands- og Fornufts- 
Kræfter, som han har .givet — ogsaa de kunne takke 
ham, fordi de, til hans Tjeneste, til hans Forherligelse, 
have faaet et Pund at anvende.« ^) 

Kort for Jul skrev hun til en af sine ældste Venner: 
(»Alderdommen skænker ofte Bo baade inden i og uden 
om os. Den er en god Ven, især hvis den Lykke er 
bleven o& til Del — lige meget paa hvilken Maade og 
gennem hvilke Lidelser — at finde Ham, Trøsteren, Frel- 
seren, Livsfornyeren , Gud i Kristo! Da har man ogsaa 
fundet en uudt^emmelig Skat af Fred og Liv og Glæde; 
fons vitæ kaldtes den af de gamle Kirkefædre. Ved den 
blive vi ikke blot paa god Maade uafhængige af andre, 
men ogsaa, paa sin Vis og Maade, uafhængige af vor 
egen Synd og Brøst — vor Egenkærlighed, nemlig 
naar vi virkelig kende og erkende den og i Bøn og 
Kærlighed til den eneste Hjælper berede os til den 
Forvandling, som vi vel kan forarbejde, men kun Han 
fuldføre. »> 

« Ogsaa herfra kunde jeg give dig et Billede af en 
lykkelig og fredelig Alderdom. Det forekommer mig ofte 
helt underligt ,* naar jeg fra dette mit Barndoms- og 
Ungdoms-Hjem, nu min Alderdoms, ser tilbage paa den 
Vej, jeg har tilbagelagt, og hvortil den sluttelig har ført 
mig. Uvilkaarligt løftes da mit Hjerte og mine Hænder 
i taknemlig Erkendelse af et faderligt ledende Forsyn, og 
jeg beder: Fader vor! helliget vorde (og blive af alle) dit 
Navn!« 

«Min sidste Bøn som mit sidste Arbejde under min 
daglige Søgen efter i Aand og Sandhed fuldere at fatte 
den Rigdom, som den kristelige Aabenbaring indeholder, 
er at vidne om Ham og derved, medens mit svage Legeme 
synker mod sit Maal, at styrke mine Brødre. — En Gang, 



1) Brev af 23. Septbr. 1865. 

i det andet Lys, skulle alle de, som leve i Ham, harmonisk 
samvirke for Hans Bige. « Gaverne ere mangfoldige, men 
Åanden er én.»» 

Julen kom. Fr. Bremer havde som sædvanligt glædet 
sig til den og havde længe haft travlt med Tilberedelser 
for at glæde andre i den. Hun havde en Mængde Hals- 
tjørklæder og Forklæder færdige; store Bunker af Børne- 
bøger havde hun købt; første Del af « Liden Pilegrims 
Kejse« var trykt og allerede uddelt til smaa Venner. Jule- 
granen var hentet fra Skoven, og ved Hjælp af Husets 
Døtre, som hun kaldte sine Pigebørn, pyntede hun Jule- 
aftens Formiddag Træet. Saa blev det Aften, og 30 af 
Godsets Børn mødte i glad Forventning. En af Husets 
Døtre skrev herom: « Juleaften var ubeskrivelig for- 
nøjelig. Hun fejrede den sammen med 30 fattige 
Børn af Godsets Folk, dansede selv med dem omkring 
Granen, glædede dem med pæne, smaa Gaver, af hvilke 
hun selv havde lavet flere, og talede mange skønne 
Ord til dem om Julens Betydning. Siden overrakte 
alle vi vore smaa Presenter til hende, hvilke syntes 
at gøre hende Fornøjelse. Derefter havde vi Musik — 
den sidste Gang, hun lyttede til den! Først spillede 
Therese og jeg Ouverturen til «Semiramis» af Rossini; 
Therese sang «Der Wanderer» af Schubert og «<På 
ny årsdagen« af Geijer; senere bad hun mig spille 
en aandelig Arie, komponeret 1667 af Stradella. Til- 
sidst spillede Therese nogle Orgelpræludier. Tante 
Fredrika hørte paa alt dette med Fornøjelse og In- 
teresse. » 

« Efter Theen læste hun højt for os to af Andersens 
Æ ventyr: »Grantræet« og « Nattergalen«. Alle lyttede 
med spændt Opmærksomhed, thi ingen kunde læse bedre 
end hun. Og efterat hun saaledes for sidste Gang havde 
læst for os, forlod hun Værelset, for aldrig mere at 
sætte sin Fod der.« 

«0m Morgenen fortalte hun os, at hun i Nat havde 

i Drjamme hørt den herligste Musik, skannere end nogen 
i Virkeligheden). ^). 

Julemorgen Kl. Vk kørte Fr. Bremer til Kirke i luk- 
ket Vogn. I Sverige holder man paa denne Dag en 
Morgengudstjeneste «Julottan»>, til hvilken saa vidt muligt 
alle møde. Stjernerne skinnede paa den mørke Vinter- 
himmel , medens hun . kørte med en af Husets Døtre ved 
sin Side. Den højtidelige Gudstjeneste i den smukt op- 
lyste Kirke gjorde hende godt; hun sad i Stolen med et 
opklaret Udtryk i sit blide Ansigt og sang med ren og klar 
Røst baade Salmerne og sit kære Hosianna* Ved Bort- 
gangen stod hun nogen Tid paa Kirkegaarden og talede 
med en eller anden; det blæste raakoldt, og hun blev 
forkølet deraf. 

Næste Morgen vaagnede hun utilpas, men ansaa' det 
kun for en Ubetydelighed og vilde ikke have, at der 
maatte hentes Læge. Hun stod op som sædvanlig, men 
hostede og følte nogen Smerte i Brystet. Den følgende 
Dag syntes hun at have det bedre. Hun talede med sin 
sædvanlige Varme, Lethed og Interesse og skrev et Brev 
til en Veninde i Stockholm, der som Julegave havde 
overrasket hende med en ny Vinterkjole: «Hvor du er 
gods skrev hun; <'det har inderlig rørt mig. Nytaarsdag 
tænker jeg, at jeg skal skinne i min nye Dragt.« Skriften 
var imidlertid svag og rystende. Næste Dag, den 28de 
December, var Fr. Bremer meget syg, havde Besvær med 
at drage Aande og led af stor Mathed. Hun tillod nu, 
at en Læge blev hentet, men stod alligevel op. Lægen 
erklærede det for en alvorlig Lungebetændelse, og da 
hun fik det at vide, bad hun, at man vilde underrette 
hendes Familie derom. Skønt Lægen havde sagt, at hun 
skulde lægge sig, blev hun dog ved at være oppe baade 
denne og de følgende Dage. Udvortes var der stor Uro 
over hende; hun opholdt sig mest i Salonen, men vilde 
idelig skifte Plads og kunde ikke faa det godt. Smer- 



') Marg. Howitt: Ett år hos Fr. Br., 2, S. 256. 

terne i Brystet og især Aandenaden tog til. Indvortes 
var hun fuld af Fred og Taknemmelighed. "I er saa om- 
hyggelige for mig, mine kære Børn»), sagde hun til Husets 
Døtre, «I gør mig saa lykkelig ved eders Omhed; I gaa 
som gode Aander omkring mig.» Da hun engang kom 
til at sidde i en god Stilling, sagde hun: «Det var yn- 
digt at dø saadan uden Smerter — dog ikke endnu — 
jeg vil fuldføre det, jeg har begyndt, og du véd, det er 
ikke mit Aar iaar.» Saaledes stod endnu den gamle 
Drøm for hende. 

Fredagen den 30te December var Fr. Bremer endnu 
svagere, men stod alligevel op. Støttet til en af sine 
unge Yeninders Arm gjorde hun flere Vandringer i Salo- 
nen, fra Vindue til Vindue, og saa' ud af dem, som vilde 
hun sige Farvel til den kære Egn. Gaaende forbi et af 
de store Spejle, udbrød hun engang smilende: «Se den 
gamle, støttet paa den unge!« Men snart efter begyndte 
hun at tale om Døden: «Nu er jeg saa træt, at hvis 
Gud vilde kalde mig, var jeg glad.« Under et stærkt 
Anfald af Smerter og Aandenød sukkede hun: « Livet er 
langt og tungt », og et Par Gange hørte man ganske 
sagte Ordet: «Angest, Angest«, men det var ogsaa hen- 
des eneste Klage. Noget efter udbrød hun, ligesom hen- 
sunken i Tanker: «Guds Lys i Naturen! Der ligger 
noget stort i Naturens Køst! Jeg faar en Anelse om den 
guddommelige Fuldkommenhed — den er god — den 
er skøn!« 

Noget efter gik hun i Seng, da Smerter og Mathed 
blev for overvældende. Flere Gange tog hun sin Plejerskes 
Haand mellem sine og sagde stammende med et lyst 
Udtryk i øjet: «Ak, mit Barn! Lad os tale om Kristi 
Kærlighed — bedste, højeste Kærlighed! — Tidens, Evig- 
hedens Lys!» 

Om Aftenen Kl. 9 kom hendes Søster Charlotte med 
^n Mand. Hun blev glad ved at se dem og sagde med 
afbrudte Ord: «I er saa kærlige, at I kommer og hilser 
paa mig. — Jeg har været saa syg — haft saa svære 

Smerter — jeg har aldrig været saa syg.»> «Føler du dig 
bedre nu?» spurgte Charlotte. «Ja, meget bedre. » Hun 
faldt derefter hen i en kort Slummer og udbrød, da hun 
vaagnede: «Har jeg drømt, at min Søster og Svoger er 
her?" Noget efter sagde hun til Charlotte: «Du kan 
aldrig tro, hvor gode og omhyggelige alle Mennesker her 
har været imod mig; de har vaaget over mig og plejet 
mig paa ømmeste Maade. De er saadanne hæderlige 
Mennesker.« Hun vidste ikke af, at Husets Familie var 
til Stede og hørte denne Udtalelse. 

En Times Tid efter begyndte Bevidstheden at forlade 
hende; kun enkelte Gange hørtes en kort, afbrudt Sæt- 
ning, saasom: «Min Sjæl er paa ret Vej, men der er 
Strid! — Kristi Kærlighed er stor, umaadelig stor!» 

Snart efter begyndte den sidste Kamp, og den var en 
Tid svær nok, men hun sagde intet. Tavse og grædende 
sad Slægt og Venner omkring Dødslejet, medens Stormen 
susede udenfor og jog de mørke Skyer afsted. KL 2 om 
Natten mildnedes Kampen, og henad 3 gav et Par svage 
Lyd til Kende, at al Strid nu var endt. 

I det samme var det ogsaa, som om Striden ude i 
Naturen var forbi. Storm og Regn ophørte, og Maanen, 
som havde været skjult bag mørke Skyer, brød pludselig 
frem og kastede sit klare Skin ind over Fredrika Bremers 
Dødsleje. Hendes Træk havde lige efter Døden faaet en 
Mine af stræng Alvor, men den forsvandt og gav Plads 
for et Udtryk af overordentlig Fred. 

Det var paa den sidste Morgen af Aaret 1865, at 
Fr. Bremer døde. 

Den 5te Januar fandt Jordefærden Sted. Den 
foregik fra Årsta, hvor Følget, deriblandt' Fr. Bremers 
nærmeste Venner, kvindelige Medarbejdere i hendes Vel- 
gørenhedsværk , flere Elever fra Kvindeseminariet og en 
Mængde Mennesker fra Omegnen, samledes. Hendes Kiste, 
ikke større end et Barns, blev baaret af gamle Tjenerje 
fra Godset hele Vejen til øster-Hanninge Kirke. Hus- 
mændene havde bestrøet Vejen med Granris, og Kirken 

var smukt og passende pyntet. Alteret var tildækket med 
Hvidt og smykket med grønne Kranse og hvide Evigheds- 
blomster, som den afdøde altid havde holdt saa meget af. 
Den sorte Kiste var bedækket af Kranse, hvoriblandt 
mange af Laurbær og Cypres; «Tysta skoian » havde sendt 
en af hvide Kamelier. Efter Salmen: «0 hoppets dag, 
som klarnar opp» talede Sognepræsten smukt og bevæget 
over hende, hvorefter «Jag går mot doden, hvar jag går» 
blev sunget, og under det glade Hosianna, som Fr. Bre- 
mer elskede, blev hendes Støv baaret ud til Graven og 
sænket i den. Hendes ældste Ven, Professor Bergfalk, 
lagde i det sidste øjeblik en Laurbærkrans paa Kisten. 

Fredrika Bremers Grav er overskygget af to Linde- 
træer. Et smukt Mindesmærke af Granit med et Kors 
er oprejst paa den, og det bærer den simple Indskrift: 
Fredrika Bremer, født 17de August i) 1801, f 31te Decem- 
ber 1865. Under denne staar det Skriftord, som hun 
selv havde bestemt længe før sin Død: 

wDa jeg raabte til Herren, frelste han mig af al 
min Nød.)) 



Da Vinteren var forbi, og Vaaren atter klædte Sve- 
riges Jord med Grønt, saa' man en Dag en Skare unge 
Krigere drage ind paa øster-Hanninge Kirkegaard.^ Det 
var et Kompagni af Stockholms Skarpskytter, der paa en 
Feltmanøvre var kommet ud til Egnen. De drog hen til 
Fredrika Bremers Grav, og med blottede Hoveder afsang 
de en Sang til hendes Ære. 

Men i Løbet af Aaret holdtes Mindefester for hende 
paa flere Steder, deriblandt af det finske Literaturselskab 
i Helsingfors, hvor Digteren Topelius holdt Talen, i Lund, 



^) Hun havde altid troet, at hun var født den 16de August. 
Først i hendes næstsidste Leveaar opdagedes det ved at efterse 
Kirkebogen, at hun var født den ITde. 

19 

hvor Professor Lysancter talede, og af Goteborgs «Veten- 
skaps- och vitterhetssamfund«, hvor Postdirektør Ameen 
var Ordfører. I en af Kantaterne lød følgende Strofer 
om hendes Livs Formaal: 

Allt stort, som menniskotanken tankt, 

allt godt, som menniskans hjerta skankt, 

stod ristadt på dess fana. 

Hon bar den i sin svaga hånd 

til furstars thron, kring verldens land, 

tilis dodens slot dess bana^). 

Den filantropiske Virksomhed , som Fr. Bremer øvede, 
blev efter hendes Bortgang i flere Ketninger kraftig fort- 
sat. Et af de betydeligste Udslag deraf vår Dannelsen af 
et wFredrika-Bremer-Forbund)), som endnu bestaar livs- 
kraftigt og gaar ud paa »Kvindens Løftelse i sædelig og 
intellektuel saa vel som i social og økonomisk Henseende ». 
Det har et Foreningskontor i Stockholm, men breder sin 
Virksomhed over hele Sverige og talte i 1891 ikke mindre 
end 1533 Medlemmer. Paa Kontoret meddeles der Raad 
i økonomiske, hygiejniske og juridiske Anliggender, an- 
gaaende Skoler og Kursus, ligesom det giver Anvisninger 
baade for Arbejdssøgende og for Arbejdsgivere. Foreningen 
virker endvidere for Anskafi*else af Sygeplejersker, for 
kvindelig Keformdragt, for Kvindens. Deltagelse i kommu- 
nale Hverv, for de til Danmark udvandrede Almuepigers 
Vel m. m. Den har en Sygekasse, nærmest bestemt for 
Lærerinder eller Kvinder, som ere omtrent ligestillede 
med dem, og den udgiver endelig et Tidsskrift « Dagny«, 
Rundt om i Landet har Foreningen sine Ombud og Raad- 
givere. Alt i alt maa det betragtes som en overordentlig 
gavnlig Virksomhed, den øver, og den er, som den 
betegner sig selv, <«et levende Mindesmærke over Fredrika 



^) Minnesblad från Pr. Bremers dddsår. — Tidsskrift for hemmet 
1866 S. 333 ff. 

Bremer, den ædle Banebryderske for den svenske Kvindes 
Fremskridt ». 



Naar vi nu til Slutning kaste et Blik tilbage paa det 
Levnedsløb, der her er skildret, da kan man sikkert uden 
Overdrivelse betegne Fredrika Bremer som en af den nyere 
Tids mest fremragende Kvinder. Hendes Betydning ligger 
ikke i, at hun var et udmærket Geni, men deri at hun 
havde et stort og ophejet Maal for øje, som hun for- 
fulgte med ualmindelig Kraft og Ihærdighed. Dette Maal 
var at virke til Gavn for sine Medmennesker, særlig for 
Kvinderne; dertil viede hun sine rige Evner fra ung af, 
til hendes Ojne lukkedes. Hun havde et klart Blik for 
Lidelserne, for Forurettelserne i Verden, og hun besad en 
dyb og stadig voxend^ Menneskekærlighed. At hjælpe de 
fortrykte baade timeligt og aandeligt, at vise Vej til et 
sandt og ædelt Menneskeliv, at bryde ned paa de Skran- 
ker, der spærrede, det var hendes. Opgave. Allerede i 
sin Virksomhed som Eomanforfatterinde forfulgte hun sit 
Maal, om end dette først efterhaanden klaredes for hende 
selv. Naar man, især efterat hun havde udgivet « Hertha », 
bebrejdede hende, at hun var bleven Tendensdigter, da 
var det fejlt, thi hun var det længe forud, og det var 
ingen Skam, men en Ære for hende, forsaavidt Tendensen 
var god. At hun ved sine Fortællinger og Romaner har 
virket forædlende og befriende, kan der ingen Tvivl 
være om. 

Naar hun siden i Livet drog -ud paa sine vidtløftige 
Eejser i den nye og den gamle Verden og bagefter beskrev 
dem, da var det ikke som en Turist, der ser sig om til 
sin egen Fornøjelse og siden fortæller om det til Moro 
for andre, men ogsaa her forfulgte hun sit Maal. Hun 
studerede Menneskelivet i dets mangehaande Brydninger, 
det huslige, sociale, religiøse Liv; hun bedømte det med 
Modenhed og Klarhed, for siden at kunne pege paa Lys- 
og Skyggesiderne for andre, for at kunne vise, hvad der 

bør efterlignes og hvad der bør undgaas. Det er med 
fuld Ret, at disse hendes store Bager bleve udbredte 
blandt alle civiliserede Nationer, thi de indeholde en Kig- 
dom af Iagttagelser og dybe Blik. 

Og naar Fr. Bremer Haand i Haand med sin Gerning 
som Forfatterinde tillige blev en Leder for praktisk filan- 
thropisk Virksomhed, da har hun derved vist, hvor ægte 
hendes Menneskekærlighed var. Hun kunde ikke slaa sig 
til Ro med dette, at hendes Kald kun var at føre Ordet 
for den gode Sag med sin veltalende Pen — som saa 
mangen anden har gjort — men hun maatte sætte sin 
Person, sin daglige Ro ind paa Sagen. At hun gjorde 
det og gjorde det saa . helt og fuldt, er hende til 
stor Ære. 

Men som den røde Traad igennem hendes Liv gik 
en sand og dyb Religiøsitet. Der jer maaske dem, der 
ville finde, at hun manglede meget i at være en fuld- 
baaren Kristen. Men hun vilde sikkert selv være den 
første til at indrømme dette; hun kalder sig «en søgende 
Sjæl» og var det jo aabenbart lige til sine sidste Dage. 
Hun ledte og søgte jo mere end de fleste. Vil man saa 
kalde hende en »ufærdig Kristen« , da er der Sandhed 
deri. Men hun er langtfra at blive lille derved. Dette 
at være en ikke færdig Kristen er ikke nedsættende. 
Nutiden synes offce at have saa let ved at levere færdige 
Kristne, men det er ikke effcerfølgelsesværdigt, thi det 
hele bliver da overfladisk. At søge, som hun gjorde det, 
saa længe man lever, efter at komme bestandig nærmere 
til Sandheden og Lyset, at være i Bevægelse baade med 
Hjerte og Vilje for bedre og bedre at kunne gribe det 
høje, det er stort og godt. Der kunde være mange 
Mangler ved Fr. Bremers dogmatiske Standpunkter, meget, 
som ikke var i sin lutherske Orden, men i det, som er 
Hovedsagen: Tro og Kærlighed til Gud og Frelseren, 
sand Kærlighed til sine Medmennesker og et ædelt, op- 
ofrende Liv, deri stod hun ikke tilbage. 

Fr. Bremer har engang skrevet, at Livets mærkeligste 
Roman er den, hvor Helten er Gud og Heltinden er 
Menneskesjælen. Der skal kæmpes og lides, før den sidste 
rigtig hviler i Favnen hos den første. En saadan Roman 
er Fr. Bremers Liv. Men til Kampen hører ogsaa dette 
at bruge sit betroede Pund, og hvorledes hun brugte sit, 
det gør hendes Livs Roman saa tiltrækkende. 

